
30  vuotta  nuori 

Tätä  lehteä  tehtäessä  suomalaisen  Jarkko  Oikarisen 
kehittämä  pikaviestipalvelu  irc  täytti  30  vuotta.  Irc,  eli 
tuttavallisesti  irkki,  ei  aloittanut  tietään  pikaviestipal- 
veluna,  sillä  sitä  sanaa  ei  vielä  ollut  keksitty  Silloin  kahdeksan¬ 
kymmenluvulla  puhuttiin  chatista. 

Irkki  ei  ollut  ensimmäinen  laatuaan.  Vanhimmat  ehätit  luo¬ 
tiin  jo  leveälahkeisella  70-luvulla.  Irkin  suorana  innoittajana 
toimi  BITNET-verkossa  pyörinyt  BITNET  Relay,  toiselta  ni¬ 
meltään  Inter  Chat  Relay. 

Oikarisen  keksintö  toi  BITNET  Relayta  vastaavat  toiminnot 
internetiin  ja  tep/ip -aikakauteen.  Siitä  asti  irkin  ääressä  on  vie¬ 
tetty  aikaa  lukemattomia  tunteja.  Suosio  kasvoi  2000-luvun  al¬ 
kuvuosille  asti,  ja  jossain  vaiheessa  vuonna  2003  meitä  irkkaajia 
oli  noin  miljoona. 

Ircin  suosio  mahdollisti  90-luvulla  tiedon  ennennäkemättö¬ 
män  nopean  leviämisen.  Eräs  moskovalainen  yliopisto -opis¬ 
kelija  raportoi  Neuvostoliiton  vallankaappausyrityksestä  vuo¬ 
den  1991  syksyllä  yliopistolta  suoraan  irkkiin.  Tieto  tankeista 
Moskovan  kaduilla  ja  niitä  vastaan  rakennetuista  barrikadeista 
saavutti  suomalaiset  irkkaajat,  ennen  kuin  tapauksesta  ehdittiin 
kertoa  mitään  Suomen  mediassa. 

”Jännää  oli  mennä  kotona  kertomaan  vanhemmille,  että 
Neuvostoliitossa  on  vissiin  syttynyt  sota”,  Teemu  ‘peterpan’ 
Leppänen  kertoi  Skrollille  tapahtunutta  muistellessaan.  Kol¬ 
me  päivää  kestäneen  vallankaappausyrityksen  epäonnistuttua 
Neuvostoliitto  hajosi. 

Vielä  vuosikymmentä  myöhemmin  terroristien  lentäessä 
New  Yorkin  World  Trade  Center  -torneja  päin  irc  oli  se  tiedon¬ 
lähde,  jossa  viimeisin  tieto  eteni  ensin.  Suomalaismedian  vasta 
puskiessa  ulos  juttuja  ensimmäisen  koneen  osumisesta  pohjois- 
torniin  irc-kanavilla  levisi  tieto  toisesta  törmäyksestä. 

Ircin  käyttäjämäärät  ovat  tippuneet  reippaasti  vuoden  2003 
huippulukemista.  Samalla  myös  irkin  asema  viraalitiedon  yk- 
köslevittäjänä  on  hiipunut.  Muut  pikaviestimet  ja  sosiaalimedi- 
at  ovat  aikaa  sitten  jyränneet  irkin  ohi  käyttäjämääriltään. 

Irc  ei  ehkä  enää  syki  kuten  ennen,  mutta  30-vuotias  vanhus 
toimii  edelleen  innoittajana  lukemattomille  jälkeensä  tulleille 
palveluille,  kuten  Slackille,  Flowdockille,  Discordille  ja  useille 
jo  unohdetuille  vaihtoehdoille.  Toisin  kuin  monet  sitä  seuran¬ 
neet  yrittäjät,  irc  on  yhä  olemassa,  ja  monet  meistä  eivät  sieltä 
ole  myöskään  poistumassa. 

Hyvää  synttäriä  irc! 

Tässä  lehdessä  muuten  käsitellään  myös  toista  kolmekymp¬ 
pistä:  suomalaista  demopartya.  Kertojana  toimii  tietysti  suo- 
miskenen  oma  hopeakettu  Jukka  O.  Kauppinen.  & 


Etukannen  kuva:  Sisäkannen  kuva: 

Toni  Kortelahti  Manu  Pärssinen 

Janne  Siren 

Kulttuuri 


Suomalaisdemojen  klassikot 

Demokuulumisia 
30  vuoden  takaa 

Teksti  ja  kuvat:  Jukka  O.  Kauppinen  alias  Grendel  /  Byterapers,  Inc. 

Demoskene  hahmottui  Suomessa  hiljalleen  vuoden 
1986  aikana.  Sen  kasvun  helmet  näkyvät  yhä  edelleen 
nykypäivän  suomalaisryhmien  äimistyttävissä  luomuksissa. 

Kaksi  suomalaisen  skenen  historiallista  helmeä  saavat 
kunnianarvoisen  paikan  avata  Skrollin  uuden  demopalstan. 


Suomalaisen  kotimikro  - 

harrastuksen  kasvattaessa 
suosiotaan  mikrokansa  loi 
yhteyksiä  pitkin  ja  poikin 
maata,  yleensä  pelien  ko¬ 
pioinnin  mutta  joskus  myös  kehittä- 
vämmänkin  harrastamisen  merkeissä. 
Joskus  nämä  liittyivät  tiiviisti  toisiinsa, 
mutta  mitään  kovin  hienoja  mestarite¬ 
oksia  ei  näinä  aikoina  vielä  syntynyt. 

Tekijät  olivat  usein  yksittäisiä  sep¬ 
poja,  jotka  löysivät  pari  muuta  seppoa, 
jotka  koettivat  sitten  keksiä  ryhmäl¬ 
leen  kivan  nimen.  Harva  osasi  tehdä 
kovinkaan  kummallisia  koodikikkoja, 
eikä  yhteistyötäkään  oikein  vielä  hal¬ 
littu.  Teokset  olivat  usein  yksiosaisia, 
yhden  ruudun  näpellyksiä,  joissa  ko¬ 
keiltiin  uusia  temppuja,  elvisteltiin 
tutuille  ja  jaettiin  omia  yhteystietoja 
kirjekavereiden  toivossa.  Efektit  välk¬ 
kyivät  ja  skrollerit  nykivät.  Mutta  silti 
-  se  oli  jotain  ihan  itse  tehtyä! 

Hiljalleen  yhteydet  syntyivät  ja  ih¬ 
miset  perustivat  isompia  ryhmiä,  jotka 
kilpailivat  keskenään  demojen  tekemi¬ 
sessä  ja  loivat  koko  ajan  suurempia  de¬ 
moja.  Esittelemme  kaksi  uranuurtajaa. 

The  Jezebels 

The  Jezebels  Union 
Alusta:  Commodore  64 
Vuosi:  1987 

Vuonna  1987  syntyi  eräänlainen  esis- 
kene.  Ensimmäiset  ryhmät  olivat  jo 
olemassa  tai  syntymässä  ja  yksittäi¬ 
set  toimijat  olivat  kovin  aikaansaavia. 
Henkilöiden  ja  ryhmien  välille  syntyi 
yhteyksiä,  ja  suomalaisen  demoskenen 
runko  kasvoi  hiljalleen  näkyviin.  Ak¬ 
tiiveja  oli  jo  useita  kymmeniä  pääosin 
C64:llä  mutta  jokunen  myös  Amigalla. 
Internetiä  tai  sähköistä  viestintää  ei  ol¬ 
lut  vielä  olemassa,  joten  demot  kulkivat 
kylästä  toiseen  postitse,  minkä  jälkeen 
ne  levisivät  kädestä  käteen  kopioimalla 
-  puhelimitse  pulistiin  paljon.  Tietyn¬ 
lainen  yhteen  hiileen  puhaltaminen, 
jonkinlaisen  aivan  uudenlaisen  ja  ai¬ 
nutlaatuisen  harrastuksen  lumo  valtasi 
tietokonenuoret. 

Ja  koska  Suomi  on  yhdistysten  ja 
yhdistystoiminnan  luvattu  maa,  halut¬ 
tiin  tietenkin  järjestäytyä.  Ei  sentään 
virallisesti,  mutta  suomalaiset  skenet- 
täjät  perustivat  yhteisen  The  Jezebels 
Union  -ryhmittymän,  kattojärjestön. 
Sen  jäseniksi  liittyi  suuri  osa  vuoden 
1987  suomiskenen  luovasta  luokasta. 
Vaikka  Jezebelsin  aikaansaannokset 


demoissa  jäivät  sinänsä  vähäisiksi,  niin 
se  onnistui  yhdistämään  hetken  aikaa 
aktiiveja  ja  auttamaan  näitä  tuntemaan 
toisiaan  paremmin.  Se  kantoi  hedel¬ 
mää  TJU:n  hajottamisen  jälkeenkin. 

Jezebelsin  merkittävin  anti  histori¬ 
aan  oli  The  Jezebels  -demo.  18.11.1987 
julkaistu  teos  oli  suomalaisen  demoyh- 
teisön  yhteinen  ponnistus,  vaikka  ai¬ 
van  kaikki  unionin  jäsenet  tai  ryhmät 
eivät  osallistuneet  sen  tekemiseen.  Se 
on  myös  mahdollisesti  ensimmäinen 
suomalainen  suuremman  mittaluokan 
useita  osia  sisältävä  teos. 

Yksittäiset  osat  rajoitettiin  kool¬ 
taan  kahteen  kilotavuun,  joten  kovin 
järisyttäviä  ne  eivät  ole.  Rajoitukset 
antoivat  kuitenkin  hieman  viitettä  eri 
tekijöiden  design-silmästä  ja  taidois¬ 
ta,  sillä  toiset  osat  ovat  selvästi  tyylik- 
käämpiä  tai  osoittavat  enemmän  tek¬ 
nistä  taitoa  kuin  toiset. 

Jezebels- demoa  ei  kannata  katsoa 
visuaalisen  tykityksen  vaan  sen  histo¬ 
riallisen  arvon  takia.  Yhteinen  demo- 
projekti  lujitti  kehittyvää  suomalaista 
demoskeneä,  ja  noin  kuukausi  sen  jul¬ 
kaisun  jälkeen  järjestettiin  ensimmäi¬ 
nen  suomalainen  demoparty.  Jezebels- 
party  toi  ensimmäistä  kertaa  yhteen  eri 
puolilta  Suomea  saapuneet  skenerit  ja 
antoi  kasvot  demossa  nähdyille  nimille. 

Moni  demon  tekemiseen  osallistu¬ 
neista  yhdisti  myöhemmin  voimiaan 


perustaen  uusia  ryhmiä  tai  liittyi  tois¬ 
tensa  ryhmiin.  Alle  vuoden  kuluttua 
suomalainen  demoskene  oli  täyttä 
totta  vakiintuneine  ryhmineen,  joilla 
oli  jo  kansainvälistä  mainetta.  Moni 
Jezebels-tekij öistä  jatkoi  demoskenen 
ytimessä  luoden  myöhempiä  suuria 
suomalaisdemoklassikoita.  Jokunen 
heistä  on  edelleen  aktiivisesti  mukana 
menossa,  vielä  3 1  vuotta  myöhemmin. 

The  Jezebels  -demon  voi  ladata 
CSDb-tietokannasta  www.csdb.dk/ 
release/?id=26088  tai  katsoa  Youtubes- 
ta.  (Linkit:  skrolli.fi/numerot) 


Demon  osat  (eli  tekijät): 

Intro 

JR's  Software 

VVallie 

RCS 

TMS 

AKL 

Finland  Cracking  Service 

Wabo-Soft 

The  Omega  Team 

Finnish  Gold 

FIST 

GEDD 

M.A.D. 

AE  Studio 

The  Jezebels  Union  -loppuosa 

Contest-Demo 

Finnish  Gold 
Alusta:  Commodore  64 
Vuosi:  1988 

Vuosi  1988  oli  hyvää  aikaa  suomalai¬ 
selle  demoskenelle.  Digitize  Design 
Group  ja  Byterapers  järjestivät  maan 
toisen  ja  kolmannen  demopartyn,  ja 
monta  hyvää  ryhmää  syntyi  edellisen 
talven  ja  kuluvan  vuoden  aikana.  De- 
moskenen  palaset  loksahtelivat  hyvin 
paikoilleen.  Jezebels  Union  tosin  laho¬ 
si,  kun  Finnish  Gold  ja  X-Men  aloitti¬ 
vat  kärkiryhmien  irtautumisen  omille, 
itsenäisille  teilleen. 

Aiemman  reilun  yhteisöllisyyden 
rinnalle  nousi  myös  aggressiivisempaa 
kilpailuhenkeä.  Skenen  henki  muuttui 
yhtaikaa  sekä  hieman  epäterveellisem- 
pään  että  aikaansaavempaan  suuntaan, 
sillä  kilpaileminen  toki  lietsoi  ryhmiä 
luomaan  hienompia,  toinen  toistaan 
päräyttävämpiä  teoksia. 


Finnish  Goldin  Contest-Demo  on 
tästä  hyvä  esimerkki.  Ryhmä  haastoi 
keväällä  1988  muut  ryhmät  näyttä¬ 
mään  parastaan,  ja  Byterapers-par- 
tyilla  elokuussa  1988  (partyt  kestivät 
viikon)  oli  tarjolla  kiinnostavaa  herk¬ 
kua.  Siellä  näet  järjestettiin  tunnetun 
skenemaailmanhistorian  ensimmäiset 
demokompot,  joiden  tulokset  tunne¬ 
taan  ja  teokset  ovat  ladattavissa. 

Finnish  Gold  oli  tehnyt  aktiivisesti 
demoja  edeltävän  vuoden  ajan,  taito¬ 
jaan  ja  ryhmäänsä  hioen.  Contestissa 
harjoittelu  ja  kuusnelosväen  hämmäs¬ 
tyttäminen  sementoivat  FCS:n  aseman 
huippuluokan  ohjelmoijana,  ja  Rockin 
maine  SID -musiikin  parissa  kasvoi  en¬ 
tistäkin  suuremmaksi.  Rockin  musiik¬ 
kia  kuultiin  myös  samaisen  demokisan 
toiselle  sijalle  yltäneessä  Z-Circlen 
(B)arty-demossa.  Kompon  voitti  Con¬ 
test-Demo. ,  joka  täytti  tätä  Skrollin 
numeroa  tehtäessä  30  vuotta.  Ajatel- 


kaas,  on  kulunut  30  vuotta  maailman 
vanhimman  tunnetun  demokompon 
voittamisesta. 

Vaikka  sen  efektit  eivät  tänään  kään¬ 
nä  päitä  aivan  entiseen  tapaan,  Rockin 
mestarilliset  SID-soundit  ovat  edel¬ 
leen  uskomattoman  kauniita  ja  soin¬ 
nukkaita.  Harva  aikansa  demoryhmä 
on  jättänyt  jälkeensä  niin  laadukasta, 
koodivelhollista  ja  suloisen  kuuloista 
perintöä. 

Contest-Demon  voi  ladata  CSDb-tieto- 
kannasta  www.csdb.dk/release/?id=700 
tai  katsoa  Youtubesta. 

Demo  avautuu  perinteisellä  intro - 
osuudella,  joka  ei  hämmästytä  efekteil¬ 
lään  mutta  pehmyttelee  kuulijoidensa 
korvia  Rockin  hempeällä  kappaleella. 
Kätevästi  greetingsit  ja  alkupulinat 
hoidetaan  pois  käsistä  heti  alkuunsa, 
minkä  jälkeen  alkaa  tykitys.  Stillikuvat 
eivät  anna  oikeutta  ruudun  yläreunan 
kekseliäälle  DYCP-TEXT-efektille, 

jossa  tekstit  putoilevat  ja  pomppivat 
kirjain  kirjaimelta  yläreunasta  Rockin 
suuriin  klassikoihin  lukeutuvan  biisin 
säestyksellä. 

Demon  kolmannessa  osassa  nauti¬ 
taan  sekä  FCS:n  koodista  että  sävel¬ 
lyksestä,  eli  herrahan  oli  melkoinen 
monilahj  akkuusi  Hienosti  rasterie- 
fektoidun  FiG-logon  kaverina  on  raju 
korkkiruuviskrolleri,  joka  on  edelleen 
klassikko  lukukelvottomuudessaan. 

Viimeisessä  osassa  venytettiin 
koodivelhoilun  rajoja,  sillä  sekä  ylä¬ 
reunaan  että  sivuille  avatut  borderit 
täytettiin  loikkivalla  FiG-logolla  ja 
herkullisilla  rasteripalkeilla,  joiden 
päällä  loikkii  kolme  zoomailevaa,  eri¬ 
laisilla  rasteripalkkiefekteillä  täytettyä 
spriteä.  Aikaansa  nähden  erittäin  ko¬ 
vaa  koodia! 

Kaikki  osat  pursuavat  demon  vii¬ 
meistelyvaiheessa  kirjoitettuja  tekstejä, 
jotka  vievät  lukijat  30  vuoden  takaisen 
keskellä  metsää  järjestetyn  tapahtu¬ 
man  ytimeen,  kun  kirjoittajat  vaihtu¬ 
vat  ja  tarina  liitää.  Tiukkaa  tavaraa! 

Kooditaituroinnin  lisäksi  demo  oli 
musiikillisesti  harvinainen  luomus, 
sillä  kaikki  musiikit  olivat  erittäin 
hyviä,  sekä  ennen  kaikkea  ihan  itse 
tehtyjä.  Hyvän  musiikin  säveltäminen 
C64:llä  oli  niin  haastavaa,  että  valta¬ 
osassa  demoja  käytettiin  peleistä  nap¬ 
sittuja  tai  toisten  ryhmien  muusikoilta 
pyydettyjä  kappaleita. 

Finnish  Goldin  Rock  oli  niin  taitava 
ja  aikaansaava  säveltäjä,  että  ryhmän 
teoksissa  kuultiin  omia  sävellyksiä, 
joiden  ansiosta  demot  tallentuivat  py¬ 
syvästi  monen  korvaradioon. 

Teos  on  vaikutusvaltainen  yhä  tänä 
päivänä.  Nykyhetken  C64-skenen 
huippumuusikoihin  lukeutuva  Artline 
Designs  -ryhmään  kuuluva  Flex  muis¬ 
taa  yhä  sen  päivän,  kun  ensimmäistä 
kertaa  näki  ja  kuuli  tämän  demon  By- 
terapers-partyillä  14-vuotiaana.  Flexin 
ansiokas  ura  kuusnepamuusikkona 
pohjautunee  merkittävässä  määrin 
tuohon  elokuiseen  päivään  30  vuotta 
sitten.  & 

Kolumni 


Järistys 

Telia  osti  Suomen  suurimman  Quake- festivaalin,  Assemblyn. 
Kuinka  pelikulttuur in  ikoni  pärjää  modernin  e-urheilun  pu¬ 
ristuksessa? 


Janne  Siren 

uomalainen  tietotekniikkakent- 
tä  järisi  kesäkuussa,  kun  ruot¬ 
salainen  puhelinkioski  Telia  osti 
perinteikkään  sinivalkoisen  Assembly- 
tapahtuman.  Järkyttyneiden  ja  mielen¬ 
sä  pahoittaneiden  tietokoneharrastaji- 
en  huulilla  oli  yksi  ja  ainoa  kysymys: 
miten  käy  Quaken... 

Suomen  tärkeimmän  Quake-fani- 
tapaamisen  tie  on  ollut  ohdakkeinen. 
Ensimmäiset  Assemblyt  järjestettiin 
jo  ennen  pelin  julkaisua,  vuonna  1992 
kauniaislaisessa  Kasavuoren  koulus¬ 
sa.  Vastaanotto  oli  kylmä  -  koulun 
tuolloisena  oppilaana  sain  todistaa 
historianlehtori  Urpisen  raivokohta¬ 
usta,  kun  ensimmäisten  Assemblyjen 
jälkeen  luokan  piirtoheitinkankaan  si¬ 
sältä  leijaili  pelijuliste  hänen  päällensä. 
Joku  oli  kuulemma  nukkunutkin  kou¬ 
lulla. 

Quake -tapahtuma  on  hakenut  hy¬ 
väksyntää  tästä  lähtien,  vaihtelevalla 
menestyksellä.  Yleisömäärät  ja  tapah¬ 
tumapaikat  ovat  kasvaneet,  mutta  sit¬ 
keästä  vihapuheesta  ei  ole  päästy  eroon. 
”Quaket  v#&&%%n!”,  ”Guaget  kiinni” 
kaikuvat  säännöllisesti  tapahtumahal- 
lissa,  huhujen  mukaan  doomskeneksi 
itseään  kutsuvan  prequel-fanilauman 
toimesta. 

Onko  Quakella  toivoakaan,  nyt  kun 
Assemblysta  kaavaillaan  e-urheilun 
Ullevia? 


E-urheilun  olemus 

Äkkiseltään  voisi  ajatella,  että  Assem¬ 
blyn  laajentaminen  e-yleisurheiluta- 
pahtumaksi  -  tietokoneajan  Suomi- 
Ruotsi-maaotteluksi  -  olisi  Quakelle 
hyvästä.  Onhan  Id  Softwaren  vuonna 
1996  aloittama  pelisarja  verkkopelaa¬ 
misen  uranuurtaja  ja  esportsin  esi-isä. 
Quake -kaipuu  ei  myöskään  edusta 
tyylipuhdasta  Skrollin  historiap  aivon - 
taa,  sillä  pelisarjan  uusin,  täysin  mo¬ 
derni  osa  Quake  Champions  julkaistiin 
kuluvana  vuonna.  Quake  ei  ole  mikään 
isäsi  p*ska  Commando-klooni. 

Quake  myös  istuu  e-urheilun  sap- 
luunaan.  Siinä  missä  perinteinen  sta- 
dionurheilu  koostuu  pelkistetyistä 
lajeista,  e-urheilussa  pelataan  monen¬ 
laisia  teatraalisia  pelejä  -  sellaisia  ku¬ 
ten  Quake.  Kuinka  paljon  mielenkiin¬ 
toisempia  pesäpallo-ottelutkin  olisivat, 
jos  ne  sijoittuisivat  välillä  vaikkapa 
keskelle  Normandian  maihinnousua, 
sen  sijaan  että  katsomme  aina  saman¬ 
laista,  määrämuotoista  pelikenttää. 
E-urheilu  onkin  lähempänä  mootto¬ 
riurheilua  tai  golfsirkusta,  joissa  peliin 
sisältyy  vaihtelua. 

Uhka  Quakelle  on  kuitenkin  to¬ 
dellinen,  sillä  e-urheilun  lajivalinta  ei 
ole  vakiintunut  -  ei  ainakaan  Quaken 
eduksi.  Yksi  ongelma  on  tietokone¬ 
pelien  elinkaari.  Quaken  kaltaisen 
ensimmäisen  persoonan  räiskinnän 


suurin  suosio  lasketaan  vuosissa,  ei 
vuosikymmenissä.  Joitakin  e-urheilu- 
pelejä,  kuten  teknisesti  vaatimatonta 
League  of  Legendsia,  pelataan  kevyesti 
päivitettynä  kohta  kymmenettä  vuotta, 
mutta  tuskinpa  nekään  pesäpallon  pit¬ 
käikäisyyteen  yltävät. 

Toinen  haaste  on  e-urheilun  kaupal¬ 
linen  rakenne.  Toisin  kuin  vakiintu¬ 
neet  urheilulajit,  e-lajit  eivät  ole  ylei¬ 
sessä  omistuksessa.  Tietokonepelien 
pelaaminen  on  vahvemmin  sidoksissa 
pelin  valmistaneeseen  yritykseen,  jo¬ 
ten  myös  niiden  kilpapeluuttaminen 
tapahtuu  usein  valmistajan  rahahano¬ 
jen  ja  valvovan  silmän  alla.  Välillä  jopa 
väkisin:  Etelä-Korean  Starcraft- urhei- 
luhuuma  sai  osansa  tästä,  kun  Blizzard 
kiinnostui  pelinsä  käytöstä  riippumat¬ 
tomissa  turnauksissa  ja  ryhtyi  sanele¬ 
maan  sääntöjä  jatko-osan  kohdalla. 

Make  Quake  great  again 

Parhaimmillaankin  tilanne  muistuttaa 
modernien  olympialaisten  varhaisia 
vuosia,  jolloin  kulloisetkin  kisaisän¬ 
nät  valitsivat  pelattavat  lajit.  Kansain¬ 
välinen  olympiakomitea  on  valinnut 
kisalajit  vasta  vuodesta  1924  alkaen, 
noudattaen  muun  muassa  maailman¬ 
laajuisia  suosiokriteerejä.  E-urheilussa 
näin  arvovaltaista,  kansainvälistä  tun- 
nustusjärjestelmää  ei  ole. 

Suomessa  suurista  e-urheilusarj öistä 
vastaavat  SEUL  ja  FEL,  eikä  Quake  ole 
syystä  tai  toisesta  päässyt  kumman¬ 
kaan  pelivalikoimaan.  Assemblyt  ovat 
SEULin  eSM- sarjan  kumppani,  joten 
Quake  on  väistynyt  sarjapelien  tieltä. 
Enää  Assemblyjen  tapahtumaohjelmaa 
eivät  viivästäneet  venähtäneet  Quake - 
matsit,  vaan  Counter-Striket.  Siinä  olisi 
historianlehtorikin  jo  sanaton. 

Skrolli  ei  ole  katsellut  huolestutta¬ 
vaa  kehitystä  toimettomana,  vaan  jär¬ 
jesti  kesän  Assemblyilla  ensimmäisen 
Skrolli  *  Quake  -turnauksen  autent¬ 
tisilla  233  megahertsin  Pentiumeilla, 
putkinäytöillä  ja  pallohiirillä.  Teemu 
”wabbit”  Hiilinen  ei  myöskään  jäänyt 
sanattomaksi,  vaan  kruunasi  vaiherik¬ 
kaan  turnauksen  timmillä  finaaliselos- 
tuksellaan. 

Tämä  ei  kuitenkaan  saa  olla  yksin 
Skrollin  taistelu.  On  kaikkien  meidän 
yhteinen  asia,  että  Quake  säilyy  jat¬ 
kossakin  Assemblyjen  ykkössisältö- 
nä.  Tavoitteen  toteutumisen  kannalta 
hyödyllisiä  välitavoitteita  ovat  Quaken 
saaminen  eSM-  ja  olympialajiksi.  & 

Tapahtumat 


Assembly 


Tietokonekulttuurin  uusi  koti 


Assembly  sai  uuden 
omistajan  kesällä  Telian 
ostaessa  enemmistön 
tapahtumaa  järjestävästä 
Assembly  Organizing 
Oy.stä. 


Teksti:  Tapio  Berschevvsky 

Kuvat:  Manu  Pärssinen,  Atte  Haapalahti  /  Assembly 
Organizing 


Kun  Telia  osti  Assemblyt,  vallit¬ 
si  parin  päivän  ajan  outo  tun¬ 
nelma  monissa  suomalaisissa 
tekniikka-aiheisissa  nettiyhteisöissä. 
Assembly  on  monelle  tärkeä  asia.  Te- 
lia-päätöstä  seurasi  vuolas  ihmettely 
siitä,  miltä  Assembly  Summer  2018 
tulisi  näyttämään  ensimmäisinä  ”Teli- 
assyina”. 

Oston  yhteydessä  tapahtuman  toi¬ 
nen  pääjärjestäjä  Jussi  ”abyss”  Laak¬ 
konen  luopui  omasta  osuudestaan. 
Samalla  toinen  pääjärjestäjä  Pekka 
”pehu”  Aakko  palkattiin  Assemblyjen 
ensimmäiseksi  täysipäiväiseksi  työnte¬ 
kijäksi. 

Skrolli  tavoitti  Aakon  pari  viikkoa 
Assembly  Summer  2018  -tapahtuman 
jälkeen  haastateltavaksi  siitä,  mitä 
muutos  käytännössä  tarkoittaa. 

”  Telian  mukaantulon  kautta  on 
mahdollisuus  tehdä  asioita  entistä 
isommalla  skaalalla,  mikä  on  vain 
hyvä  asia”,  hän  tiivistää. 

Telia  teki  siis  Assemblyistä  hieman 
isommat,  mutta  pitkän  linjan  kävi¬ 
jälle  ero  ei  välttämättä  ollut  itsestään 
selvä.  Yhtenä  uutena  tapahtumana 
oli  Porukat  vs.  Porukat  -kisa,  jossa 
Overwatch-pelaajien  vanhemmat  ot¬ 
tivat  toisistaan  mittaa  eeppisissä  (Työ¬ 
taisteluissa. 

”Kesän  aikana  ei  keretty  tekemään 
isompia  suunnitelmia  lomien  pai¬ 
naessa  päälle.  Mielestäni  Porukat  vs. 
Porukat  -konsepti  oli  tosi  hieno  ja  lai¬ 
tettu  kasaan  tosi  nopeasti.” 

” Telian  mukaantulo  turnauksiin  ja 
Scene  Loungeen  mahdollisti  niiden 
kehittämisen  entisestään.” 


Kun  muutoksesta  alettiin  keskustel¬ 
la,  yksi  Aakon  esiin  tuomista  kehitys¬ 
mahdollisuuksista  oli  se,  että  pienem¬ 
piä  Assembly-brändättyjä  tapahtumia 
voisi  järjestää  pitkin  vuotta  useampia¬ 
kin.  Nyt  Aakko  vahvistaa  tämän  Skrol- 
lille. 

”Ei  samassa  kokoluokassa  kuin  As¬ 
sembly  Summer,  vaan  pienempiä  ja 
selkeästi  rajatumpia  kokonaisuuksia. 
Teemme  asioita,  joita  ei  ole  ollut  mah¬ 
dollista  tehdä,  kun  ei  ole  ollut  palkat¬ 
tua  organisaatiota.” 

Voisiko  olla  kyseessä  esimerkiksi  As- 
semblyn  oma  e-sports-liiga? 

”Se  on  yksi  mahdollinen  suunta.  E- 
sportsiin  laitetaan  panoksia  jatkossa¬ 
kin.  Se  on  maailmassa  niin  isossa  kas¬ 
vussa,  että  sen  kautta  näen  meidänkin 
kasvua  tapahtuvan.  Ja  kasvu  on  edelly- 


tys  sille,  että  voidaan  kasvattaa  muu¬ 
takin  toimintaa  merkittävästi”,  Aakko 
kertoo. 

"Itseäni  kiehtoo  kokeellisempi  Hack- 
lab -tyyppinen  toiminta,  joten  sitä  ai¬ 
nakin  voisi  olla  enemmänkin  Assemb- 
lyillä.  Kuten  myös  tietokonekulttuuriin 
liittyviä  ilmiöitä,  esimerkiksi  cosplayta.” 

Mutta  millaista  on  olla  neljännes¬ 
vuosisadan  jälkeen  ihan  oikeasti  As- 
syillä  töissä.  Mitä  edes  tehdään  nor¬ 
maalina  arkipäivänä,  kun  edellinen 
tapahtuma  on  jo  ohi,  mutta  seuraavaan 
on  vielä  kuukausia  aikaa? 

”Merkittävä  osa  ajasta  on  tullut  istut¬ 
tua  palavereissa  tapahtuman  jälkeen”, 
kertoo  Aakko  ja  jatkaa:  ”Aika  paljon 
menee  aikaa  tulevan  suunnitteluun 
ja  strategian  rakentamiseen,  varsin¬ 
kin  kun  yhtenä  isona  kumppanina  on 
Telia.  On  ollut  mukava  huomata,  että 
löytyy  erilaisia  mahdollisuuksia  kehit¬ 
tää  tapahtumaa  muun  konsernin  kans¬ 
sa,  ja  niiden  tutkimisessa  menee  aikaa. 
Sitten  on  tietysti  Assembly  Summerin 
jälkityöt  siinä  sivussa,  niihin  menee 
muutama  viikko.  Se  on  työtä,  joka  ei 
näy  isommin  ulospäin.” 

Voidakseen  työskennellä  Assemb- 
lyille  täyspäiväisesti  Aakon  täytyi 


luopua  paikastaan  yrityksessä,  jota 
oh  rakentanut  pitkään.  Vuonna  2008 
yhdessä  Assy-kaveri  Jussi  Laakkosen 
kanssa  perustettu  Applifier  myytiin 
vuonna  2013  Unity  Technologiesille. 

”Applifier  ja  myöhemmin  Unity  Fin¬ 
land  oli  rakas  projekti.  Pääsimme  teke¬ 
mään  todella  siistejä  asioita.  Harvoilla 
on  mahdollisuus  skaalata  omaa  firmaa 
parin  miljoonan  liikevaihdosta  noin 
puoleen  miljardiin.  Täytyy  olla  on¬ 
nellinen,  että  tämän  pääsi  kokemaan. 
Unity,  sekä  Suomessa  että  globaalisti, 
kasvaa  ja  kehittyy  kovaa  vauhtia.  Mut¬ 
ta  aika  aikaansa  kutakin.  Kymmenen 
vuotta  on  pitkä  rupeama  yhdessä  fir¬ 
massa,  ja  minulla  on  aina  ollut  pieni 
halu  tehdä  Assyjä  työkseni.  Nyt  siihen 
tuli  mahdollisuus!” 

”Unityltä  lähtö  oli  samaan  aikaan 
haikea  ja  surullinen,  mutta  toisella 
puolella  oli  kaikki  se  potentiaali,  mitä 
Assemblyn  kanssa  voi  tehdä.  Työka¬ 
verit  oli  ihan  huippuja  Unityllä,  mutta 
niin  ne  on  myös  Assyillä:  orgit  (As¬ 
sembly)  en  järjestäjät)  ovat  minulle 
kuin  toinen  perhe,”  Aakko  vuodattaa 
tunteellisena. 


Demoskenestä  pidetään  kiinni 

Isona  kysymyksenä  Telian  suhteen  on 
tietysti  ollut  se,  että  miten  yrityksessä 
nähdään  demoskene,  joka  on  Assemb¬ 
ly)  en  alkulähde  ja  monelle  yhä  se  kes¬ 
keisin  sisältö. 

”Demoskene  on  osa  tietokone- 
kulttuuria,  kuten  myös  pelaaminen, 
e-sports  ja  moni  muukin  asia.  Assyt 
on  uniikki  kokoelma  kaikkea,  ei  vain 
pelaamista  tai  pelkkää  demoskeneä. 
Tämä  kokonaisuus  on  mielestäni  hie¬ 
noimpia  asioita  Assemblyissä,  ja  sii¬ 
tä  haluan  pitää  kiinni.  Näin  ajattelee 
myös  Telia”,  Aakko  kertoo. 

Vaikka  Telia  suhtautuu  Aakon  mu¬ 
kaan  skeneen  positiivisesti,  on  sen 
tulevaisuus  huolettanut  aina,  ja  nyt  se 
tuntuu  huolettavan  vielä  enemmän. 
Aakko  ei  jaa  huolta.  ”01en  joskus  sano¬ 
nut,  että  niin  kauan,  kun  Assyille  teh¬ 
dään  produja,  on  demoskene  mukana 
tapahtumassa.  Telian  mukaantulo  ei 
poista  skeneä  Assyilta.  Päinvastoin  - 
tämän  kesän  isompi  Scene  Lounge  oli 
nimenomaan  Telian  sponsoroimana 
mahdollinen.” 

”Skenesisällön  osalta  pallo  on  ske- 
nellä.  Meillä  on  mahdollisuuksia  tehdä 
monia  asioita  Assyillä,  jos  vaan  löytyy 


Enteilevä  näky  -  Assemblyjen  toinen  pääjärjestäjä  Jussi  Laakkonen  muutti  kesällä  pois  Suomesta.  Pekka  Aakko  jää  lavalle  yksin. 
Kuva:  Atte  Haapalahti  /  Assembly  Organizing 

tekijöitä  ja  ideoita.  Demosisältöä  or¬ 
ganisoivan  compocrew’n  kanssa  on 
mietitty  monia  kehitysasioita  jo  ensi 
vuodelle.  Muun  muassa  Scene  Lounge 
3.0,  joka  kehittyy  taas  isommaksi  ja  pa¬ 
remmaksi  osaksi  Assyjä.” 

Skene  on  aina  ollut  tiukasti  rajattu 
kesäassyille,  mutta  nyt  Aakko  väläyt¬ 
tää  mahdollisuutta  myös  muusta.  ”On 
ollut  myös  keskusteluja  tuoda  demos- 
kenesisältöä  muihin  tapahtumiin,  jos 
vaan  porukka  jaksaa  Scene  Loungea 
työstää.  Se  on  tervetullut  esimerkiksi 
Assembly  Winter  iin,  jos  sille  vain  löy¬ 
tyy  tilat  ensi  vuonna.  Scene  Loungen 
tekijät  joka  tapauksessa  pitävät  ajatusta 
hyvänä,  ja  niin  pidän  minäkin.” 

”Yleisesti  ottaen  ollaan  aina  valmiita 
miettimään  ja  keskustelemaan  uusista 
avauksista  ja  ideoista,  mitä  skenepuo- 
lella  voitaisiin  tehdä.  Aktiivisuutta,  hy¬ 
vät  skenetoverit!”  Aakko  lisää. 

Aakon  mukaan  myös  demokompon 
sijainti  päälavalla  ja  asema  Assemblyn 
aikataulun  paalupaikalla  lauantai- illan 
toisena  tärkeänä  ohjelmanumerona 
pysyy  entisellään. 

”Tänä  kesänä  kompon  aikataulussa 
tuli  ongelmia  CS -matsin  keston  takia. 
Itse  pitäisin  demokompot  siellä  vii¬ 
meisenä  edelleen,  mutta  palaute  tun¬ 
tuu  olevan  enemmän  sen  puolella,  että 
nämä  kaksi  voisivat  vaihtaa  paikkaa. 
Tällöin  kompon  alkuhetki  olisi  var¬ 
masti  tiedossa.  Katsotaan  miten  asia 
ensi  vuonna  päätetään.” 

Jotain  muutoksia  kompoihin  saattaa 
olla  tulossa.  ”Scene  Loungessa  voidaan 


pitää  osa  pienemmistä  kisoista  sekä 
muutamia  uusia  kisoja,  jotka  vapaut¬ 
taisivat  päälavalta  aikaa  -  joka  on  aina 
ollut  tosi  kortilla.  Pääkisat  pysyvät  kyl¬ 
lä  isolla  screenillä.  Katsomo  oli  yhtä 
täynnä  sekä  CS-matsissa  että  demo- 
kompossa.  Kyselymme  mukaan  noin 
75  prosenttia  assykävij öistä  katsoo 
molemmat.” 

Enemmistön  omistaa  nyt  Telia 

Telian  ja  Assemblyn  välinen  sopimus 
syntyi  yhteistyötä  koskevista  keskuste¬ 
luista  ja  kasvoi  siitä. 

” Keskustelimme  alunperin  yhteis¬ 
työstä  muulla  tavoin  ja  yleisesti  muun 
muassa  e-sportsin  tulevaisuudesta. 
Huomasimme  ajattelevamme  asioista 
samansuuntaisesti.  Tiesimme  myös  jo 
aikaisin  keväällä,  että  Jussi  muuttaa 
ulkomaille,  joten  muutoksia  oli  muu¬ 
tenkin  tulossa.  Näistä  keskusteluista  se 
ajatus  sitten  lähti  kehittymään”,  Aakko 
kertoo. 

Päätös  saavutettiin  nopeasti.  Pro¬ 
sessi  oli  yllättävän  lyhyt,  siihen  riitti 
muutama  kuukausi.  Toisaalta  ajatukset 
olivat  hyvin  selkeät  molemmille  osa¬ 
puolille,  joten  ei  se  kovin  vaikea  pro¬ 
sessi  ollut.” 

Telia  ei  ole  ensimmäinen  taho, 
jonka  kanssa  on  käyty  keskusteluja 
Assemblyn  tulevaisuudesta.  "Assemb- 
lyä  on  lähestynyt  aikojen  saatossa 
useampikin  taho.  Niitä  keskusteluja 
on  ollut  melko  tasaisesti.  Kaikkia  on 
aina  kuunneltu.”  Telia  oli  kuitenkin 
ensimmäinen,  joka  tarjosi  sen,  mitä 

Assembly  tarvitsi.  ”Telian  osalta  näh¬ 
tiin  nopeasti  synergiat  ja  koettiin,  että 
Assyt  saa  hyvän  kodin  sieltä,  jos  näin 
voi  sanoa.  Eniten  kiinnosti  Telian  tuo¬ 
mat  kehitysmahdollisuudet”,  Aakko 
täsmentää. 

” Jussi  irtaantui  kokonaan,  ja  itse 
luovuin  pienestä  osuudesta.  Telia  osti 
enemmistön  Assemblystä  ja  sai  samal¬ 
la  rutkasti  digikulttuurin  ja  e-sportsin 
osaamista,”  Aakko  kertoo  kysyttäessä, 
mitä  Telia  sai  sopimuksesta. 

Telian  Assemblyistä  maksamaa  sum¬ 
maa  Aakko  ei  suostu  paljastamaan. 
"Sopimuksessamme  on  kohta,  jossa 
todetaan,  ettei  kauppasummaa  ole  lupa 
paljastaa.” 

Mutta  mitä  sitten  olisi  tapahtunut, 
jos  Telian  kanssa  ei  olisi  saavutettu 
yhteisymmärrystä?  Mikä  olisi  ollut  As¬ 
semblyn  tulevaisuus  ilman  Teliaa? 

"Yksi  vaihtoehto  oli  jatkaa  itsenäi¬ 
senä  ja  miettiä  rahoitusta  ulkopuolel¬ 
ta,  jotta  olisi  voitu  tehdä,  mitä  halut¬ 
tiin.  Tai  olla  tekemättä  yhtään  mitään 
muutosta  mihinkään”,  Aakko  miettii. 
"Jussin  muutto  oli  tiedossa  hyvissä 
ajoin,  joten  tiedettiin,  ettei  hän  jatkaisi 
pääjärjestäjänä  kesän  jälkeen.  Itselläni 
oli  ollut  halua  rakentaa  Assemblyistä 
jotain  isompaa  jo  pidemmän  aikaa. 
Telia-diili  toi  tapahtumalle  tuntuvan 
rahoituksen,  joten  tässä  saatiin  hoidet¬ 
tua  myös  se  puoli  samalla.” 

Talkootyöllä  tehty 

Pienestä  koulun  liikuntasalissa  järjes¬ 
tetystä  kerääntymisestä  ponnistanut 
tapahtuma  on  nykyään  aivan  omas¬ 
sa  luokassaan.  Tänä  vuonna  vieraita 
kävi  yhteensä  yli  9000,  jotka  edustavat 
useita  erilaisia  tietokonealakulttuure- 
ja.  Assembly  on  saavuttanut  asemansa 
pitkällä  työllä,  jota  on  tehty  isolta  osin 
talkoovoimin. 

Yritysten  käyttämä  talkootyö  voima 
on  viimeaikoina  ollut  paljon  julkises¬ 
sa  keskustelussa.  Verottajan  mukaan 
osakeyhtiöt  eivät  saa  palkita  talkoo¬ 
työläisiä  verottomilla  pääsylipuilla  tai 
ruokailuilla.  Monien  festivaalien  tal¬ 
koo  työntekijät  saavat  panoksestaan 
juuri  nämä  edut  -  myös  Assemblyn. 

Verottajan  herääminen  tilanteeseen 
saattaa  aiheuttaa  muutoksia  monille 

Pääjärjestäjän  Assyt 


Assembly  Summer  2018  toi  yhteen  yli  9000  tietokonekultturin  harrastajaa. 


eri  tapahtumille,  minkä  myös  Aakko 
tietää.  ”  Tavoite  ja  halu  on  toimia  lain  ja 
käytäntöjen  mukaan.  Nyt  asia  tuntuu 
olevan  pinnalla,  ja  sen  kanssa  painii 
useampikin  festari.  Toivon,  että  asian 
julkisuudesta  seuraa  selkeät  ja  järke- 
vämmät  ohjeet.” 

Aakko  näkee  verottajan  tulkinnassa 
myös  epäkohtia.  ”Nythän  ongelma  on, 
että  firmat  laitetaan  eriarvoiseen  ase¬ 
maan  kuin  yhdistysmuodossa  tapahtu¬ 
mia  tekevät.” 

Assemblyn  tekijöissä  on  paljon  ih¬ 
misiä,  jotka  ovat  tehneet  Assemblyä  jo 
vuosien  ajan.  Tämän  joukon  suhtau¬ 
tuminen  Telia-kauppaan  on  verkossa 
näkynyt  monella  tavalla.  Aakko  kui¬ 
tenkin  uskoo  järjestäjien  yhtenäisyy¬ 
teen.  ”Suurin  osa  näki  kaupan  todella 
positiivisena  juttuna.  Yksi  syy  ja  moti¬ 


vaatio  tehdä  Assemblyjä  on  saatavilla 
oleva  kokemus  ja  mahdollisuus  tehdä 
siistejä  asioita  isosti.  Monelle  se  on 
asioiden  saavuttamista  oman  duunin 
ulkopuolella.” 

”Näin  sen  näen  itse  ja  uskon  hen¬ 
kilökuntamme  miettivän  asiaa  myös 
näin.  Omiin  korviini  ei  ole  kantautu¬ 
nut,  että  kukaan  olisi  lähtenyt  orgeista 
Telia-diilin  takia.  Uskon  myös,  että  Te¬ 
lia  voisi  jatkossa  tarjota  erilaisia  etuja 
meidän  järjestäjille  vähän  kuin  omalle 
henkilökunnalleen.  Asia  on  selvityk¬ 
sessä.”  & 


Pääjärjestäjällä  ei  ole  aikaa  itse  seurata 
kaikkea  sitä  mitä  haluaisi.  Kun  tapasimme 
Aakon  ohimennen  Assyillä,  tämä  kertoi, 
ettei  pysty  katsomaan  kaikkia  skenepro- 
duja  bileissä. 

"Ehdin  katsoa  demokompon  sekä  4k-  ja 
64k-introkompot  tapahtumassa.  Niihin  py¬ 
rin  pusertamaan  aikaa,  vaikka  tapahtuma 
on  todella  kiireinen." 

Jälkikäteen  riittää  aikaa  muullekin. 
"Kaikki  kompot  on  katsottu  loppuun  koto¬ 
na  ja  demokompo  uusiksi  pariin  kertaan." 

Skrolli  kirjoitti  tämän  vuoden  poik¬ 
keuksellisen  kovasta  demokomposta 
verkkosivuillaan  heti  tapahtuman  jälkeen 
(lue:  skrolli.fi/numerot).  Kilpa  oli  selvästi 
korkealaatuisin  moneen  vuoteen  -  ehkä 
jopa  paras  vuoden  201 0  jälkeen,  jolloin 
ikimuistoiset  CNCD/Fairlightin  Ceasefire 
ja  ASD:n  Happiness  IsAround  The  Bend 
kilpailivat  ykkössijasta.  Aakolla  on  näistä 
kahdesta  ryhmästä  selkeä  suosikki. 

"On  ollut  täysin  selvää,  mikä  on 
ennakkosuosikkini.  ASD:n  demot  ovat 
puhutelleet  aina  ja  niin  tänäkin  vuonna. 
Sen  lisäksi  tykkään  Pyrotechin  tyylistä. 
Varsinkin  64k  intro  Ottius  Prime  oli  mie¬ 
lestäni  hyvä",  Aakko  suosittelee. 

Skenesisällön  lisäksi  myös  e-sports 
vetoaa  Aakkoon.  Hän  toimii  tämän 
vuoden  CS-turnauksen  voittaneen  ENCEn 
hallituksen  puheenjohtajana. 

"En  ole  [ENCE:n]  päivittäisessä  toimin¬ 
nassa  mukana  isosti.  Osallistun  johdon 
palavereihin  ja  tulevaisuuden  suunnitte¬ 
luun.  Roolini  ENCEssä  on  neuvoa  antava 
ja  isompia  kuvioita  miettivä." 

Oman  joukkueen  voitto  herätti  tunteita. 
"Hienoa  tietysti  oli,  että  ENCE  voitti, 
vaikka  olihan  se  melkoisen  puristuksen 
takana.  No,  ainakin  huvia  tuli  koko  rahan 
edestä  katsojille.  Oman  joukkueen  pelejä 
tietysti  jännittää  eri  tavalla,  se  on  selvä. 
Eikä  se  aina  ole  ihan  hyvä  juttu."  Tänä 
vuonna  kisan  finaalissa  ENCE  kohtasi  HA- 
VUn  hyvin  tasaväkisessä  ottelussa,  jonka 
ratkaisemiseen  tarvittiin  peräti  kolme 
jatkoaikaa. 

Nimenomaan  C5  on  Aakon  laji  -  tosin 
vain  penkkiurheiluna.  "Seuraan  kyllä  aktii¬ 
visesti,  mitä  muualla  e-sports-maailmassa 
tapahtuu,  mutta  CS:GO  on  ainoa  peli, 
jonka  matseja  tulee  katsottua,  vaikka  en 
itse  pelaa  koko  peliä." 


Aakon  suosikiksi  nousi  Pyrotechin  64  kilotavun  intro  Ottius  Prime. 

Nollasta  Assemblyn  demokompoon 

Assembly  Summer  201 8  lähestyy.  Mielessäni  on  vain  yksi  asia:  demokompon  valkokankaalle 
on  päästävä.  Avaan  tyhjän  tekstieditorin  ja  ryhdyn  opettelemaan  modernia  OpenGL:ää. 

Teksti:  Jarno  Niklas  Alanko  Kuvat:  Jarno  Niklas  Alanko,  Nasu  Viljanmaa 


Maailmassa  on 
liian  vähän 
demoja.  Erää¬ 
nä  keväisenä 
iltana  päätän, 
että  voisin 
parantaa  maailmaa  tekemällä  tänne 
yhden  demon  lisää.  Aloitan  kopioi¬ 
malla  läjäpäin  tutoriaalikoodia  netistä, 
ja  kohta  minulla  on  kasassa  hyvin  al¬ 
keellinen  OpenGL-kirjaston  päälle  ra¬ 
kennettu  3 D -moottori.  Ensin  ruudulla 
on  kolmio,  sitten  kuutio.  Hei,  tästähän 
voisi  tullakin  jotain! 

Demoa  tehdessä  on  syytä  kuitenkin 
varoa,  ettei  käytä  liikaa  aikaa  moot¬ 
torin  koodaamiseen,  koska  siihen  voi 
upottaa  aivan  kaiken  vapaa-aikansa, 
eikä  silloin  itse  demolle  jää  aikaa. 
Siispä  päätin  tyytyä  yksinkertaiseen 
moottoriin  ja  yrittää  ottaa  siitä  kaiken 
mahdollisen  irti.  Rajoitukset  ruokki¬ 
vat  luovuutta. 

Katsaus  moottorin 
konepellin  alle 

Kaikki  lähtee  valosta,  koska  ilman  va¬ 
loa  mitään  ei  voi  nähdä.  Moottorissani 


on  ainoastaan  yksi  pistemäinen  va¬ 
lonlähde,  joka  lähettää  valoa  kaikkiin 
suuntiin  tasaisesti.  Fysiikkaa  mukail¬ 
len  valonlähteen  havaittu  kirkkaus 
pienenee  verrannollisena  etäisyyden 
käänteiseen  neliöön.  Toisin  sanoen 
etäisyyden  kaksinkertaistuessa  havait¬ 
tu  kirkkaus  pienenee  neljäsosaan.  Itse 


valonlähdettä  ei  kuitenkaan  piirretä, 
vaan  ainoastaan  sen  heijastukset  ava¬ 
ruuden  kappaleista.  Mallinnan  heijas¬ 
tumia  klassisella  Phongin  mallilla  (ks. 
kuva  2). 

Kun  jokaisen  pikselin  väri  on  las¬ 
kettu  Phong-mallilla,  on  vuorossa 
Bloom-efekti,  joka  saa  kirkkaimmat 


Kuva  1.  Ensiaskeleet  3D-grafiikkaan.  Taustalla  oleva  pilvimaisema  on  Jockum  Skoglundin  laa¬ 
tima  ilmainen  skybox. 

Phong-valaistusmalli 


Bloom-efekti 


Ambientti 


Diffuusi 


Spekulaari 


Kuva  2.  Phongin  mallissa  valaistus  jaetaan  ambienttiin,  diffuusiin  ja  spekulaariin  komponenttiin,  jotka 
lasketaan  yhteen.  Bloom-efektissä  kirkkaat  pikselit  erotetaan  kuvasta  (esimerkissä  suurin  osa  pikseleis- 
tä),  sumennetaan  ja  lisätään  takaisin. 


osat  kuvasta  hohtamaan.  Menetelmä 
on  yksinkertainen:  erotetaan  kaikki 
tarpeeksi  kirkkaat  pikselit  kuvasta, 
tehdään  niille  Gauss- sumennus  ja  lisä¬ 
tään  lopputulos  takaisin  alkuperäiseen 
kuvaan  (ks.  kuva  2).  Tämä  yksinkertai¬ 
nen  kikka  tekee  lopputuloksesta  paljon 
paremman  näköisen. 

Väriloiston  esiin  saamiseksi  käytän 
High  Dynamic  Range  (HDR)  -tekniik¬ 
kaa.  Normaalisti  pikselien  värikompo- 
nenttien  (punainen,  vihreä,  sininen) 
arvot  määritellään  välillä  nollasta  yh¬ 
teen,  jossa  yksi  on  suurin  kirkkaus, 


jonka  monitori  pystyy  näyttämään,  ja 
nolla  on  musta  pikseli.  Tämä  voi  olla 
kuitenkin  vaikeaa  ohjelmoijalle,  koska 
kaikki  koodi  täytyy  suunnitella  niin, 
etteivät  värien  arvot  ylitä  yhtä.  Jos 
haluaa  kaksinkertaistaa  pikselin  kirk¬ 
kauden,  sitä  ei  voi  vain  huoletta  kertoa 
kahdella,  koska  yläraja  saattaa  tulla 
vastaan.  Ylärajan  olemassaolo  sotii  ar¬ 
kikokemusta  vastaan:  eihän  oikeassa 
maailmassa  ole  käytännössä  mitään 
rajaa  kirkkaudelle. 

Vastaus  tähän  on  HDR-tekniikka, 
jossa  värit  saavat  olla  mitä  vain  epäne- 


gatiivisia  reaalilukuja,  kunhan  ne  ku¬ 
vataan  lopuksi  välille  nollasta  yhteen, 
niin  kuin  monitori  vaatii.  Eri  tapoja 
kuvata  arvot  välille  nollasta  yhteen  on 
monia.  Se,  mikä  on  paras,  on  lähinnä 
makuasia.  Itse  käytän  käyrää /(xj  -  1  - 
e~x ,  jolle  ei  varmaan  ole  mitään  fysikaa¬ 
lisia  perusteita,  mutta  viis  fysiikasta, 
kunhan  lopputulos  näyttää  hyvältä!  Ei 
tässä  mitään  tarkkaa  simulaatiota  olla 
tekemässä.  Päälle  laitan  vielä  gamma- 
korjauksen/jfxj  =  xi/22,  jonka  on  tarkoi¬ 
tus  korjata  monitorin  kirkkauskäyrää. 


Kuva  3.  Ympyrärataa  kiertävä  valonlähde  saa  eri  osat  kuvasta  säihkymään  vuorollaan. 

Sananen  OpenGLstä 

OpenGL  ei  ole  mielestäni  ohjelmoijaystävällinen  rajapinta.  Se  on  suunniteltu  90-luvun 
alussa,  jolloin  näytönohjaimet  olivat  hyvin  erilaisia.  Ne  tukivat  vain  tiettyä  grafiikkaliuku- 
hihnaa,  jossa  samat  asiat  tehdään  aina  samassa  järjestyksessä.  Nykyään  näytönohjai¬ 
milta  vaaditaan,  että  niillä  voi  tehdä  melkein  mitä  vain  laskentaa.  Siispä  OpenGL  on  jou¬ 
duttu  suunnittelemaan  pala  palalta  uudestaan.  Tästä  syystä  kirjastossa  on  useita  tapoja 
tehdä  sama  asia.  Aina  kun  sillä  haluaa  tehdä  jotain,  joutuu  googlaamaan,  miten  asia 
kuuluu  tehdä  nykyään.  On  olemassa  "moderni"  OpenGL  ja  "vanha"  OpenGL.  Suosittelen 
tulevia  demokoodareita  liittämään  termin  "modern"  kaikkiin  Google-hakuihin  -  tämä 
olisi  säästänyt  minulta  valtavan  määrän  työtä  ja  tuskaa. 

On  tärkeää  ymmärtää,  että  OpenGL  ei  ole  3D-moottori.  OpenGL  on  rajapinta,  jolla 
voi  toteuttaa  3D-moottorin.  Siispä  ohjelmoija  joutuu  tekemään  paljon  työtä,  jotta  saa 
ruudulle  näkymään  yhtään  mitään.  Kaikki  valaistuskaavat,  projektiot  ynnä  muut  on 
määriteltävä  itse.  Jos  haluaa  tehdä  oman  demon,  mutta  ei  halua  joutua  oppimaan  kaik¬ 
kea  grafiikkaliukuhihnan  yksityiskohdista,  suosittelen  lämpimästi  käyttämään  valmista 
moottoria  kuten  Unityä  tai  Unreal  Engineä.  Mukana  saa  myös  maailmaeditorin,  jonka 
uskon  helpottavan  työtä  melkoisesti. 

Itse  koin  helpoimmaksi  tehdä  ohuen  abstraktiokerroksen  OpenGL:n  ja  muun  koodin 
välille,  jolloin  OpenGL:ää  tarvitsee  miettiä  vain  aluksi,  ja  sitten  sen  voi  autuaasti  unohtaa 
taustalle. 


Kuva  5.  Mustat  timantit  valkoisten  päällä  saivat  aikaan  mielenkiintoisen  efektin. 


Kuva  4.  Tunnelin  värit  tulevat  avaruuden  koordinaateista.  X-akseli  kulkee  siinä,  missä  väri  on 
lähellä  violettia. 


Sisältö 

Piirtoalgoritmi  on  valmis  -  on  aika 
koodata  demo.  Ensimmäiseksi  avaruu¬ 
teen  tarvitaan  joitain  kappaleita.  Koska 
en  osaa  vielä  käyttää  3D-mallinnusoh- 
jelmia,  avaruudessa  on  vain  yksinker¬ 
taisia  timantin  muotoisia  kappaleita, 
jotka  on  helppo  määritellä  matemaat¬ 
tisesti.  Samalla  voin  teeskennellä,  että 
demon  teemana  ovat  timantit  taiteelli¬ 
sista  syistä,  vaikka  oikeasti  se  oli  vain 
yksinkertaista  toteuttaa.  Jotta  kuvassa 
olisi  koko  ajan  liikettä,  laitan  timantit 
pyörimään  satunnaisen  akselin  ympäri 
vakionopeudella. 

Seuraavaksi  värit.  En  ole  varma  mitä 
tarkalleen  haluan,  joten  lähden  ko¬ 
keilemaan  asioita  umpimähkään.  En¬ 
simmäinen  kokeilu  oli  ottaa  timantin 
väri  suoraan  sen  xyz-koordinaateista. 
Punainen  värikomponentti  on  sama 
kuin  x-koordinaatti,  vihreä  on  y-koor- 
dinaatti  ja  sininen  on  z-koordinaatti. 
Koordinaattien  mennessä  negatiivi¬ 
seksi  otetaan  itseisarvo.  Tämä  toimi 
niin  hyvin,  että  muita  menetelmiä  ei 
sitten  tarvinnutkaan  kokeilla.  Alku¬ 
puolen  tunneli  muuttuu  hiljalleen  sini¬ 
seksi  sen  takia,  että  siinä  kamera  lentää 
pitkin  x-akselia  eli  väriavaruuden  si¬ 
nistä  akselia.  Tämäkin  oli  täysi  vahin¬ 
ko,  mutta  olen  siihen  niin  tyytyväinen, 
että  en  halua  koskea  siihen  enää. 

Kun  timantit  ovat  liikkuneet  avaruu¬ 
dessa  eri  tavoin  jo  minuutin  verran, 
ajattelen,  että  sen  efektin  viehätys  on 
loppuun  käytetty  Täytyy  keksiä  jotain 
uutta.  Lataan  netistä  erilaisia  kuvia  ja 
kokeilen  piirtää  kuvia  timanteilla.  Piir¬ 
to  tekniikka  on  yksinkertainen:  arvo  jo¬ 
kaiselle  timantille  jokin  pikseli  kuvasta 
ja  lähetä  timantti  sinne.  Kaikille  pikse- 
leille  ei  välttämättä  ole  timanttia,  mutta 
pienet  epätäydellisyydet  kuvassa  näyttä¬ 
vät  mielestäni  vain  hyvältä.  Haluan,  että 
kuvat  ovat  tunnistettavia,  joten  kokeilen 
aluksi  tunnettuja  maalauksia.  Efekti  jää 
laimeaksi.  Olen  jo  heittämässä  idean 
roskakoriin,  ennen  kuin  keksin  kokeilla 
Guy  Fawkes  -maskia  (ks.  kuva  6).  Siinä 
on  paljon  mustia  pikseleitä,  joten  suuri 
osa  timanteista  on  mustia.  Koska  taus¬ 
ta  on  myös  musta,  syntyy  hauska  efek¬ 
ti,  kun  taustan  väriset  timantit  lipuvat 
valkoisten  yli.  Tämän  takia  koko  de¬ 
mon  tausta  täytyy  pitää  mustana,  koska 
muuten  efekti  ei  toimisi. 

Toinen  valitsemani  kuva  esittää  Do¬ 
nald  Trumpia.  Se  on  helposti  tunnis¬ 
tettava,  siinä  on  hyvät  värit,  ja  se  toimii 

void  initialize(){ 

for(int  i  =  0;  i  <  n;  i++){ 

int  beam  =  (rand()  %  16);  //  Satunnainen  haara 
float  dir  =  rand()  %  2  ==  0  ?  1  :  -1 ;  //  Suunta:  myötä-  tai 
vastapäivään 

radii . push_back(rand_float()  *  maxradius);  //  Satunnaisluku  väliltä 
[0,maxradius] 

radii_phases.push_back(rand_float()  *  M_PI);  //  Satunnainen  vaihe 
väliltä  [0 , pii] 

angles.push_back(rand_float()  /  5.0f);  //  Vähän  vaihtelua  alkukulmaan 
speeds.push_back(dir  *  (beam  +  5  *  (maxradius  -  radius)  /  maxradius)  / 

10. 0f); 

} 

| _ 

Listaus  1 . 

//  t:  ajanhetki 

//  dt:  kulunut  aika  viime  päivityksestä 
void  update (float  t,  float  dt){ 

for(int  i  =  0;  i  <  Scene: :get() .gems.size() ;  i++){ 
angles[i]  +=  speeds[i]  *  dt;  //  Päivitä  kulma 

float  r  =  radii[i]  +  sin((t  +  radi i_phases[i])  *  4.0f);  //  Päivitä 

säde 

vec3  pos  =  center  +  cos(angles[i])  *  right  *  r  +  sin(angles[i])  *  up  * 
r;  //  Laske  sijainti 

Scene: :get() .gems[i] .pos  =  pos;  //  Päivitä  sijainti 
Scene: :get() .gems[i] .color  =  vec3(abs(sin(t))*0. 1f ,abs(cos(speeds[i])) 
*  0 . 5f ,  abs(sin(speeds[i]))) ;  //  Päivitä  väri 
} 

Scene: :get() . light_intensity  =  2.0f  +  abs(sin(t));  //  Päivitä  valon 
kirkkaus 
} 

Listaus  2. 


Kuva  6.  Mustavalkoisesta  kaaoksesta  muodostuu  Guy  Favvkes  -naamio. 


Kuva  7.  Arvaa  kuka? 


hyvin  piirtotekniikan  kanssa.  Pidän 
erityisesti  Trumpin  hiusten  ajoittaises¬ 
ta  keltaisesta  kimalteesta,  kun  valon 
kirkkaus  sykkii  sinikäyrän  mukaan. 
Mietin  kuitenkin  pitkään,  että  voinko 
käyttää  tätä  kuvaa  -  en  halunnut,  että 
yleisö  saa  kuvan,  että  demo  on  jokin 
ylistyslaulu  Trumpille.  Päätän  lopulta, 
että  kuvan  voi  yhtä  hyvin  tulkita  jon¬ 
kinlaisena  vitsinä  tai  parodiana,  joten 
jätän  sen  demoon.  Kun  demo  esitettiin 
messuhallissa,  yleisö  reagoi  Trumpin 
naamaan  nauraen,  joten  kovin  pahasti 
ei  ainakaan  käynyt. 

Hieman  Trumpin  julkisuuskuvasta 
inspiroituneena  laiton  kuvan  muuttu¬ 
maan  pyörremyrskyksi.  Määrittelin  sil¬ 
le  pyörimisakselin  ja  laitoin  timantteja 
pyörimään  ympyräratoja  sen  ympäri  eri 
korkeuksilla,  säteillä  ja  nopeuksilla.  Lai¬ 
tan  myös  pientä  satunnaisuutta  ja  sini¬ 
muotoista  ylös-alas-liikettä,  jotta  ei  olisi 
täysin  ilmiselvää,  miten  efekti  on  tehty. 

Koska  demolla  oli  pituutta  vasta  puo¬ 
litoista  minuuttia,  hihasta  piti  ravistaa 
vielä  jotain  uutta.  Olen  joskus  leikkinyt 
pyörivillä  2D-kuvioilla  HTML5-canva- 
sissa,  joten  päätän  kehittää  niitä  ideoita 
eteenpäin.  Kokeilen  erilaisia  spiraali- 
muotoja.  Ne  toimivat  seuraavasti:  jokai¬ 
nen  timantti  kiertää  omaa  ympyrära¬ 
taansa,  jolla  on  kolme  parametria:  säde, 
säteen  vaihe  ja  kulmanopeus.  Näistä 
säteen  vaihe  lienee  ainoa,  joka  kaipaa  li¬ 
säselitystä:  laitoin  ympyräratojen  säteet 
vaihtelemaan  hieman  sinimuotoisesti 
ajan  funktiona  mielenkiinnon  vuoksi, 
ja  säteen  vaihe  kertoo  tämän  sinikäyrän 
vaiheen.  Parametrit  säilötään  vektorei- 
hin,  joissa  indeksiin  i  on  tallennettu 
timanttia  i  vastaavat  arvot: 
vector<float>  radii;  //  Säteet 
vector<float>  radii_phases;  // 
Säteiden  vaiheet 

vector<float>  speeds;  //  Nopeudet 


Lisäksi  on  vektori  angles,  joka  kertoo, 
missä  kohtaa  ympyrärataa  mikäkin  ti¬ 
mantti  on  menossa: 

vector<float>  angles;  //  Kulmat 

Spiraalimuodon  saa  aikaan  se,  että 
mitä  kauempana  timantti  on  keski¬ 
pisteestä,  sitä  nopeammin  se  liikkuu. 
Vektorit  alustetaan  esimerkiksi  jälkim¬ 
mäisen  spiraalin  kohdalla  listauksen  1 
mukaisesti. 

Timantteja  pyörittää  päivitysfunk- 
tio,  joka  ottaa  parametrina  ajanhetken 
ja  kuluneen  ajan  viime  päivityksestä. 
Vektorit  upja  right  ovat  yksikkövek- 

Kuva  8.  Kaksikin  ulottuvuutta  riittää  joskus. 


Kuva  9.  Demon  musiikki  on  tehty  FL-studio-ohjelmassa.  Kuvassa  näkyvät  kaikki  musiikin  raidat 
MIDI-nuotteina.  Aika  kulkee  vasemmalta  oikealle. 


toreita,  jotka  määrittelevät  spiraalin 
tason  koordinaatiston.  Värit  riippuvat 
timantin  nopeudesta  ja  kuluneesta 
ajasta.  Koodi  puhuu  puolestaan,  katso 
listaus  2. 

Lopputulos  näkyy  kuvassa  8.  Lop¬ 
puun  vielä  greetsit  ja  demo  on  paketis¬ 
sa.  Huh,  mikä  urakka! 

get position(float  t,  //  Aika 


Musiikki 

Teen  demon  musiikin  itse,  koska  mu¬ 
siikin  tekeminen  on  minulle  ennestään 
tuttua.  Avaan  demon  musiikkiraidan 
pianolla,  jotta  tunnelma  asettuu  oikein. 
Kauneutta  ja  kimallusta.  Avainkohta 
musiikissa  on,  kun  alkupuolella  kaikki 
timantit  kokoontuvat  yhteen  ja  Räjäh¬ 
tävät”  Käytän  tätä  lähtölaukauksena 


rumpukompille.  Guy  Fawkes  -maskin 
ja  Trumpin  näkymisen  aikana  haluan 
sointuihin  vähän  tummempia  sävyjä. 
Laitan  kahteen  väliin  myös  yhden  yli¬ 
määräisen  tahdin,  jonka  tarkoitus  on 
vähän  ravistella  kuuntelijaa.  Spiraali- 
kohdassa  haluan  taas  palata  kauneu¬ 
teen,  joten  otan  kontrastiksi  vahvan  ja 
toivoa  täynnä  olevan  sointukierron1. 
Lopputekstifiilikseen  pääsee  lopuksi 
kertaamalla  jo  aiemmin  kuullun  osion. 

Kotikaiuttimeni  ei  pysty  toistamaan 
hyvin  matalia  taajuuksia,  joten  suoda¬ 
tan  niistä  kaikista  matalimmat  pois, 
koska  pelkään,  että  ne  mössöyttäisivät 
miksausta  messuhallin  äänentoistolait¬ 
teilla.  Ajattelin,  että  on  parempi  ottaa 
ne  varmuuden  vuoksi  pois.  Hallissa 
kuunnellessa  huomaisin,  että  tämä 
kostautui.  Miksauksesta  puuttuivat  sel¬ 
västi  ne  matalat  taajuudet,  jotka  sekä 
kuuluvat  että  tuntuvat  kehossa.  Tämä 
teki  kokonaisvaikutelmasta  paljon  vai¬ 
summan  verrattuna  muihin  demoihin. 
Oppi  meni  perille:  älä  miksaa  ilman 
subbaria.  Basso  on  yksi  tärkeimpiä  elä¬ 
myksen  rakentajia  hallikaiuttimilla. 

Tilattomat  efektit 

Demoa  tehdessä  efektien  parametre¬ 
jä  tarvitsee  usein  hienosäätää  käsin. 
Tämä  voi  olla  hyvin  hidas  prosessi.  Jos 
efekti  on  demon  loppupäässä,  sinne 
päästäkseen  saattaa  joutua  katsomaan 
koko  demon  alkupuolen  uudestaan 
joka  muutoksen  jälkeen.  Omaa  demoa 
tehdessä  huomasin,  että  kehitysproses¬ 
sin  nopeuttamiseksi  kannattaa  välttää 
tilallisia  efektejä.  Efekti  on  tilallinen, 
jos  sen  seuraava  tila  lasketaan  muok¬ 
kaamalla  edellistä  tilaa.  Esimerkiksi 
fysiikkasimulaatio  on  luonteeltaan 
tilallista,  ja  silloin  koko  efekti  täytyy 
katsoa  uudestaan  alusta  loppuun  aina, 
kun  parametreja  on  säädetty. 

Sen  sijaan  jos  pystyy  ratkaisemaan 
kappaleiden  sijainnit,  valonlähteiden 
kirkkaudet,  kameran  sijainnin  ja  muut 
vastaavat  muuttujat  ajan  funktiona, 
pystyy  helposti  hyppäämään  mihin 
vain  kohtaan  efektiä  ja  vaikka  kelaa¬ 
maan  takaperin,  jos  haluaa.  Parhaim¬ 
millaan  ohjelmaa  ei  tarvitse  kääntää 
edes  uudestaan,  vaan  se  osaa  itse  ladata 
uudet  parametrit  ajoaikana. 

Esimerkiksi  jos  haluaa  pyörittää 


1  Ab  Bb  C  Ab  Bb  F,  eli  C-mollisävellajista 
katsottuna  lainattu  ykkösaste  duurista  ja 
nelosaste  doorisesta  moodista 


vec3  up,  //  Ylös-suunta  tornadon  koordinaatistossa 
vec3  right,  //  Oikealle-suunta  tornadon  koordinaatistossa 
vec3  forward,  //  Eteenpäin-suunta  tornadon 
koordinaatistossa 

vec3  center,  //  Kappaleen  ympyräradan  keskipiste 
float  r,  //  Kappaleen  ympyräradan  säde 
float  speed,  //  Kappaleen  kulmanopeus 
float  angle_phase,  //  Kappaleen  kulma  ajanhetkellä  0 
float  height_phase)  //  Kappaleen  korkeus-siirtymä 
ajanhetkellä  0 
{ 

return  center  +  cos(speed*t  +  angle_phase)  *  r  *  right  + 

10  *  sin(t  +  height_phase)  *  up  + 
sin(speed*t  +  angles_phase)  *  r  *  forward; 

} 

Listaus  3. 

Kuva  10.  Tilaton  tornado-efekti. 


kappaletta  ympyräradalla,  fysikaali¬ 
nen  lähestymistapa  olisi  laittaa  kappale 
liikkeeseen,  määritellä  sille  kiihtyvyys  - 
vektori  kohti  ympyrän  keskipistettä 
ja  simuloida  liikettä  askel  askeleelta. 
Efektin  voi  toteuttaa  myös  tilattomas- 
ti  laskemalla  kappaleiden  paikat  ajan 
funktiona  ympyräradan  parametrisella 
yhtälöllä:/^  =  (r  x  cos(t),  r  x  sin(t )), 
missä  t  on  aika  ja  r  on  ympyrän  säde. 

Kuvassa  10  näkyvä  tornado -efekti  on 
tilaton.  Se  koostuu  pelkästään  ympyrä- 
ratoja  kiertävistä  kappaleista.  Alla  ole¬ 
vassa  listauksessa  on  koodi,  joka  antaa 
kappaleen  sijainnin  annetulla  ajanhet- 
kellä  ja  muilla  parametreillä.  Vektorit 
center,  up,  right  ja  forward  määrit¬ 
televät  tornadon  koordinaatiston  siten, 
että  origo  on  vektorin  center  kohdal¬ 
la,  tornado  kasvaa  up-vektorin  suun¬ 
taan,  ja  right-  ja  forward-vektorien 
virittämä  taso  määrittelee  kuvitteelli¬ 
sen  maan  pinnan  (ks.  listaus  3). 

Aina  ei  kuitenkaan  ole  mahdollista 
ratkaista  kappaleiden  paikkoja  ana¬ 
lyyttisesti.  Esimerkiksi  nestesimulaa- 
tiot  ovat  niin  kaoottisia,  että  käytän¬ 
nössä  ei  ole  muuta  vaihtoehtoa  kuin 
simuloida  prosessia  askel  askeleelta. 

Vinkkejä  kehitysprosessiin 

Varhaisessa  vaiheessa  kehitystä  kan¬ 
nattaa  piirtää  koordinaatisto  maail¬ 
maan,  jotta  hahmottaa  mittasuhteet  ja 
tietää  mikä  suunta  on  ylöspäin.  Kan¬ 
nattaa  käyttää  vähän  vaivaa  siihen,  että 
kameraa  pystyy  liikuttelemaan  näppäi¬ 
mistöllä  ja  hiirellä.  Tämä  auttaa  hyvien 
kamerakulmien  etsimisessä. 

Grafiikkakoodauksen  tekee  hanka¬ 
laksi  se,  että  jos  jokin  on  pielessä,  niin 


yleisin  lopputulos  on  musta  ruutu. 
Minkäänlaista  virheilmoitusta,  joka 
johtaisi  ongelman  juurelle,  harvoin  saa. 
Ongelmaa  hankaloittaa  entisestään  se, 
että  näytönohjaimella  ajettavasta  sha- 
der-koodista  on  vaikea  printata  mitään 
arvoja  ulos.  Itse  yritin  arvailla,  mitä 
shaderissa  tapahtuu,  asettamalla  siellä 
liikkuvia  arvoja  pikseleiden  väreihin. 
Shadereiden  debuggaamiseen  tar¬ 
koitettuja  työkaluja  on,  mutta  niiden 
opetteluun  saa  nähdä  hieman  vaivaa. 

Kannattaa  ehdottomasti  pyrkiä  päi¬ 
vittämään  kuvaa  vähintään  60  kertaa 
sekunnissa,  jotta  animaatio  on  sulavaa. 
Pienetkin  häiriöt  päivitystaajuudes- 
sa  näkyvät  heti  tökkimisenä  kuvassa. 
Heikko  suorituskyky  voi  johtua  mo¬ 
nesta  asiasta.  Ehtiikö  prosessori  siirtä¬ 
mään  kaiken  tarvittavan  datan  näytön¬ 
ohjaimelle  ruudun  päivitysten  välissä? 
Nopeussyistä  data  kannattaa  siirtää 
mahdollisimman  isoissa  osissa  kerral¬ 
la.  Onko  prosessorin  laskenta  liian  ras¬ 
kasta?  Kannattaa  miettiä  voisiko  osan 
laskennasta  siirtää  näytönohjaimelle. 
Onko  näytönohjaimen  laskenta  liian 
raskasta?  Etsi  raskain  osuus  ja  kevennä 
sitä. 

Jälkitunnelmat 

Projekti  onnistui:  pääsin  screenille, 
eikä  tarvinnut  edes  hävetä.  Suomen¬ 
kielisessä  kompostudiossa  tuli  suit¬ 
sutusta,  mutta  englanninkielisen  teos 
jätti  kylmäksi.  Kompon  kärkikolmikko 
oli  kyllä  tänä  vuonna  niin  vahva,  että  ei 


ihmekään,  jos  tuotokseni  jäi  varjoon. 

AssemblyTV:n  streamejä  katsoessa 
jälkikäteen  vaikutti  siltä,  että  tarvitsen 
uuden  kunnollisen  skenealiaksen,  kos¬ 
ka  kukaan  ei  tiennyt  kuinka  nimimerk¬ 
kini  jnalanko  pitäisi  lausua.  Nimimerk¬ 
ki  tulee  etunimieni  alkukirjaimista  ja 
sukunimestä,  joten  kaksi  ensimmäistä 
kirjainta  pitäisi  lausua  erillisinä,  mutta 
tämä  on  ilmeisesti  vaikea  tajuta,  jos  ei 
tiedä  nimimerkin  alkuperää. 

Kynnys  lähteä  kilpailemaan  demos- 
keneen  aloittelijana  on  korkea.  Kärki  - 
porukoiden  tasolle  pääseminen  tun¬ 
tuu  täysin  mahdottomalta  tehtävältä, 
ainakin  jos  haluaa  käydä  päivätöissä 
samalla.  Ehkä  auttaisi,  jos  olisi  demog- 
rouppi,  jonka  kanssa  työstää  julkaisua, 
mutta  mistä  löytäisi  demokoodauska- 
verit? 

Vanhalla  skenellä  on  omat  sisäpiirin 
juttunsa  ja  rakkaat  aataminaikaiset  tie¬ 
tokoneensa,  joiden  viehätystä  en  näin 
millenniaalina  ymmärrä,  joten  siihen 
porukkaan  on  vaikea  mennä  mukaan. 
Pahoin  pelkään,  että  tällä  menolla  ske- 
ne  hiljenee  ennen  pitkää,  kun  vanhat 
konkarit  alkavat  eläköityä. 

Uutta  verta  skeneen  tuntuu  valuvan 
lähinnä  yliopistoista.  Siellä  opiske¬ 
lijat  altistuvat  grafiikkakoodauksel- 
le  ja  kurssikavereista  löytää  helposti 
samanhenkistä  porukkaa.  Ainakin 
Aalto -yliopiston  grafiikkakurssien 

opetusmateriaalit  ovat  mielestäni  ai¬ 
van  huippuluokkaa.  Aalto -yliopistossa 
toimii  myös  opiskelijajärjestö  DOT, 
joka  järjestää  muun  muassa  avoimia 
demonkatseluiltoja  ja  Graffathon-ni- 
mistä  tapahtumaa.  Tällaisissa  tapah¬ 
tumista  uudet  demokoodarit  voivat 
löytää  toisensa  helposti. 

Saattaa  olla,  että  minun  demoskene- 
urani  jää  tähän,  koska  tähän  saa  kulu¬ 
maan  aivan  liian  paljon  aikaa.  Demoja 
katsellessa  voi  olla  vaikeaa  arvostaa 
sitä,  kuinka  paljon  työtä  ja  vaivaa  jo¬ 
kaisen  sekunnin  eteen  on  nähty.  Tä¬ 
män  projektin  myötä  osaan  arvostaa 
demoja  uudella  tavalla,  ja  nyt  jokainen 
loppuun  asti  saatettu  demo  vaikuttaa 
entistäkin  kunniotettavammalta  saa¬ 
vutukselta. 

jnalangon  Diamonds  sijoittui  As¬ 
sembly  Summer  2018  -demokompossa 
kymmenenneksi. 


Demo  Youtubessa:  youtu.be/zHKZNIpa _ U 

Paras  resurssi  modernin  OpenGLn  opetteluun:  learnopengl.com 

Kulttuuri 


Th  «e  ojf  J\jp  ir  ~L  + 

re  open  the  doors  to  another  huge  party 
verybody's  Invited! 
he  fun  will  go  on  untll 
tji  g  |  f 

rhen  we  close  the  doors  and  go  home  to  sk 


he  party  is  in  a  large  School  calleix 
/■^rby  —  skolan  which  is 
utside  Stockholm,  Sweden. 


•his  is  why  YOU  will  be  there... 


The  place  is  an  entire  fuckin'  School,  so  there'll 
least  800  people. 

There's  a  burger-plac 
me  te  rs. 

'  «?tore  will  be 

kinds  of  stuff. 

It's  only  about  100 
Stockholm  City  in  10-15 
There  wiii  of  course  be 


Muinaisajoista  nykypäivän  partyille 


Commodore  64  on  monille 
enemmän  kuin  tietokone.  Se 
on  harrastus  ja  elämäntapa, 
jonka  kanssa  on  kasvettu 
lapsuudesta  aikuisikään. 

Teksti  ja  kuvat:  Jarkko  Lehti 

Muinaisella  1980-luvulla  tie¬ 
tokoneohjelmat  levisivät 
postin  välityksellä.  Kon¬ 
takteja  saatiin  demoista  löydetyillä 
osoitteilla,  lehtien  palstoilta  tai  tuttu¬ 
jen  kautta.  Ohjelmistot  levisivät  varsin 
hitaasti,  vaikka  80-luvulla  posti  kulki- 
kin  nykypäivään  verrattuna  nopeasti 
ja  luotettavasti.  Parhaimpien  tuttujen 
kanssa  jopa  keskusteltiin  puhelimessa 
ulkomaita  myöten,  mutta  tarinat  kam¬ 
mottavista  puhelinkuluista  kiersivät 
piireissä.  Vielä  tuolloin  ei  kuitenkaan 
ohjelmia  vaihdeltu  modeemien  väli¬ 
tyksellä. 

Oman  C64-aikani  vietin  hämäläi¬ 
sessä  Nuutajärven  kylässä,  jonka  elä¬ 
mää  pyöritti  lasitehdas.  Kylän  väkiluku 
oli  noin  500  henkeä,  ja  käytännössä 
kaikki  tunsivat  toisensa  ainakin  jon¬ 
kun  kautta  jos  ei  suoraan.  Parin  vuo¬ 
den  tarkkuudella  samanikäisiä  lapsia 
kylällä  oli  reilu  20  kappaletta.  Heistä 


neljällä,  minä  mukaan  lukien,  oli  tie¬ 
tokone:  kolmella  C64,  yhdellä  Salora 
Fellow  (artikkeli  Salorasta  s.  58).  Tästä 
otannasta  sittemmin  kaksi  oli  kiinnos¬ 
tuneita  tietokoneen  toiminnasta  pelaa¬ 
mista  syvemmältä.  Yhtään  tietokoneis¬ 
ta  kiinnostunutta  tyttöä  kylällä  ei  ollut, 
ei  ainakaan  omassa  tiedossani. 

Kun  tietokone  sitten  hankittiin,  olin 
jo  opastanut  vanhempiani,  ettei  mi¬ 
tään  pelejä  kannata  ostaa  koneen  mu¬ 
kana,  sillä  ne  saan  kopioitua  kavereilta. 
Tämä  olikin  yksi  argumenteista,  mil¬ 
lä  tietokoneen  yleensä  sai  hankittua, 
sillä  ohjelmistoihin  ei  kuluisi  rahaa. 
Perheellä  ei  ollut  ylimääräisiä  rahoja 
juuri  mihinkään,  ja  olenkin  monesti 
jälkeenpäin  miettinyt,  mistä  rahat  in¬ 
vestointiin  revittiin.  Hankinta  ajoittui 
kuitenkin  loppuvuoteen,  varmasti¬ 
kin  veronpalautusten  maksuaikoihin. 
Vuosi  oli  1985  ja  elettiin  joulukuuta. 

Olinkin  hämmentynyt,  että  sain  tie¬ 
tokoneen  heti  käyttöön,  enkä  joutunut 
odottelemaan  jouluun  asti.  Sanomat¬ 
takin  oli  selvää,  että  tämä  oli  ainoa 
joululahja  sinä  vuonna.  Jo  ennen  tieto¬ 
koneen  hankintaa  olin  lukenut  kaikki 
paikallisen  kirjaston  tietokonetta  käsit¬ 
televät  kirjat  ja  lukuisat  Basic-oppaat. 
Sinä  iltana,  kun  kone  saapui,  minulla 
ei  vielä  ollut  yhtään  pelejä,  joten  ainoa 
ajanviete  oli  naputella  ohjekirjasta  pis¬ 


toolin  laukaisua  emuloiva  ohjelma.  Voi 
sitä  pettymyksen  määrää  uteliaiden 
vanhempien  naamalla,  kun  pitkän  na¬ 
puttelun  jälkeen  pistoolin  laukaus  oli¬ 
kin  epämääräinen  tussahdus.  Itse  olin 
kuitenkin  haltioissani,  olihan  minulla 
nyt  oma  tietokone! 

Alkuajat  C64:n  kanssa  kuluivatkin 
melko  tarkkaan  pelatessa,  mutta  siinä 
sivussa  naputtelin  Basicilla  joitakin 
todella  yksinkertaisia  pelejä.  Yksi  asia 
tietokoneissa  viehätti  minua  tietoko¬ 
neissa  erityisesti  tuolloin  ja  vielä  tänä¬ 
kin  päivänä:  musiikki.  Jo  ajalta  ennen 
omaa  tietokonetta  muistan,  kuinka 
kaverin  luona  latasimme  Synth  Samp- 
le  -nimisen  ohjelman.  Se  esitti  ”päivän 
hittejä”  Commodore  64  -versioina. 
Olin  täysin  myyty  ja  vakuuttunut,  että 
kappaleet  kuulostivat  samalta  elleivät 
jopa  paremmilta,  kuin  mitä  radiosta 
kuulee.  Tämä  epärealistinen  suhtautu¬ 
minen  on  säilynyt  näille  päiville  asti,  ja 
C64-musiikilla  on  sydämessäni  täysin 
oma  lohkonsa. 

Kun  ohjelmistokoko  elma  jossain 
vaiheessa  kasvoi  isommaksi,  alkoi  sii¬ 
hen  pelien  lisäksi  ilmestyä  myös  alku¬ 
aikojen  demoja.  Musiikki  oli  pääosassa 
niistä  monessa.  Suosikeikseni  muo¬ 
dostuivat  erilaiset  musiikkikokoelmat, 
joita  latailin  läksyjen  tekemisen  tausta¬ 
musiikiksi.  Harrastin  myös  lukemista, 

ja  monista  sen  ajan  kappaleista  tulee 
välittömiä  mielleyhtymiä  tuolloin  lu¬ 
kemiini  kirjoihin.  Esimerkiksi  Gerry 
the  Germ  -pelin  musiikeista  tulee  hy¬ 
vin  vahva  assosiaatio  Taru  sormusten 
herrasta  -kirjaan. 


lelmia  ja  koodaushommia  Jr 

Ohjelmointia  lähdimme  opettelemaan 
kaverin  kanssa.  Hänelle  oikeastaan 
kuuluu  suuri  kiitos,  sillä  yksin  en  vält¬ 
tämättä  olisi  jaksanut  innostua  haas¬ 
teesta  riittävästi. 

Aluksi  käytössäni  oli  vain  kasetti- 
asema,  ja  konekielimonitori  oli  pi- 
raattiversio  HESMON-  ohjelmasta, 
joka  myös  piti  ladata  kasetilta.  Mitään 
ohjeita  HESMONin  käyttöön  minulla 
ei  ollut,  joten  sekin  piti  opetella  lähes 
sokkona  kokeilemalla  komennot  yksi¬ 
tellen  ja  yrittämällä  saada  tolkkua  siitä, 
mitä  mistäkin  tapahtuu...  Vihjeitä  sai 
onneksi  Mikrobitin  julkaisemasta  Ba¬ 
sicista  konekieleen  -kirjasta,  jossa  ker¬ 
rottiin  yleisimmät  komennot,  joskaan 
ei  HESMON- spesifisesti. 

Koska  musiikki  oli  intohimoni,  ja 
pelien  lataaminen  vain  musiikkien 
vuoksi  oli  työlästä,  ohjelmointiurani 
ensimmäisiä  asioita  olikin  musiikin 
irrottaminen  pelistä.  Skenessä  tätä  kut¬ 
suttiin  rippaamiseksi.  Prosessi  meni 
niin,  että  ensin  ladattiin  peli  ja  rese- 
toitiin  C64  yhdistämällä  kaksi  USER- 
portin  nastaa  saksilla.  Kasetilta  ladat¬ 
tiin  HESMON ,  jolla  pääsi  tutkimaan 
muistia,  ja  toivottiin  kädet  korviin  asti 
ristissä,  ettei  HESMON  latautunut  sa¬ 
malle  muistialueelle  musiikin  kanssa. 
Sitten  muistista  etsittiin  koodinpätkiä, 
jotka  kirjoittavat  SID -piirin  rekisterei¬ 
hin,  ja  pääteltiin  siitä  muistiosoitteet, 
joita  musiikkirutiini  käyttää.  Enää  jäi 
jäljelle  keksiä  kappaleen  init-  ja  play- 
osoitteet.  Tässä  hommassa  kehittyi 
ajan  kanssa  niin  hyväksi,  että  nuot- 
tidatan  oppi  tunnistamaan  muisti- 
dumpista  todella  nopeasti  -  ilmeisesti 
nuottidatan  tallennukseen  ei  ole  kovin 
monta  tehokasta  tapaa. 

Ohjelmoinnin  opettelu  yksinään 
ilman  osaavampien  opastusta  oli  kui¬ 
tenkin  todella  vaikeaa.  Vaikka  aika 
varhaisessa  vaiheessa  sainkin  käsiini 
alan  "raamatun”  eli  C64  Programmers ' 
Reference  Guiden ,  siitä  oli  rajallises¬ 
ti  apua.  Englannin  kielen  taitoni  oli 
nimittäin  todella  heikko,  joten  kirjan 
tulkkaaminen  sanakirja  toisessa  kä¬ 
dessä  oli  hidasta  ja  erittäin  turhautta¬ 


vaa.  Kielitaidon  paranemiseen  auttoi¬ 
vat  onneksi  kovasti  varhaiset  demot, 
joiden  skrollitekstien  lukeminen  oli 
kuin  tämän  päivän  sosiaalisen  median 
seuraaminen.  Ihmiset  kertoivat  niissä 
kuulumisiaan  ja  demoskenen  tapahtu¬ 
mia.  Tämä  oli  äärimmäisen  kiehtovaa 
ja  varmasti  osaltaan  suuri  syy  siihen, 
miksi  oma  demo  piti  saada  koodattua. 

Vaihdetaan 
alkuperäisiä  kof 

Ohjelmointikokemuksen  myötä  tarvit¬ 
tiin  kontakteja  muuhun  demosceneen, 
jotta  itse  tehdyt  ohjelmat  saataisiin  le¬ 
vitettyä  muille  harrastajille  ja  samalla 
saisimme  itse  uusia  demoja  ja  pelejä. 
Siihen  aikaan  Mikrobitti- lehden  ilmoi- 
tuspalstalla  avoin  piratismi  rehotti,  ja 
lehti  muuttikin  linjaansa  jo  aikaisessa 
vaiheessa  niin,  että  palstalla  sai  vaih¬ 
della  ainoastaan  alkuperäisiä  pelejä. 
Tyypillisen  kopiopelien  vaihtelijan 
tunnisti  ilmoituksesta  "halutaan  vaih¬ 
taa  alkup.  pelejä”.  Lehti-ilmoituksiin 
soittelemalla  löytyi  skenekontakteja, 
ja  näin  pieni  piiri  kasvoi  hieman  suu¬ 
remmaksi.  Oli  siis  osoitteita,  joihin 
lähetellä  ohjelmia,  ja  vastapainoksi  sai 
itselleen  uutta  tutkittavaa. 

Ohjelmien  kopiointi  disketeille  ja 
etenkin  kaseteille  vei  kuitenkin  paljon 
aikaa,  kun  koululäksytkin  oli  tehtä¬ 
vä.  Mediat  piti  pakkailla  kirjekuoriin, 
kirjoittaa  lyhyt  kirje  saatteeksi  ja  käy¬ 
dä  postittamassa  kirjeet  kontakteille. 
Kasetilla  ohjelmia  vaihtavia  alettiinkin 
kutsua  kasettilamereiksi,  sillä  heillä 
ei  yleensä  ollut  mitään  mielenkiintoi¬ 
sia  ohjelmia  tarjottavaksi,  ja  kasettien 
kanssa  touhuaminen  oli  liian  aikaa 
vievää. 

Vaikka  peleistä  ei  mitään  maksettu¬ 
kaan,  jo  niiden  vaihtelu  tuli  ikävän  kal¬ 
liiksi.  Tyhjät  disketit  maksoivat  alkuun 
noin  10  mk/kpl  ja  postikuluja  tuli  1-2 
mk  tuon  päälle.  Nykyisellä  rahan  ar¬ 
volla  ja  elintasolla  tämä  tuntuu  nauret¬ 
tavan  halvalta,  mutta  tehdastyöläisen 
perheen  lapselle  se  oli  ikävän  kallista. 
Oli  siis  suuri  katastrofi,  jos  kontakti 
ei  palauttanutkaan  lähetettyjä  disket- 

tejä.  Näitä  henkilöitä  kutsuttiin  "disk 
stealereiksi”,  joille  läheteltiinkin  sitten 
auliisti  demoissa  fuckingseja  ja  samal¬ 
la  varoitettiin  muita. 

Juhlia,  vvarella  ja  ilman 

Jossain  vaiheessa  toiminta  kasvoi  sel¬ 
laisiin  mittoihin,  että  alettiin  järjestää 
niin  sanottuja  copy-partyja,  joissa  ide¬ 
ana  oli  tavata  naamatusten  kontakte¬ 
ja  ja  samalla  kopioida  paikan  päällä 
ohjelmistoja  niin  paljon  kuin  pystyi 

-  kaiken  muun  harrastustoiminnan 
ohessa.  Tieto  näistä  tapahtumista  le- 
visi  demojen  skrolliteksteissä  ja  kirjei¬ 
den  mukana  tulleissa  valokopioiduissa 
paperilappusissa,  joista  selvisi  tarkem¬ 
mat  ohjeet  paikan  päälle  löytämiseksi. 

Maailma  oli  hyvin  erilainen  paikka 
80-luvun  lopulla,  sillä  usein  kutsus¬ 
sa  mainitut  paikkaohjeet  olivat  kovin 
summittaisia.  Käytössä  ei  myöskään 
ollut  mitään  online-karttoja,  saati  edes 
välttämättä  ylimalkaista  Suomen  kart¬ 
taa  parempaa  paikkakuntakohtaista 
katuosoitteistoa.  Julkisilla  liikuttaessa 
aikataulutietoja  ei  ollut,  ja  kun  yrit¬ 
ti  soittaa  vaihtopaikkakunnan  linja- 
autoasemalle,  sieltä  ei  saanut  yleensä 
ketään  kiinni  aikatauluja  tiedustellak¬ 
seen.  Matkapuhelimia  ei  myöskään 
ollut  käytettävissä,  jotta  matkan  päältä 
olisi  saanut  lisää  ohjeita  paikalle  löy¬ 
tämiseksi.  Piti  vain  toivoa  parasta,  että 
paikkakunnalta  toiselle  bussit  kulkivat 

-  ja  se  pitää  sanoa,  että  80-luvulla  ne 
vielä  kulkivat.  Vasta  90-luvun  laman 
tullessa  Suomeen  bussilinjat  karsiutui¬ 
vat  voimakkaasti. 

Tämä  oli  hyvin  jännittävää  alaikäi¬ 
selle  ja  hieman  ujolle  pojankoltiaisel¬ 
le,  mutta  yleensä  lähdimme  pienellä 
porukalla  liikkeelle,  jolloin  jännitys 
taisi  jakaantua  tasan  koko  porukal¬ 
le.  Partyilta  jäi  mukaan  paljon  uusia 
ohjelmia  ja  ennen  kaikkea  uusia  tut¬ 
tavuuksia,  koodivinkkejä  ynnä  muu¬ 
ta.  Parhaita  kokemuksia  oli  huomata, 
miten  paljon  oli  yleensäkin  olemassa 
samanhenkisiä  ihmisiä,  joiden  kanssa 
juttelu  oli  helppoa,  sillä  harrastukset  ja 
kiinnostuksen  aiheet  olivat  yllättävän 
samanlaisia.  Puhumattakaan  siitä,  että 
sai  käyttää  "skenekieltä”  selittämättä 
kenellekään,  mitä  termit  tarkoittavat. 

Samoihin  aikoihin  alkoivat  sään¬ 
nöllistyä  myös  skeneryhmien  sisäiset 
tapaamiset,  joissa  vaihdeltiin  kuulu¬ 
misia  ja  muun  muassa  linkattiin  de¬ 
mojen  osia  kasaan  julkaisua  varten. 

Aikana  ennen  internetiä  oli  vaikea 
jakaa  koodia  postin  viiveiden  ja  puhe- 
linkustannusten  vuoksi,  joten  isommat 
demot  oli  huomattavasti  helpompi  ka¬ 
sailla  naamatusten.  Samalla  saatiin  sit¬ 
ten  kirjoitettua  porukalla  skrollitekstit 
ja  muut. 


IU  J! 

Aikaa  vierähti,  porukka  kasvoi  aikui¬ 
semmaksi  ja  itseltänikin  alkoi  jäädä 
skeneaktiivisuus  vähiin.  Tultiin  90-lu- 
vulle,  ja  armeijassa  piti  käydä.  Lisäksi 
työelämä,  seurustelu  ja  muut  tekosyyt 
veivät  kauemmaksi  lapsuusajan  har¬ 
rasteista.  Ainoa  asia,  joka  pysyi  koko 
ajan  mukana,  oli  C64-musiikki.  Side- 
jä  tuli  kuunneltua  enemmän  tai  vä¬ 
hemmän  säännöllisesti  kaikki  vuodet 
ja  ehkäpä  siinä  oli  se  kosketuspinta, 
joka  sai  palaamaan  Commodore  64:n 
pariin.  Tutustuin  SID -musiikin  kaut¬ 
ta  uudelleen  edelleen  aktiivisiin  C64- 
harrastajiin  ja  sain  sitä  kautta  kutsun 
useampaankin  kertaan  osallistua  ta¬ 
paamisiin.  Viimein  sain  järjestettyä 
aikaa  ja  kerättyä  riittävästi  rohkeutta 
lähteä  mukaan.  Tämä  onkin  ehkä  ai- 
kuiselämäni  suurimpia  käännekohtia. 
En  meinannut  uskoa,  miten  aktiivista 
Commodore-harrastus  edelleen  oli,  ja 
nyt  siinä  oli  myös  todella  rento  ja  haus¬ 
ka  uusi  kulma.  Enää  ei  ohjelmia  koo¬ 
dattu  tosissaan  verenmaku  suussa  vaan 
hauskanpito  edellä.  Tästä  suuri  kiitos 
Extend- ryhmälle,  joka  selkeästi  on  pi¬ 
tänyt  C64:n  hengen  elossa  ja  virkeänä 
kaikki  nämä  vuodet. 

Commodore  64  -harrastus  on  kuin 
ihmeen  kaupalla  pysynyt  hengissä 
80-luvulta  saakka  ja  viime  vuosina  tul¬ 
lut  koko  ajan  aktiivisemmaksi.  CSDb- 
tietokantaan  ilmestyy  päivittäin  uutta 
ja  vanhaa  materiaalia.  Tilastojen  mu¬ 
kaan  tietokannan  kasvu  on  vakaata,  ja 
se  sisältääkin  nykyään  jo  yli  150  000 
kirjausta. 

Hyvien  ihmisten 

Nykyisin  kansainvälisen  C64-skenen 
päätapahtuma  on  Hollannissa  järjes¬ 
tettävä  X-niminen  party,  jonka  juuret 
vievät  90-luvun  puolivälin  paikkeille. 
Tapahtumaa  alettiin  tosin  järjestää  jo 
80-luvulla  Venlo  Meeting  -nimellä. 
Omalla  kohdallani  eräänlainen  toinen 
käännekohta  harrastuksessa  oli,  kun 
sain  aikaiseksi  lähteä  X-partyille  vuon¬ 
na  2006.  Olin  jo  haaveillut  lähteväni  ai¬ 
emmin,  mutta  ajatus  jotenkin  aina  jäi 


hinnan,  aikataulujen  ja  rohkeudenkin 
vuoksi. 

Paikan  päällä  oli  hyvin  vaikutta¬ 
vaa  nähdä,  miten  partysali  oli  täynnä 
C64:iä,  CRT-monitoreja  ja  iloisia  ih¬ 
misiä,  aivan  kuin  oli  ollut  joskus  80-lu- 
vulla.  Parasta  oli  ehkä  tavata  naamatus¬ 
ten  omia  idoleita,  kuten  legendaarinen 
Jeroen  Tel.  X-partyilla  tuli  käytyä  yh¬ 
teensä  kolme  kertaa,  mutta  matkusta¬ 
minen  alkoi  kyllästyttää.  Käytännössä 
viikonlopun  partyn  matkoihin  kuluu 
perjantai  ja  sunnuntai,  jolloin  rentout¬ 
tavaa  partyaikaa  jää  yllättävän  vähän. 
X-party  järjestetään  joka  toinen  vuosi, 
sillä  järjestäminen  joka  vuosi  olisi  liian 


tavallaan  sääli.  Toisaalta  Commodoret 
ovat  juuri  70- 80 -luvuilla  syntynei¬ 
den  harrastus,  sillä  näihin  oli  vaikea 
olla  törmäämättä  lapsuudessa,  jos  oli 
tietokoneista  kiinnostunut.  Monella 
harrastajalla  on  varmastikin  sama  ti¬ 
lanne  kuin  itsellänikin  aikoinaan:  ei 
vain  saa  aikaiseksi  lähteä  tapaamisiin, 
kun  ei  varmuudella  enää  edes  tunne 
muita  harrastajia.  Väittäisin  kuitenkin, 
että  skeneyhteisö  on  yksi  helpoimmin 
lähestyttävistä  harrastajapiireistä  ja  hy¬ 
vinkin  vastaanottavaa  uusille  naamoil¬ 
le,  sillä  porukka  jakaa  saman  rakkau¬ 
den  C64:ää  kohtaan. 


työlästä,  eikä  kävijöitäkään  välttämättä 


riittäisi  samaan  malliin. 

Onneksi  Suomessa  alettiin  vuonna 
2013  järjestää  uudelleen  ensimmäisen 
kerran  vuonna  1997  elonmerkkejä 
näyttänyttä  Zoopartya.  Zoo  iskee  lähes 
täydelliseen  rakoon,  sillä  se  järjestetään 
myös  joka  toinen  vuosi,  muttei  samaan 
aikaan  X-partyjen  kanssa.  Tämä  sopii 
itselleni  täydellisesti,  sillä  matkustusai- 
ka  jää  huomattavasti  lyhyemmäksi,  ja 
rahaakaan  ei  tarvitse  varata  niin  pal¬ 
jon  paikan  päälle  pääsemiseksi.  Zoo 
on  kuin  aikamatka  taaksepäin:  paikan 
päällä  näkee  paljon  Commodore-ka- 
lustoa  ja  CRT-monitoreita.  Aktiviteetit 
ovat  kuin  80-luvun  partyilla:  osa  koo- 
daa,  osa  tekee  grafiikkaa  tai  musiikkia 
ja  osa  pelaa  pelejä.  Ohjelmien  kopi¬ 
ointiakin  on  tullut  harrastettua  van¬ 
han  ajan  perinteiden  mukaisesti.  Suuri 
osa  porukasta  tulee  paikalle  kuitenkin 
imemään  tunnelmaa,  tapaamaan  tutta¬ 
vuuksia  ja  pitämään  hauskaa. 

Oma  kone  ei  edelleenkään  ole  mi¬ 
kään  pakollinen  varuste  partyille  osal¬ 
listumiseen.  Vuosien  varrella  on  käy¬ 
nyt  niin,  että  uusia  naamoja  piireissä 
alkaa  näkyä  yhä  harvemmin,  mikä  on 


tulee  ajateltua,  että  olen  44-vuo- 
tias  ja  käytän  edelleen  paljon  aikaani 
vuonna  1982  julkaistun  tietokoneen 
kanssa.  Toisaalta  onko  tuo  sen  kum¬ 
mallisempi  harrastus  kuin  vaikka  per¬ 
hokalastus  tai  valokuvaus.  Molemmat 
kun  ovat  vielä  vanhempia  kuin  Com¬ 
modore  64. 

Nykypäivän  Commodore-harrastus 
on  hyvin  erilaista  kuin  takavuosina. 
Tietoa  on  valtavasti  internetissä,  ja  kes¬ 
kusteluyhteys  muihin  harrastajiin  löy¬ 
tyy  IRCin  ja  erilaisten  sivustojen  väli¬ 
tyksellä.  Erilaiset  ongelmat  ratkeavat 
yleensä  viimeistään  muiden  harrasta¬ 
jien  vinkeillä,  jos  omat  rahkeet  eivät 
riitä.  Saatavana  on  kattavasti  erilaisia 
lisälaitteita,  joiden  avulla  alkuperäisen 
koneen  käyttäminen  on  kuin  juhlaa. 
Internetistä  on  käytännössä  saatavilla 
suurin  osa  koskaan  julkaistuista  Com¬ 
modore  64  -ohjelmista.  Rahaa  saa  käy¬ 
tettyä  halutessaan  runsaastikin,  mutta 
pienelläkin  budjetilla  pärjää  tarvitta¬ 
essa,  varsinkin  jos  on  valmis  edelleen 
käyttämään  oikeita  lerppuja  ja  kasette¬ 
ja.  & 

Kuinka  minusta  tuli  tietokonetaiteilija 

Valokuvataiteilija  Harri  Kemppainen  hurahti  glitch-taiteeseen  vuosi  sitten. 
Kemppainen  yhdistelee  taiteessaan  luovasti  soluautomaatteja  ja  valokuvataidetta. 

Teksti  ja  kuvat:  Harri  Kemppainen  ja  Jarno  Niklas  Alanko 


Glitch-taide  on  nykyaikainen 
taiteenmuoto,  joka  käyttää 
hyväkseen  sähkölaitteissa  ja 
tietokoneissa  ilmeneviä  häiriöitä  eli 
glitchejä. 

Törmäsin  glitch-taiteeseen  itse  vuo¬ 
si  sitten.  Minulle  glitchit  edustavat 
normaalin  ja  totutun  rikkoutumista 
ja  mahdollistavat  uusien  ja  yllättävien 
ratkaisujen  tekemisen.  Glitchit  voivat 
paljastaa  pinnan  alta  jotain  syvempää, 
joka  on  normaalisti  piilossa. 

Glitch  on  myös  väline  luoda  jotain 
kaunista.  Olemme  niin  tottuneita  eri¬ 
laisiin  teknisiin  glitcheihin,  ettemme 
aina  edes  huomaa  niitä.  Suurimmasta 
osasta  virheitä  järjestelmät  toipuvat 
ilman  mitään  havaittavia  vaikutuksia, 
mutta  ajoittain  kohtaamme  havaitta¬ 
via  ja  jopa  toistuvia  virheitä.  Glitch  - 
taiteessa  satunnaisten  tai  tahallisella 


väärinkäytöllä  aiheutettujen  virheiden 
avulla  tuodaan  esiin  nykyajalle  omi¬ 
naisia  asioita  ja  estetisoidaan  niitä. 

Ehkä  tunnetuin  kuvallinen  glitch  - 
taiteen  efekti  on  pixel  sorting.  Siinä 
osasta  kuvaa  pikselit  järjestetään  suu¬ 
ruusjärjestykseen  kirkkauden  mu¬ 
kaan.  Tuloksena  on  kuvan  osia,  jotka 
näyttävät  ”valuvan”  (kuva  1).  Toinen 
yleinen  työskentelytapa  on  niin  sanot¬ 
tu  databending  (kuva  2),  jossa  tiedosto 
avataan  ohjelmassa,  joka  ei  ole  tarkoi¬ 
tettu  tiedostolle:  esimerkiksi  valokuva 
tekstieditorissa  tai  vaikka  Audacity- 
ääniohjelmassa.  Ohjelma  tulkitsee  tie¬ 
doston  väärin  ja  jo  avatessaan  sen  saat¬ 
taa  rikkoa  jotain.  Yhtälailla  ohjelmassa 
tehdyt  muutokset  luultavasti  rikkovat 
jotain.  Lopputuloksena  voi  kuitenkin 
olla  jotain  yllättävää  ja  mielenkiintois¬ 
ta. 


Säännöt  on  tehty  rikottaviksi 

Harjoitan  glitch- taidetta  muokkaa¬ 
malla  ottamiani  valokuvia  itse  oh¬ 
jelmoimillani  välineillä.  Tulosten 
perusteella  sanon  menetelmää  myös 
valokuvan  rikkomiseksi,  koska  monet 
algoritmeistani  rikkovat  kuvankäsit¬ 
telyn  yleisiä  periaatteita.  Esimerkkinä 
voisi  mainita,  että  yleensä  valokuvia 
käsiteltäessä  ei  haluta  tehdä  jyrkkiä 
muutoksia  kuvan  eri  osien  valoisuu¬ 
teen  (esimerkiksi  käyrätyökalulla). 
Jyrkät  muutokset  voivat  rikkoa  värien 
sävyliu  ut,  aiheuttaen  selvästi  erottuvia 
värialueita  tai  jopa  vierekkäisten  väri¬ 
sävyjen  järjestyksen  vaihtumisen. 


Kuva  1.  Esimerkki  pixel  sorting  -tekniikasta.  Tehty  työkalulla  www.pixelsort.me 


Kuva  2.  Korruptoitu  JPG-tiedosto  Suomen 
kansallismuseosta.  Tehty  työkalulla  snorpey. 
github.io/jpg-glitch/ 

Kuva  3.  Pixel  sorting 


Saan  ideoita  algoritmeihin  kuvankä¬ 
sittelystä.  Seuraan  myös  yleisesti,  mitä 
taiteessa  ja  erityisesti  glitch- taiteessa 
tapahtuu.  Idea  voi  tulla  pintaraken¬ 
teesta,  jostakin  yksityiskohdasta  tai 
jonkun  toisen  glitchaajan  tekemästä 
efektistä.  Idea  voi  hyvin  muuttua  to¬ 
teutuksen  aikana,  koska  ohjelmointini 
on  kokeilevaa.  Kokeilen  ja  lisään  koo¬ 
dia  ja  toiminnallisuutta  askelissa,  kun¬ 
nes  lopputulos  näyttää  hyvältä. 

Koska  työskentelen  virheen  parissa, 
minulle  on  yhdentekevää,  onko  oh¬ 
jelmakoodi  virheetöntä.  Pääasia  on, 
että  lopputulos  näyttää  hyvältä.  Tästä 
syystä  en  pidä  itseäni  varsinaisesti  oh¬ 
jelmoijana,  vaikka  hyödynnän  ohjel¬ 
moinnin  koulutusta  ja  työkokemusta 
taiteilijana. 

Työskentelyn  jatkuessa  ja  uusien 
ideoiden  pulputessa  on  vaikea  sanoa, 
liittyvätkö  kaikki  kuvan  muokkaus-  ja 
rikkomisalgoritmini  enää  valokuvauk¬ 
seen,  mutta  ei  sillä  ole  niin  merkitys¬ 
tä.  Uudet  efektit  ovat  uusia  välineitä 
työkalupakissa.  Vaikka  tuloksena  on 
ajoittain  kauniita  kuvia,  tärkeintä  on 
lopulta  se,  mitä  yritän  ilmaista  kuvilla¬ 
ni,  mitä  haluan  sanoa  tai  mihin  haluan 


J  Ir  Ja  ■■■  .j 

Kuva  4.  Convvayn  Game  of  Lifessa  on  ruudukko,  jossa  on  mustia  ja  valkoisia  ruutuja.  Mustat 
ruudut  ovat  "eläviä"  ja  valkoiset  "kuolleita".  Aluksi  ruudukolle  valitaan  jokin  väritys.  Sen  jäl¬ 
keen  väritystä  päivitetään  vertailemalla  jokaista  ruutua  sen  kahdeksaan  naapuriruutuun.  Elävä 
ruutu  kuolee,  jos  sillä  on  alle  kaksi  tai  yli  kolme  elävää  naapuria.  Kuollut  ruutu  herää  eloon,  jos 
sillä  on  täsmälleen  kolme  elävää  naapuria. 


kiinnittää  huomion.  Välineet  valitaan 
projektin  mukaan  eikä  päinvastoin. 

Olen  glitch-taiteen  parissa  vielä 
enimmäkseen  välineiden  kehitysvai¬ 
heessa,  mutta  siirtymistä  taideprojek- 
teihin  tapahtuu  jo.  Luonnollisesti  mitä 
paremmin  välineen  tuntee,  sitä  enem¬ 
män  paikkoja  sen  käyttämiselle  löytää. 

Soluautomaatit 

Soluautomaatti  on  prosessi,  jonka 
tilaa  esitetään  ruudukkona.  Jokainen 
ruudukon  solu  on  väritetty  jollain  vä¬ 
rillä,  ja  automaatti  päivittää  ruudukon 
väritystä  toistuvasti  jollain  yksinker¬ 
taisella  säännöllä.  Tyypillisesti  uudet 
värit  riippuvat  ainoastaan  solun  lähi- 
naapureiden  väreistä.  Parhaiten  tunne¬ 
tuin  soluautomaatti  lienee  Conwayn 
Game  of  Life  (ks.  Skrolli  2016.3),  jossa 
kahdella  värillä  ja  kahdella  säännöllä 
(kuva  4)  saadaan  aikaiseksi  varsin  mo¬ 
nipuolista  käyttäytymistä. 

Aloin  tekemään  kuvia  soluauto- 
maateilla  NetLogo -ympäristössä  kak¬ 
si  vuotta  sitten.  NetLogossa  maailma 


muodostuu  ruudukosta,  ja  kukin  ruutu 
on  agentti.  Kussakin  ruudussa  voi  olla 
”eläviä”  ja  liikkuvia  agentteja.  Ympä¬ 
ristö  tarjoaa  lisäksi  menetelmät,  joilla 
pääsee  helposti  käsiksi  niin  ruutuihin 
kuin  agentteihinkin.  NetLogo  tarjoaa 
myös  hyvän  värimallin  kuvien  tuotta¬ 
miseen  algoritmisesti.  Siinä  yksi  kym¬ 
menluku  edustaa  yhtä  värisävyä  (kuva 
5).  Värisävyn  skaala  alkaa  mustasta  jat¬ 
kuen  eri  sävyjen  kautta  valkoiseen. 

Tekemäni  soluautomaatit  etenivät 
kuvapinnan  yli  vasemmalta  oikealle 
(kuva  6).  Kokeilin  myös  hieman  han¬ 
kalammin  hahmotettavaa  liikettä,  jos¬ 
sa  neljä  soluautomaattia  aloitti  keskeltä 
ja  eteni  oikealle,  kunnes  ne  tulivat  dia- 
gonaalille,  jossa  ne  kääntyivät  (kuva  7). 
Etenemisestä  tuli  spiraalimaista  ja  ku¬ 
vista  osin  symmetrisiä. 

Luonteva  askel  eteenpäin  oli  ottaa 
valokuva  kuvapinnaksi.  NetLogo  ei 
vain  välineenä  taipunut  enää  siihen, 
koska  sen  tietomalli  agentteineen  ja 
ruutuineen  kuluttaa  paljon  muistia. 
Omalla  kahdeksan  gigatavun  keskus- 


Kuva  5.  NetLogon  värimallissa  jokainen  kymmenluku  vastaa  yhtä  värisävyä. 

muistillani  ei  pysty  tekemään  paljo¬ 
akaan  1500  x  1000  pikseliä  isompia 
kuvia.  6000  x  4000  pikselin  kuvien 
muokkaamisen  olisi  tarvittu  64  tai  128 
gigatavua  keskusmuistia.  RGB-arvojen 
käsittely  on  myös  hankalahkoa. 

Pelastukseksi  tuli  Processing  -  Ja¬ 
van  päälle  tehty  kehitysympäristö  ja 
kokoelma  grafiikan  ja  äänten  käyttöä 
helpottavia  luokkia  ja  funktioita.  Sillä 
on  helppo  lukea  pikseleitä  tiedostosta, 
muokata  niitä  ja  tallentaa  lopputulos. 
Toisin  kuin  NetLogolla,  Processingil- 
la  muistinkäyttö  pysyy  kohtuullisena 
isoillakin  kuvilla.  Pythonille  ja  Javasc- 
riptille  on  myös  oma  versionsa. 

Processingin  alkeet 

Processing-ohjelma  rakentuu  setup()- 
ja  draw() -funktioiden  ympärille.  Se¬ 
tup  ()  suoritetaan  kerran  ohjelman 
käynnistyessä.  Siinä  on  tarkoitus  aset¬ 
taa  muuttujat  ja  ladata  resurssit,  jotta 
ohjelma  pyörii  sujuvasti  ilman  aikaa 
vieviä  häiriöitä. 


Funktio  draw()  puolestaan  määrit¬ 
telee,  kuinka  esitysikkunan  sisältöä 
päivitetään.  Se  suoritetaan  60  kertaa 
sekunnissa,  ellei  laskenta  tai  muu  hi¬ 
dasta  sitä,  kunnes  ohjelman  suoritus 
päättyy.  Tyypillisesti  piirtorutiini  aloi¬ 
tetaan  tyhjentämällä  näyttö,  minkä 
jälkeen  rakennetaan  kuva  joka  kerta 
uudestaan  pienin  muutoksin.  Jos  ku¬ 
vaa  ei  halua  päivittää,  sen  voi  määri¬ 
tellä  kokonaan  setup ()■ -funktiossa,  eikä 
draw() -funktiota  tarvita  lainkaan. 

Listauksessa  1  on  Processingilla 
tehty  esimerkkiohjelma,  joka  simuloi 
soluautomaattia.  Kuvassa  12  on  tällä 
koodilla  muokattu  kuva.  Aluksi  oh¬ 
jelma  lataa  kuvan  taulukkoon,  jossa 
on  kuvan  pikselit  riveittäin  siten,  että 
ensimmäinen  pikseli  on  paikalla  0,  ja 
rivin  viimeistä  pikseliä  seuraa  seuraa- 
van  rivin  ensimmäinen  pikseli.  Sitten 

Kuva  8.  Tässä  kuvassa  on  käytetty 
reunojen  tunnistusta  ja  pixel  sortingia. 

Järjestyksellä  ei  tunnu  olevan  väliä. 

ohjelma  käy  kuvan  läpi  riveittäin  ja  sa¬ 
rakkeittain.  Jokaisen  läpi  käydyn  pik- 
selin  kohdalla  kokeillaan,  mikä  solu- 
automaatin  ehdoista  osuu  kohdalle,  ja 
tehdään  muutos  sen  mukaan.  Erikois¬ 
tapauksien  välttämiseksi  reunalla  ole¬ 
via  pikseleitä  ei  käydä  läpi. 

Värimalli-funktiolla  colorMode() 
määritellään,  miten  Processing  ym¬ 
märtää  väriarvot.  Vaihtoehtona  on 
joko  RGB  (red,  green,  blue)  tai  HSB 
(hue,  saturation,  brightness). 

Funktiolle  annetaan  myös  haluttu 
väriarvojen  vaihteluväli.  Esimerkiksi 
arvolla  100  vaihteluväli  on  0-100. 

Pikselin  värikomponentteja  voi  ha¬ 
kea  niitä  vastaavilla  funktioilla  (esi¬ 
merkiksi  red()  tai  saturation()).  Uusi 
väri  luodaan  color-funktiolla,  tässä 
tapauksessa  antamalla  kolme  väri- 
mallin  mukaista  komponenttiarvoa. 
Kun  muutokset  pikseleihin  on  tehty, 
updatePixels() -funktio  kirjoittaa  ne 
takaisin  kuvaobjektiin.  Koska  kuva 
käydään  vain  kerran  läpi,  eikä  esitysik- 
kunaan  piirretä  mitään,  ohjelmassa  ei 
ole  ollenkaan  draw() -funktiota. 

Ohjelmointia  taiteilijoille 

Jos  on  kokemusta  jostain  proseduraali- 
sesta  ohjelmointikielestä,  Processingin 
käytön  oppii  nopeasti.  Javan  osaami¬ 
sesta  on  toki  apua,  mutta  yhtään  luok¬ 
kaa  tai  funktiota  ei  tarvita  Prosessing- 
ohjelmaan.  Ympäristö  on  kehitetty 
helpottamaan  ohjelmoinnin  opettelua, 


Kuva  9.  Hiekkadyynejä  muistuttavaa  teks¬ 
tuuria. 


ja  ehkä  sivutuotteena  se  helpottaa  tai¬ 
teilijoiden  elämää  kuvan,  videon  tai 
äänen  työstämisessä. 

Kehitysympäristöön  saa  paljon  erilai¬ 
sia  laajennuksia,  jotka  lisäävät  erilaisia 
syöttölaitteita  (vaikkapa  Kinect),  tukea 
raudalle  (Arduino)  tai  muihin  ohjel¬ 
miin  tai  rajapintoihin  (Android).  Jos 


Kuva  10.  Spiraalimainen  soluautomaatti. 


Processingin  oma  ympäristö  ei  mielly¬ 
tä,  sen  voi  vaihtaa  vaikkapa  Eclipseen 
ja  perinteisempään  ohjelmankehitysta- 
paan.  Tarkoitus  on  helpottaa  työsken¬ 
telyä,  ei  estää  tai  rajoittaa  sitä.  Käytetyt 
työkalut  ovat  kuitenkin  lopulta  toissi¬ 
jaisia  -  lopputulos  on  tärkein.  Antoisia 
glitchaushetkiä!  & 


Kuva  1 1  .Taiteilijan  omakuva.  Reunat  on  tunnis¬ 
tettu  algoritmisesti  ja  lisätty  takaisin  kuvaan. 


Polku  tietokonetaiteilijaksi 

Innostuin  tietokoneista  ehkä  13-vuotiaana,  kun  Raumalla  vierailleessa  tivolissa  oli 
videopeli  Space  Panic.  Seuraavana  vuonna  kouluun  hankittiin  VIC-20,  ja  opettelin 
sillä  Basic-ohjelmoinnin.  Ensimmäinen  ohjelmani  oli  luonnollisesti  peli.  Siitä  saakka 
tietokone  on  kulkenut  osana  elämääni,  niin  työvälineenä  kuin  pelilaitteena. 

Tekniset  asiat  ovat  olleet  minulle  aina  luontevia,  ja  ehkä  siksi  lukion  aikaan 
halusin  päästä  tekniseen  korkeakouluun  opiskelemaan.  Toisena  yliopistovuotena 
ostin  Amiga  500:n.  Se  on  mielestäni  edelleen  paras  tietokone,  joka  minulla  on  ollut: 
käyttöliittymä  (moniajo,  ikkunointi  ja  c-shell  komentorivinä)  ja  käytettävyyden  tuntu¬ 
ma  oli  hieno. 

90-luvun  alussa  hankin  ensimmäisen  PC-koneeni.  Amigaan  verrattuna  PC  oli 
kömpelö  työkalu,  mutta  Amigasta  aika  oli  ajanut  ohi,  eikä  siihen  saanut  edes  rahalla 
opiskelussa  tarvittavia  ohjelmointikieliä  ja  -välineitä.  Linux  helpotti  PC-koneiden 
tuskaa  tuomalla  vastaavan  käytettävyyden  kuin  Amigassa  oli. 

Reilut  kymmenen  vuotta  teollisuudessa  ja  ohjelmoijana  sai  kaipaamaan  muutos¬ 
ta.  Olin  pari  vuotta  aiemmin  löytänyt  valokuvauksen  uudestaan  ja  suoritin  valoku¬ 
vauksen  ammattitutkinnon.  Oli  kuitenkin  ihan  selvää,  ettei  minusta  tulisi  ammat¬ 
tivalokuvaajaa.  En  sovi  siihen  luonteeltani  -  valokuvaajan  pitää  olla  sosiaalisempi 
kuin  minä.  En  ole  mikään  erakko,  mutta  en  jaksa  seurustella  uusien  ihmisten  kanssa 
jatkuvasti  tai  päivittäin.  Valokuvaamisen!  liikkui  taiteen  suuntaan  ja  erityisesti 
esineiden  ja  valokuvan  yhdistämiseen. 

Aloitan  syksyllä  opinnot  Turun  yliopistossa  tekoälyn  maisteriohjelmassa.  Se  on  sa¬ 
malla  paluu  juurille  ja  ohjelmointiuran  uudelleenkäynnistys.  Jatkan  tietokonetaidetta 
opintojen  lomassa,  sillä  tämä  on  minulle  kuin  vapaapäivä:  saan  vapaasti  touhuta 
ohjelmoinnin  ja  kuvien  kanssa  eikä  minun  tarvitse  välittää  ohjelmien  oikeellisuu¬ 
desta.  Riittää  kun  lopputulos  näyttää  hyvältä.  Se,  miten  sinne  päästään,  ei  ole  niin 
tärkeää.  Ja  voi  tekoälyn  menetelmilläkin  tehdä  taidetta. 

PImage  img;  //  Objekti  valokuvaa  varten, 
void  setup()  { 

//  Lataa  valokuva  muistiin  ja  hae  pikseli-taulukko. 

img  =  loadImage(”FileName. jpg”) ; 

img. loadPixels() ; 

for  (int  row  =  1;  row  <  img.width-1;  row++)  { 

for  (int  line  =  1;  line  <  img. height-1 ;  line++)  { 

int  loc  =  row  +  line  *  img.width;  //Pikselin  paikka  pikselitaulukossa . 

//  Solu  SI  on  (loc  -  img.width),  solu  S2  on  (loc  +  img.width)  ja  solu  K  on  loc  +  1. 

//  Jos  SI : n  kirkkaus  on  suurempi  kuin  S2:n,  kopioi  solun  A  väri  soluun  K  ja  lisää  5  %  hueen. 
if  (brightness(img.pixels[loc  -  img.width])  >  brightness(img. pixels[loc  +  img.width]))  { 
colorMode(HSB,  255);  //Ota  käyttöön  HSB-värimalli  arvovälinä  0-255 
float  h  =  hue(img.pixels[loc])  *  1.05; 
float  s  =  saturation(img.pixels[loc]) ; 
float  b  =  brightness(img.pixels[loc]) ; 
img.pixels[loc  +  1]  =  color(h,  s,  b) ; 

//  Jos  S2:n  punainen  komponentti  on  suurempi  kuin  SI:  n,  kasvata  K:  n  punaisen  komponentin  arvoa  15  %:lla. 

}  else  if  (red(img.pixels[loc  +  img.width])  >  red(img. pixels[loc]))  { 
colorMode(RGB,  255);  //  Ota  käyttöön  RGB-värimalli  arvovälinä  0-255. 
float  r  =  red(img.pixels[loc  +  1])  *  1.15; 
float  g  =  green(img. pixels[loc  +1]); 
float  b  =  blue(img.pixels[loc  +  1]); 
img.pixels[loc  +  1]  =  color(r,  g,  b) ; 

//  Jos  SI : n  vihreä  komponentti  on  suurempi  kuin  S2:n  sininen  komponentti, 

//  muuta  K: n  punainen  komponentti  A: n  kirkkaudeksi  ja  lisää  2. 

}  else  if(green(img.pixels[loc  -  img.width])  >  blue(loc  +  img.width))  { 
colorMode(HSB,  255);  //  Ota  käyttöön  HSB-värimalli  arvovälinä  0-255. 
float  h  =  hue(img.pixels[loc]) ; 

float  s  =  saturation(img.pixels[loc]) ; 

float  b  =  brightness(img.pixels[loc])  +  2; 

img.pixels[loc  +  1]  =  color(h,  s,  b) ; 

}  else  { 

//  Muuten  aseta  K: n  väriksi  A: n  ja  K: n  keskiarvo. 
colorMode(RGB,  255);  //  Ota  käyttöön  RGB-värimalli  arvovälinä  0-255. 
float  r  =  (red(img.pixels[loc])  +  red(img. pixels[loc  +  1]))/2; 

float  g  =  (green(img.pixels[loc  +  1])  +  green(img. pixels[loc  +  1]))/2; 

float  b  =  (blue(img. pixels[loc  +  1])  +  blue(img. pixels[loc  +  1]))/2; 
img.pixels[loc  +  1]  =  color(r,  g,  b) ; 

} 

} 

} 

img.updatePixels() ;  //  Päivitä  kuvan  pikselitaulukko. 

img.save(”result. jpg”) ;  //  Talleta  kuva. 

exit();  //  Lopeta  ohjelma.  Automaattisesti  luotu  ikkuna  suljetaan.  Siitä  tietää,  että  ohjelman  suoritus  on  loppunut. 

} 


Listaus  1.  Processingilla  toteutettu  soluautomaatti.  Koodin  kommenteissa  sitä  solua,  jossa  automaatti  on  menossa,  on  merkitty  symbolilla  A. 
Automaatti  muuttaa  siitä  oikealla  olevan  kohdepikselin  K  arvoa  käyttämällä  hyväksi  ylä- ja  alapuolella  olevia  pikseleitä  SI  ja  S2. 


Kuva  12.  Listauksen  1  koodilla  muokattu  kuva. 


Rakentelu 


Langaton 

näppis 

Amigalle 


JutllSSU  esiteltävä  lun  Kuva  1.  Amiga  500:n  näppämistön  piirilevy  pohjasta. 

gattoman  näppäimistön 
toteutus  on  jatkoa  Skrollissa 

2017.4  alkaneelle  Amiga  500:n  sohvakäyttöä  tukevalle  projektille.  Ideana  on  toteuttaa  lan¬ 
gaton  vastaanotin  suoraan  kiinni  Amigan  emolevyn  näppäimistöliittimeen.  Lisämausteena 
Amigaan  kytketään  langattomasi  PC-maailmasta  tuttu  PS/2-näppäimistö. 


Teksti:  Teemu  Leppänen 

Kuvat:  Teemu  Leppänen  ja  Mobius  /  VVikimedia  Commons 


Historiaa 

Näppäimistöjen  juuret  ovat  tietysti 
mekaanisissa  kirjoituskoneissa,  joista 
ne  etenivät  ensin  laskukoneisiin  ja  sit¬ 
ten  yleiskäyttöisiin  tietokoneisiin.  Jo 
ENIAC-tietokoneessa  vuodelta  1946 
käytettiin  näppäimistöä  datan  syöttä¬ 
miseen  koneelle.  Näppäinpainallukset 
tosin  tekivät  reikiä  reikäkortteihin, 
jotka  jälkikäteen  syötettiin  koneen  lu¬ 
kulaitteeseen.  BINAC-tietokoneessa 
vuodelta  1948  pystyttiin  näppäimis¬ 
töllä  kirjoittamaan  ohjelmakoodia  ja 
dataa  suoraan  sähköiseen  muistiin.  BI- 
NACin  näppäimistössä  oli  kahdeksan 
näppäintä,  jotka  vastasivat  oktaalijär- 
jestelmän  lukuja.  Vuonna  1964  esitel¬ 
lyssä  Multics- tietokonej  ärj  estelmässä 
näppäilyt  saatiin  reaaliajassa  näytölle 
näkyviin.  Nykyisen  näppäinasette- 
lun  esi- isänä,  ja  edelleenkin  yhtenä 
parhaista  näppäimistöistä,  pidetään 
IBM:n  Model  M  -näppäimistöä  vuo¬ 
delta  1986.  Tuttu  QWERTY-asettelu 
taas  sai  alkunsa  vuonna  1878  Reming- 
ton-kirjoituskoneessa.  Ajatuksena  oli 
hajauttamalla  estää  usein  käytettyjen 
merkkien  kirjasinvarsien  mekaaninen 
jumiutuminen  toisiinsa. 

Moni  näppäin  on  aikojen  saatossa 
menettänyt  alkuperäisen  merkityk¬ 
sensä,  mutta  pysyy  silti  mukana  näp¬ 
päimistöissä.  Cfr/-näppäintä  käytettiin 
vielä  80-luvulla  ohjaamaan  tulostusta 
reikänauhalle  niin,  että  valitut  näp¬ 
päimet  kuvattiin  ASCII-standardin 
mukaan  kirjoitinpään  ohjauskoo¬ 
deiksi.  SysRg-näppäimen  ideana  oli, 
että  sillä  voisi  kätevästi  vaihtaa  Pe¬ 
koneissa  lennosta  käyttöjärjestelmästä 


toiseen,  vaikkapa  nyt  IBM  PC  DOSin 
ja  CP/M:n  välillä!  Scroll  Lockin  alku¬ 
peräinen  käyttötarkoitus  on  pysynyt 
mysteerinä,  mutta  sittemmin  sitä  käy¬ 
tettiin  esimerkiksi  lukitsemaan  kursori 
paikalleen  tekstin  vierityksen  ajaksi. 
Alaviiva-näppäimen  pitäisi  alleviiva¬ 
ta  koko  edellinen  sana,  ja  pystyviivaa 
käytettiin  erottimena  optisessa  teks- 
tintunnistuksessa.  Aaltoviivaa,  sirk- 
umfleksiä  ja  graaviaksenttia  käytettiin 
askelpalauttimen  kanssa  tarkkeina. 
Näille  merkeille  on  sittemmin  löyty¬ 
nyt  muitakin  merkityksiä  ohjelmoin¬ 
tikielissä.  Joissain  varhaisissa  PC-näp- 
päimistöissä  oli  Turbo-näppäin,  jolla 
säädettiin  näppäinten  toistonopeutta. 

Näppiksen  toiminta 

Näppäimistön  toiminta  perustuu  oh- 
jainmikropiirin  I/O-linj öistä  muodos¬ 
tettuun  kaksiulotteiseen  x/y-matriisiin, 
jossa  näppäimet  toimivat  kytkiminä 
linjojen  risteyskohdissa.  Ohjain  skan- 
naa  I/O-linj  oja  vuorotellen  vieden  y- 
linjoille  jännitteen.  Kun  linjalla  oleva 
näppäin  on  painettu  alas,  on  näppäintä 
vastaavalla  x-linjalla  luettavissa  jänni¬ 
te.  Matriisin  fyysisen  toteutuksen  nä¬ 
kee  helposti  esimerkiksi  Amigan  näp¬ 
päimistön  pohjapuolelta  (kuva  1). 

Ohjain  esittää  painetun  näppäimen 
sovitulla  numerokoodilla,  joka  lähete¬ 
tään  sarjamuotoisena  keskusyksikölle. 
Yleisesti  sekä  näppäimen  painallus  että 
sen  vapautus  tuottavat  omat  koodinsa. 
Koodi  voi  olla  yhden  tavun  mittainen, 
kuten  Amigassa,  tai  koostua  useam¬ 
masta  tavusta  kuten  PS/2 -protokollas¬ 
sa.  Koodien  lisäksi  keskusyksikkö  voi 


myös  lähettää  komentoja  ohjainpiiril¬ 
le,  joka  vuorostaan  tarvittaessa  rapor¬ 
toi  näppäimistön  tilan  keskusyksikölle. 

Amigan  näppäimistön  salat 

Amiga  500:n  koteloon  kiinteästi  integ¬ 
roitu  näppäimistö  kytketään  kaapelilla 
emolevyn  liittimeen  CN13.  Emolevyllä 
näppäimistö  on  kytketty  parittomaan 
CIA-piiriin,  joka  vastaanottaa  näp- 
päinkoodit,  kommunikoi  ohjainpiirin 
kanssa  sekä  ohjaa  Amigan  punaista  tai 
vihreää  virtalediä.  Levyaseman  vihreää 
tai  keltaista  lediä  taas  ohjaa  Gary,  jonka 
päätehtävä  on  hoitaa  1/ O -väylien  toi¬ 
mintaa.  Liittimessä  on  myös  Amigan 
näppäimistönollausta  varten  oma  lin¬ 
jansa.  Näppäimistön  piirilevyn  kytken¬ 
täkaavio  on  julkaistu  nettiin:  github. 
com/BleuLlama/AmigaSchematics.  Se 
on  varsin  hyödyllinen  lähde  esimer¬ 
kiksi  korjauksia  varten. 

Amigassa  näppäimistön  ohjainpiiri 
perustuu  6500/ 1  -mikroprosessoriin. 
Tämä  numerointi  ei  ole  sattumaa,  vaan 
todellakin  Amigan  näppäimistöä  ohjaa 
pitkälti  sama  prosessoriydin,  joka  pyö¬ 
rittää  VIC-20:tä  ja  kuusnelosta! 

Sarjaliikennepohjainen  kommu¬ 
nikointi  näppäimistön  kanssa  löytyy 
sekin  netistä  kuvattuna:  amigadev. 
elowar.com.  Kun  Amigaan  kytketään 
virta,  näppäimistö  synkronoituu  CIA- 
piirin  kanssa,  testaa  itsensä  ja  raportoi 
tulokset.  Näppäimistö  lähettää  tasaisin 
väliajoin  tätä  synkronointisignaalia 
kertoakseen  olevansa  hereillä.  Kun 
CIA-piiri  on  vastaanottanut  näppäin- 
koodin,  se  laukaisee  keskeytyksen,  ja 
lopusta  käsittelystä  huolehtii  keskusyk- 

Kuva  2.  Näppäinkoodi  sarjaliikenteenä  Amigassa.  Bitit  luetaan  kellon  laskevalla  reunalla. 


Kuva  3.  PS/2-näppäinkoodin  lähetys  sarjaliikenteenä. 


sikkö  ja  käyttöjärjestelmä.  Sarjaliiken- 
ne  on  nolla- aktiivista,  eli  bitin  arvoa 
yksi  vastaa  linjassa  maataso  ja  arvoa 
nolla  käyttöjännite. 

Näppäimistön  lähettämät  koodit  ja 
tilaviestit,  kuten  itsetes tauksen  tulos, 
ovat  8-bittisiä.  Kooditavussa  eniten 
merkitsevä  bitti  kertoo,  onko  kyseessä 
painallus-  vai  vapautuskoodi  (nolla/ 
yksi),  ja  loput  seitsemän  bittiä  kertovat 
näppäinkoodin.  Koodauksessa  eniten 
merkitsevä  bitti  siirretään  8 -bittisen 
koodin  loppuun  vähiten  merkitse¬ 
väksi  bitiksi.  Selitys  tälle  oudohkolle 
koodaukselle  löytyy  virheenkorjauk¬ 
sesta.  Nyt  viestien  rinnalla  datalinjas¬ 
sa  kulkevat  synkronointiko  o  dit  ovat 
aina  ykkösiä.  Jos  näppäinkoodi  on 
virheellinen  tai  jää  kesken,  luetaan 
datalinjalta  aina  jossain  vaiheessa  yk¬ 
könen  (ts.  synkronointisignaali),  joka 


koodin  viimeisenä  bittinä  tulkittaisiin 
näppäinvapautuksen  koodiksi.  Näin 
virhetilanteesta  aiheutuu  vähemmän 
vahinkoa  kuin  jos  virheellinen  koo¬ 
di  tulkittaisiin  näppäinpainalluksena. 
Tämä  toiminto  saattaa  liittyä  CIA-pii- 
rin  sisäiseen  toteutukseen,  jos  esimer¬ 
kiksi  jokin  muu  toiminnallisuus  on 
korkeammalla  prioriteetillä. 

Kuvassa  2  on  esimerkki  sarjalii- 
kenteestä,  kun  näppäin  F7  painetaan 
alas.  Nyt  koodi  on  56h  eli  binääriluku 
01010110b,  joka  näkyy  yllä  kuvatun 
bittisiirron  jälkeen  lukuna  10101100b. 
Viestin  lopuksi  suoritetaan  kättely,  jos¬ 
sa  näppäimistö  nostaa  datalinjan  ylös 
ja  CIA-piiri  kuittaa  viestin  tietyn  ajan 
sisällä  laskemalla  datalinjan  alas.  Jos 
näppäintä  ei  vapauteta,  ohjain  tois¬ 
taa  näppäinpainalluksen  koodia  aina 
skannauksen  osuessa  kohdalle.  Kun 


näppäin  F7  vapautetaan,  syntyvä  näp¬ 
päinkoodi  on  siis  56h  plus  vapautus- 
koodi  lh  eli  57h.  Sarjaliikenteen  mitat¬ 
tu  kellotaajuus  on  noin  13  kilohertsiä, 
mutta  tässä  vaikuttaisi  olevan  Amiga- 
mallien  välillä  pientä  vaihtelua.  Näp¬ 
päimen  painalluksen  ja  vapautuksen 
välinen  viive  riippuu  tietysti  käyttäjän 
sorminäppäryydestä. 

PC  &  PS/2 

PC-maailman  näppäimistöjen  kanssa 
pelaaminen  onkin  heti  monimutkai¬ 
sempaa.  Kansallisia  näppäinasetteluja 
ja  näppäinkoodistandardeja  on  aiko¬ 
jen  saatossa  määritelty  useita  83-105 
näppäimelle:  www.win.tue.nl/~aeb/ 

linux/kbd/ scancodes.html.  Nykyään 
käytetään  laajennettua  koodistoa, 
jossa  huomioidaan  Windows-,  mul¬ 
timedia-  ja  muut  erikoisnäppäimet. 
PS/2 -näppäimistöä  luetaan  ja  ohja¬ 
taan  standardoidulla  kaksisuuntaisella 
protokollalla,  jossa  yhteen  suuntaan 
kulkevat  näppäinkoodit  ja  toiseen 
suuntaan  konfiguroidaan  näppäimet 
toimimaan  halutusti  sekä  ohjataan 
näppäimistön  ledejä. 

Näppäinkoodauksen  periaate  on 
sama  kuin  Amigassa,  eli  käytössä  ovat 
erilliset  painallus-  ja  vapautuskoo- 
dit,  jotka  nyt  voivat  olla  usean  tavun 
mittaisia.  Esimerkiksi  näppäimen  1 
painallus  lähettää  koodin  16h  ja  sen 
vapautus  kaksitavuisen  koodin  F016h. 
Laajennetun  näppäimistön  koodeihin 
tulee  vielä  etuliite  (EOh,  Elh  tai  E2h), 
joka  auttaa  käyttöjärjestelmää  tunnis¬ 
tamaan  eri  versiot  ja  ohittamaan  tunte¬ 
mattomat  koodit.  Esimerkiksi  vasenta 
Windows-näppäintä  vastaava  koodi  on 
EOlFh  ja  sen  vapautuskoodi  EOFOlFh. 
Pause/Break- näppäimen  vapautuskoo¬ 
di  on  jo  aika  leuhka  ElF014F077h. 
Näppäimistölle  lähetettävät  komennot 
ovat  myös  usean  tavun  mittaisia.  Esi¬ 
merkiksi  ledien  ohjaus  on  kaksitavui¬ 
nen  viesti:  Ensin  komento  (EDh)  ja  sit¬ 
ten  datatavu,  jossa  kolme  alinta  bittiä 
vastaavat  ledien  tilaa.  Arvo  7h  asettaisi 
kaikki  ledit  päälle.  PS/2-protokollan 
yksityiskohtainen  kuvaus  löytyy  muun 
muassa  sivuilta  wiki.osdev.org/PS/2_ 
Keyboard  ja  www.computer-enginee- 
ring.org/ps2protocol/. 

Kuvassa  3  on  KeyTronicin  PS/2- 
näppäimistön  sarjaliikennettä,  kun 
näppäin  1  (koodi  16h)  painetaan  alas. 
Nyt  bittiä  nolla  vastaa  maataso  ja  yk¬ 
köstä  käyttöjännite.  Viestin  alussa  on 

Kuva  4.  Lähettimen  kytkentäkaavio.  Alareunassa  naaraspuolisen  PS/2-liittimen  tarvittavat 
nastat. 


RX  TX 


KBCLOCK 

KBDATA 

KBRESET 

+5V 

GND 

STATUS 

INUSE 


start-bitti  (nolla)  ja  lopussa  stop -bitti 
(ykkönen).  Koodi  lähetetään  vähiten 
merkitsevä  bitti  edellä,  joten  kuvasta 
luetaan  binääriluku  00010110b  (16h). 
Koodin  perässä  on  pariton  pariteetti- 
bitti  (P),  joka  tässä  on  nolla.  Näppäi¬ 
mistöltä  tulevat  bitit  luetaan  laskevalla 
reunalla.  Useamman  tavun  vastaan¬ 
otossa  tavujen  välillä  oli  viivettä  noin 
yksi  millisekunti.  Komentoa  näppäi¬ 
mistölle  lähettäessä  bitin  arvo  asete¬ 


taan  nousevalla  reunalla  ja  odotetaan 
ohjainpiirin  kuittausta  tavujen  välillä. 
80  mikrosekunnin  kellojaksolla  saa¬ 
daan  kellotaajuudeksi  12,5  kilohertsiä. 

Kytkentäkaavio 

Projektissa  rakennettiin  PS/2-näp- 
päimistöön  kytkettävä  lähetin  sekä 
Amigan  emolevyn  näppäimistöliitti- 
meen  tuleva  vastaanotin.  Molempien 
toimintaa  ohjaa  ATtiny23 13 -mikro¬ 


kontrolleri.  Vastaanottimen  piirilevyn 
fyysinen  koko  saa  olla  noin  sentin 
korkeussuunnassa,  jotta  se  mahtuu 
emolevyn  metallikuoren  sisään  eikä 
näppäimistöliittimen  aukon  reunoja 
tarvitse  leikata  irti.  Vaakasuunnas¬ 
sa  kuoren  sisällä  tilaa  on  turvallisesti 
pari  senttiä  suuntaansa.  Langaton  tie¬ 
donsiirto  toteutettiin  HC-12-radioilla: 
github.com/robert-rozee/HC- 1 2-user- 
manual— reformatted,  jotka  Amigassa 
asennettiin  metallikuoren  ja  kotelon 
väliin.  Radiot  toimivat  433  megahert¬ 
sin  taajuuskaistalla,  jota  käytetään  ylei¬ 
sesti  ja  vapaasti  langattomassa  kodine- 
lektroniikassa.  Näitä  radioita  löytyykin 
verkkokaupoista  kirjavasti  erilaisia 
versioita. 

Kuvassa  4  on  lähettimen  kytken¬ 
täkaavio.  Virtalähteenä  on  yhdeksän 
voltin  ladattava  paristo,  joten  virta- 
kytkin  (SI)  on  tarpeen.  Käyttöjännite 
on  reguloitu  viiteen  volttiin.  Lisäksi 
mikrokontrollerista  otetaan  tehot  irti 
16  megahertsin  kiteellä.  Radion  sarja- 
liikennelinjat  (TX  ja  RX)  on  kytketty 
mikrokontrollerin  vastaaviin  nastoihin 
(RXD  ja  TXD).  Radion  manuaali  oh¬ 
jeistaa  kytkemään  käyttöjännitteeseen 
diodin  (Dl)  ylikuumenemisen  estämi¬ 
seksi.  PS/2-liittimet  ovat  kuusilinjaisia, 
joista  näppäimistöissä  käytetään  käyt¬ 
töjännitteen  lisäksi  kellolinjaa  (CLK) 
ja  datalinjaa  (DATA).  Datalinja  on  kyt¬ 
ketty  mikrokontrollerin  I/O-nastaan 
PD4  ja  kellolinja  nastaan  PD3,  joka 
aiheuttaa  keskeytyksen  (INT1)  tilan 
muuttuessa.  Vastus  Rl  toimii  mikro¬ 
kontrollerin  reset-linjan  ylösvetäjänä. 

Kuvassa  5  on  vastaanottimen  kyt¬ 
kentäkaavio.  Nyt  viiden  voltin  käyttö - 
jännite  saadaan  Amigan  näppäimis- 
töliittimestä  CN13.  Liittimen  linjat 
on  kytketty  vastaanottimen  mikro¬ 
kontrollerin  (ATtiny2313)  I/O-portin 
B  nastoihin.  Mikrokontrolleri  asettaa 
kellosignaaliin  ja  datan,  jotka  kulke¬ 
vat  Amigalle  linjoissa  _KB CLOCK 
ja  _KBDATA  (nastat  PB7  ja  PB6). 
Linja  _KBRESET  (nasta  PB5)  resetoi 
Amigan,  kun  se  asetetaan  alas.  Linjo¬ 
jen  STATUS  (punainen/vihreä  ledi)  ja 
INUSE  (vihreä/keltainen  ledi)  tarkoi¬ 
tus  on  ohjata  langattoman  näppäimis¬ 
tön  ledejä.  Ledilinjat  on  kytketty 
mikrokontrollerin  keskeytyslinj  oihin 
(PCINT0  ja  PCINT1),  jolloin  niiden 
tilaa  ei  tarvitse  erikseen  lukea.  Tosin 
ATtiny2313  (kuva  7a)  ei  mahdollis¬ 
ta  kuin  PCINTO-linjan  keskeytyksen, 

Kuva  6.  Langattomasti  kytketty  PS/2-näppäimistö. 


kun  taas  toisessa  prototyypissä  käy¬ 
tetty  ATtiny841  (kuva  7c)  sallii  toisen 
keskeytyslinjan.  Radion  sarjaliikenne- 
linjat  RX  ja  TX  on  kytketty  mikrokont¬ 
rollerin  sarjaliikennenastoihin  TXD 
ja  RXD.  Kytkennässä  vastus  Rl  toimii 
jälleen  mikrokontrollerin  reset-nastan 
ylösvetovastuksena  ja  vastukset  R2  ja 
R3  ledilinjojen  alasvetovastuksina. 

Ctrl-Alt-Del 

Näppäinkoodien  kääntämisessä  PS/2- 
standardeista  Amigalle  olikin  oma 
hommansa.  Koodeja  joutui  välillä  ha¬ 
kemaan  oskilloskoopin  kanssa,  koska 
nettimateriaali  ei  ollut  kummankaan 
näppäimistön  osalta  yksiselitteis¬ 
tä.  Hieman  kieroutunut  huvinsa  oli 
muuntaa  Windows-näppäimet  Ami- 
ga-näppäimiksi,  minkä  seurauksena 
tietysti  PC:stä  tuttu  buuttauskomen- 
to  Ctrl-Alt-Del  muunnettiin  Amigan 
resetiksi  Ctrl- Amiga- Amiga.  Koska 
resetille  ei  ole  erillistä  koodia  PS/2- 
näppäimistössä,  sen  saattoi  toteuttaa 
luonnollisesti  myös  SysRq- näppäimen 
taakse. 

Erikoisuus  on  Amigan  Caps  Lock 
-näppäin,  joka  ei  vapauttaessa  lähetä 
koodia  ollenkaan.  Tällöin  ohjainpiiri 
siis  huolehtii  näppäimen  ja  sen  ledin 
tilasta:  ensin  painallusko  o  di  ja  toisella 
painalluksella  vapautusko  o  di.  Hauskaa 
oli  myös  lainata  PS/2-näppäimistön 


ledejä  korvaamaan  Amigan  ledit.  Kos¬ 
ka  Amigassa  ei  ole  Num  Lock-  ja  Scroll 
Lock  -ledejä,  saivat  ne  tämän  kunnian. 

Näppäinohj  äiminä  toimivien  mik¬ 
rokontrollerien  ohjelmointi  tehtiin 
C-kielellä  AVR  Toolchain  -ohjelmoin¬ 
tityökaluilla.  Toteutuksissa  jätettiin 
pois  ohjaimien  ominaisuuksia,  kuten 
viestien  pariteettitarkistus,  erilaisten 
kuittauksien  odotus,  itsetestauksen  to¬ 
teutus  sekä  virhetilanteisiin  reagointi. 
Näppäinkoodien  muunnos  toteutettiin 
kaikille  Amigan  näppäimille  PS/2- 
standardin  sean  code  set  2:n  mukaan. 


Sarjaliikenne  alustetaan  molemmissa 
päissä  nopeuteen  9600  bps  ja  aiheutta¬ 
maan  vastaanottokeskeytys,  kun  dataa 
saapuu. 

Lähettimen  ohjelma  on  oleelli¬ 
sin  osin  esitetty  listauksessa  1.  PS/2- 
näppäinkoodi  otetaan  talteen  bitti 
kerrallaan  keskeytyksen  INT1  käsit¬ 
telijässä.  Pääohjelmassa  näppäinkoo- 
dista  riippuen  joko  asetetaan  lippuja 
(PS2_RELEASE  tai  PS2_EXTENDED) 
tai  muunnetaan  koodi  Amigan  vastaa¬ 
vaksi  näppäinkoodiksi  ja  lähetetään 
eteenpäin.  Näppäinkoodien  muunnos- 


Kuva  8.  Tiedonsiirron  viive. 

taulukko  kirjoitettiin  mikrokontrolle¬ 
rin  ohjelmamuistiin,  koska  se  on  liian 
iso  keskusmuistiin.  Reset  toteutettiin 
SysRg-näppäimen  taakse  sekä  omana 
tilakoneenaan,  joka  lähettää  vastaan  - 
ottimelle  koodin  78h  (Amigassa  Reset 
Warning ),  kun  kaikki  kolme  näppäin¬ 
tä  ovat  yhtä  aikaa  painettuina.  Reset 
Warning  on  itse  asiassa  toisissa  Ami- 
ga-malleissa  käytössä  oleva  ennak¬ 
kovaroitus,  joka  antaa  aikaa  suorittaa 
levyoperaatiot  resetin  alta  pois.  Ledien 
asetuskomennon  (PS2_SETLEDS)  lä¬ 
hettämiseen  näppäimistölle  käytetään 
listauksessa  1  kuvattua  protokollaa, 
jossa  kello-  ja  datalinjojen  ohjaus  vaih- 
telee  mikrokontrollerin  ja  näppäimis¬ 
tön  välillä.  Lyhyttä  odotusta  vaiheessa 
2  ei  ollut  mukana  PS/2 -protokollan 
spekseissä,  joten  se  lienee  projektissa 
käytetyn  näppäimistön  ominaisuus. 
Komentoa  lähettäessä  pitää  tavujen 
välissä  odottaa  kuittausviestiä  (PS2_ 
ACK). 

Vastaanottimen  mikrokontrolleri 
(listaus  2)  taas  esittää  olevansa  näp¬ 
päimistö  välittämällä  saadut  näppäin- 
koodit,  ohjaamalla  reset-linjaa  ja  tark¬ 
kailemalla  ledilinjoja.  Kun  Amigaan 
kytketään  virrat,  vastaanotin  lähettää 
viestin  onnistuneesta  näppäimistön 
itsetestauksesta,  vaikkei  sitä  nyt  varsi¬ 
naisesti  suoriteta.  PS/2-näppäimistön 
itsetestausviestit  olisi  ollut  mahdollis¬ 
ta  välittää  Amigalle,  mutta  siitä  tuskin 
olisi  hyötyä,  koska  laitteet  ovat  fyysi¬ 
sesti  irrallaan  toisistaan.  Vastaanotin 
lähettää  sekunnin  välein  synkrono¬ 


iva  7.  Vastaanottimia  eri  radioilla:  XBee  ja 
HC-12. 


intisignaalia  datalinjassa,  jotta  Amiga 
uskoisi  näppäimistön  olevan  hereillä. 
Viesteissä  lähetetyt  koodit  otetaan 
vastaan  sarjaliikennekeskeytyksessä  ja 
tulkitaan  pääohjelmassa.  Näppäinkoo- 
dit  välitetään  sellaisenaan  Amigalle. 
Jos  koodi  on  Reset  Warning ,  asetetaan 
_KBRESET-linja  alas  vähintään  250 
millisekunnin  ajalle.  Ledilinjojen  ti¬ 
laa  tutkitaan  ja  sen  muuttuessa  (CIA- 
piirin  ohjaamana)  uusi  tila  kopioidaan 
näppäimistölle  lähtevään  viestiin. 

HC-12-radioissa  käytettiin  oletus- 
asetuksia,  jolloin  radio  toimii  siltana 
sarjaliikenteelle  nopeudella  9600  bps. 
Tarvittaessa  radio  tarjoaa  Hayes  AT 
-pohjaisen  komentotulkin  asetusten 
muuttamiseen:  tiedonsiirtonopeus,  ra¬ 
diokanava  ja  niin  edelleen.  Taajuusalu¬ 
eesta  riippuen  on  huomioitava  radion 
korkein  sallittu  lähetysteho,  joka  433 
megahertsin  I SM -kaistalla  on  Suo¬ 
messa  25  milliwattia.  Kytkennät  mah¬ 
dollistavat  muidenkin  radioiden  käyt¬ 
tämisen,  esimerkiksi  Skrollissa  2017.4 
esitellyn  XBee-radion,  kunhan  ne  saa 
toimimaan  kaksisuuntaisena  sarjalii- 
kennesiltana.  Tällöin  ohjelmakoodiin 
ei  tarvitse  tehdä  muutoksia. 

Testiin! 

Kuvassa  6  on  lähetinlaite  kytkettynä 
KeyTronicin  PS/2-näppäimistöön, 
jossa  näkyvät  myös  Amigalle  lainatut 
Num  Lock-  ja  Scroll  Lock  -ledit.  Kuvas¬ 
sa  7  on  kaksi  toteutettua  vastaanotin¬ 
ta  XBee-  ja  HC-12-radioille.  Kuvassa 
7c  oleva  HC-12-radion  piirilevy  on 


kooltaan  vain  2,5  cm  x  2,5  cm,  mikä 
saavutettiin  käyttämällä  ATtiny841- 
mikrokontrollerin  pintaliitosversiota 
ja  kytkemällä  radio  ulkoisesti  vasem¬ 
malla  näkyvään  liittimeen.  Patentti- 
ratkaisuna  radio  kiinnitettiin  sähkö - 
teipillä  Amigan  RF-häiriösuojauksena 
toimivan  metallikuoren  ulkopuolelle 
(kuva  7d).  HC-12-radiolla  lähetin  vie 
virtaa  näppäimistön  kanssa  30-40  mil- 
liampeeria  -  tai  60-70  milliampeeria, 
kun  kaikki  kolme  lediä  ovat  päällä. 
Amigassa  vastaanotin  vie  virtaa  20-30 
milliampeeria. 

Langattomassa  tiedonsiirrossa  kiin¬ 
nostavat  tietysti  viiveet,  joista  on  ku¬ 
vassa  8  mittaus  HC-12-radioilla.  Sig¬ 
naali  AI  kuvaa  PS/2-näppäimistöllä 
l  -näppäimen  (koodi  E072h)  painal¬ 
luksen.  Signaalissa  A2  taas  näkyy  vas¬ 
taava  Amigan  koodi  (4Dh)  emolevyn 
näppäimistöliittimessä.  Nyt  9600  bps:n 
nopeudella  viivettä  on  vajaat  40  milli¬ 
sekuntia,  jolla  saisi  aikaan  25  merkkiä 
sekunnissa.  Vertailukohtana  voidaan 
pitää  yleistä  konekirjoitusnopeutta, 
jossa  hyvä  taso  on  luokkaa  5-6  merk¬ 
kiä  sekunnissa.  Voi  siis  todeta,  ettei  tie¬ 
donsiirron  viive  hidasta  näppäimistön 
langatonta  käyttöä. 

Kaiken  kaikkiaan  projekti  oli  työ- 
läähkö  takaisinmallinnuksen  harjoi¬ 
tus,  sillä  netistä  löytynyt  tieto  Amigan 
tai  PS/2 -näppäimistön  toiminnasta  ei 
ollut  yksityiskohtaista  eikä  kattavaa. 
Näppäinkoodeja  ja  signalointisek- 
venssejä  näppäimistön  ja  tietokoneen 
välillä  mikrosekuntien  tarkkuudella 
sai  kaivella  esiin  oskilloskoopilla.  Vies¬ 
tityksen  viiveitä  sai  testailla,  kunnes 
toimiva  yhdistelmä  löytyi.  Keytro- 
nicin  näppäimistön  lisäksi  lähetintä 
testattiin  kotimaisella  Nokia  Datan 
PS/2 -näppäimistöllä.  Juttua  varten  to¬ 
teutetussa  ohjelmakoodissa  ei  ole  huo¬ 
mioitu  näppäinasetteluissa  muita  kuin 
kotimaisen  (ruotsalaisen)  Amigan 
yleisimmät  näppäimet.  Kun  näppäin- 
koodit  ja  tiedonsiirron  ohjelmakoodin 
viimein  sai  pelaamaan,  piirilevyjen 
suunnittelu  ja  laitteen  kasaaminen  si¬ 
nällään  oli  hyvin  palkitsevaa. 

Jutussa  apuna  käytettiin  nettimateri- 
aalin  lisäksi  Commodore  Amiga  A500 
/  A2000  Technical  Reference  -käsikirjaa 
(1987).  Jutussa  esitetyt  ohjelmakoodit 
löytyvät  täydellisenä  GitHubista:  github. 
com/t33bu/wireless-amiga-keyboard. 
Projektista  on  myös  julkaistu  demovideo: 
youtu.be/kAuzQ2jPxQk.  & 

Uudet  syntikat,  koskettimistot  ja  muut  musiikkilaitteet  kytketään  nykyään  tietokoneeseen 
USB-johdolla  tai  jopa  Bluetoothilla,  mutta  piuhan  sisällä  kulkeva  dataformaatti  on  peräisin 
80-luvulta .  Se  tunnetaan  nimellä  MIDI. 


Teksti:  Mika  Haulo 
Kuvat:  Manu  Pärssinen 

IDI-datan  perusyk¬ 
sikkö  on  MIDI-viesti. 
Kaikkien  MIDI-laittei- 
den  ohjaus  tapahtuu 
siis  lähettämällä  näitä  ohjaus  viestejä 
peräkanaa  ohjattaville  laitteille.  Vies¬ 
tit  ovat  primitiivisiä  eli  toteuttavat 
vain  yhden  toiminnon  kerrallaan.  Esi¬ 
merkiksi  yhden  nuotin  soittamiseen 
syntetisaattorilla  liittyy  kaksi  viestiä: 
ensimmäinen  aloittaa  nuotin  soittami¬ 
sen  (koskettimen  painaminen  alas)  ja 
toinen  lopettaa  sen  (koskettimen  nos¬ 
taminen  ylös). 

Varsinaisen  nuottidatan  lisäksi  voi¬ 
daan  välittää  esimerkiksi  pitch  bendin, 
sustain-pedaalin  ja  portamento-sääti- 
men  arvoja.  MIDI-standardi  määrit¬ 
telee  lukuisia  ohjausparametreja,  jotka 
ovat  käyttökelpoisia  ja  yhteisiä  tyypilli¬ 
selle  syntetisaattorille  tai  kosketinsoit¬ 
timelle.  Niiden  lisäksi  on  olemassa  niin 
sanottuja  SysEx- viestejä,  jotka  ovat  täy¬ 
sin  valmistajien  itse  määriteltävissä,  ja 
voivat  koskea  vaikka  yksittäistä  synte- 
tisaattorimallia.  Periaatteessa  siis  MI- 
Dln  avulla  voidaan  ohjata  mitä  tahansa 


syntikan  ominaisuutta.  MIDIn  kautta 
voidaan  myös  säätää  tiettyjä  asetuksia: 
esimerkiksi  toimiiko  syntikka  mono- 
vai  polyfonisessa  tilassa,  kuunteleeko 
laite  vain  yhtä  tiettyä  MIDI-kanavaa 
vai  kaikkia,  soitetaanko  laitteen  omalla 
koskettimistolla  soitettuja  nuotteja  vai 
toimiiko  se  äänimoduulimoodissa. 

Viestit  ryhmitellään  sen  mukaan, 
onko  ne  tarkoitettu  yhdelle  kanavalle 
(kanavaviestit,  channel  messages)  vai 
kaikille  järjestelmään  kytketyille  lait¬ 
teille  yhdessä  (järjestelmäviestit,  Sys¬ 
tem  common  messages).  Kanavaviestit 
voidaan  edelleen  jakaa  varsinaista  mu- 
siikkidataa  sisältäviin  viesteihin  ( Chan¬ 
nel  voice  messages)  ja  MIDI -laitteen 
käyttäytymistä  ohjaaviin  viesteihin 
( channel  mode  messages ),  jotka  ker¬ 
tovat,  miten  laite  reagoi  channel  voice 
messageihin.  Valtaosa  MIDI-datasta  on 
channel  voice  message  -tyyppisiä  vies¬ 
tejä. 

MIDI-viestin  rakenne 

MIDI-viesti  koostuu  statustavusta  ja 
yhden  tai  kahden  tavun  mittaisesta 


dataosuudesta.  Näin  ollen  normaalin 
MIDI-viestin  maksimipituus  on  kol¬ 
me  tavua.  Niin  sanotut  SysEx-viestit 
ovat  pieni  poikkeus  tähän.  Ne  alka¬ 
vat  ja  päättyvät  statustavulla,  joiden 
välissä  on  yksi  tai  useampi  datatavu. 
MIDI-standardi  ei  määrittele,  kuinka 
monta  datatavua  SysEx-viestissä  voi 
olla  -  viestin  loppuminen  tunnistetaan 
nimenomaan  lopetustavusta. 


Kaaviokuva  MIDI-liittimestä.  IN:  1  N/C,  2  N/C, 

3  N/C,  4  IN+,  5  IN-.  OUT:  1  N/C,  2  Shield,  3 
N/C,  4  +5  V,  IN.  THRU:  1  N/C,  2  Shield,  3  N/C, 

4  +5  V,  5  IN. 

MIDI-statusviestin  rakenne.  S  =  statusviestin  määrittelevä  bitti.  K  =  Kanavan  numeron  määrittelevä  bitti: 

bitti  7  sssskkkk  bitti  0 

Esimerkki  Note  On  -viestin  rakenteesta: 

Statustavu  Datatavu  1  Datatavu  2 

10010101  01001000  01100000 

Statustavu:  Note  on  -viesti  (1001)  osoitettuna  MIDI-kanavalle  5  (binäärinä  0101) 

Datatavu  1:Arvo  72  eli  nuotti  C5  binäärimuodossa  (1001000). 

Datatavu  2:  Nuotin  voimakkuus  96  binäärimuodossa  (1 1 00000). 

Esimerkki  Note  Off  -viestin  rakenteesta: 

Statustavu  Datatavu  1  Datatavu  2 

10000101  01001000  01100000 

Statustavu:  Note  on  -viesti  (1001)  osoitettuna  MIDI-kanavalle  5  (binäärinä  0101) 

Datatavu  1:Arvo  72  eli  nuotti  C5  binäärimuodossa  (1001000). 

Datatavu  2:  Nuotin  sammuttamisen  voimakkuus  33  binäärimuodossa  (100001). 

Note  on-  ja  note  off  -viestejä  käyttäessä  on  tärkeää  huomata,  että  jokaista  on-viestiä  kohden  on  aina  lähetettävä  myös  off-viesti.  Nuotti 
ei  sammu  itsekseen,  vaan  jää  soimaan  off-viestiin  asti  tai  kunnes  lähetetään  globaali  ali  notes  o/f -viesti.  Varsinaisen  note  off  -viestin 
lisäksi  voidaan  lähettää  note  on  -viesti  samalle  nuotille  äänenvoimakkuudella  nolla. 

Kaikkien  nuottien  sammutus: 

Statustavu  Datatavu  1  Datatavu  2 

10110000  01111000  00000000 

Tämä  viesti  on  teknisesti  Control  change  -viesti,  mutta  CC-viestien  numeroilla  120-127  on  erityismerkitys,  jonka  vuoksi  viesti  on  nimeltään 
channel  mode  message.  Statustavun  neljä  alinta  bittiä  kertovat  jälleen  MIDI-kanavan,  jolle  viesti  on  tarkoitettu.  Jos  siis  halutaan  sammut¬ 
taa  kaikkien  laitteiden  soundit  yhtä  aikaa  (paniikkinappulan  painallus),  pitää  tämä  viesti  lähettää  kaikille  laitteille  ja  MIDI-kanaville. 

Datatavun  1  arvo  120  (binäärinä  1111 000)  kertoo,  että  tämä  channel  mode  -viesti  on  nimenomaan  ali  notes  off.  Datatavun  2  arvo 
kuuluu  olla  aina  nolla  tässä  viestissä. 


MIDI -viestin  statustavu  on  tarkem¬ 
min  sanottuna  bittikenttä,  jonka  bitit 
määrittelevät  viestin  sisällön.  Korkein 
bitti  on  aina  yksi.  Loput  seitsemän 
bittiä  kertovat  viestin  tyypin.  Kanava- 
viestin  tapauksessa  neljä  alinta  bittiä 
on  varattu  kanavan  numeron  (0-15) 
ilmaisemiselle.  Datatavujen  sisältö 
on  viestikohtaista,  ja  se  määritellään 
MIDI-spesifikaatiossa. 

Datatavujen  ylin  bitti  on  aina  nolla, 
mikä  erottaa  ne  statustavuista.  Loput 
seitsemän  bittiä  käytetään  varsinai¬ 
sen  datan  ilmaisemiseen.  Datatavu¬ 
jen  merkitys  on  viestikohtaista,  kuten 
myös  se,  onko  niitä  yksi  vai  kaksi.  Esi¬ 
merkiksi  nuottiviestissä  toinen  datata- 
vuista  kertoo,  mistä  nuotista  on  kyse, 
ja  toinen  ilmaisee  nuotin  voimakkuu¬ 
den  (velo  city). 

MIDI-ohjelmoinnin  perusteet 

Yksinkertaisimmillaan  MIDI -ohjel¬ 
mointi  tarkoittaa  tavumuotoisen  datan 
lähettämistä  MIDI-porttiin  tai  datan 
lukemista  sieltä.  Matalamman  tason 
rutiinit  ovat  jossain  määrin  käyttöjär¬ 
jestelmäkohtaisia.  Linuxilla  ja  muilla 
POSIX-yhteensopivilla  järjestelmillä 
voidaan  suoraan  kirjoittaa  MIDI-port- 
tia  vastaavaan  tiedostoon  (esimerkiksi 


#include  <unistd.h> 

#include  <fcntl.h> 

#include  <stdio.h> 

#include  <stdlib.h> 

#include  <linux/soundcard. h> 


int  main()  { 

//  Varmista,  että  tämä  laite  on  olemassa.  Voi  olla  myös 
//  /dev/midi2,  /dev/midi3  jne. 
char  *midi device  =  “/dev/midi”; 


//  MIDI-ohjelmointi  on  pohjimmiltaan  datan  kirjoittamista  tiedostoon. 

//  Tässä  voidaan  siis  käyttää  aivan  tavallisia  open-  ja  write-komentoja. 
int  fd  =  open(midi_device,  0_WR0NLY,  0); 
if  (fd  <  0)  { 

printf (“Virhe:  MIDI-laitetta  %s  ei  ole  olemassa . \n” ,  midi_device) ; 
exit(1 ) ; 

T~ 


//  Koostetaan  haluttu  MIDI-viesti.  Ensimmäinen  tavu  on  statustavu,  joka  tässä 
//  tapauksessa  on  Note  on  -viesti  kanavalle  5  (binääri  10010101  heksamuodossa). 
//  Kaksi  jälkimmäistä  tavua  ovat  datatavuja,  jotka  kertovat  nuotin  numeron  (72) 
//  ja  voimakkuuden  eli  velocityn  (96). 
char  note on[3]  =  {0x95,  72,  96}; 


//  Kirjoitetaan  data  avattuun  MIDI-porttiin. 
write(fd,  note on,  sizeof (note on)) ; 


//  Odotetaan  vähän  aikaa,  jotta  nuotti  ehditään  kuulla. 
sleep(1 ) ; 


//  Sammutetaan  nuotti  Note  off  -viestillä. 

//  Statustavu  10000101  heksamuodossa  =  0x85.  Neljä  alinta  bittiä  ovat 
//  samat  kuin  Note  on  -viestissä,  eli  viesti  lähetetään  samalle  kanavalle. 
//  Ylimmät  4  bittiä  1000  kertovat  viestin  tyypin  olevan  Note  off. 
char  note_off[3]  =  {0x85,  72,  33}; 
write(fd,  note off,  sizeof (note off)) ; 


close(fd) ; 


return  0; 

} 

Koodiesimerkki  1.  MIDI-datan  kirjoittaminen  OSS-laiteajurin  avulla. 

/dev/midi).  Toinen  tapa  on  käyttää 
ALSA-kirjastossa  olevaa  rawmidi- ra¬ 
japintaan.  RTMidi  puolestaan  on  kir¬ 
jasto,  joka  paketoi  alustariippuvaiset 
erot  (Linux,  OSX,  Windows)  yhtenäi¬ 
sen  rajapinnan  taakse. 

Mikä  MIDI 
oikeastaan  on? 


#include  <alsa/asoundlib. h> 
#include  <unistd.h> 


int  main()  { 

snd_rawmidi_t  *midi_out  =  NULL; 
int  status  =  0; 


//  Listan  käytettävissä  olevista  äänikorteista  saat  komennolla  aplay  -1. 
const  char*  port  =  “hw:0,0,0”; 


//  ALSAn  tapauksessa  MIDI-portti  avataan  kirjaston  omalla  komennolla. 

//  Vastauskoodi  täytyy  tarkistaa  virheiden  varalta.  Jos  laitteen  avaaminen 

//  epäonnistuu,  ei  muitakaan  operaatioida  voida  tehdä. 

status  =  snd_rawmidi_open(NULL,  &midi_out,  port,  SND_RAWMIDI_SYNC) ; 

if  (status  <  0)  { 

printf (“Virhe  MIDI-laitetta  avattaessa:  %s”,  snd_strerror(status)) ; 
exit (1 ) ; 


//  Koostetaan  Note  on  -viesti  nuotille  C5  voimakkuudella  96.  Nuotti  lähetetään 

//  MIDI-kanavalle  5  (statustavu  0x95  on  binäärimuodossa  10010101). 

char  note_on[3]  =  {0x95,  72,  96}; 

status  =  snd_rawmidi_write(midi_out ,  note_on,  3); 

if  (status  <  0)  { 

printf (“Virhe  MIDI-dataa  kirjoittaessa:  %s”,  snd_strerror(status)) ; 
exit(1) ; 


//  Odotetaan  vähän  aikaa,  jotta  nuotti  ehditään  kuulla. 
sleep(l) ; 


//  Sammutetaan  nuotti  Note  off  -viestillä. 

//  Statustavu  10000101  heksamuodossa  =  0x85.  Neljä  alinta  bittiä  ovat 

//  samat  kuin  Note  on  -viestissä,  eli  viesti  lähetetään  samalle  kanavalle. 

//  Ylimmät  4  bittiä  1000  kertovat  viestin  tyypin  olevan  Note  off. 

char  note_off [3]  =  {0x85,  72,  33}; 

status  =  snd_rawmidi_write(midi_out ,  note_off,  3); 

if  (status  <  0)  { 

printf (“Virhe  MIDI-dataa  kirjoittaessa:  %s”,  snd_strerror(status)) ; 
exit(1) ; 


MIDI  on  lyhenne  sanoista  Musical 
Instruments  Digital  Interface.  Se  on 
joukko  standardeja,  jotka  määrittele¬ 
vät,  miten  syntetisaattoreiden,  rum¬ 
pukoneiden  ja  muiden  vastaavien 
laitteiden  ohjaamiseen  käytetty  data 
rakentuu,  miten  sitä  käytetään  ja  mi¬ 
ten  ohjaustietoa  tallennetaan  MIDI- 
tiedostoihin. 

MIDI  syntyi  1980-luvun  alussa. 
Syntetisaattorit  ja  elektronisen  musii¬ 
kin  tekeminen  olivat  alkaneet  yleistyä, 
mutta  eri  merkkisten  laitteiden  kyt¬ 
keminen  toisiinsa  ei  onnistunut.  Eri 
valmistajat  olivat  kyllä  kehittäneet  oh- 
jausprotokollia,  mutta  ne  eivät  olleet 
keskenään  yhteensopivia.  MIDI  rat¬ 
kaisi  tämän  ongelman  luomalla  yhtei¬ 
sen  standardin  sekä  datan  välittämisel¬ 
le  että  käytettäville  liittimille.  Nykyään 
syntikoiden  ja  syntikkamoduleiden 
soittaminen  ja  ohjaaminen  täysin  eri¬ 
merkkisellä  laitteella  on  itsestäänsel¬ 
vyys,  mutta  ennen  MIDIn  kehittämis¬ 
tä  se  oli  vaikeaa  tai  mahdotonta. 

MIDI  siis  kehitettiin  muusikoiden 
tarpeisiin.  Suuremmalle  yleisölle  puo¬ 
lestaan  MIDI  on  tullut  tutuksi  esimer¬ 
kiksi  90-luvun  peleistä,  joiden  mu¬ 
siikki  oli  usein  äänikortin  soittamaa 
MIDI-musiikkia.  & 


snd_rawmidi_close(midi_out) ; 
midi out  =  NULL; 


return  0; 


Koodiesimerkki  2:  ALSA-laiteajurin  MIDI-rajapinnan  käyttö. 


Lisätietoa  MIDIstä,  standardidokumentit  ja  MIDI-viestitaulukot:  www.midi.org 

Kulttuuri 


Kun  Homo  sapiens  ei  riitä  - 
transhumanismin  nykytila 

Transhumanistien  mukaan  tiede  ja  tekniikka  voivat  auttaa  ihmistä  kehittymään  uudelle 
tasolle:  voimme  selättää  kuoleman  ja  asuttaa  tähdet.  Aate  on  inspiroinut  monia  poliittisia 

liikkeitä  ja  kansalaisaktivisteja. 

Teksti:  Miika  Auvinen  Kuvat:  Emma  Kantanen 


Transhumanismin  käsi¬ 
te  herättää  monenlaisia 
mielikuvia.  Yksi  niistä 
on  cyberpunk-kirjalli- 
suuden  tarjoama  visio, 
jossa  ihmiskehoa  parannellaan  tek¬ 
nologisesti  ja  suorituskykyä  lisätään 
uusilla  huumeilla  sekä  geeniteknolo¬ 
gialla.  Transhumanismi  on  kuitenkin 
muutakin  kuin  pelkkää  tieteisfiktiota. 
Kyseessä  on  ajatussuuntaus,  jonka  mu¬ 
kaan  ihmislaji  ei  ole  nyt  huipussaan, 
vaan  lajimme  voi  kehittyä  entisestään 
teknologian  avulla.  Kehitys  ei  näke¬ 
myksen  mukaan  ole  vain  fyysistä  ke¬ 
hon  muokkaamista,  vaan  myös  psyyk¬ 
kistä,  yhteisöllistä  ja  yhteiskunnallista 
edistystä.  Ajatussuuntauksen  ympäril¬ 
lä  on  lauma  erilaisia  poliittisia  ja  us¬ 
konnollisia  liikkeitä. 

Päätimme  selvittää,  millainen  on 
transhumanismin  nykytila.  Syven¬ 
nyimme  erilaisiin  rönsyihin  ja  siihen, 
kuinka  aate  voi  Suomessa  ja  maailmal¬ 
la. 


Transhumanismin  tarkka  määrittely 
on  hankalaa.  Kyseessä  ei  ole  vain  nä¬ 
kemys,  jonka  mukaan  teknologia  vie 
ihmiskuntaa  radikaalisti  eteenpäin, 
vaan  joudumme  pohtimaan  klassista 
humanismia  ja  posthumanismia.  Hu¬ 
manismissa  elämänkatsomuksen  kes¬ 
kiössä  on  ihminen.  Ihminen,  ihmisen 
kokemukset  ja  tunteet  ovat  maailman 
arvokkaimmat  asiat.  Posthumanismis- 
sa  taas  maailmaa  tarkkaillaan  eri  taval¬ 
la  siten,  että  ihmiskokemus  ja  -laji  ei¬ 
vät  ole  tärkeimmät  asiat,  ja  esimerkiksi 
luonto  voidaan  nähdä  yhtä  suurena 
itseisarvona. 

Transhumanismi  on  posthumanis- 
min  muoto,  jossa  nykyinen  ihmislaji 
ei  ole  keskiössä:  lajimme  tulee  ajatus¬ 
suuntauksen  mukaan  vielä  kehitty¬ 
mään  eteenpäin,  ja  apuna  kehityksessä 
voimme  käyttää  teknologisia  inno¬ 
vaatioita.  Maalina  olisi  esimerkiksi  li¬ 
sätä  ihmisen  elinvuosia  -  pyrkiä  jopa 
kuolemattomuuteen  -  ja  saada  ihmis¬ 
kunta  asuttamaan  vieraita  planeettoja. 


Edistys  ei  joidenkin  liikkeiden  mukaan 
koske  vain  ihmisiä,  vaan  myös  geeni- 
muokatut  eläimet,  tekoälyt  ja  muut  tie¬ 
dostavat  olennot  olisivat  oikeutettuja 
parantelemaan  itseään  teknologisesti. 

Mistä  kaikki  alkoi? 

Tarujen  aikakaudella  käsiteltiin  paljon 
ihmislajin  ja  teknologian  välistä  suh¬ 
detta.  Esimerkiksi  tarut  Ikaroksesta  ja 
Prometheuksesta  sisältävät  moralisoi¬ 
van  sävyn,  ja  niissä  teknologiaan  tur¬ 
vaaville  yksilöille  käy  huonosti.  Myös 
kuolemattomuus  oli  monen  tarun  tär¬ 
keä  teema. 

Tarujen  jälkeen  tieteisfiktiossa  on 
näkynyt  transhumanismia  läheneviä 
visioita,  kuvauksia  ihmiskunnan  tu¬ 
levaisuudesta,  jossa  teknologian  avul¬ 
la  lajimme  on  edennyt  sosiaalisesti, 
psyykkisesti  ja  fyysisesti  uuteen  ku¬ 
koistukseen.  Scifin  rinnalla  1900-lu- 
vulla  esitettiin  visioita  esimerkiksi 
avaruusmatkailusta  tienä,  joka  auttaa 
ihmislajia  kehittymään  seuraaval- 

le  tasolle.  Esimerkiksi  rakettitieteen 
pioneeri,  venäläinen  Konstantin 
Tsiolkovski  uskoi  1900-luvun  alussa 
ihmislajin  muuttavan  muihin  tähtijär¬ 
jestelmiin  ja  jättävän  ihmisyyteen  kuu¬ 
luvat  ongelmansa  taakseen. 

Transhumanismi-termin  populari¬ 
soijana  pidetään  biologi  Julian  Hux- 
leyta.  Hän  käytti  termiä  erään  vuoden 
1957  artikkelinsa  otsikkona.  Artik¬ 
kelissa  puhutaan  esimerkiksi  uudesta 
aikakaudesta,  jolla  ihmiskärsimys  ka¬ 
toaa  ja  elämän  pituus  kasvaa  merkittä¬ 
västi.  Muutos  ei  näkyisi  vain  yksilöissä 
vaan  koko  ihmislajissa.  Julianin  veli 
oli  kuuluisampi  Aldous  Huxley,  joka 
tunnetaan  esimerkiksi  dystooppi- 
sesta  scifiteoksesta  Uljas  uusi 
maailma.  Teos  kertoo  ironisesti 
siitä,  kuinka  käy,  jos  ihmiskun¬ 
ta  vie  oman  lajinsa  kehitystä  eri 
osa-alueilla  väärään  suuntaan. 
Transhumanistit  ovat  kritisoineet 
teosta  siitä,  että  sen  nojalla  pyritään 
kaventamaan  visioita  ihmislajin  kehi¬ 
tyksestä  ja  keskitytään  kielteisten  nä¬ 
kymien  maalailuun. 

Transhumanisteja  kerääntyi  ensim¬ 
mäisen  kerran  virallisesti  yhteen 
80-luvulla  Kalifornian  yliopistolla. 
Yliopistosta  tuli  transhumanisti- 
sen  ajattelun  keskus,  ja  siellä  vie¬ 
raili  paljon  eri  futuristeja  luennoim- 
massa  lajimme  tulevaisuudesta. 

Seuraavana  vuosikymmenenä  pe¬ 
rustettiin  The  World  Transhumanist 
Association  (WTA).  Järjestön  nimi 
vaihdettiin  vuonna  2008  uudelleen- 
brändäyksen  yhteydessä,  ja  liike 
tunnetaankin  nykyään  nimellä  Hu- 
manity+.  Liikkeen  sivuilla  kerrotaan 
tavoitteista,  joihin  kuuluu  muun  mu¬ 
assa  ikääntymisen,  kognitiivisen  vaja¬ 
vaisuuden  ja  inhimillisen  kärsimyk¬ 
sen  poistaminen.  Hyvinvointi  koskisi 
kaikkia  tiedostavia  olentoja:  ihmisten 
lisäksi  mainitaan  eläimet,  tekoälyt  ja 
muokatut  elämänmuodot. 

Humanity+  ylläpitää  verkkosivuja, 
joista  löytyy  transhumanistisen  julis¬ 
tuksen  ja  transhumanismi-FAQ:n  kal¬ 
taisia  osa- alueita.  Sivuilla  käsitellään 
tulevaisuudenvisioiden  lisäksi  monia 
moraalisia  ongelmia:  sorkkivatko  tie¬ 
demiehet  luonnonjärjestystä  puuttu¬ 
essaan  kuoleman  kaltaisiin  ongelmiin? 
Kuinka  käy  ihmisyydelle?  Kuinka  tie¬ 
teen  avulla  tapahtuva  lajin  muokkaus 
eroaa  ennen  toista  maailmansotaa 
ylistetystä  eugeniikasta? 


Esimerkiksi  syytökseen  luonnonjär- 
jestyksen  sorkkimisesta  järjestö  vastaa 
seuraavasti: 

"Ehdottomasti!  Siinä  ei  ole  mitään 
hävettävää.  Useasti  on  aivan  oikein 
sorkkia  luontoa.  Voisi  sanoa  sen  ole¬ 
van  tärkeä  osa  sivilisaatioiden  ja  ihmi¬ 
sälyn  olemusta:  olemme  tehneet  sitä 
pyörän  keksimisestä  saakka.” 

Transhumanismi  Suomessa 

Tero  Keski- Valkama  on  eurooppa¬ 
laisia  transhumanistipuolueita  yhteen 
kokoavan  Facebook-ryhmän  ylläpitäjä 


ja  hän  tutkii  ammatikseen  koneälyä. 
Hän  kertoi  minulle  transhumanismis- 
kenestä  Suomessa. 

Keski- Valkaman  mukaan  varsi¬ 
naisilla  transhumanisteilla  ei  ole  ko¬ 
timaassamme  juurikaan  aktiivista 
toimintaa,  eivätkä  esimerkiksi  some- 
ryhmät  järjestä  tapaamisia.  Hän  mai¬ 
nitsee  jonkin  aikaa  sitten  perustetun 
koneälypuolueen,  jonka  slogan  on  "Ei¬ 
köhän  tämä  ihmisen  johtama  maailma 
ole  jo  nähty”. 

Yleisradio  uutisoi  koneälypuoluees- 
ta  aiemmin  tänä  vuonna.  Uutisessa 
kutsutaan  projektia  tieteellis-taiteel- 
liseksi  hankkeeksi,  joka  pyrkii  myös 
puoluekentälle.  Projektin  näkemyksen 
mukaan  ihmisten  tekemä  politiikka  on 
liian  yksinkertaistettua  monimutkai¬ 
sen  nykymaailman  tarpeisiin:  ratkaisu 
olisi  koneäly,  joka  kykenisi  tekemään 
hyviä  ratkaisuja  vaikeista  aiheista.  Ko¬ 


neäly  ei  ole  vielä  niin  kehittynyt,  että 
sellainen  voisi  valtiota  johtaa,  mutta 
noin  sadan  vuoden  kuluttua  tilanne 
voi  olla  eri.  Nyt  olisi  aika  alkaa  valmis¬ 
tella  maailmaa  koneälyä  varten. 

Suomessa  on  koneälypuolueen  ul¬ 
kopuolellakin  herätty  ennakoimaan 
tekoälyn  värittämää  tulevaisuutta.  Esi¬ 
merkiksi  työ-  ja  elinkeinoministeriö 
tutkii,  kuinka  maamme  voisi  olla  te¬ 
koälyn  edelläkävijä.  Vaikka  lopullinen 
raportti  julkaistaan  vasta  vuonna  2019, 
projektista  on  ilmestynyt  70-sivuinen 
Finlands  Age  of  Artificial  Intelligence 
-niminen  väliraportti,  jonka  löytää 
valtioneuvoston  sivuilta  osoitteesta 
julkaisut.valtioneuvosto.fi.  Suomen 
rooli  tekoälyn  aikakautena  tiivistetään 
seuraavasti: 

Tekoälyä  on  kehitetty  ja  sovellettu 
aina  1950-luvulta  lähtien ,  mutta  vasta 
viimeaikainen  voimakas  kehitys  ja  me¬ 
nestyksekkäät  sovellukset  ovat  osoitta¬ 
neet  sen  mahdollisuudet  konkreettisesti. 
Tekoäly  on  tänä  päivänä  kaikkialla  ja 
sen  uskotaan  mullistavan  liikenteen , 
teollisuuden ,  terveydenhuollon  ja 
työelämän  seuraavien  vuosien 
aikana.  Vaikka  on  jo  olemassa 
paljon  esimerkkejä  tekoälyn  me¬ 
nestystarinoista ,  on  tekoälyn  mur¬ 
ros  vasta  alkamassa.  Suomella  on 
erinomaiset  mahdollisuudet  olla  tä¬ 
män  murroksen  voittaja  -  verrattaes¬ 
sa  tekoälyn  vaikutusta  talouskasvuun , 
Suomi  sijoittuu  toiseksi  11  kehittyneen 
maan  joukossa. 

Juttelimme  Keski- Valkaman  kanssa 
myös  taannoisesta  Zeitgeist-liikkeestä. 
Liike  perustettiin  vuonna  2008  saman¬ 
nimisen  dokumenttielokuvan  ympä¬ 
rille.  Liike  pitää  rahapohjaisuutta  ja 
nykyistä  poliittista  järjestelmää  van¬ 
hentuneina.  Ihanteena  on  teknologia¬ 
pohjainen  ja  tieteellisestä  maailman¬ 
kuvasta  ammentava  järjestelmä,  joka 
perustuisi  vastuulliseen  resurssien 
hallinnointiin,  jakamiseen  ja  suunnit¬ 
teluun.  Liikkeen  Suomen  osasto  tuotti 
Ajanhenki- nimisen  dokumentin,  jossa 
esitellään  sen  ideologian  pääkohdat. 
Dokumentti  löytyy  YouTubesta. 

Keski- Valkaman  mukaan  Zeitgeist- 
liike  teki  transhumanismista  jossain 
määrin  kirosanan.  Hän  myös  sanoo 
liikkeen  perustuneen  enemmän  tai¬ 
teelliseen  näkemykseen  kuin  konk- 
retiaan:  hän  kutsuu  liikettä  vastuut¬ 
tomaksi  visioidensa  heittelyn  kanssa. 
Esimerkiksi  resurssipohjaisella  talou- 

della  ei  ole  Keski- Valkaman  mukaan 
taloustieteellistä  perustaa  ollenkaan. 
Keski- Valkama  kritisoi  myös  alkupe¬ 
räisen  dokumentin  faktojen  virheelli¬ 
syyttä  -  Zeitgeist-liike  irtisanoutuukin 
nykyään  dokumenttisarjasta 
ja  kutsuu  sitä  lähinnä  innoit- 
tajakseen. 

Suomessa  oli  jonkin  ai 
kaa  myös  aktiivinen  tran- 
shumanistiliitto.  Nykyään 
liike  on  jäissä,  mutta  sen 
kotisivut  ovat  yhä  pys¬ 
tyssä.  Kotisivuilta  löytyy 
tietoa  aatteesta,  sen 
käytännön  ulottu 
vuuksista  ja  tekno- 
logiasta. 

Sivuilla  puhu¬ 
taan  esimerkiksi 
transhumanisti- 
sesta  taiteesta  ja 
ajatussuuntauk¬ 
sen  arkipäivän 
ulottuvuuksista. 

Sivuilla  kerro¬ 
taan,  kuinka  aja¬ 
tussuuntauksesta 
kiinnostuneet 
voivat  edistää 
transhumanismia: 
toimittajia  kehote¬ 
taan  kirjoittamaan 
aiheesta  juttuja,  nuoria 
opiskelemaan  transhu¬ 
manismia  edistäviä  aloja 
ja  taiteilijoita  käsittele¬ 
mään  transhumanistisia 
teemoja. 

Sivuja  ei  ole  päivitetty 
viiteen  vuoteen. 

Transhumanismi 
Euroopassa  ja 
Yhdysvalloissa 

Keski- Valkaman  mukaan  so¬ 
siaalisessa  mediassa  on  Eu 
roopan  tasolla  valtava  määrä 
transhumanistisia  yhteisöjä. 

Ne  tapaavat  keskittyä  tek¬ 
nologiauutisten  linkittämi¬ 
seen,  eikä  keskustelua  juurikaan 
ole.  Kyseessä  on  fiilistely,  jossa  aatetta 
ei  viedä  eteenpäin. 

Britannian  transhumanistipuolueen 
Arnon  Twyman  päätti  nostaa  Keski- 
Valkaman  puolueensa  Facebook-ryh- 
män  ylläpitäjäksi.  Ylläpitotiimi  pitää 
huolen  siitä,  että  jos  joku  julkaisee 
linkin,  hänen  täytyy  perustella,  miksi 


uutinen  on  poliittisesti  merkitykselli¬ 
nen.  Perustelut  synnyttävät  keskuste¬ 
lua,  ja  puolueen  ryhmässä  käydäänkin 
hedelmällistä  dialogia  transhumanis- 
mista  ja  tieteen  uusista  innovaatioista 
yhteiskunnallisesta  näkökulmas¬ 
ta.  Kyseessä  on  Euroopan  mer¬ 
kittävin  transhumanistinen 
puolue. 

Puolue  pyrkii  vaikutta¬ 
maan  lähinnä  Britannian 
politiikkaan:  muu  maailma 
ja  Eurooppa  eivät  ole  kai¬ 
kissa  uudistusehdotuksissa 
mukana.  Euroopassa  ei 
ole  koko  maanosaa 
kokoavaa  transhu- 
manistista  liiket¬ 
tä. 

Monissa 
Euroopan  yli¬ 
opistoissa  on 
Keski- Valka¬ 
man  mukaan 
myös  keskus¬ 
telua  siitä,  tu¬ 
lisiko  yliopiston 
yhteyteen  perustaa 
transhumanistikerho. 
Kun  tällaisia  peruste¬ 
taan,  useasti  tapaamisiin 
ii  tule  ketään.  Syynä  on 
yhteisen  agendan  puute. 
Lääkkeenä  tällaisiin  voisivat 
olla  keskustelutilaisuudet, 
joissa  keskusteltaisiin  tek¬ 
nologisista  innovaatioista,  ja 
esimerkiksi  elämän  hakkeroi- 
misesta  ja  hallinnasta  erilaisin 
sovelluksin. 

Keski- Valkama  nostaa  esille 
myös  eron  yhdysvaltalaisen  ja 
eurooppalaisen  poliittisen  tran- 
shumanismin  välillä:  USA:ssa 
voimme  puhua  turbo  ahdetusta 
kapitalismista,  jossa  korostetaan 
äärimmäisiä  sääntelemättömiä 
vapauksia  ihmisen  pyrkiessä 
maksimoimaan  elinikäänsä  ja 
suorituskykyään  teknologian 
avulla.  Euroopassa  taas  pyritään 
sosiaaliseen  oikeudenmukaisuu¬ 
teen  teknologian  hyötyjen  ja  mahdol¬ 
lisuuksien  jakamisessa. 

Yhdys  valtoj  en  tr  anshumanis  tipuo  - 
lueen  sloganissa  mainitaan  avainsa¬ 
noina  ”terveys,  tiede  ja  teknologia”. 
Puolueen  Transhumanist  Bill  of  Rights 
-asiakirja  on  eräänlainen  tiedostavien 
olentojen  oikeuksien  julistus:  tietoi¬ 


siksi  olennoiksi  mainitaan  ihmiset  ja 
muut  sapiens -lajit,  kyborgit,  digitaali¬ 
set  älyt,  eläimet  joiden  älyä  on  muokat¬ 
tu  tieteellisin  metodein  ja  kaikki  eläin- 
sekä  kasvilajit  joilla  on  itsetietoisuus. 

Asiakirjassa  oikeuksiksi  mainitaan 
muun  muassa  tietoisten  olentojen  oi¬ 
keus  muokata  vartaloitaan  teknolo¬ 
gian  avulla.  Jokaisella  on  oikeus  tutkia 
ja  edistää  tiedettä,  etsiä  ratkaisuja  van¬ 
henemiseen  ja  sairauksiin  sekä  muo¬ 
kata  eri  elämänmuotoja  kehittääkseen 
niitä.  Siinä  vaaditaan  myös  eri  valtioi¬ 
den  hallituksia  rahoittamaan  avaruus- 
matkailua,  ei  vain  seikkailunhalun  ja 
tutkimuksen  vuoksi,  vaan  myös  siltä 
varalta,  että  maapallosta  tulee  joskus 
asuinkelvoton. 

Puolue  on  hyvin  teknologiamyöntei- 
nen.  Erilaiset  puhtaat  energiamuodot, 
robotiikka  ja  geeniteknologia  nähdään 
edistämisen  arvoisina.  Sen  sijaan  esi¬ 
merkiksi  ydinaseiden  ja  uusien  tautien 
luomista  vastustetaan.  Puolueella  on 
myös  monia  sosiaalisia  tavoitteita,  ku¬ 
ten  vankilajärjestelmän  uudistaminen 
ja  yleinen  elintilanteesta  riippumaton 
perustulo. 

Yhdysvaltalaisen  poliittisen  tran- 
shumanismin  kasvoina  toimii  Zoltan 
Istvan,  transhumanistipuolueen  pe¬ 
rustaja  ja  liikkeen  presidentti-  sekä 
kuvernööriehdokas.  Presidentinvaali¬ 
en  aikana  Istvan  kiersi  maata  ”kuole- 
mattomuusbussilla”.  Hän  lupasi,  että 
kansan  ja  hallituksen  avulla  biologinen 
kuolema  selätettäisiin  25  vuodessa. 
Hän  ei  saanut  vaaleissa  kummoista¬ 
kaan  menestystä,  mutta  sana  transhu- 
manismista  levisi  eri  medioissa  tehok¬ 
kaasti. 

Aktivismia  ja  rönsyilyjä 

Transhumanismiin  liitetään  monen¬ 
laisia  ajatussuuntauksia,  ja  esimerkiksi 
Wikipediassa  törmää  nopeasti  erilai¬ 
sista  liikkeistä  koostuvaan  tulvaan. 
Transhumanismin  alle  on  laitettu  omat 
alueensa  esimerkiksi  ikääntymisen 
torjuntaa  ja  teknologista  singulariteet¬ 
tia  ajaville  liikkeille. 

Yksi  ajatussuuntauksista  on  tekno - 
gaianismi,  joka  korostaa  teknologian 
hyödyntämistä  ympäristöasioissa.  Al¬ 
kuperäinen  gaianismi  perustui  gaia- 
teoriaan:  hypoteesiin,  jonka  mukaan 
maapallo  toimii  kuin  elävä  organismi. 
Maapallon  eli  gaian  tehtävä  olisi  elä¬ 
män  luominen  ja  suojelu  -  liikkeessä 
on  mukana  paljon  new  age  -liikkee- 

nia  uskonnoista  tuttuja 
piirteitä,  kuten  ajatus  sii¬ 
tä,  että  ihminen  voi  olla 
jotain  suurempaa  kuin 
nykyinen  lajimme.  Yli¬ 
luonnollisen  ja  mysti¬ 
sen  lähestymistavan  sijaan 
transhumanismissa  kuitenkin 


on  Jumalan  tahto,  että  ih¬ 
miskunta  parantaa  olosuh¬ 
teitaan  teknologisesti,  niin 
että  yksilöt,  yhteisöt,  yh¬ 
teiskunta  ja  koko  maailma 
kokisivat  edistystä. 

Mormon  Transhuma- 
nist  Association  -liike 


suositaan  tiedettä  ja  rationaalis¬ 
ta  ajattelua.  Aate  onkin  välillä 
uskonnollisten  suuntausten 


taas  yhdistelee  mor- 
moniuskontoa  ja  tran- 
shumanismia.  Se  näkee 


seen  liitettyjä  piirteitä. 

Teknogaianismissa  näkökulma  on 
spirituaalisen  sijaan  teknologinen: 
siinä  pohditaan,  kuinka  ilmaston 
ja  kasvigeenien  manipulaation 
avulla  olisi  mahdollisuus  päi¬ 
hittää  käynnissä  oleva  ym¬ 
päristökriisi.  Uudet  tek¬ 
nologiat,  kuten  bio-  ja 
nanoteknologia,  tulisi 
valjastaa  ympäristön¬ 
suojelullisiin  tarkoi¬ 
tuksiin.  Yksi  keino  oli- 


ihmiskunnan  pyrkimyk¬ 
set  kuolemattomuuteen, 
sairauksien  katoamiseen, 
ylösnousemukseen 
ja  maapallon  uudis¬ 
tamiseen  Jumalan  in¬ 
spiroimina.  Heidän 
julistuksessaan  puhutaan 
teknologisten  visioiden  kanssa  sa¬ 
maan  aikaan  Jeesuksen  seuraamisesta 
ja  ihmiskunnan  välisestä  ystävyydestä. 

Kun  klikkailee  eri  liikkeiden  koti¬ 
sivuja,  ne  ovat  useasti  unohdettuja  ja 
vanhentuneita.  Kaikilla  liikkeillä  ei 
edes  ole  ajatussuuntauksen  kan¬ 
nattajia  kokoavia  verkkoyhtei¬ 
söjä. 

Vaikka  on  olemassa  tran- 
shumanistisia  puolueita  ja 
liikkeitä,  aiheeseen  tu¬ 
tustuessa  huomaa,  ettei 
kyseessä  ole  missään 
nimessä  valtavirtaan 


si  esimerkiksi  ihmisen 


kuuluva  liikehdintä. 


Cyberpunk-scifi  on  juu¬ 
ri  nyt  melko  suosittua,  ja 
se  jonkin  verran  popula¬ 
risoi  transhumanistisia  tee¬ 
moja. 

Toisaalta  taas  transhumanis- 
mi  ei  välttämättä  tarvitse  selkeää 
omaa  liikettään:  sen  ajamat  asiat 
hivuttautuvat  pikkuhiljaa  luonnol¬ 
lisen  yhteiskunnallisen  kehityksen 
rinnalla.  Tästä  ovat  esimerkkeinä  eri 
valtioiden  herääminen  tekoälystrate- 
gioiden  tuottamiseen  sekä  joidenkin 
transhumanismia  tunnustamattomien 
julkkismiljardöörien  visiot  avaruus- 
matkailusta. 

Kuolemattomuus,  avaruuden  asutta¬ 
minen  ja  ihmislajin  muokkaus  lienevät 
niin  vielä  niin  kaukaisia  teknologioita, 
että  on  hankalaa  saada  laajaa  kansan¬ 
liikettä  niihin  satsaamiseksi.  Voi  olla, 
että  joskus  tulevaisuudessa  transhu- 
manismi  nousee  poliittiseen  valtavir¬ 
taan.  & 


Transhumanistisessa  utopistisessa 
rajattomuushaaveilussa,  jonka  ulot¬ 
tuvuuksia  ovat  yhtä  hyvin  homo-  ja 
gender-agendat  kuin  avointen  rajojen 
teknokraattinen  Agenda21  -henkinen 
globalismikin ,  on  kyse  ikiaikaisesta  ja 
syntiinlankeemuksen  synnyttämästä 
ihmisen  kapinasta  luotuna  olemista 
vastaan.  Pelkistetysti  voidaan  todeta , 
että  transhumanismissa  on  kyse  juma¬ 
lattomasta  ihmisyyden  uudelleenmää- 
rittämispyrkimyksestä. 

Transhumanismi  ei  kuitenkaan  sulje 
uskontoa  pois:  on  olemassa  kristillisiä 
transhumanistisia  suuntauksia.  Esi¬ 
merkiksi  Christian  Transhumanists 


hampaissa. 

Esimerkiksi  herätyskris- 
tillisen  Patmos-seurakun- 


nan  blogikirjoituksessa  Tran¬ 
shumanismi  tähtää  ihmisyyden 
uudelleenmäärittämiseen  (löytyy 
osoitteesta  patmos.fi)  sanotaan 
transhumanismin  olevan  ristirii¬ 


dassa  klassisen  kristillisen  Jumala- 
opin,  antropologian,  syntiopin,  kris¬ 
tologian,  pelastusopin  ja  eskatologian 
kanssa: 


hämäränäön  parantami¬ 
nen  geneettisesti,  jolloin 
valaistuksen  määrää  voisi 


vähentää  maapallolla. 

Ilmastoa  voisi  manipuloida 
myös  Kuussa  tai  muilla  planee¬ 
toilla:  päämääränä  olisi  saada  kolkot 
olosuhteet  ihmislajille  sopiviksi.  Esi¬ 
merkiksi  Marsia  pyrittäisiin  maankal- 
taistamaan  kylvämällä  sen  maaperään 
mikrobeja  ja  ilmakehään  lämmittäviä 
kasvihuonekaasuj  a. 

Postgenderismissä  taas  koetetaan 
vapauttaa  ihmislaji  sukupuolen  muka¬ 
naan  tuomista  kahleista.  Sukupuolija- 
ottelu  nähdään  ihmislajin  potentiaalia 
heikentävänä  tekijänä,  ja  sukupuoleen 
kuulumisesta  tulisi  liikkeen  mukaan 


tehdä  vapaaehtoista  kyborgisaation  ja 
bioteknologian  avulla.  Esimerkiksi  li¬ 
sääntymisen  kannalta  sukupuolella  ei 
olisi  enää  väliä,  ja  koeputkihedelmöi¬ 
tyksen  sekä  kloonaamisen  myötä  sek¬ 
sistä  tulisi  sukupuoletonta  viihdettä. 


Transhumanismilla  on  mo¬ 


-liikkeessä  uskotaan,  että 

Alussa  Maa  oli  autio  ja  tyh 
jä,  pimeys  peitti  syvyy¬ 
det  -  ja  sitten  ilmes¬ 
tyivät  ribosomit.  Niillä  oli 
kyky  tehdä  kopioita  paitsi 
itsestään,  myös  prote¬ 
iineista,  joita  solujen 
muodostuminen  vaati. 

Soluilla  on  tämä  sama 
kyky  itsensä  kopioi¬ 
miseen,  jonka  lisäksi 
ne  osaavat  muodostaa 
yhdessä  yhä  suurempia 
ja  monimutkaisempia 
kokonaisuuksia.  Elämä 
ja  maailma  ovat  syntyneet 
tiedon  kopioimisen  kautta, 
joka  on  siksi  pyhää. 

Näin  julistaa  kopimismi  -  us¬ 
konto,  jonka  mukaan  kaikki  tie¬ 
to  kuuluu  kaikille.  Kopimisteille 
tiedon  etsiminen,  jakaminen, 
laajentaminen  ja  muokkaaminen 
ovat  eettisesti  oikeamielisiä,  pyhiä 
tekoja.  Ne  ovat  linjassa  elämän 
universaaleiden  perusperiaattei¬ 
den  kanssa.  Kopimismi  näkee  te¬ 
kijänoikeuslain  -  tai  kuten  se  sitä 
kutsuu,  tekijänoikeususkonnon  - 
polaarisena  vastakohtanaan. 

Kopimismi  syntyi  vuonna  2010 
ruotsalaisen  Isak  Gersonin  pe¬ 
rustamana.  Liikkeen  synnyinmaa 
ei  kenties  yllätä,  ottaen  huomioon 
länsinaapurimme  avaramielisen 
suhtautumisen  tekijänoikeusky¬ 
symyksiin,  piratismiin  ja  uusus- 
konnollisuuteen. 

Kopimistiseurakunta  ( Kopi - 
mistsamfundet)  sai  Ruotsissa  vi¬ 
rallisen  uskonnon  aseman  vuon¬ 
na  2012  -  vain  reilun  vuoden 
yrittämisen  jälkeen.  Vaikka  ko¬ 
pimismi  on  sittemmin  levinnyt 
noin  20  maahan,  se  tulkitaan  silti 
monesti  parodiauskonnoksi.  Täl¬ 
lä  tarkoitetaan  uskonnollisuutta 
jäljittelevää  sosiaalista  liikettä, 
joka  parodioi  uskontoja  satiirin 
tai  pilkan  keinoin. 

Onko  kopimismi  huomionha- 
kuinen  temppu,  jolla  on  tuotu  nä¬ 
kyvyyttä  tekijänoikeuskysymyk¬ 
sille  ja  piratismin  ideologialle? 
Vai  voiko  se  olla  oikea  uskonto? 


Todellista  parodiaa 

Parodiauskonnon  ja  oikean  us¬ 
konnon  erottelu  toisistaan  ei  ole 
välttämättä  helppoa.  Jo  uskonnon 


KOPIMISMI 
vs.  tekijän- 
oikeususkonto 

Minä  uskoon  tietoon, 
vapaaseen  kaikille 
jaettavaan 


Elämme  keskellä  alati  kas¬ 
vavia  tietomääriä,  joiden 
monistaminen  ja  levit¬ 
täminen  on  vaivatonta. 
Voiko  tieto  saada  infor- 
maatiovallankumouksen 
aikana  jumalan  roolin? 


Teksti:  Ninnu  Koskenalho 
Kuvat:  VVikimedia  Commons 
(Nevit  Dilmen/AnonMoos/Kopimi) 


käsitteen  yksiselitteinen  määritte¬ 
ly  on  osoittautunut  haastavak¬ 
si  tehtäväksi.  Ilmiöillä,  joita 
kutsumme  uskonnoiksi,  ei 
välttämättä  ole  paljoakaan 
keskinäisesti  yhdistäviä 
tekijöitä. 

Uskonnolliseen  elä¬ 
mään  tuppaa  kuulu¬ 
maan  uskomuksia  ja 
selitysmalleja,  jotka 
ulkopuolisen  silmin 
näyttävät  irrationaali¬ 
silta,  mutta  uskonnol¬ 
lisen  maailmankuvan 
sisällä  esittäytyvät  loogi¬ 
sina  syy- seuraussuhteina. 
Näiden  "aitoutta”  on  hyvin 
vaikeaa  arvioida  ulkopuolelta. 
Uskonnollisen  viitekehyksen  mu¬ 
kaan  määrittyvän  "pyhyyden”  ko¬ 
kemuksen  arvioiminen  millään 
objektiivisen  selkeillä  mittareilla 
ei  myöskään  onnistu  kovin  hyvin. 

Uskonnon  ulkoisiin  muotoihin 
keskittyessä  taas  voidaan  hakea 
vaikkapa  tietynlaisia  rituaaleja. 
Kopimismin  tapauksessa  tiedon 
kopioimista  ja  erityisesti  kopy- 
miksausta,  uusien  muotojen  luo¬ 
mista,  pidetään  uskonnollisena 
rituaalina.  Liikkeen  maailman¬ 
kuvan  valossa  tämä  on  paitsi  loo¬ 
gista  ja  uskottavaa,  myös  jäsenten 
kiistatta  harjoittamaa. 

Vaikka  kopimismi  on  helppo 
nähdä  yhteiskunnallisena  protes¬ 
tiliikkeenä,  joka  käyttää  uskon- 
toparodiaa  piratismin  hyväksi, 
tämä  ei  vielä  riitä  tuomitsemaan 
sitä  ehdottomasti  ei-uskonnok- 
si.  Parodiana  alkanut  uskonto 
saattaa  nimittäin  siirtyä  pitkäai¬ 
kaiseen  ja  todelliseen  käyttöön, 
kuten  diskordianismin  tapaus 
osoittaa. 

1950-luvulla  yhdysvaltalaiset 
Gregory  Hill  ja  Kerry  Thorn- 
ley  tulivat  siihen  tulokseen,  että 
todellisuus  on  pohjimmiltaan 
kaaosta,  joka  naamioidaan  järjes¬ 
tykseksi.  Kaaoksen  palvominen 
olisi  siis  oikeastaan  vain  loogista. 
Miehet  kirjoittivat  tuumailuis- 
taan  opuksen  nimeltä  Principia 
Discordia ,  kreikkalaisen  kaaok¬ 
sen  jumalattaren  Discordian 
mukaan. 

Näkemys  kaaoksesta  kaiken 
takana  olevana  voimana  resonoi, 

ja  nykyään  diskordianisteja  arvioidaan 
olevan  maailmalla  jopa  kymmeniä  tu¬ 
hansia.  Diskordianismiin  kuuluu  run¬ 
saasti  erikoisia  rituaaleja,  joita  yhdistää 
tabujen  rikkominen,  vallitsevan  logii¬ 
kan  ja  järjestyksen  kyseenalaistaminen 
sekä  näkemys  siitä,  ettei  mitään  perim¬ 
mäistä  totuutta  ole  olemassa. 

Vaikka  diskordianismi  voi  näyttää 
katsantokannasta  riippuen  jumalanpil¬ 
kalta  tai  silkalta  pelleilyltä,  mikään  ei 
varsinaisesti  puhu  sen  puolesta,  että  se 
ei  voisi  olla  oikea  uskonto. 

Toinen  tunnettu  parodiauskonto  on 
Lentävän  spagettihirviön  kirkko,  joka 
myös  pastafarismina  tunnetaan.  Tämä 
vuonna  2005  alkunsa  saanut  liike  syn¬ 
tyi  vastalauseena  kreationismin  opet¬ 
tamiselle  yhdysvaltalaisissa  kouluissa. 
Sen  perustaja  Bobby  Henderson  vaati 
spagettihirviötä  koskevia  opinkappa¬ 
leita  yhdenvertaiseksi  opiksi  kreatio¬ 
nismin  rinnalle. 

Uuden-Seelannin  hallitus  on  anta¬ 
nut  pastafarismille  julkista  tunnustus¬ 
ta,  ja  liikkeellä  on  maassa  oikeus  vihkiä 
ihmisiä  avioliittoon.  Hollannissa  puo¬ 
lestaan  linjattiin  hiljattain,  ettei  pasta- 
farismi  ole  uskonto.  Protesti  ei  myös¬ 
kään  ole  toistaiseksi  USA:ssa  tuottanut 
haluttua  tulosta:  kreationismia  opete¬ 
taan  yhä  rinta  rinnan  evoluution  kans¬ 
sa. 


Elämä  syntyy  kopioimalla 

Kopimismin  taustalla  vallitseva  maa¬ 
ilmanselitys  on  helppo  nähdä  uskon¬ 
nollisena,  mikäli  uskonnollisuus  tar¬ 
koittaa  metafyysistä,  todellisuuden 
luonnetta  ja  maailman  syntyä  koske¬ 
vaa  selitysmallia. 

Tiedon  kopiointi  rakentaa  kaiken 
ympärillämme.  Kopiointi  on  siten  uni¬ 
versaali  ja  elämää  luova  periaate,  joka 


toistuu  kaikilla  olemassaolon  tasoilla. 
Kopiointi  lisää  tiedon  arvoa  ja  todelli¬ 
suuden  rakennuspalikoita,  ja  digitaali¬ 
sessa  ajassa  ihminen  voi  helposti  osal¬ 
listua  tähän  pyhään  luomisprosessiin. 

Vaikka  uskonto  mielletään  usein  hy¬ 
vinkin  erilliseksi  elämän  osa-alueeksi, 
uskonnoksi  kutsutut  ilmiöt  maailmas¬ 
sa  sulautuvat  yleensä  saumattomasti 
laajempaan  kulttuuriin,  maailman¬ 
kuvaan  ja  sosiaaliseen  todellisuuteen. 
Monet  uskonnolliset  liikkeet  ovat  alka¬ 
neet  protesteina. 

Kopimismi  on  2010-luvun  ilmiönä 
syntynyt  historiallisessa  taitekohdassa, 
jossa  valtavien  tietomäärien  vapauteen 
ja  omistajuuteen  liittyvät  kysymykset 
ovat  suuremmassa  roolissa  kuin  ku¬ 
kaan  sata  vuotta  sitten  olisi  osannut 
kuvitella.  Ottaen  huomioon  ihmislajin 
valtavan  taipumuksen  uskonnolliseen 
käytökseen  ja  ajatteluun,  ei  kopimismi 
kenties  ole  niin  pinnallinen  ilmiö  kuin 
ensikatsauksella  näyttää.  Se  saattaa 
myös  olla  osa  tulevaisuuden  kyber¬ 
neettistä  henkisyyttä  yhdessä  transhu- 
manismin  kanssa.  & 


OIKAISUJA  JA  HUOMIOITA 
AIKAISEMPIIN  NUMEROIHIN 

Skrolli  2017.4 

•  Paperilehden  tekijöissä  mainittiin  ku¬ 
vittaja  Toni  Kortelainen.  Oikea  nimi  on 

Toni  Kortelahti. 

Skrolli  2018.2 

•  Kutistetuissa  kuusnelosissa  (s.  46)  mai¬ 
nitaan,  että  C-Onen  FPGA-  ja  C64  DTV:n 
ASIC-piiri  ovat  ohjelmoitavia.  FPGA/ 
ASIC-piirisuunnittelun  ohjelmointitapa 
on  tässä  tapauksessa  samankaltainen, 
mutta  selvennyksenä  C64  DTV:n  ASICin 
koodi  on  ikuistettu  raudaksi  tehtaalla, 
eikä  ole  FPGA:n  tapaan  uudelleenohjel¬ 
moitavissa. 

•  JOKin  pelipalstalla  (s.  50)  mainittua 
Colonial  Conquest  -peliä  ei  julkaistu 
Amigalle.  Amigalle  tosin  julkaistiin 
vuonna  1994  peli  Colonial  Conquest 
II,  joka  ei  liittynyt  ensin  mainittuun, 
vaan  oli  shareware-peli  Conquestin  ja 
Civilizationin  lehtolapsi. 

•  Kommunikaattoritietovisan  vastauksissa 
(s.  83)  luki  virheellisesti  Nokia  9500 
Communicator.  Oikea  vastaus  oli  Nokia 
9210  Communicator,  vuosi  2001 . 


Tekniikka 


Teknologiasta 

tukea 

koira-arkeen 


Koirateknologia  -  hifistelijälle 
vai  koko  kansalle? 


Miten  teknologia  voi  auttaa  koiran¬ 
omistajia,  ja  mitä  omistajat  teknolo¬ 
gialta  toivovat?  Tampereen  yliopiston 
kyselytutkimus  selvitti  nykytilaa  ja 
katsoi  tulevaan. 


Teksti:  Mari  Ainasoja,  Sanna  Rytövuori,  Roosa  Raiskio, 
Elina  Vulli  ja  Manu  Pärssinen 
Kuvat:  Turre  &  Toivoset  2.0  -projekti.  Roosa  Raiskio 


Sanaa  teknologia  ei  ehkä  ihan 
ensimmäiseksi  tule  yhdistet¬ 
tyä  koiriin,  mutta  Tampereen 
yliopiston  kesällä  2017  toteutetun  ky¬ 
selytutkimuksen  mukaan  sillä  on  kui¬ 
tenkin  oma  paikkansa  suomalaisissa 
koiraperheissä.  Erilaisia  teknologioita 
ja  digipalveluita  on  jo  tarjolla  mo¬ 
nenlaisiin  tarpeisiin:  aktiivisuuspan- 
ta  voi  helpottaa  koiran  hyvinvoinnin 
seurantaa,  koulutukseen  voi  hakea 
tukea  verkkopalveluista,  koiralle  voi 
kommunikoida  etäyhteyden  avulla, 
eläinlääkäriltä  voi  saada  neuvoja  etänä, 
koirapalveluita  ja  vaaranpaikkoja  löy¬ 
tyy  karttapalveluista  ja  digipelit  voivat 
rikastaa  arkista  yhdessäoloa  perheen 
karvakuonojen  kanssa. 

Kyselyssä  yhteensä  819  koiranomis¬ 
tajaa  eri  puolilta  Suomea  kertoi  suh¬ 
tautumisestaan  koiriin  liittyvään  tek¬ 
nologiaan  ja  palveluihin.  Tyypillinen 
vastaaja  oli  perheen  koirahankinnoista 
päättävä  nainen,  joka  on  aktiivinen 
koiralajien  harrastaja.  Vastaajat  suh¬ 
tautuvat  myönteisesti  teknologiaan: 
kaksi  kolmasosaa  vastaajista  määritte¬ 
lee  itsensä  teknologian  omaksumisen 
suhteen  joko  edelläkävijöihin  tai  ai¬ 
kaiseen  enemmistöön,  joka  odottelee, 
että  joku  muu  on  kokeillut  teknologiaa 
ensin,  ja  loikkaa  sitten  mukaan. 

Vastaajat  pitivät  itseään  kokenei¬ 
na  koiranomistajina.  Neljällä  viidestä 
on  ollut  useampi  koira  ja  lähes  kaikki 


vastanneista  kokevat  ymmärtävänsä 
koiraansa  riittävän  hyvin.  Vahvas¬ 
ta  koirataustasta  huolimatta  peräti 
80  prosenttia  vastaajista  olisi  valmis 
muuttamaan  omaa  toimintaansa  koi¬ 
ran  hyvinvoinnin  kannalta  parempaan 
suuntaan  esimerkiksi  koiran  hyvin¬ 
vointia  seuraavan  kännykkäsovelluk- 
sen  avulla.  Näyttää  siis  siltä,  että  koi¬ 
ranomistajien  vankka  kokemus  ja  hyvä 
tietotaso  eivät  suinkaan  ole  jarruna 
teknologian  tuottaman  lisätiedon  tar¬ 
peelle,  sillä  heillä  on  vahva  halu  toi¬ 
mintansa  jatkuvaan  kehittämiseen. 

Koira-arjen  haasteet 
ja  teknologian 
hyödyntäminen 

Tutkimustulosten  mukaan  koiratek- 
nologian  toivotaan  tuovan  apua  erityi¬ 
sesti  kahteen  polttavaan  kysymykseen: 
onko  koirallani  kaikki  hyvin,  ja  mitä 
karvakaveri  tekee  päivät  pitkät  yksin 
kotona?  Enemmistö  koiranomistajista 
toivoo  myös  teknologian  tuovan  apua 
koiran  käytös-,  koulutus-  ja  tottelevai- 
suusasioihin,  lääkintään  sekä  toipumi¬ 
sen  seurantaan. 

Tällä  hetkellä  tutuimpia  ja  laajim¬ 
min  käytössä  olevia  digipalveluita 
ovat  lemmikkitarvikkeiden  verkko¬ 
kaupat,  Kennelliiton  verkkopalvelut 
sekä  koiranomistajien  verkkoyhteisöt 
ja  koirien  omat  sosiaalisen  median 
kanavat  -  esimerkiksi  somejulkkik- 


seksi  nousseen  Seppo-koiran  Twitter1. 
Noin  vajaalla  viidenneksellä  vastaajis¬ 
ta  on  käytössään  eläinlääkäriasemien 
sovelluksia  tai  muita  koiranomistajille 
suunnattuja  mobiilisovelluksia. 

Hyvin  harva  (vain  1-2  prosenttia 
vastanneista)  suomalainen  käyttää  täl¬ 
lä  hetkellä  lemmikeille  suunnattuja  di- 
gipelejä,  online-eläinlääkäripalveluita 
tai  koiran  aktiivisuus-  ja  hyvinvointi- 
mittareita. 

Koiralle  oma 
"aktiivisuusranneke" 

Älypuhelinsovelluksesta  seurattavaa 
koiradataa  haluttaisiin  hyödyntää  eri¬ 
tyisesti  koiran  yksinolon  tarkkailuun, 
koiran  käytösmuutosten  havaitsemi¬ 
seen  ja  oman  toiminnan  muuttami¬ 
seen  koiran  kannalta  parempaan  suun¬ 
taan  (noin  80  prosenttia  vastaajista), 
mutta  vasta  harvalla  suomalaisperheen 
koiralla  on  oma  aktiivisuus-  tai  hyvin- 
vointimittari.  Moni  koiranomistaja  ei 
ole  vielä  moisesta  kuullutkaan,  mutta 
silti  noin  40  prosenttia  vastanneista  on 
kiinnostunut  ostamaan  mittarin  koi¬ 
ralleen  lähivuosina. 

Koiranomistajia  kiinnostaa  yleisesti 
myös  koiran  ja  ympäristön  lämpötilan 
tarkkailu,  koiran  stressin  ja  sen  kul¬ 
keman  matkan,  reitin  ja  paikkatiedon 
seuraaminen  sekä  koiran  riittävän  lii- 


1  www.twitter.com/seppokoira 

kunnan  varmistaminen.  Yli  puolet  vas¬ 
taajista  haluaisi  seurata  muun  muassa 
koiran  sykettä,  riittävää  palautumista 
ja  levon  määrää,  koiran  mielialoja  ja 
tunteita,  koiran  kalorinkulutusta  ja 
elämänmuutosten  vaikutuksia  koi¬ 
raan.  Kaikkeen  tähän  nyt  markkinoilla 
olevat  mittarit  eivät  valitettavasti  vielä 
kykene,  mutta  käyttäjien  toiveiden  lista 
on  monipuolinen. 

Kurkistus 

lähitulevaisuuteen 

Yleisin  huoli  liittyy  siihen,  että  ihmiset 
tukeutuvat  tulevaisuudessa  liikaakin 
teknologiaan  ja  menettävät  siinä  sivus¬ 
sa  oman  kykynsä  tulkita  koiraa.  Tästä 
huolimatta  suhtautuminen  koiratek- 
nologiaan  ylipäänsä  on  myönteistä: 
erittäin  suuri  osa  vastaajista  uskoo,  että 
teknologia  voi  tukea  koiran  hyvinvoin¬ 
tia,  ja  yli  puolet  kokee  myös,  että  koi¬ 
riin  liittyvän  teknologian  käyttö  voisi 
olla  hauskaakin. 

Kiinnostusta  koirateknologiaan  kar¬ 
toitettiin  ostohalukkuustodennäköisyy- 
dellä  seuraavan  kolmen  vuoden  aikana. 
Suurin  osa  koiranomistajista  on  kiin¬ 
nostunut  alueellisista  koiratietopalve- 
luista  (esimerkiksi  eläinlääkärit,  -puistot, 
-tapahtumat,  -hotellit)  ja  koirien  akti- 
vointileluista.  Yli  60  prosenttia  koiran¬ 
omistajista  olisi  tulevaisuudessa  valmiita 
maksamaan  myös  rotu-  ja  lajikohtaisista 
tietopankeista  (yhteistapaamiset,  rotu- 
tietous  ja  keskustelut)  sekä  koirien  val- 
mennusohjeista  ja  videoista  verkossa. 


Etäratkaisut  ja  -palvelut,  kuten  oikea- 
aikaisen  palkitsemisen  koiran  itsenäi¬ 
sestä  työskentelystä  mahdollistava  etä- 
palkitsemislaite,  koirien  etävalvonta  ja 
-kommunikointi  ja  online-eläinlääkäri 
kiinnostavat  vähintään  puolta  kyselyyn 
vastanneista.  Koiranomistajista  noin  40 
prosentilla  on  ostoslistalla  sensoreilla 
varustetut  koirien  älyvaatteet  (lämmön¬ 
säätely  ja  palautuminen)  sekä  koiran 
aktiivisuus-  ja  hyvinvointimittari. 

Koirille  suunnattu  televisiokanava 
ei  sen  sijaan  herätä  suurta  innostusta. 
Vain  kahdeksalla  prosentilla  suomalai¬ 
sista  koiranomistajista  ilmenee  jonkin 
asteista  ostohalukkuutta  sitä  kohtaan. 

Tulosten  valossa  koirateknologia 
kiinnostaa  yhä  enemmän,  ja  luotto  sen 
mukanaan  tuomiin  mahdollisuuksiin 
vaikuttaisi  olevan  vahvaa.  Koiratekno¬ 
logia  lienee  tulevaisuudessa  jo  varsin 
tavallinen  arjen  apuväline  kaikenlaisis¬ 
sa  koiratalouksissa,  eikä  vain  teknolo¬ 
giasta  eniten  innostuvien  keskuudessa. 
Sitä  ennen  palveluntarjoajien  täytyy 
tosin  onnistua  viestinnässä  ja  markki¬ 
noinnissa,  sillä  harva  teknologian  edel¬ 
läkävijäkään  tuntuu  vielä  tällä  hetkellä 
olevan  hyvin  perillä  koiriin  liittyvistä 
palveluista  ja  teknologian  mahdolli¬ 
suuksista.  Koiratuttujen  puskaradio  on 
vielä  hiljaa  ja  asiantuntijasisältöjäkin 
kaivattaisiin  lisää:  esimerkiksi  oppaita, 
testituloksia  ja  tutkimuksia. 

Hankkeen  vetäjä,  professori  Mikko 
Ruohonen  kertoo,  että  tamperelaiset 
tutkijat  ovat  tarttuneet  aiheeseen,  koska 


Tulevaisuudessa  robotitkin 
saattavat  auttaa  koiranhoidossa 


esimerkiksi  koirien  aktiivisuusmittareita 
on  kansainvälisillä  markkinoilla  jo  pal¬ 
jon,  mutta  niitä  on  tutkittu  vain  vähän. 

"Toisaalta  Suomessa  on  paljon  tek¬ 
nologiaosaamista,  jota  voidaan  sovel¬ 
taa  myös  tälle  koko  ajan  kasvavalle 
lemmikkitoimialalle.  Suomalaisten 
yritysten  on  kuitenkin  verkostoidut- 
tava  ja  muodostettava  kansainvälisiä 
kärkiä.”  & 


Tutkimus  on  osaTurre  &  Toivoset  2.0 
-tutkimushanketta,  jonka  toteuttavat 
Tampereen  yliopisto,  Helsingin  yliopisto 
ja  Tampereen  teknillinen  yliopisto. 

Hanketta  johtaa  professori  Mikko 
Ruohonen  ja  Tampereen  yliopiston 
CIRCMI-ryhmä. 

Tavoitteena  on  tutkia  ja  kehittää 
teknologiaa  ja  palveluita,  jotka  tukevat 
ihmisen  ja  koiran  vuorovaikutusta. 

Business  Finlandin  osarahoittama 
hanke  tukee  myös  alan  suomalaisten 
yritysverkostojen  syntyä. 

www.turre.fi 

facebook.com/TurrejaToivoset 

@Tech4dogs 


Kiinnostavinta 

koirateknologiaa 

•  Alueellinen  koiratietopalvelu  (esim. 
eläinlääkärit,  -puistot,  -tapahtumat, 
-hotellit) 

•  Aktivointilelut  koiralle 

•  Rotu- tai  lajikohtaiset  tietopankit 
(esim.  yhteistapaamiset,  rotutietous, 
keskustelut) 

•  Koirien  valmennusohjeet  ja  videot 
verkossa  sekä  mobiilissa 

•  Etäpalkitsemislaite  (esim.  autossa, 
treeneissä) 

•  Koiran  etävalvonta  ja  -kommunikointi 
(esim.  yksin  olevan  koiran  rauhoit- 
telu) 

•  Online-eläinlääkäri  (vastaanotto 
videoyhteydellä) 

•  Koirahoitolat,  lenkittäjät  ja  omistajat 
yhdistävä  sovellus 

•  Koirakavereiden  yhteydenpitosovel- 
lus  (esim.  koirien  sometilit,  kuvat, 
leikkivinkit. . .) 

•  Koirapäiväkirjasovellus  (esim. 
kehittyminen,  muistot,  tautihistoria, 
ruokinta,  liikunta) 

Kulttuuri 


OMADATA  JA 
YKSITYISYYDEN  SUOJA 

Fuugin  säätiöltä  tukea  avoimen  koodin  kehitykseen 

Fuugin  säätiö  on  valinnut  vuoden  2018  teemakseen  oman  tie¬ 
don  hallinnan  ja  yksityisyyden  suojan.  Säätiön  tavoitteena  on 
edistää  avoimen  lähdekoodin  projekteja  Suomessa,  ja  se  jakaa 
tarkoitukseen  apurahoja. 

Teksti:  Jukka  Eklund,  Otto  Kekäläinen,  Suvi  Sivulainen 
Kuvat:  Toni  Kortelahti 


uugin  säätiö  on  Suomen  Unix- 
käyttäjäin  yhdistys  FUUG 
ry:stä  eriytynyt  järjestö,  joka  on 
perustettu  jakamaan  apurahoja  suo¬ 
malaista  yhteiskuntaa  edistäville  avoi¬ 
men  lähdekoodin  hankkeille.  FUUG 
ry:n  historia  ulottuu  vuoteen  1984, 
jolloin  se  on  perustettu  edistämään 
UNIXin  ja  muiden  avoimien  järjestel¬ 
mien  yleistä  tietämystä  Suomessa. 


Oikeus  hallinnoida 
omia  tietoja 

Digitaalisten  teknologioiden  yleisty¬ 
minen  on  nostanut  esille  uusia  kysy¬ 
myksiä  siitä,  mihin  kaikkeen  yksilöistä 
kerättävää  tietoa  päätyy.  Avointa  dataa 
ajavan  liikkeen  toimintaan  on  liittynyt 
jo  vuosia  omadata- ajattelu,  joka  on  yksi 
tapa  hahmottaa  yksilöstä  kerättäviä 
tietomassoja.  Omadatassa  keskeisiksi 
nousevat  kysymykset  siitä,  miten  yksi¬ 
lö  voi  saada  itseään  koskevia  tietoja  ja 
miten  näitä  tietoja  toisaalta  hallinnoi¬ 
daan  eri  tahoilla.  Vuoden  2018  touko¬ 
kuussa  voimaan  tullut  EU:n  tietosuoja- 
asetus  GDPR  tulee  tässä  avuksi. 

GDPR  takaa  EU:n  kansalaisille  pää¬ 
syn  itsestään  kerättyyn  aineistoon.  Uu¬ 
siin  oikeuksiin  kuuluvat  esimerkiksi 
oikeus  tulla  unohdetuksi  ja  oikeus  la¬ 
data  omat  tietonsa  käyttämistään  pal¬ 
veluista  ja  viedä  ne  toisiin  palveluihin. 
Eurooppalaisten  yritysten  lisäksi  ase¬ 
tus  velvoittaa  myös  sellaiset  globaalit 


yritykset,  joilla  on  EU:n  kansalaisia 
asiakkainaan,  toimimaan  entistä  vas¬ 
tuullisemmin.  Kun  tänä  keväänä  kävi 
ilmi,  että  Facebook  on  käyttänyt  hal- 
linnoimiaan  tietoja  väärin,  aihe  nousi 
tuoreeltaan  julkisuuteen. 

Oman  tiedon  hallinta,  yksityisyyden 
suoja  ja  tietoturva  liittyvät  tiukasti  yh¬ 
teen.  GDPR  on  eräänlainen  EU:n  aset¬ 
tama  juridinen  suojakehys  torjumaan 
esimerkiksi  valtiollisten  tai  ylikansal¬ 
listen  yritystoimijoiden  harjoittamaa 
tiedonkeruuta.  Tiedonkeruusta  on 
useita  esimerkkejä,  joista  tunnetuim¬ 
pia  julkisuuteen  vuotaneita  tapauksia 
ovat  Snowdenin  paljastukset  USA:n 
vakoilukoneistosta. 

Avoin  koodi  tarjoaa 
läpinäkyvyyttä 

Avoimen  lähdekoodin  kehittäjäyhtei¬ 
sössä  ei  ole  panostettu  politiikkaan  tai 
juridiikkaan.  Sen  sijaan  itsepuolustus- 
välineenä  on  kehitetty  yhä  parempia 
teknisiä  ratkaisuja  viestinnän  suojaa¬ 
miseen  ja  ylipäänsä  viestintäverkko- 
jen  hajauttamiseen  siten,  että  massa- 
valvonta  on  vaikeampaa.  Vastaavasti 
monessa  maassa  on  internetyhteyksiä 
alettu  sensuroimaan.  Joissain  mais¬ 
sa  ohjelmistoja  ja  viestisovelluksia, 
kuten  Twitter,  Facebook  tai  Youtube, 
on  estetty  tai  sensuroitu  poliittisista, 
taloudellisista  ja  valvontateknisistä 
syistä. 

Teknologiakehityksen  trendi  näyttää 
suosivan  avointa  lähdekoodia,  koska 
vain  avoin  koodi  tarjoaa  käyttäjälle 
mahdollisuuden  tietää,  että  järjestel¬ 
mässä  ei  ole  takaporttia  tai  salakuun¬ 
telua.  Fuugin  säätiö  toimii  vahvasti 
avoimen  lähdekoodin  puolesta  ja  ha¬ 
luaa  tukea  siihen  liittyviä  hankkeita. 
Fuugin  viime  vuoden  teema,  lohkoket- 
jut  (blockchain),  toteutuu  esimerkiksi 
Status. im-  mobiilikäyttöjärjestelmässä, 
jossa  hajautettu  viestintä  toteutetaan 
lohkoketjuja  käyttämällä. 

Keskittämisen  vaihtoehtoja 

IT-alan  suuri  trendi  viime  vuosina  on 
ollut  pilvipalveluihin  siirtyminen.  Nii¬ 
den  kiistaton  etu  on  helppous.  Viime 
aikojen  tapahtumat  ovat  kuitenkin 
lisänneet  kysymyksiä  tietosuojasta, 
luottamuksellisuudesta  ja  luotettavuu¬ 
desta.  Avoimen  lähdekoodin  maail¬ 
masta  onkin  ponnistanut  uusia  pal¬ 
velu-  ja  ohjelmistovaihtoehtoja,  kuten 
esimerkiksi  Dropboxin  kanssa  kilpai- 

Lyhyet 


Tiesitkö,  että  Skrollilla  on  Youtube-ka- 
nava  -  youtube.com/ cl skrollimagazine. 
Kanavalla  julkaistaan  verkkojatkovide- 
oiden  lisäksi  muutakin. . .  Tervetuloa! 


1.  ja  2.  Aloitimme  keväällä  videosarjan 
tietokonehistorian  erikoisuuksista.  En¬ 
simmäisenä  vuorossa  olivat  ARM-mobii- 
lilaitteiden  esi-isä  Acorn  Archimedes  sekä 
Amstrad  GX  4000  (kuvassa)  -  varoittava 
esimerkki  1990-luvun  alun  yrityksistä  el¬ 
vyttää  hiipuvista  kotimikroista  pelikonso- 
leita.  Tulossa  seuraavana:  Segoilua. 


3.  E-urheiluselostaja  Teemu  Hiilisen 
ääniraidan  ryydittämä  Skrolli  V  Quake 
-turnausfinaali  on  näkemisen  ja  kuule¬ 
misen  arvoinen  puolituntinen.  Vastak¬ 
kain  LuGia  ja  Kello. 


levä  Nextcloud  tai  Office  365:n  kanssa 
kilpaileva  LibreOffice  Online. 

Ihmiskunta  on  hypännyt  keskite¬ 
tystä,  salaamattomasta  lankapuhelin- 
verkostosta  erittäin  monimuotoiseen 
viestintätekniikkaan  vain  muutamassa 
kymmenessä  vuodessa,  joten  on  ym¬ 
märrettävää,  että  käytännöt  ja  kulttuu¬ 
rit  ovat  vasta  kypsymässä.  Nopeimmin 
muuttuu  teknologia.  Tällä  hetkellä 
suojattujen  ja  hajautettujen  viestintä¬ 
järjestelmien  kysyntä  on  suuri,  kun 
valistuneet  käyttäjät  haluavat  pois 
keskitetyistä  Whatsappin  ja  Slackin 
kaltaisista  järjestelmistä  uudenlaisiin 
ratkaisuihin,  kuten  esimerkiksi  Tele- 
gram,  Signal,  Rio t.im/Matr ix.org,  Mat- 
termost  tai  XMPR  Toisaalta  tällaisista 
vaihtoehdoista  ja  niitä  puoltavista  piir¬ 
teistä  olisi  hyvä  saada  lisää  laajempaa¬ 
kin  tietoisuutta. 

Koska  GDPR  takaa  ihmisille  pääsyn 
omaan  dataansa,  voi  asetuksen  sivu¬ 
tuotteena  syntyä  kokonaan  uudenlai¬ 
nen  markkina-  ja  ohjelmisto  segmentti. 
Siinä  missä  aiemmin  Facebookin  käy¬ 
tön  lopettaminen  on  tarkoittanut  jos¬ 
takin  luopumista,  jatkossa  pitäisi  voida 
siirtää  omat  datansa  toiseen  palveluun 
ja  jatkaa  niiden  kanssa  siellä.  Nähtä¬ 
väksi  jää,  miten  tietoisuus  ja  käytäntö 
tämän  osalta  lähtevät  leviämään.  Entä 
laajeneeko  tulkinta  esimerkiksi  sellai¬ 
seen  tilanteeseen,  jossa  kuluttaja  olisi 
oikeutettu  saamaan  oman  sähkönkulu- 
tusdatansa  sähköyhtiöltä?  Monet  siir- 
toyhtiöt,  kuten  Helen,  Tampereen  Säh¬ 
kölaitos  tai  Vantaan  Energia  tarjoavat 
käyttäjälle  näitä  tietoja  jo  nyt.  Voisiko 
tällainen  data  synnyttää  jälkimarkki¬ 
nat  vaikkapa  yrityksille,  jotka  optimoi¬ 
vat  sähkönkulutusta  ja  hankintaa? 


4.  My  Summer  Partyn  pääkompon 
voittaja:  Skrolli  Party  2018  -intro! 


5.  Kerroimme  Skrollissa  2018.1  Rescue 
on  Fractalus!  -peliklassikosta  (1984)  sekä 
sen  indie-uusinnasta.  Vertailuvideo  esit¬ 
telee  uuden  Fractaluksen  ja  alkuperäisen 
Atari  5200  -version  rinnakkain.  & 


Janne  Siren 


Videolinkit:  skrolli.fi/numerot 


Tukea  kehitystyöhön 

Kuka  tahansa  voi  hakea  Fuugin  sääti¬ 
öltä  apurahaa  avoimen  lähdekoodin 
ratkaisujen  kehittämiseen.  Fuug  tukee 
ensisijaisesti  sellaisia  hankkeita,  jois¬ 
ta  on  hyötyä  suomalaisille,  ja  joilla  on 
mahdollisimman  suuri  vaikuttavuus 
suhteessa  annettuun  tukeen.  Viime 
vuoden  teema  poiki  useita  tuettavia 
hankkeita.  Näitä  olivat  esimerkiksi 
sarja  lohkoketjuteknologiaan  liittyviä 
hackathoneja. 

Vuosittain  vaihtuvat  teemat  vali¬ 
koituvat  ajankohtaisten  kysymysten 
perusteella.  Tämän  vuoden  teemaksi 
noussut  oman  tiedon  hallinta  ja  yk¬ 
sityisyyden  suoja  on  näkynyt  laajasti 
viimeaikaisissa  otsikoissa  ja  EU:n  uu¬ 
den  tietosuoja-asetuksen  myötä  kai¬ 
kessa  digielämässä.  Säätiön  kotisivuilta 
fuug.fi/saatio/apurahat  ja  Twitteris- 
tä  löydät  tiedot  apurahojen  saajista  ja 
hankkeiden  itse  kirjoittamat  raportit 
sekä  kuulumiset. 

Oman  tiedon  hallinta  ja  yksityisyy¬ 
den  suoja  on  siis  teemana  laaja  ja  kos¬ 
kettaa  monella  tasolla.  Yhteiskuntana 
emme  vielä  tiedä,  miten  tulevat  haas¬ 
teet  ratkaistaan,  mutta  avoin  lähde¬ 
koodi  voisi  nivoutua  onnistuneeseen 
ratkaisuun  hyvinkin  keskeisesti.  Ilman 
avointa  koodia  ja  yhteistyötä  niin  tie¬ 
tojärjestelmien  kuin  niiden  sisällä 
olevan  datankin  hallinta  jää  harvojen 
käsiin  ja  monikansallisen  yrityskentän 
dominoimaksi.  & 


Tekniikka 


m 


Mk- 


Kauniita  karttoja  r  ; 
vektoritiilillä 

2010-luvun  alussa  Googlen  kartat  alkoivat  toimia 
aivan  eri  tavalla  kuin  aiemmin.  Karttaa  zoomatessa 
kuva  ei  enää  muuttunutkaan  sumeaksi 
yksityiskohtaisempaa  karttakuvaa  odotellessa. 
Nokkelimmat  tiesivät  mistä  on  kyse: 
vektoritiilistä. 

Teksti:  Henna  Kalliokoski 
Kuvat:  Mitol  Meerna,  Senja  Ruohonen, 

Henna  Kalliokoski,  Nasu  Viljanmaa 


sm 

~  -ir  w 


Minkälainen  digi- 
kartta  on  sinun 
mielestäsi  kiva 
käyttää?  Minä  ha¬ 
luan  käyttää  kart¬ 
taa,  joka  latautuu  nopeasti,  on  kaunis 
katsella  ja  terävä  sekä  näyttää  sopivan 
määrän  tietoa  mittakaavaan  nähden. 
Todennäköisesti  kukaan  ei  erityisesti 
pidä  hitaista  ja  pikselimössöisistä  kar¬ 
toista.  Digitaalisten  karttojen  tekemi¬ 
nen  ei  ole  ihan  yksinkertaista,  mutta 
täysin  mahdollista  kaikille,  jotka  jak¬ 
savat  lukea  vähän  dokumentaatiota  ja 
kokeilla.  Tästä  saamme  kiittää  ihmisiä 
ja  organisaatioita,  jotka  ovat  tuottaneet 
avointa  paikkatietoa  ja  työkaluja  kart¬ 
tojen  luomiseen. 

Vektoritiilet  ovat  uusi  ja  tyylikäs 
karttateknologia,  jonka  avulla  voi  luo¬ 
da  portaattomia  karttasovelluksia.  Nii¬ 
den  kehitys  on  päässyt  vasta  2010-lu- 
vulla  kunnolla  vauhtiin  päätelaitteiden 
tehokkuuden  kasvaessa.  Tässä  artikke¬ 
lissa  esitellään,  miten  erilaiset  kartta- 
teknologiat  toimivat  -  erityisesti  esitel¬ 
lään  vektoritiiliteknologiaa. 

Geoinformatiikan  sanasto 

Ennen  vektoritiiliin  perehtymistä  on 
hyvä  ymmärtää  muutama  geoinfor¬ 


matiikan  peruskäsite.  On  olemassa 
kahdentyyppisiä  paikkatietoaineistoja: 
vektorimuotoisia  ja  rasterimuotoisia. 
Vektorimuotoinen  paikkatieto  perus¬ 
tuu  pisteisiin  ja  niiden  välisiin  suoriin. 
Rasterimuotoinen  paikkatieto  muo¬ 
dostaa  säännöllisen  hilan  eli  ruudu¬ 
kon,  jonka  jokaisella  solulla  on  jokin 
arvo.  Tyypillistä  rasterimuotoista  paik¬ 
katietoa  ovat  ilmakuvat,  satelliittiku¬ 
vat,  lämpötilamallit  ja  korkeusmallit. 

Vektorimuotoisia  piirteitä  on  kol¬ 
mea  eri  päätyyppiä: 

Piste.  Koordinaattipari,  muotoa  (x, 
y).  Pisteitä  ovat  yleensä  symboleina  tai 
tekstinä  kartalla  ilmaistavat  asiat,  ku¬ 
ten  paikkojen  nimet,  kivet,  puut,  bus¬ 
sipysäkit  ja  niin  edelleen. 

Murtoviiva.  Pisteitä  yhdistävistä  ja¬ 
noista  muodostuva  yhtenäinen  käyrä. 
Murtoviivoja  ovat  tyypillisesti  tiet,  joet 
ja  hallinnolliset  rajat. 

Polygoni.  Suljettu  murtoviiva,  jolla 
on  sama  alku-  ja  loppupiste  ja  joka  ei 
leikkaa  itseään.  Polygonissa  voi  olla 
useita  murtoviivoja  siten,  että  yksi  sul¬ 
jettu  käyrä  on  ulkopiiri  ja  muut  käyrät 
sisäpiirejä.  Polygoneja  ovat  kaikenlai¬ 
set  alueet,  kuten  järvet,  valtiot  ja  eri- 
tyyppiset  maastot. 

Selaimessa  toimivia  karttasovelluk¬ 


sia  on  ollut  olemassa  selainten  alku¬ 
ajoista  asti.  Aluksi  kartat  ovat  olleet 
vain  yksittäisiä  kuvia  nettisivuilla,  mut¬ 
ta  jossain  vaiheessa  keksittiin  tarken¬ 
nettavia,  loitonnettavia  ja  panoroitavia 
eli  siirreltäviä  verkkokarttoja.  Tällaisia 
karttoja  kutsutaan  englanniksi  nimellä 
slippy  maps ,  joka  on  OpenStreetMap- 
yhteisön  keksimää  terminologiaa. 

Protokollat  tutuksi 

Karttapalveluiden  jakeluun  ja  tuotta¬ 
miseen  on  luotu  monta  standardia  ja 
protokollaa,  jotka  voidaan  jaotella  sen 
mukaan,  missä  muodossa  paikkatie¬ 
to  jaetaan,  ja  sen  mukaan,  tuotetaan¬ 
ko  aineisto  pyynnöstä  vai  etukäteen. 
Verkkokarttojen  tekijöille  todennäköi¬ 
sesti  tuttuja  protokollia  ovat  Web  Map 
Service  (WMS)  ja  Web  Map  Tile  Service 
(WMTS),  jotka  kehitettiin  rasterikart- 
tojen  jakamiseen  internetin  yli. 

WMS:n  ajatus  on,  että  päätelaittees¬ 
sa  toimiva  karttasovellus  lähettää  kart- 
tapalvelimelle  pyynnön  alueesta,  josta 
halutaan  näyttää  käyttäjälle  kartta. 
Tämän  jälkeen  karttapalvelin  tuottaa 
karttakuvan  esimerkiksi  PNG-muo- 
dossa  ja  lähettää  sovellukselle.  Kartto¬ 
jen  piirtäminen  kuormittaa  karttapal- 
velinta,  joten  mitä  enemmän  tällaisella 

Todellinen  maailma 


Tulkinta 


Kartan 

käyttäjä 


Lukeminen 

analyysi 


Tiedon  keräys, 
havainnointi 


\  Kartan 
tekijä 


Aineiston  hyödyntäminen, 
tekniikka,  symbolointi 


Kartta 

Kartografia  on  karttojen  tekemisen  ja  tulkitsemisen  tiede,  tekniikka  ja  taide. 


Karttatiilipyramidi,  joka  muodostaa  nelipuun  (quadtree),  jonka  jokaisella  solmulla  on 
neljä  lapsisolmua. 


karttasovelluksella  on  käyttäjiä,  sitä  ty- 
kimpi  karttapalvelin  tarvitaan. 

WMTS  on  kehitetty  ratkaisuna  kart- 
tapalvelimen  kuormitukseen.  Sen  toi¬ 
minta  perustuu  siihen,  että  neliön  tai 
suorakaiteen  muotoisia  karttakuvia 
tuotetaan  etukäteen  ja  tallennetaan 
karttapalvelimelle.  Näitä  kuvia  kutsu¬ 
taan  karttatiiliksi,  joka  on  taiteellinen 
suomennos  map  tile  -termistä.  Kart- 
tasovellus  voi  WMTS:n  avulla  pyytää 
karttapalvelimelta  ne  tiilet,  joita  käyt¬ 
täjä  haluaa  tarkastella. 

Tiilitys  on  menestys 

Tiilitys  on  niin  hyvä  idea,  että  nykyään 
lähes  kaikki  karttasovellukset  käyttävät 
sitä  pohjakarttoihin.  Tiilen  kuvaaman 
alueen  koko  riippuu  tarkennusastees- 
ta  {zoom  lev  el).  Karttatiiliä  on  useita 
päällekkäin,  ja  ne  muodostavat  moni¬ 
tasoisesti  tarkentuvan  hierarkian.  Poh¬ 
jalla  on  pienin,  koko  maailman  sisäl¬ 
tävä  tarkennusaste,  nolla.  Seuraavalla 
asteella  maailma  on  jaettu  neljään  yhtä 
suuren  tiileen  ja  sitä  seuraavalla  kuu¬ 
teentoista. 

Jokaisella  neliön  muotoisella  sisäsol- 
mulla  on  tasan  neljä  lapsisolmua.  Tie¬ 
tyn  alueen  kuvaamiseen  tarvittavien 
tiilten  määrä  nousee  eksponentiaali¬ 
sesti  tarkennusasteeseen  nähden.  Jo¬ 
kainen  tiili  voidaan  tässä  tietoraken¬ 
teessa  yksilöidä  kolmella  parametrilla: 
tarkennusaste,  rivin  numero  ja  sarak¬ 
keen  numero.  Rivi  indeksoidaan  aina 
vasemmalta  oikealle,  mutta  sarakkeen 
indeksointi  riippuu  käytetystä  proto¬ 
kollasta. 

Vektoritiilet  ovat  vektorimuotoista 
paikkatietoa  neliön  muotoiselta  alueel¬ 
ta.  Niiden  piirtäminen  jätetään  pääte¬ 
laitteen  asiakassovelluksen  tehtäväksi. 
Tiilille  määritellään  kuvaustekniikka 
eli  tyyli,  jonka  perusteella  esimerkiksi 
pisteille  esitetään  symbolit  sekä  vii¬ 
voille  leveys  ja  väri.  Vektoritiilten  yksi 
ylivoimainen  ominaisuus  rasteritiiliin 
nähden  onkin,  että  tarvitaan  vain  yksi 
aineisto,  mutta  tyylejä  voi  olla  loputto¬ 
masti.  Vektorikartan  tyyliä  voi  myös 
muuttaa  käyttäjän  sovelluksessa  tar¬ 
vitsematta  ottaa  yhteyttä  karttapalve- 
limeen. 

Vektorit  vastaan  rasterit 

Nykyään  päätelaitteissa  on  aina  ku- 
vapisteisiin  eikä  vektoreihin  perus¬ 
tuva  näyttö,  mikä  tarkoittaa  sitä,  että 
vektoritiiletkin  lopulta  rasteroituvat 


päätelaitteen  näytöllä.  Pohjimmiltaan 
rasteritiilten  ja  vektoritiilten  ero  on  siis 
siinä,  missä  vaiheessa  rasteroituminen 
tapahtuu.  Rasteritiilet  ovat  rasteri¬ 
muotoisia  jo  ennen  kuin  ne  lähetetään 
asiakassovellukselle.  Vektoritiilet  taas 
ovat  rasterimuotoisia  vasta,  kun  ne 


piirretään  päätelaitteen  näytölle. 

Vektoritiilistä  on  helppo  generoida 
rasteritiiliä,  mutta  rasteritiilistä  on  tus¬ 
kallisen  hankala  generoida  vektoritii- 
liä.  Tähän  mennessä  vektorimuotoista 
dataa  on  tuotettu  GPS-laitteilla  ja  käsin 
digitoimalla,  mutta  viime  vuosina  on 

Yhdessä  vektoritiilessä  voi  olla  useita  tasoja,  joilla  voi  olla  useita  eri  geometrioita. 


Svartböle  Br 


Petas 


Vantaa 


Tuupakka 


Kaskela 


Helsinki 


Lentokenttäpisteen  tyyli  symbolina  tarkennustasolla  10.  Lentokentän 
rajoja  on  turha  näyttää  polygonina  näin  pienellä  tarkennustasolla. 


Lentokenttäpolygonin  tyyli  tarkennustasolla  13.  Polygoni  on  esimerkin 
vuoksi  täytetty  vain  mustalla  värillä. 

MapSCII-karttapalvelussa  vektoritiilille  on 

luotu  tyyli  ASCII-  ja  Braille-merkeillä. 

Paikkatieto 

shp,  XML,  GeoJSON, 


Tuotetaan 


(esim.  tippecanoe) 


^MBTiles^" 


Luetaan 


Web-palvelin 

esim.TileServer  GL 


{z/x/y} 


Asiakassovellus 

Mapbox  GL 
Openlayers 
Leaflet 
Tangram 


Yksi  tapa  tuottaa  vektoritiilisovellus  on  tuottaa  vektoritiiliä  GeoJSONista,  jakaa  niitä  vekto- 
ritiilipalvelimella,  kirjoittaa  tyylitiedosto  ja  määritellä  kartan  fontit  ja  ikonit.  Kun  nämä  ovat 
kunnossa,  voidaan  koodata  sovellus,  joka  käyttää  jotakin  kartanpiirtokirjastoa,  kuten  Mapbox 
GL:ää. 


kokeiltu  jo  suhteellisen  hyvällä  menes¬ 
tyksellä  koneoppimismenetelmiä  esi¬ 
merkiksi  rakennusten  tunnistamiseen 
ja  rakennuspolygonien  generoimiseen 
ilmakuvista. 

Jos  olet  käyttänyt  viimeisen  viiden 
vuoden  aikana  esimerkiksi  Googlen 
tai  Applen  karttoja,  olet  päässyt  kokei¬ 
lemaan  vektoritiilikarttaa.  Molemmat 
pitävät  visusti  omana  tietonaan  käyttä¬ 
mänsä  tekniikat,  mutta  vektoritiiliä  on 
lähdetty  toteuttamaan  myös  avoimen 
lähdekoodin  projekteina  ja  tutkittu  yli¬ 
opistoissa. 

Tällä  hetkellä  omia  kaupallisten  yri¬ 
tysten  ohjelmistoista  riippumattomia 
vektoritiiliä  ja  karttatyylejä  voi  tuottaa 
helpoiten  OpenMapTilesin  ja  MapBo- 
xin  työkaluilla.  OpenMapTiles  on  Klo- 
kan  Technologiesin  vapaa  ja  avoimen 
lähdekoodin  projekti,  jonka  edeltäjä, 
osm2vectortiles,  on  lähtöisin  Sveitsistä 
Rapperswilin  yliopistolta. 

OpenStreetMap 

OpenStreetMap  (OSM)  on  avoin  paik¬ 
katietoaineisto,  "karttojen  Wikipedia”, 
jota  kehittää  OpenStreetMap-yhteisö. 
OpenStreetMap  ei  ole  vain  kartta, 
jota  käyttäjä  voi  tarkastella  ja  editoida 
selaimella.  Se  on  aineisto,  joka  sisäl¬ 
tää  huikean  määrän  vektorimuotoista 
paikkatietoa  ja  niihin  liittyviä  omi- 
naisuustietoja.  Sitä  voidaan  käyttää 
monenlaisten  karttojen  luomiseen, 
kunhan  kartan  luoja  muistaa  laittaa 
karttaansa  tekijänoikeudet  oikein. 

OpenStreetMap  on  perustettu 
2000-luvun  alussa  Englannissa.  Aluk¬ 
si  sitä  päivittivät  yksittäiset  aktivistit 
ja  karttanörtit,  mutta  erilaiset  ryh¬ 
mät  kuten  pyöräilijät,  joukkoliiken- 
neharrastajat,  reissaajat  ja  vaeltajat 


ottivat  sen  omakseen.  Myöhemmin 
eri  organisaatiot  ovat  lahjoittaneet 
siihen  aineistojaan  tai  julkaisseet  nii¬ 
tä  avoimena,  jolloin  niitä  on  voitu 
viedä  OpenStreetMapiin.  Suomessa 
esimerkiksi  on  viety  joiltakin  alueilta 
Digiroadin  aineistosta  ruotsinkieliset 
tiennimet  OSM:ään. 

OSM  on  vaikuttava  esimerkki  vapaa- 
ehtoisvoimin  kerätystä  aineistosta.  Se 
on  epäkaupallinen  ja  demokraattinen. 
Siihen  voi  osallistua  kuka  tahansa  ja 
hyödyntää  mihin  vain.  Se  sisältää  tie¬ 
toa,  jota  ei  löydy  esimerkiksi  Googlen 
kartoista,  koska  OSM  ei  ole  olemassa 
vain  kaupallisia  tarkoituksia  varten. 
OSM  on  esimerkiksi  merkittävä  tie¬ 


tolähde  humanitaarisissa  projekteissa, 
joissa  avun  viemiseksi  perille  tarvitaan 
tietoa  siitä,  missä  on  taloja  ja  teitä. 

Tarkoitusta  varten  on  perustettu 
Humanitarian  OpenStreetMap  -tiimi 
(HOT),  joka  masinoi  kriisialueiden 
kartoitusta  ja  järjestää  "mapathoneja” 
eli  tapahtumia,  joissa  kartoitetaan  ja 
opastetaan  kartoitusta  yhdessä.  Suo¬ 
messakin  on  aktiivinen  HOT-tiimi, 
jonka  mapathoneihin  kuka  vain  on 
tervetullut. 

OSM:ää  käyttävät  monet  kaupalliset 
yhtiöt,  valtioiden  virastot  ja  erilaiset 
organisaatiot.  Sen  suurimpia  hyödyn¬ 
täjiä  on  muun  muassa  MapBox,  Car- 
to,  Strava,  FourSquare,  Facebook  ja 
Suomessa  esimerkiksi  HSL.  OSM:ää 
käyttävät  yritykset  ja  heidän  asiak¬ 
kaansa  päivittävät  sen  aineistoja  jat¬ 
kuvasti.  Joka  kerta,  kun  jokin  yritys 
siirtyy  käyttämään  OSM:ää,  OSM  saa 
lisää  uusia  kartoittajia  -  hyvässä  ja  pa¬ 
hassa,  sillä  vandalismi  on  suhteellisen 
helppoa. 

Esimerkiksi  Pokemon  Go  -pelin 
siirryttyä  Googlen  kartoista  OSM:ään 
mukaan  tuli  paljon  uusia  kartoittajia, 
joista  suurin  osa  halusi  vain  parantaa 
karttoja,  mutta  osa  halusi  sotkea  ja 
häiriköidä  tuhoamalla  tai  siirtelemäl- 
lä  geometrioita.  Osa  teki  pelloille  ja 
merialueille  hienoja  graffitipolygoneja 
(jotka  valitettavasti  täytyi  poistaa).  & 

Esimerkki  OSM-karttojen  vandalisoinnista. 


Mikäli  haluat  itse  kokeilla  vektoritiilien  tekemistä,  ohjeet  siihen  löytyvät  artikkelin  verk- 
kojatkoista  osoitteesta:  github.com/varpushaukka/vektoritiilet 

Commodore- 
sisäpiiri  2018 

Janne  Siren 


Uudella  palstalla  Skrollin  toimituspäällikkö 
Janne  Siren  ruotii  seuraamiaan  teknologia- 
ilmiöitä  ja  -alakulttuureita.  Ensimmäisenä 
vuorossa  on  itseoikeutetusti  tribuutti 
Commodore-sisäpiirille. 


Kaikkivaltiaan  internet-uutis- 
virran,  pikkunäppärien  klik- 
kimagneettiblogausten  ja  yl- 
tiökaupallista  yhteistyötä  pursuavien 
vlogausten  keskellä  mietin,  ylläpitääkö 
kukaan  enää  perinteistä  tietotekniikan 
ajankohtaista  koostepalstaa  -  verkos¬ 
sa  tai  paperilla.  Lähinnä  Mary  Jo  Fo- 
leyn  Ali  About  Microsoft  tuli  mieleeni. 
Foleyn  palsta  suomentuisi  ansaitusti 
Microsoft-sisäpiiriksi. 

Ei  siitä  nyt  niin  kauan  ole,  kun  Suo¬ 
messakin  luovutettiin  kuukausittain 
aukeama  tai  pari  neljännesmiljoonan 
lukijan  tietokonelehdestä  jollekin  har- 
rastelijanklopille  kavereineen.  Nämä 
täyttivät  sivut  kerta  toisensa  jälkeen 
vähän  millä  sattuivat  lystäämään... 
Uhka  vai  mahdollisuus? 

Sisäpiiri  pieni  pyörii 

Sisäpiiri-niminen  palsta  löytyy  mo¬ 
nesta  lehdestä,  mutta  vanhemmat  tie- 
tokoneharrastajat  muistavat  etenkin 
Mikrobitti-lehden  numerossa  9/1986 
alkaneen  sarjan.  Menestyneempien  ta¬ 
savallan  tietokoneiden  varjossa  pyöri 
Jari  Virtasen  ansiokas  Spectravideo/ 
MSX-sisäpiiri,  mutta  se  todellinen  kes¬ 
tohitti  oli  Commodore-sisäpiiri.  Hit- 


tipalstan  ensimmäinen  kirjoittaja  oli 
F-Securen  ja  Nokian  nykyinen  halli¬ 
tuksen  puheenjohtaja  Risto  Siilasmaa. 

Commodore-sisäpiiri  ei  ollut  ko¬ 
lumni  eikä  oikein  kokoelma  uutisia- 
kaan,  vaan  kirjoittajansa  suodattama 
lukujuttu  tietokonemerkin  ja  oman 
harrastuksensa  tapahtumista.  Ensim¬ 
mäisen  Sisäpiirin  Risto  aloitti  avoimes¬ 
ti:  "Otan  myös  ilolla  vastaan  lukijoiden 
ehdotuksia,  ideoita  ja  ajatuksia  palstan 
tiimoilta.  En  nimittäin  itsekään  vielä 
tiedä  mitä  palstalle  kuuluu  ja  mitä  ei.” 
Lopussa  oli  postiosoite  kirjeille. 

Palstasta  kehittyi  juoru-  ja  vinkki- 
kokoelma,  tietotekniikan  Seiska  plus 
Niksipirkka  -  ilman  shokkikuvia,  Si¬ 
säpiiri  kun  oli  lähinnä  tekstiä.  Tätä  ar¬ 
tikkelia  valmistellessani  kysyin  Ristolta 
käytetyistä  lähteistä.  Hän  pahoitteli,  et¬ 
tei  muista,  mutta  tuumaili,  että  palsta 
"raavittiin  kasaan  kaikista  mahdolli¬ 
sista  ja  mahdottomista  lähteistä  -  tie¬ 
dotteet,  muut  lehdet,  maahantuojat, 
kaverit  yms.”  Niitä  lukijakirjeitäkin  sel¬ 
västi  käsiteltiin.  Commodore-sisäpiiri 
oli  hyvin  interaktiivinen. 

Riston  siirryttyä  naputelemaan  "te¬ 
hokasta  AT-yhteensopivaansa”  vuon¬ 
na  1988,  palstaa  jatkoi  Uuno  Turha¬ 


puro  muuttaa  maalle-  ja  Little  Knight 
Arthur  -pelien  tekijä  Pasi  Hytönen 
ja  sitten  vielä  Amiga-kirjailijaksikin 
profiloitunut  Jukka  Marin.  Kukin  teki 
siitä  oman  näköisensä  -  Pasi  painotti 
hieman  enemmän  C64-ohjelmointia 
ja  Jukka  Amiga-niksejä,  kunnes  Sisä¬ 
piiri  hiipui  Commodoren  vanavedessä 
vuoden  1992  aikana.  Nousussa  oli  pari 
uudempaa  palstaa:  PC- vinkit  ja  Bitit 
linjoilla. 

Pääsin  noudattamaan  Sisäpiirin 
tyylistä  subjektiivista  lehdentekota- 
paa  kolme  vuotta  myöhemmin,  kun 
-  avauduttuani  verkossa  Mikrobitin 
Amiga-sisällön  tilasta  -  päädyin  yl¬ 
lättäen  lehden  vakituiseksi  avustajak¬ 
si.  Sain  Mikrobitin  noin  yhden  käden 
sormilla  laskettavat  Amiga- sivut  saat- 
tohoidettavakseni  vuosina  1995-1997, 
ensin  osan  ja  sitten  jotakuinkin  loput¬ 
kin. 

Muun  toimituksen  kiirehtiessä  PC- 
sivujen  parissa,  Amiga-palstasta  tuli 
Sirenin  "sisäpiiri”.  Apua  ei  juuri  annet¬ 
tu,  eikä  pyydetty.  Käytin  inspiraationa 
omaa  harrastustani  sekä  lähteinä  Suo¬ 
men  Amiga-käyttäjät  ry:ssä  luomiani 
verkostoja  kotimaiseen  ja  kansainvä¬ 
liseen  Amiga-yhteisöön.  Kaupallinen 


Pysäytä  aika  -  FREEZE64 


Commodore-maailmassa  tapahtuu 
muutakin.  Uusia  pelejä  julkaistaan 
jatkuvasti  ja  vanhoistakin  löydetään 
uusia  puolia.  Leppoisa  tapa  pysytellä 
näistä  kärryillä  on  jo  kahden  vuoden 
ikään  ehtinyt  FREEZE64-paperilehti 
(freeze64.com)  -  kokoelma  kuusnelo- 
sen  peliarvosteluja,  tekijähaastatteluja 
ja  huijauskoodeja.  Lehden  saa  tilattua 
myös  Suomeen. 

Otin  yhteyttä  lehden  tekijään. 
Graafikkona  varsinaisen  leipänsä  tie¬ 
naava  Vincenzo  ”Vinny”  Mainolfi 
kertoi  harrastaneensa  pitkään  "C64- 


pelien  hakkerointia,  huijauskoodi- 
en  julkaisua,  kasettien  säilömistä  ja 
lehtiin  kirjoittamista.”  Tästä  syntyi 
idea  C64-fanilehdestä,  joka  yhdistäi¬ 
si  nämä.  FROZEN  sai  alkunsa  erää¬ 
nä  aamuna  heinäkuussa  2016.  Nimi 
kesti  päivän,  Disneyn  lakiosaston 
pelossa. 

Jäätävä  fanilehti 

Uusikin  nimi  viittasi  C64:n  laajennus- 
moduulien  kykyyn  pysäyttää  eli  "jää¬ 
dyttää”  ohjelma,  jolloin  sen  tilaa  voi 
muokata,  esimerkiksi  huijauskoodeil- 


la:  ”FREEZE64:n  ensimmäinen  nu¬ 
mero  syntyi  lennosta  päästäni,  joskin 
useimmat  huijaukset/POKE-koodit 
poimin  omasta  kokoelmastani,  jota 
olin  vaalinut  vuodesta  2011  lähtien. 
Minulla  on  tälläkin  hetkellä  24  arkkia 
julkaisemattomia  huijauksia  C64:lle.” 
Näistä  lehden  lukijat  pääsevät  nautti¬ 
maan  tulevissa  numeroissa. 

FREEZE64  on  nykyisin  tasapainoi¬ 
nen  kokoelma  uusia  ja  vanhoja  peliar¬ 
vosteluja,  haastatteluja  ja  cheat-koode- 
ja,  mutta  se  sai  alkunsa  nimenomaan 
huijauksista  -  tilaajat  saavat  edelleen 
jopa  cheat  card  -keräilykortteja.  "Ke- 
hittämäni  huijaukset  ovat  pääasiassa 
sellaisia,  joita  kaipasin  lapsena.  Nyt 

paine  rajoittui  pienten  maahantuojien 
tuotetestitarjokkaisiin. 

En  juurikaan  tiedä,  mitä  lukijat  tyk¬ 
käsivät.  Itse  muistan  ahmineeni  Com- 
modore-sisäpiirejä  ja  tavoittelin  jotain 
samaa  pistämällä  Amiga- sivuilleni 
asioita,  joista  itse  kiinnostuin.  Artikke¬ 
leissa  vilahteli  siipimiehinä  myös  kave¬ 
rejani,  joilla  sattui  olemaan  kiinnosta¬ 
via  lisälaitteita  tai  ohjelmia. 

Uudet  vaatteet,  sama  kone 

Vuoden  2018  Commodore-sisäpiirissä 
kirjoitettaisiin  varmastikin  kohutuista 
retrotuoteuutuuksista:  C64  Reloaded 
MK2  (Skrolli  2018.1),  THEC64  Mini 
(Skrolli  2018.2)  ja  Ultimate-64  (s.  52) 
-  kolme  uutta,  mielipiteitä  jakavaa  tul¬ 
kintaa  Commodore  64  -klassikkotieto- 
koneesta. 

Sain  itsekin  tuntea  ristivedon  na¬ 
hoissani  kirjoitettuani  Skrolliin  Jens 
Schönfeldin  C64  Reloadedista.  Tois¬ 
ten  mielestä  kun  ”uusnelonen”  kan¬ 
nattaisi  rakentaa  kilpailevan  Ultima- 
te- 64 -emolevyn  ympärille.  Jens  on 
ristiriitainen  hahmo,  joka  on  työteli- 
äisyydestään  huolimatta  jättänyt  taak¬ 
seen  myös  särjettyjä  lupauksia.  Hänen 
tuotoksensa  on  kuitenkin  tästä  kolmi¬ 
kosta  uskollisin  alkuperäiselle. 

Ultimate-64:n  tekijä  Gideon  Zwei- 
jtzer  on  pidettyjä  taustalla  oleva  1541 
Ultimate  -tuoteperhe  (Skrolli  2017.1, 
2018.2)  syystäkin  arvostettu.  Ultima- 
te-64  onkin  joillekin  se  odotetumpi 
uutuus.  Siinä  missä  C64  Reloaded 
käyttää  pitkälti  alkuperäisiä  piirejä, 
Ultimate-64  perustuu  ohjelmoitavaan 


minulla  on  välineet  ja  taidot  tutkia  pe¬ 
lejä,  joten  palaan  vanhoihin  suosikkei¬ 
hin  ja  muokkaan  niitä  -  laitan  hahmot 
lentämään  tai  kävelemään  seinien  läpi. 
Miksipä  ei!” 

Kysyin  lehden  tekijöistä  ja  Vinny 
vastasi,  että  ”95  prosenttia  lehdestä 
on  edelleen  minun  yksin  tuottamaa¬ 
ni.  Saan  kyllä  uutisia  pelinkehittäjiltä, 
usein  yksinoikeudella  -  tämä  tapahtuu 
aina  viime  hetkellä  ennen  numeron 
julkaisua,  jotta  tieto  on  tuoretta.  Zzap! 
64  -lehden  Julian  Rignall  kirjoittaa 
myös  omaa  kolumniaan,  jossa  hän 
muistelee  aikaansa  lehdessä...  Lisäksi 
hyvä  ystäväni  Frank  Gasking  auttelee 
oikoluvussa.” 


FPGA-piiriin  ja  sen  liitinpatteristoa 
on  rankasti  modernisoitu.  Itse  en  pidä 
Ultimate-64:ää  varsinaisesti  C64  Re- 
loadedin  kaltaisena  replikatuotteena. 
Kiinnostava  se  silti  on. 

THEC64  Mini  on  kauimpana  alku¬ 
peräisestä  -  se  on  täysin  emulaattori- 
pohjainen,  eikä  sisäinen  näppäimistö 
toimi.  Halvan  peliohjaimen  ja  puut¬ 
teellisen  brändäyksensä  (Commodo- 
re-logot  puuttuvat)  vuoksi  se  ei  nouse 
Nintendonkaan  miniretroesikuvien 
laatutasolle.  Kaikilla  kolmella  voi  kui¬ 
tenkin  oikein  mainiosti  kuusnelostella. 

Jumppa  jatkuu:  Huhut  kertovat 
Jensin  tuotteen  seuraajasta,  nimel¬ 
tään  C64  Reloaded  MK3.  Kyseessä  on 
Ultimate-64:n  tapaan  FP  G  A- ratkaisu, 
perustuen  Turbo  Chameleon  -moduu¬ 
liin,  jonka  juuret  ovat  mutkan  kautta 
vuosituhannen  alun  C-One/C64DTV- 
projekteissa  (ks.  Skrolli  2018.2). 

Tekijänoikeusviidakko 

Commodore-maailman  nykytila  saa 
pohtimaan  yhteistyön  voimaa.  C64  Re- 
loadedin  Commodore-lisenssi  ja  oikea 


Muu  -  suunnittelu,  haastattelut,  hui¬ 
jaukset,  painon  järjestely,  postitus  -  on 
Vinnyn  käsissä.  Kaikki  materiaali  leh¬ 
dessä  on  uutta,  eikä  sitä  ole  julkaistu 
muualla.  ”Yritän  myös  haastatella  C64- 
julkkiksia,  joista  en  ole  kuullut  aikai¬ 
semmin  -  välttäen  pakollisia  Jeff  Min- 
ter-  ja  Tony  Crowther  -haastatteluita. 
Seuraavalle  kahdeksalle  numerolle  on 
jo  huikeat  haastattelut  tehtynä”,  Vinny 
lupaa. 

Pieni  ilopilleri 

”Minulla  ei  ole  mitään  tiettyä  kuvaa 
lehdestä  mielessäni,  luon  vain  jotain, 
josta  itse  pidän  ja  josta  tiedän  lukijoi¬ 
den  pitävän  -  kuitenkin  jotain  erilais- 


Competition  Pro  -peliohjain  olisivat 
parannus  THEC64:n  laatuvaikutelmal- 
le.  C64  Reloaded  MK2  hyötyisi  sisäises¬ 
tä  levykeasemaemulaattorista,  jollainen 
Ultimate-64:ssä  on.  Ultimate-64  /  1541 
Ultimate  ja  C64  Reloaded  MK3  /  Turbo 
Chameleon  taas  ratkovat  samoja  asioi¬ 
ta  tuplavaivalla,  molemmissa  kun  on 
omat  SID-  ja  1541-emulaationsa  sekä 
C64-piirien  uusiototeutuksensa.  (Vielä 
kolmannen  1541-emulaation  saa  nyt 
Raspberry  Piille,  Pii 541:  cbm-pil541. 
firebaseapp.com.) 

Oma  lukunsa  on  Commodore  Ami- 
gan  käyttöjärjestelmien  hajaannus 
puoleen  tusinaan  leiriin,  joka  jatkuu 
jo  kolmatta  vuosikymmentään  (Skrolli 
2017.3).  Kysyin  Commodore-oikeuk- 
sia  haalineen  italialaisen  Cloanton 
-  yhtiö  Amiga/C64  Forever  -emu- 
laattorituotteiden  takana  -  Michael 


Battilanalta,  olisiko  hajaannukselle 
tehtävissä  jotain.  Tunnemme  Micha¬ 
elin  kanssa  vuosikymmenten  takaa  ja 
hän  sanoi  paljonkin,  jota  ei  tähän  ilkeä 
painaa.  Sain  sen  kuvan,  että  Michael 
yrittää.  ► 


FREEZE64.  Verrokkina  A4-kokoinen  Skrolli. 

Michael  avasi  myös  Commodoren 
aikaan  ulottuvia  tekijänoikeuskysy¬ 
myksiä:  ”Erilaiset  tekijänoikeudet 

Commodore-yhtiöiltä,  New  Yorkin 
konkurssihuutokaupalta  Escomille, 
sitten  Gatewaylle,  Amigalle  [eli  Ami¬ 
no -startupille]  ja  lopulta  Cloantolle 
ovat  julkista  tietoa  Yhdysvaltain  teki¬ 
jänoikeustoimistossa.  Cloanto  hankki 
Commodore-Amiga-tekijänoikeudet, 
jotka  sisältävät  8 -bittiset  työt,  mon¬ 
ta  vuotta  sitten...  Patentit  sen  sijaan 
vanhenivat  Gateway- vuosien  aikana  ja 
tavaramerkit  ovat  hajaantuneet  -  osa 
on  kuitenkin  Cloantolla  ja  osaan  Clo- 
antolla  on  yhteishallinta.” 

Cloanton  logo  löytyy  esimerkiksi 
THEC64  Minin  pakkauksesta.  Sain 
kuulla,  että  THEC64:llä  on  Cloantol- 
ta  tekijänoikeuslisenssi  -  varsinaisesti 
Cloanton  tuotteesta  ei  ole  kysymys. 
Commodore-logoa  koneesta  ei  kuiten¬ 
kaan  löydy.  THEC64:n  Commodore- 
logon  puutteesta  Michael  totesi  ”ettei 
voi  puhua  heidän  puolestaan”,  mutta 
perimmäinen  syy  on  selvä:  juuri  sitä 
Cloanto  ei  omista,  joten  Cloantolta 
minikonsolille  hankittu  tekijänoikeus- 
lisenssi  ei  kata  Commodore-logoa. 

Escom  myi  Commodore-logon  aika¬ 
naan  hollantilaiselle  Tulipille  tämän  PC- 
mallistoa  varten.  Tulip  meni  konkurssiin 
2009,  ja  logo  ”on  ilmeisesti  sittemmin 
siirretty  yhtiölle  Aruballa”,  Michael  ker¬ 
taili.  Todistettavasti  lisenssisopimuk¬ 
sia  on  edelleen  tarjolla.  C64  Reloaded 
MK2:sta,  jossa  logo  on,  löytyy  maininta: 
”Commodore  is  a  registered  trademark. 
It  is  used  Worldwide  under  license.” 

Raha  lienee  puhunut  -  olisikohan 
maksanut  liikaa  lisensoida  se  logo- 

ta,  ei  Zzap!  64:sta  uudestaan.  Jotain  vä¬ 
hän  syvällisempää  ja  haastavampaa... 
En  alkujaan  ajatellut  edes  arvostella 
lehdessä  C64-pelejä,  mutta  sitten  ne¬ 
rokkaat  ohjelmoijat  kehittivät  upeita 
uusia  pelejä,  joita  en  voinut  ohittaa.” 

Entäpä  uusi  Commodore-rauta  - 
asenne  tuskin  on  ainakaan  negatii¬ 
vinen,  kun  kannessa  komeilee  ”Fully 
compatible  with  THEC64  Mini”  -logo? 
Vinny:  ”C64-raudan  modernisointi 
sopii  minulle  hyvin.  Omistan  Minin 
ja  olen  julkaissut  vinkkejä  sillekin. 
Olen  myös  tilannut  Ultimate-64:n... 
En  ole  suunnitellut  käsitteleväni  näitä 


MEGA65.  Kuva:  ©  MEGA  Museum  of 
Electronic  Games  &  Art,  m-e-g-a.org. 


Oikealla  C256  Foenix.  Kuva:  Stefany  Allaire. 


kin  THEC64:ään.  Tätä  tyylivirhettä 
enemmän  minua  tosin  harmittaa, 
että  peliohjaimen  mikrokytkimistä  on 
säästetty. 

Commodore,  quo  vadis? 

Unelma  yhteisestä,  kehittyvästä 
Commodore-perintöisestä  alustas¬ 
ta  heräilee  aina,  kun  joku  aloittaa 
uuden  projektin.  Optimistisimmat 
harrastajat  hehkuttavat,  että  olisi¬ 
ko  tässä  vihdoin  jotain,  jonka  taakse 
kaikki  voisivat  asettua.  Mielenkiintoi¬ 
sia  projekteja  syntyykin  kuin  sieniä 
sateella,  myös  sellaisia,  jotka  vievät 
teknologiaa  eteenpäin.  Kuten  Paul 
Gardner-Stephenin,  Detlef  Hastikin 
ja  kumppaneiden  MEGA65  (mega65. 
org)  tai  Stefany  Allairen  C256  Foenix 
(c256foenix.com)  -  uus-Commodore 
65  ja  hemohesiä  vetänyt  C128D. 

Valitettavasti  useimmat  projektit 
pysyvät  irrallisina,  pienen  piirin  jut¬ 
tuina,  mikä  venyttää  valmiiksi  rajal¬ 
lisen  markkinan  voimavaroja  entis¬ 
täkin  ohuemmalle.  Kriittistä  massaa 
etenkin  uutta  teknologiaa  käyttävälle 

lehdessä,  mutta  kuka  tietää,  mitä  vaik¬ 
kapa  vuoden  aikana  tapahtuu!  Tämä 
on  oman  fanilehden  hauskuus.  Ainoa 
suunnitelmani  on  jatkaa  uuden  sisäl¬ 
lön  keksimistä.” 

Harrastajan  intohimon  lisäksi  Vin- 
nyn  tausta  graafikkona  näkyy  loppu¬ 
tuloksessa.  A5-kokoinen,  30-40-si- 
vuinen  FREEZE64  on  pieni  ilopilleri: 
pirteän  nätti,  brittiläisellä  puujalka- 
huumorilla  kuorrutettu  laatutuotos. 
Lehti  vieläpä  ilmestyy  yllättävän  usein 
ollakseen  ”vain”  reilun  300  tilaajan 
harrastelijajulkaisu  -  kymmenisen 
kertaa  vuodessa. 


sisällölle  on  vaikea  saavuttaa,  jos  mi¬ 
kään  hanke  ei  nouse  muiden  yläpuo¬ 
lelle.  Lieneekin  niin,  että  se  pienin  yh¬ 
teinen  nimittäjä  -  mihin  Commodore 
asiat  aikanaan  jätti  sekä  tämän  toisin¬ 
taminen  uudestaan  ja  uudestaan  -  on 
jatkossakin  harrastuksen  keskiössä. 

Yhdestä  ”uudesta”  asiasta  kaikki 
sentään  taitavat  olla  samaa  mieltä: 
kaksi  SIDiä  on  parempi  kuin  yksi.  To¬ 
sin  Commodore  toteutti  tämänkin  jo 
C65:ssä... 

Tavataan  taas  ensi  numerossa!  Pals¬ 
talle  voi  kirjoittaa  osoitteeseen:  janne@ 
skrolli.fi  & 

P.S.  Oli  Michaelilla  vinkata  vähän  pil¬ 
kettä  silmäkulmaankin.  Osoite  Ami¬ 
ga,  com  sisältää  vuosien  pelleilyn  (ks. 
Skrolli  2017.3)  jälkeen  viimein  uuden 
viestin.  Lähdekoodissa  on  myös  sala¬ 
peräinen  kommentti. 

<div  class="amiga-style"> 

<hl>Do  you  remember  when  Amiga</hl> 
<hl>meant  friend?  We  do.</hl> 

</—  2B 7DE69877C89AB038ADC85E65E64C8 
2FF1AFB4F3224A9DE44BFACFAB990E333  —> 
</div> 


Digilukijat  tosin  älkööt  vaivautu¬ 
ko,  Vinnyn  kommentti  pdf-versiosta 
on  ”never  going  to  happen”.  Onneksi 
kompakti  paperilehti  mahtuu  ahtaam¬ 
paankin  kotiin.  Koko  FREEZE64-ko- 
koelma  vie  vähemmän  tilaa  kuin  vii¬ 
me  vuoden  Skrollit.  Suosittelen!  Kun 
Commodore-rautapuolen  taistelevat 
metsot  ahdistavat,  tämä  pamfletti  pa¬ 
lauttaa  väkisinkin  hymyn  huulille. 

Se  Zzap!  64  -lehtikin  muuten  tekee 
paluuta,  ainakin  hetkeksi:  128-sivui- 
nen  Zzap !  64  Annual  2019  rahoitettiin 
Kickstarterissa  ja  lähti  painoon  elo¬ 
kuussa  (kck.st/2Kfekkq).  & 

Rauta 


Ultimate-64 

Nepä  astuu  nykyaikaan 


Ultimate-64  on  hollantilaisen 
Gideon  Zweijtzerin  näke¬ 
mys  modernista  Commodore 
64:stä.  Se  on  alkuperäiseen 
koteloon  sopiva  FPGA-tekno- 
logiaan  perustuva  emolevy. 
Gideon  on  aiemmin  tehnyt 
Skrollissakin  käsitellyn  1541 
Ultimate  -levyasemaemulaat- 
torin. 

Teksti:  Jarkko  Lehti 
Kuvat:  Jarkko  Lehti, 

ultimate64.com 


Ultimate-64  koostuu  kahdes¬ 
ta  FPGA-ytimestä,  joista 
toinen  emuloi  Commodore 
64:n  rautaa  ja  toinen  on  melko  suo¬ 
raan  1541  Ultimatesta  tuttu  levyase¬ 
ma-  ja  moduulilaajennusyksikkö. 
Molemmat  ytimet  sykkivät  samalla 
FPGA-piirillä.  Tällä  lähestymistavalla 
on  suhteellisen  helppo  kehittää  mo¬ 
lempia  projekteja  rinnakkain,  jolloin 
jo  aiemmin  hankitut  1541  Ultimatet 
eivät  putoa  kehityksen  kelkasta.  Yh¬ 
den  miehen  projektiksi  tehtävää  on 
kertynyt  huomattava  määrä,  joten 
päivitysten  tekeminen  on  aina  pois 
laitteiden  valmistukselta  ja  päinvas¬ 
toin.  Tällä  hetkellä  laitteiden  päivityk¬ 
set  kulkevatkin  sykleissä  sen  mukaan, 
miten  laitteiden  rakennukselta  ja  pos- 
tittelulta  jää  aikaa. 


Gideon  kertoi,  että  hänen  alkuperäi¬ 
nen  suunnitelmansa  oli  tehdä  nimen¬ 
omaan  C64-toteutus,  mutta  yleisön 
pyynnöstä  alkuperäisen  projektin  pää¬ 
huomio  siirtyikin  levyasemapuolelle. 
Se  osoittautuikin  varsinaiseksi  menes¬ 
tystarinaksi.  Alkuperäinen  suunnitel¬ 
ma  FPGA-kuusnelosesta  kuitenkin  eli 
omaa  elämäänsä  taustalla,  ja  kun  hän 
varovasti  esitteli  projektinsa  ja  pyy¬ 
si  kiinnostuneita  lähettämään  postia 
alustavasta  varauksesta,  meni  postilaa¬ 
tikko  tukkoon  kiinnostuneiden  vies¬ 
teistä. 

Ensimmäinen  näkemys  laitteesta  si¬ 
sälsi  paikan  vain  yhdelle  SID -piirille, 
mutta  yleisön  reaktioiden  perusteella 
hän  joutui  piirtämään  piirilevyn  uusik¬ 
si  ja  lisäämään  siihen  paikan  toiselle¬ 
kin.  Samassa  yhteydessä  Gideon  miet- 

ti,  tekisikö  hän  laitteesta  halvemman 
pienemmällä  FPGAdla  vai  laittaisiko 
laitteeseen  isomman,  nopeamman  ja 
kalliimman  Altera  Cyclone  V  -piirin. 
Yhteisön  palaute  oli  lähes  yksimielinen 
paremmasta  laitteesta  hinnan  kustan¬ 
nuksella.  Tämä  olkoon  esimerkkinä 
siitä,  miten  yhteisöllä  oli  mahdollisuus 
vaikuttaa  laitteen  ominaisuuksiin. 

Kokoa  ja  kytke 

Itse  laite  sisältää  vain  piirilevyn  ja  vir¬ 
talähteen  -  loput  osat  tarvitaan  joko 
rikkinäisestä  C64:stä  tai  muista  vara¬ 
osista.  Laitteen  käyttöönottoon  tarvi¬ 
taan  siis  Commodore  64:n  kuoret  ja 
näppäimistö.  Helpoimmalla  pääsee, 
kun  hankkii  niin  sanotun  leipälaatik- 
komallin  kuoret,  mutta  jos  haluaa  käyt¬ 
tää  uudempaa  C-mallia,  pitää  hankkia 
myös  näppäimistö  tuet  tai  muokata 
alkuperäisiä  hieman,  jotta  ne  soveltu¬ 
vat  uuden  piirilevyn  kanssa.  Tämä  on 
yksinkertaista  näpräämistä  osaavalle, 
mutta  jos  peukalo  ei  sijaitse  tavan¬ 
omaisella  paikalla,  kannattaa  rohkeasti 
kysellä  apua  muilta  harrastajilta.  Yh¬ 
teisö  onkin  jo  luonut  3D-tulostettavia 
osia  Ultimate-64:n  kotelo  sovitusta  var¬ 


ten,  joten  jos  omistat  3D-tulostimen 
tai  tuttavallasi  on  sellainen,  kannattaa 
käydä  vilkaisemassa,  mitä  Thingiver- 
sestä  löytyy  hakusanalla  ”ultimate64”. 

Laite  liitetään  nykyaikaiseen  televi¬ 
sioon  HDMI -kaapelilla,  mutta  myös 
kuvaputkimonitoriin  kytkeminen  on¬ 
nistuu.  Vanhat  videokaapelit  kuitenkin 
saattavat  kaivata  pientä  päivitystä,  sillä 
esimerkiksi  "stereoäänen”  kytkemiseksi 
tarvitaan  kaapeliin  ulostulo  toiselle¬ 
kin  kanavalle.  Laitteesta  on  mahdol¬ 
lista  saada  kuva  samaan  aikaan  sekä 
HDMLstä  että  analogisesta  ulostulosta, 
joko  S-video-  tai  RGB-muodossa.  Ää¬ 
net  on  mahdollista  saada  digitaalisena 
HDMI-liitännästä  tai  analogisena  DIN- 
liitännästä.  Lisäksi  emolevyltä  löytyy 
SIDTAP-liitin,  josta  on  mahdollista  ot¬ 
taa  ääni  suoraan  oikeilta  SID -piireiltä, 
jos  sellaiset  on  emolevylle  asentanut. 

HDMI-kuva  tulee  ulos  standardissa 
PAL-moodissa  720x576p,  50,12  hert¬ 
sin  taajuudella.  Linjat  tulevat  tuplat¬ 
tuna,  jolloin  alkuperäinen  resoluutio 
skaalautuu  täydellisesti.  Näyttölaitteen 
harteilla  on  sitten  se,  miten  pikselit 
asettuvat  kulloinkin  käytössä  olevalle 
ruudulle.  Asetuksista  on  myös  mah¬ 


dollista  aktivoida  niin  sanotut  scanli- 
net,  jolloin  joka  toinen  kuvalinja  tum¬ 
mennetaan  hieman.  Tämä  saa  kuvan 
näyttämään  hieman  samanlaiselta  kuin 
tarkemmissa  kuvaputkimonitoreissa 
aikanaan.  Scanline-asetus  tuntuu  ja¬ 
kavan  harrastajien  kesken  mielipiteet: 
toisille  se  on  ehdoton  vaatimus  ja  toi¬ 
nen  puoli  ei  missään  nimessä  halua  sitä 
käyttää. 

U64:ssä  ei  ole  niin  sanottua  frame- 
bufferia,  jolloin  viivettä  kuvanmuo¬ 
dostuksessa  ei  pääse  muodostumaan, 
vaan  kuva  piirretään  siis  reaaliajassa. 
Mitään  mittauksia  viiveestä  minun  ei 
ole  valitettavasti  mahdollista  tehdä, 
mutta  viive  on  huomaamaton.  Tässä 
onkin  ehkä  se  suurin  ero  emulaation  ja 
rautatoteutuksen  välillä:  äänet  ja  kuva 
pyörivät  täysin  synkronoituina  aivan 
kuin  aidollakin  Commodore  64:llä. 
Näyttölaitteen  omalle  latenssille  ei  voi 
mitään,  mutta  sitä  voi  yrittää  minimoi¬ 
da  esimerkiksi  television  pelimoodilla, 
jos  sellainen  on  käytettävissä. 

Laajenee  joka  suuntaan 

Massamuistia  varten  emolevyltä  löytyy 
kolme  USB-liitintä.  Verkkoa  varten  on 


SidTap-liittimestä  saa  aidon  äänen  ulos  aidoista  SID-piireistä. 

Ethernet-liitin  sekä  integroitu  WLAN- 
piiri,  joka  tätä  artikkelia  kirjoitettaessa 
ei  vielä  ole  aktivoitu  laitteen  ohjelmis¬ 
ton  puolelta.  Ulkoiset  ”uudet”  liitännät 
on  sijoitettu  C64:n  kotelon  USER- 
PORT-liittimen  reikään,  joka  suurelle 
osalle  käyttäjiä  onkin  ollut  turha.  Piiri¬ 
levyllä  on  kuitenkin  USERPORT-liitin, 
johon  on  mahdollista  myöhemmin 
liittää  välikaapelin  avustuksella  käyttä- 
jäporttiin  kytkettäviä  lisälaitteita.  Kor¬ 
tilla  on  kasettiasemaliitin  ja  luonnol¬ 
lisesti  myös  levyasemaliitin  ulkoisten 
IEC-laitteiden  liittämistä  varten.  Vir- 
taliitin  ja  virtakytkin  ovat  oikeilla  pai¬ 
koillaan,  mutta  virtalähteenä  toimii  12 
voltin  perusvirtalähde.  Virtanappi  on 
painonappi,  jolla  on  monta  tehtävää. 

Virtanappia  painamalla  laite  herää 
henkiin,  lyhyellä  painalluksella  auke¬ 


aa  laitteen  menu,  hieman  pidemmäl¬ 
lä  painalluksella  laite  resetoituu  ja 
4  sekunnin  pituisella  painalluksella 
sammuu.  Tämä  voi  tuntua  hankalal¬ 
ta,  mutta  pienellä  harjoittelulla  käyttö 
onnistuu  oikein  joka  kerta.  Virta-led 
kertoo  laitteen  tilasta,  ja  alkuperäisen 
ledin  tilalle  onkin  mahdollista  vaihtaa 
kaksivärinen  led,  jolloin  laitteen  tilas¬ 
ta  saadaan  monipuolisemmin  tietoa 
vain  ledin  väriä  seuraamalla.  Esimer¬ 
kiksi  levyaseman  aktiviteettiledi  on 
mahdollista  yhdistää  tähän. 

Myös  moduuliportti  on  paikallaan, 
mutta  sen  kanssa  on  vielä  pieniä  yh¬ 
teensopivuusongelmia.  Osa  vaati- 
vimmista  moduuleista  ei  toistaiseksi 
toimi,  mutta  esimerkiksi  kokeilema¬ 
ni  pelimoduulit  tuntuivat  toimivan. 
Henkilökohtaisesti  ikävin  asia  on 


IDE64-moduulin  toimimattomuus, 
mutta  siihen  on  luvattu  korjaus  ajal¬ 
laan. 

Laiteohjelmiston  nykytilanne 

Kaikki  yleisimmät  C64-harrastajien 
käyttämät  tiedostomuodot  ovat  tuet¬ 
tuna,  joten  laitteella  voi  suoraan  ajaa 
vaikkapa  internetistä  löytyviä  tiedosto¬ 
ja.  Levykeasemalle  tarkoitetut  levyku- 
vat  näkyvät  levyasemana  ja  yksittäiset 
tiedostot  voi  käynnistää  suoraan.  Laite 
tukee  myös  isoa  valikoimaa  erilaisia 
moduuleja,  kuten  EasyFlashia.  Myös 
pelitilanteen  tallennus  EasyFlashille 
on  tuettuna.  Uusin  gmod2- formaatti  ei 
kuitenkaan  vielä  toimi,  mutta  uskoisin 
senkin  tulevan  mukaan  ajan  kanssa. 
Jos  taas  nostalgian  huipun  muodostaa 
pelien  lataus  kasetilta,  sekin  onnistuu 
.tap-formaatin  tiedostoilla,  jolloin  pe¬ 
lin  lataus  on  täsmälleen  yhtä  hidasta 
kuin  lapsuudessa  -  joskin  ilman  ka- 
settiaseman  säätöä.  Tarkimmat  nostal¬ 
gian  nälkäiset  voivat  tietenkin  kytkeä 
laitteeseen  aidon  C2N-kasettiaseman 
ja  fiilistellä  myös  oikeiden  kasettien 
kanssa. 

Ultimate-64  on  kaikesta  toiminnal¬ 
lisuudestaan  huolimatta  vielä  melko 
kesken.  Rauta  itsessään  tuntuu  tosin 
hyvinkin  valmiilta  ja  toisen  valmist- 
userän  versioon  1.2  tehdyt  muutokset 
olivat  todella  pieniä.  Itse  jäin  kaipaa¬ 
maan  heti  HDMI-liitännän  paletin- 
säätöä,  sillä  nykyinen  paletti  varsin¬ 
kin  sinisen  värin  osalta  tuntuu  olevan 
hieman  pielessä.  Gideon  on  kuitenkin 
luvannut,  että  heti  kun  hän  ehtii,  lait¬ 
teeseen  on  tulossa  erilaisia  esivalin- 
toja  paletille  ja  myös  mahdollisuus 
oman  paletin  tekemiseen.  HDMI- 
ulostulon  äänissä  on  myös  vielä  on¬ 
gelmaa,  esimerkiksi  yksi  kokeilemani 
AV- vahvistin  ei  suostunut  toistamaan 
ääniä  ollenkaan  HDMI:n  kautta,  vaik¬ 
ka  kuva  oli  täydellinen.  Äänet  toistui¬ 
vat  kuitenkin  moitteetta  kokeilemis¬ 
sani  näytöissä  ja  televisioissa.  Tähän 
on  varmastikin  tulossa  korjauksia,  jos 
ja  kun  ongelman  perimmäinen  syy 
selviää.  Ultimate-64:llä  pystyy  dump- 
paamaan  näyttöjen  EDID -tiedot  tie¬ 
dostoon,  ja  näitä  olenkin  lähettänyt 
Gideonille  tutkittavaksi  ominaisuuk¬ 
sien  parantamiseksi.  Samoin  joystick- 
portteja  ei  voi  ohjelmallisesti  vaihtaa 
ristiin,  vaan  edelleen  joudumme  vaih¬ 
tamaan  fyysisesti  joystickia  portista 
toiseen  pelien  vaatimuksien  mukaan. 

Ensimmäisen  piirilevyversion  erikoisuus:  90  astetta  kääntynyt  näppäimistön  liitin. 


Tämäkin  puute  on  suunnitelmissa 
korjata. 

C64  uuteen  aikakauteen 

Joku  voi  luonnollisesti  miettiä,  mihin 
tällaista  laitetta  ylipäätään  tarvitaan. 
Tähän  on  helppo  vastata  jo  yksistään 
siksi,  että  nykyisillä  näytöillä  on  vaikea 
saada  edes  tyydyttävää  kuvaa  Com¬ 
modore  64:stä  ilman  kalliita  HDMI- 
muuntimia.  Ultimate-64:n  voi  kytkeä 
suoraan  television  HDMI -liitäntään. 
Tämän  lisäksi  laite  tarjoaa  joustavuut¬ 
ta,  jota  aidolla  C64:llä  ei  saavuteta: 
käyttökokemus  siirtyy  tälle  vuositu¬ 
hannelle,  vaikka  laite  edelleen  onkin  se 
tuttu  ja  turvallinen  C64.  Vaikka  Com¬ 
modore  64:n  erikoispiirit  on  toteutettu 
nykyteknologialla,  yhteensopivuus  ja 
toimivuus  on  aivan  omaa  luokkaan¬ 
sa,  jos  verrataan  aiempiin  yrityksiin 
FPGA-toteutuksien  saralla.  Tekemistä 
kuitenkin  vielä  riittää,  että  päästään 
vielä  lähemmäksi  "täydellistä”  toteu¬ 
tusta.  Sataprosenttiseen  yhteensopi¬ 
vuuteen  tuskin  päästään  koskaan,  sillä 
jo  eri  C64:n  versiot  C128:sta  puhumat¬ 
takaan  ovat  erilaisia,  kun  riittävän  lä¬ 
heltä  tarkastellaan. 


Mitä  on  tulossa? 

Koska  laite  on  toteutettu  FPGA-tek- 
nologialla,  se  on  helposti  muunnelta¬ 
vissa.  Jossain  vaiheessa  tulevaisuutta 
laite  voisi  olla  esimerkiksi  VIC-20, 
C16,  C128  tai  jotain  muuta.  Rahojaan 
ei  kuitenkaan  kannata  heitellä  ruu¬ 
tuun  näiden  ominaisuuksien  toivossa, 
sillä  laitteen  kehittäjä  ei  ole  ainakaan 
toistaiseksi  ilmoittanut  kiinnostustaan 
toteuttaa  muuta  kuin  C64.  Muita  mie¬ 
lenkiintoisia  mahdollisuuksia  tarjoaa 
C64:n  prosessorin  kiihdyttäminen: 
Gideonin  mukaan  siihen  olisi  helppo 
saada  jopa  20-kertainen  vauhti.  Aika 
kuitenkin  näyttää,  onko  tämän  toteut¬ 
taminen  mahdollista  ilman  suurempia 
ongelmia. 

On  myös  mahdollista,  että  Gideon 
avaa  laitteen  FPGA:n  lähdekoodit  1541 
Ultimate  -tyyliin,  jolloin  kaikille  tulisi 
mahdollisuus  osallistua  uusien  omi¬ 
naisuuksien  kehittämiseen.  Tämä  on 
kuitenkin  hyvin  vaativaa,  eikä  vapaaeh¬ 
toisia  ole  juurikaan  löytynyt  auttamaan 
edes  1541  Ultimaten  kanssa.  Lisäksi  hu¬ 
hut  kertovat,  että  Jens  Schönfeld  on  te¬ 
kemässä  C64:lle  Reloaded  MK3  -emo¬ 
levyä,  joka  sisältäisi  FPGA- teknologiaa 
piirien  emuloimiseen.  Jo  markkinoilla 


oleva,  ohjelmistopohjaista  emulaatio- 
ta  käyttävä  THEC64  Mini  taas  kertoo, 
että  kysyntää  Commodore  64:lle  tuntuu 
olevan.  Zooparty  2017:llä  Gideon  sanoi 
haastattelussa,  että  mahdollisesti  julkai¬ 
see  lähdekoodit,  mutta  aikoo  miettiä 
sitä  hyvin  tarkkaan  oletettavasti  kilpai¬ 
lun  vuoksi. 

Laitteen  voi  tilata  itselleen  osoit¬ 
teessa  ultimate64.com.  Tällä  hetkellä 
sivuston  kautta  pääsee  ennakkoti- 
lauslistalle  ja  laitteen  valmistuessa  saa 
sitten  lisäohjeita  maksun  ynnä  muun 
suhteen.  Facebookin  ”1541  Ultimate” 
-ryhmässä  on  myös  aktiivinen  yhteisö, 
josta  voi  löytää  lisätietoa.  & 


Käykää  katsomassa  myös  Ultimate- 
64:ää  esittelevä  video  Skrollin  verkko- 
jatkoista  osoitteesta:  skrolli.fi/numerot 

Kirjat 


Aloittelijan 
tietokonekirja 
täyttää  35  vuotta 

Aloittelijan  tietokonekirja  on  teos,  jota  moni  vanhan 
polven  ohjelmoija  muistelee  kaiholla.  Legendaarinen 
kirja  täyttää  tänä  vuonna  35  vuotta,  eivätkä  BASIC- 
ohjelmointi  ja  robotit  ole  kadottaneet  viehätystään. 
Moni  asia  ohjelmoinnin  oppimisessa  on  kuitenkin 
muuttunut  vuosien  saatossa. 

Teksti:  Antti  Laaksonen 

Kuvat:  Tammi  /  Antti  Laaksonen,  ReadMe 

Aloittelijan  tietokonekirja 
muodostuu  kolmesta  osas¬ 
ta,  jotka  ovat  tutustumme 
mikroon”,  tietokoneen 
ohjelmoiminen”  ja  "avaruuspelejä  tie¬ 
tokoneella”  Vaikka  kirjan  nimenä  on 
yleisesti  tietokonekirja,  se  käsittelee 
lähinnä  ohjelmointia:  toinen  ja  kolmas 
osa  on  omistettu  kokonaan  ohjelmoin¬ 
nille.  Toisaalta  mitäpä  muutakaan  koti¬ 
mikrolla  olisi  voinut  tehdä  80-luvulla? 

Kirja  ilmestyi  Suomessa  Tammen 
kustantamana,  ja  se  on  käännös  britti¬ 
läisen  Usborne-kustantamon  teoksesta 
The  Beginners  Computer  Handbook 
vuodelta  1983.  Usborne  tunnetaan 
muistakin  legendaarisista  lasten  käsi¬ 
kirjoista.  Esimerkiksi  tänä  vuonna  pal¬ 
jon  huomiota  saanut  Noidan  käsikirja 
on  peräisin  Usbornelta,  samoin  Vakoi¬ 
lijan  käsikirja.  80-luvulla  Usbornella 
oli  kokonainen  sarja  englanninkielisiä 
ohjelmointia  käsitteleviä  lastenkirjoja. 

Nykypäivänä  aloittava  ohjelmoija 
voi  valita  kielensä  suuresta  joukosta 
vaihtoehtoja,  mutta  80-luvulla  tällaista 
ongelmaa  ei  ollut:  ensimmäinen  kieli 
oli  BASIC,  joka  tuli  koneen  mukana. 
Valinta  oli  niin  itsestään  selvä,  ettei  sitä 
kummemmin  kirjassa  perustella,  vaik¬ 
ka  myös  Pascal-kieltä  ja  jo  unohdettua 
PILOT-kieltä  esitellään  ohimennen. 
Tässä  yhteydessä  kirja  mainitsee  Pas¬ 
calin  olevan  monien  mielestä  parempi 
ohjelmointikieli  kuin  BASIC. 

Koodausta  ja  avaruuspelejä 

Aloittelijan  tietokonekirja  lähtee  opet¬ 
tamaan  ohjelmointia  varsin  tavan¬ 
omaiseen  tapaan.  Aluksi  kerrotaan, 
että  koneelle  pitää  antaa  tarkat  ohjeet, 
joita  se  noudattaa  kirjaimellisesti.  Tä¬ 


män  jälkeen  esitellään  BASICin  omi¬ 
naisuuksia,  kuten  PRINT-komento, 
muuttujat,  ehdot  ja  silmukat.  Tällaisen 
kirjan  kirjoittaminen  ei  ollut  helppoa 
80-luvulla,  koska  eri  koneiden  BASIC- 
ympäristöissä  oli  eroja.  Niinpä  kirja 
joutuu  neuvomaan  usein  vaihtoehtoi¬ 
sia  tapoja  tietyn  asian  toteuttamiseen. 

Ohjelmointia  nykypäivänä  opetta¬ 
vat  voivat  vain  katsella  kaiholla,  miten 
helposti  monen  asian  opettaminen  käy 
BASICillä.  Hyvä  esimerkki  tästä  on  sil¬ 
mukka  FOR  1  =  1  TO  5,  joka  käy  läpi 
luvut  1-5.  Tämä  rakenne  on  vaikeam¬ 
pi  opettaa  kaikissa  suosituissa  moder¬ 
neissa  kielissä.  Esimerkiksi  Pythonissa 
vastaava  silmukka  saadaan  kirjoitta¬ 
malla  for  i  in  range(l,6)  (6  ei  ole  pai¬ 
novirhe)  ja  Javassa  for  (int  i  =  1;  i  <= 
5;  i++).  Vaikka  nykykielet  ovat  monin 
tavoin  kehittyneempiä  kuin  BASIC,  on 
niissä  menetetty  paljon  tämän  help¬ 
poudesta. 

Perusteiden  jälkeen  kirja  pääsee  asi¬ 
aan  eli  pelien  ohjelmointiin.  Kaikkien 
pelien  teemana  on  avaruus:  ensin  alus 
pitää  saada  liikkeelle,  sitten  vastaan  tu¬ 
lee  vihollisia  ja  matka  jatkuu  kuuhun 
ja  tulevaisuuteen.  Pelien  rajoituksena 
on,  että  ne  ovat  tekstipohjaisia,  koska 
ne  on  tarkoitettu  mille  tahansa  80-lu- 
vun  koneelle,  jonka  BASICissä  ei  vält¬ 
tämättä  edes  ole  grafiikkakomentoja. 
Esimerkiksi  Kuuhun  laskeutuminen 
-pelissä  pelaaja  ei  voi  edes  ohjata  ruu¬ 
dulla  lentävää  alusta,  vaan  tarvittava 
jarrutusvoima  napautetaan  numeroina 
aluksen  korkeuden,  nopeuden  ja  polt¬ 
toaineen  määrän  perusteella. 

Suuri  osa  Aloittelijan  tietokonekirjan 
maineesta  johtunee  sen  kuvituksesta. 
Kirjan  alkuosassa  seikkailevat  robotit, 


jotka  havainnollistavat  ohjelmoinnin 
käsitteitä.  Esimerkiksi  tietokoneen  ta¬ 
vujen  virtaa  esittävät  kahdeksan  riveis¬ 
sä  liikkuvat  robotit,  joista  jokainen  ku¬ 
vaa  yhtä  bittiä,  ja  kääntäjän  roolissa  on 
robotti,  joka  kääntää  ihmisen  antaman 
ohjeen  robottien  kielelle.  Peliosassa 
puolestaan  joka  aukeamalla  on  ava¬ 
ruusaiheinen  tunnelmaa  luova  kuva. 

BASICista  Scratchiin 

Ajan  hammas  on  purrut  Aloittelijan 
tiet okonekir jaan  siinä  mielessä,  että 
nykyisissä  koneissa  ei  ole  BASIC-ym- 
päristöä,  jossa  voisi  suorittaa  kirjan 
ohjelmia.  Niinpä  voi  vain  sääliä  nyky¬ 
päivän  lapsia,  jotka  eivät  pääse  osalli¬ 
seksi  tällaisesta  kirjasta.  Vai  pääsevät¬ 
kö  sittenkin?  Usborne-kustantamo  on 
edelleen  voimissaan  ja  julkaisee  lasten 
ohjelmointikirjoja.  Näistä  kirjoista 
on  ilmestynyt  suomeksi  Readme.fin 
kustantamana  Koululaisen  ensimmäi¬ 
nen  ohjelmointikin  a,  joka  käsittelee 
S  cr  atch-  ohj  elmointia. 

Scratch  on  graafinen  ohjelmointiym¬ 
päristö,  jossa  ohjelmointi  tapahtuu 
yhdistämällä  toisiinsa  ohjelmoinnin 
komentoja  vastaavia  palikoita.  Tällä 
tavalla  ohjelmoija  pystyy  liikuttamaan 
ruudulla  näkyviä  kuvia  ja  luomaan 
pelejä  ja  animaatioita.  Verrattuna  BA¬ 
SICiin  netissä  toimiva  Scratch  on  kui¬ 
tenkin  melko  rajoittunut  ympäristö: 
vaikka  sillä  voi  teoriassa  toteuttaa  min¬ 
kä  tahansa  algoritmin,  sitä  ei  käytetä 
yleisenä  ohjelmointikielenä  BASICin 
tapaan. 

Scratchin  etuna  on,  että  sillä  on  hyvin 
helppoa  luoda  näyttäviä  ohjelmia.  Heti 
Koululaisen  ensimmäisen  ohjelmointi- 
kirjan  alkusivuilla  oleva  esimerkkipeli 

Matka 


rinsta  tKxpautta,  että  kuolet 


LBT  T2=T1/SQR(1-V*V) 


Ohjelman  toiminta 


*•10  CLS 

20  PRINT  "MATKA  TULEVAISUUTEEN" 

■  *•  3  0  LET  T=INT(RND*100+25) 

40  PRINT  "TOIVOT  PALUUSI  TAPAHTUVAN 
50  PRINT  «VUODEN  KULUTTUA  TULEVAISUUDESSA 
60  PRINT 


120  LET  T1=D/V 


140  PRINT  "OLET  VANHENTUNUT  ";T1; "VUOTTA 
150  PRINT  "JA  SAAVUT  " ; T2 ; "VUOTTA" 

160  PRINT  "TULEVAISUUTEEN" 

170  IF  Tl>50  THEN  GOTO  210 


180  IF  ABS (T-T2 ) <=5  THEN  PR 
190  IF  ABS(T-T2)>5  THEN  PRINT 
200  STOP 

210  PRINT  "KUOLIT  MATKALLA" 
220  STOP 


*10  HOME 

*10  PRINT  CHR$ (147) 

■30  LET  T=1NT( RND( 01*100+25) 
**•30  LET  T=INT( RND( 1 ) *100+25 ) 


Katso  s.  98  merkit  •*■ 


"ARVIOIT  AJANKULUN  OIKEIN 
ARVIOIT  AJANKULUN  VÄÄRIN" 


Tehtävänurkka 


Lliip 


3)  L 


on  hienompi  kuin  mikään  Aloittelijan 
ohjelmointikirjan  esimerkeistä.  Sen 
päähenkilö  on  kissa,  joka  seuraa  tieto¬ 
koneen  hiirio soitinta  ja  koettaa  saada 
sen  kiinni.  Tämän  jälkeen  toteutetaan 
lisää  pelejä,  jotka  ovat  täynnä  liikkuvaa 
grafiikkaa  ja  muita  hienouksia,  jollai¬ 
sista  Aloittelijan  ohjelmointikirjan  luki¬ 
ja  saa  vain  haaveilla. 

Tärkeä  kysymys  on  tietenkin,  onko 
Koululaisen  ensimmäisessä  ohjelmoin¬ 
tikin  assa  robotteja.  On  kyllä,  joskin 
ne  ovat  nyt  sivuroolissa  ja  suurin  osa 
kirjan  kuvituksesta  liittyy  Scratch  - 
ympäristöön.  Yleensä  ottaen  kirjan 
ulkoasu  ei  tietenkään  ole  samanlainen 
kuin  80-luvulla,  ja  nostalgiaa  kaipaa- 
vat  lukijat  joutuvat  pettymään  pahasti. 
Toisaalta  eipä  kirjaa  ole  heille  tarkoi¬ 
tettukaan. 

Aika  mennyt  ei  palaa 

80-luvulla  tyypillinen  ohjelmoinnin 
harrastajan  ura  eteni  BASICistä  kone¬ 
kieleen:  BASIC  tarjosi  helpon  tavan 
oppia  ohjelmoinnin  perusteet,  ja  ko¬ 
nekieleen  siirryttiin  sitten,  kun  BASI¬ 
Cin  ominaisuudet  eivät  enää  riittäneet. 
Millainen  vastaava  ohjelmoijan  polku 
olisi  tänä  päivänä? 

Tämä  on  kysymys,  johon  on  vaikeaa 
vastata.  Usbornen  englanninkieliseen 
valikoimaan  kuuluu  Scratch-kirjan 
jatko-osana  Python-kirja,  ja  muuten¬ 
kin  Python  tuntuu  olevan  yleinen  seu- 
raava  askel  Scratchistä.  Voi  siis  ajatella, 
että  Scratch  on  nyt  samassa  asemassa 
kuin  80-luvun  BASIC,  ja  Python  taas 


vastaa  80-luvun  konekieltä.  Tämä  on 
kiintoisa  ilmiö,  koska  BASIC  ja  Pyt¬ 
hon  ovat  molemmat  helppoja  teksti¬ 
pohjaisia  kieliä  ja  niiden  voisi  kuvitella 
olevan  samalla  viivalla.  Syystä  tai  toi¬ 
sesta  maailma  on  muuttunut  niin,  että 
ohjelmoinnin  aloittaminen  tekstipoh¬ 
jaisella  kielellä  koetaan  liian  vaikeaksi, 
vaikka  se  onnistui  mainiosti  80-luvul- 
la. 

Mutta  ei  hätää:  ainahan  voi  laittaa 
nykyajan  lapset  ohjelmoimaan  80-lu- 
vun  koneita  tai  vielä  paremmin  toteut¬ 
taa  tämän  päivän  koneissa  toimivan 
BASIC-ympäristön,  jossa  pystyy  opet¬ 
telemaan  koodausta  80-luvun  tyyliin. 
Näin  nykypolvi  pääsee  osalliseksi  siitä 
autuudesta,  joka  aloittelevilla  ohjel¬ 
moijilla  oli  80-luvulla,  ja  oppikirjak¬ 
sikin  sopii  vanha  kunnon  Aloittelijan 
tietokonekirj a.  Tämä  on  suunnitelma, 
joka  ei  voi  mennä  pieleen  -  vai  voiko 
sittenkin? 

Itse  asiassa  moni  on  saanut  yllä  ole¬ 
van  kaltaisen  kuningasidean  ja  ryh¬ 
tynyt  toteuttamaan  sitä.  Kuitenkin 
kaikki  projektit  ovat  epäonnistuneet 
viimeistään  siinä  vaiheessa,  kun  ympä¬ 
ristö  on  saatu  toimintakuntoon.  Syynä 
on,  että  lapset  eivät  pidä  tällaista  aito¬ 
na  ohjelmointina.  80-luvulla  BASIC 
oli  mielekäs  tapa  aloittaa  ohjelmointi, 
koska  sillä  pystyi  aidosti  käskyttämään 
konetta,  mutta  keinotekoisesta  ope¬ 
tusympäristöstä  ei  voi  sanoa  samaa. 
Toisaalta  myös  Scratch  kärsii  tästä  on¬ 
gelmasta,  vaikka  kieltä  käytetäänkin 
paljon  opetuksessa. 


Suomessa  alkaa  nyt  olla  koodiker- 
hoja  joka  niemessä,  notkossa  ja  saa¬ 
relmassa,  minkä  lisäksi  ohjelmointia 
ajetaan  kovaa  vauhtia  kouluihin.  Jotain 
silti  puuttuu:  80-luvun  henki.  Ei  kan¬ 
nata  kuitenkaan  haikailla  sellaista,  jota 
on  mahdotonta  saada  takaisin,  vaan 
pyrkiä  sen  sijaan  edistämään  tähän 
päivään  sopivaa  ohjelmointikulttuuria. 
Millaista  se  sitten  on?  Tähän  jokai¬ 
nen  asiasta  kiinnostunut  voi  vaikuttaa 
omalla  panoksellaan.  & 

Usborne  on  julkaissut  monia  80-luvun 
ohjelmointikirjoja  ilmaisina  PDF- 
versioina.  Kirjat  voi  ladata  osoitteesta 
usborne.com/browse-books/features/ 
computer-and-coding-books/. 


Olisiko  Scratch-kielestä  pikku  koululaisen 
ensimmäiseksi  ohjelmointikieleksi? 

Rauta 


Mikrokuumeen 

HUTIPURAISUT 


Tietokonehistorian 
tyhjiä  arpoja 


Kun  mikrotietokoneiden 
vallankumous  otti  ensiaske¬ 
liaan,  monen  joulupaketista 
kuoriutui  oma  kotimikro. 
Osalle  tämä  oli  harrastuksen 
lähtölaukaus ,  toisille  karvas 
pettymys. 


Teksti:  Ismo  Utriainen 
Kuvat:  Maxine  Azzara,  MKFI/Wikimedia  Commons,  Janne  Siren,  Ismo  Utriainen 


Tietokoneiden  paremmuus  on 
aina  ollut  keskustelun  aihe. 
Nykypäivänä  häivinkin  mar- 
kettikone  täyttää  kuitenkin  tehtävänsä: 
tekstinkäsittely,  netin  selailu,  videoi¬ 
den  katselu  tai  somettaminen  onnistuu 
millä  vain  koneella,  minkä  kaupasta 
saa. 

Vielä  1980-luvulla  tilanne  oli  paljon 
monimuotoisempi.  Käyttäjien  huo¬ 
miosta  kilpaili  useita  konevalmistajia, 
joiden  koneissa  oli  laitekohtainen  käyt¬ 
töjärjestelmä  -  usein  valmistajalle  rää¬ 
tälöity  BASIC-murre,  jolla  muiden  oh¬ 
jelmat  eivät  toimineet  ilman  muutoksia. 

Mikrokuumeen  hulluina  vuosina 
1983  ja  1984  ostajien  rahoista  kil¬ 
pailivat  muun  muassa  Commodore, 
Spectravideo,  Amstrad,  Sinclair  ja  lu¬ 
kuisat  MSX-koneita  valmistavat  yri¬ 
tykset.  Vaikka  koneiden  paremmuu¬ 
desta  väiteltiin  jo  aikoinaan,  tosiasiassa 
koneet  olivat  suhteellisen  samantasoi¬ 
sia  ja  pystyivät  tuottamaan  peleissä 
tarvittavat  äänet  ja  grafiikan  kunnialla. 

Tarjolla  oli  kuitenkin  myös  laitteita, 
joiden  saaminen  joululahjaksi  saattoi 
lopettaa  harrastuksen,  ennen  kuin  se 
alkoikaan.  Tämä  on  kertomus  kahdes¬ 
ta  sellaisesta. 

Vähän  tylsä  kaveri 

Televisioista  ja  muusta  viihde-elektro¬ 
niikasta  tunnettu  Salora  tarjosi  suoma¬ 
laisille  hongkongilaisen  VTechin  Laser- 
sarjan  koneita  uusilla  nimillä.  Näistä 
kalliimpi,  Laser  2001:een  perustuva 


Salora  Manager  oli  kilpailijoidensa  ta¬ 
solla,  jos  kohta  niiden  kanssa  yhteenso¬ 
pimaton.  Edullisempi  Salora  Fellow  eli 
uusiksi  paketoitu  VTech  Laser  200  taas 
oli  huomattavasti  ankeampi.  Koneessa 
oli  Zilog  Z80  -prosessori  ja  neljä  kilo¬ 
tavua  muistia  (kiintoisa  tarina  tämäkin: 
skrolli.fi/blogi).  Prosessori  oli  aikansa 
toimivaa  perusrautaa,  ja  koska  muistia 
oli  vähän,  kone  myytiin  yleensä  16  ki¬ 
lon  lisämuistin  kanssa. 

Koneen  ehkä  isoin  yksittäinen  on¬ 
gelma  olivat  surkeat  laitekohtaiset 
peliohjaimet.  Laitteesta  puuttuivat 
monista  muista  tietokoneista  tutut  Ata- 
ri-liittimet,  joihin  olisi  voinut  liittää  ha¬ 
luamansa  peliohjaimen  -  siis  sen  lisäksi, 
että  pelejä  tai  ohjelmia  ei  juuri  Suomes¬ 
ta  löytynyt,  vaikka  päällä  komeili  tut¬ 
tu  kotimainen  nimi.  Näppäimistö  oli 
Sinclair  Spectrumin  tapaan  kuminen 
ja  näppäintuntuma  kamala.  Äänissä¬ 
kään  ei  juuri  ollut  kehumista:  peleissä 
ei  käytännössä  ollut  taustamusiikkia,  ja 
peliäänet  tehtiin  muutamalla  oktaavilla 
tietokoneen  sisäisen  kaiuttimen  kaut¬ 
ta.  Ruudulla  värejä  oli  neljä  kappaletta 
kahdeksan  värin  paletista. 

Mikroilusta  innostunut  napero  sai 
siis  käsiinsä  laitteen,  jonka  tunnot¬ 
tomia  peliohjaimia  vääntäessä  kädet 
kipeytyivät  hetkessä.  Jos  oikein  mu¬ 
kavasti  kävi,  toinen  laitteen  mukana 
tulleista  peleistä  kiinnosti  edes  vähän, 
mutta  senkin  grafiikka  ja  äänet  jäivät 
ikävästi  jälkeen  muista  vaihtoehdosta. 
Kuminen  näppäimistö  soveltui  lähinnä 


niiden  vähäisten  valmiiden  sovellusten 
lataamiseen. 

Tsekkaa  jos  et  usko 

Jos  Salora  löytyy  valmiiksi  kaapista,  in¬ 
ternet  tekee  muistojen  verestämisestä 
helppoa.  Salorasta  löytyy  komposiitti- 
videoliitin,  jolla  kuvan  saa  useimpiin 
nykytelevisioihin.  Fellow- ohjelmat  toi¬ 
mitettiin  yleensä  C-kaseteilla,  ja  netistä 
löytyykin  kaseteista  tehtyjä  tiedostoja, 
jotka  voi  kääntää  takaisin  audiomuo- 
toon  vaikkapa  /VZ200-nimisen  VTech 
200  -emulaattorin  mukana  tulevalla 
työkaluohjelmalla.  Kasettiasema  kyt¬ 
ketään  3,5  millimetrin  liittimellä,  joten 
sen  voi  korvata  millä  vain  laitteella, 
joka  soittaa  MP3-  tai  WAV- tiedostoja. 
Kytke  siis  jokin  äänitiedostoja  toistava 
laite  kiinni  Saloraan  ja  äänenvoimak¬ 
kuus  jonnekin  60-100  prosentin  tie¬ 
noille.  Kirjoita  CLOAD,  paina  Enter 
ja  käynnistä  tiedoston  toistaminen. 
Muutaman  sekunnin  kuluttua  ruudun 
alalaitaan  pitäisi  ilmestyä  latauksessa 
olevan  pelin  nimi.  Kun  peli  on  ladan¬ 
nut,  se  yleensä  käynnistyy  itsekseen. 
Jos  ei,  käytetään  komentoa  RUN. 

Huolimatta  siitä,  että  pelejä  löytyy 
ja  niiden  kokeileminen  on  helppoa,  en 
usko  kenenkään  jättävän  laitetta  pöy¬ 
dälle  kovin  pitkäksi  aikaa.  Koneelle 
julkaistiin  noin  sata  peliä,  mutta  klas¬ 
sikoita  niiden  joukosta  saa  etsiä  tu¬ 
loksetta.  Isot  pelitalot  eivät  kääntäneet 
pelejään  Saloralle  (eli  VTechille),  joten 
tarjolla  on  vain  halpakopioita:  esimer- 

kiksi  Chopper  Commandista  Saloralle 
tehty  versio  on  nimeltään  Dawn  Patrol 
ja  Moon  Patrol  taas  on  Mars  Patrol 

Vesimiehen  aika 

Saloraakin  onnettomampi  ostos  olisi 
ollut  Mattel  Aquarius.  Barbiesta  tun¬ 
netun  Mattelin  pelikonsoli  Intellivisi- 
on  oli  aikoinaan  pätevä  peli,  joka  myi 
hyvin  ja  jonka  käyttäjät  olivat  suunnil¬ 
leen  tyytyväisiä.  Konsolimarkkinoiden 
romahdus  ja  kotitietokoneiden  nousu 
sai  Mattelin  haluamaan  myös  näille 
markkinoille. 

Mattel  päätyi  Saloran  tapaan  tilaa¬ 
maan  tietokoneen  kolmannelta  osapuo¬ 
lelta.  Mattelin  tietokoneen  suunnitteli 
ja  toteutti  Hongkongissa  majaa  pitävä 
Radofin.  Paperilla  kone  vaikuttaa  hyvin 
samanlaiselta  kuin  Salora  Fellow:  Z80A- 
prosessori  ja  neljä  kilotavua  muistia. 

Ongelmat  tulivat  osittain  esille  jo 
suunnitteluvaiheessa,  ja  Mattelin  insi¬ 
nöörien  pyynnöstä  koneen  merkistöön 
lisättiin  aakkosten  seuraksi  peleihin  so¬ 
pivia  merkkejä  kuten  laivoja,  tankkeja 
ja  räjähdyksiä.  Näin  piti  toimia,  koska 
laitteiston  ja  ohjelmiston  puutteiden 
vuoksi  Aquarius  ei  kyennyt  peleissä  tar¬ 
vittavaan  tarkkuusgrafiikkaan.  Värejä 
oli  sentään  tarjolla  16  kappaletta,  mutta 
äänille  vain  yksi  kanava.  Koska  konee¬ 
seen  ei  pystynyt  kytkemään  pelioh¬ 
jaimia,  pelien  mukana  tuli  näppäimis¬ 
tön  päälle  asetettava  kartta,  joka  osoitti 
kontrollien  paikan. 

Aquariukseen  sai  lisävarusteena  Mini 
Expanderin,  joka  lisäsi  koneeseen  toisen 
moduulipaikan  ja  lisää  ääniä.  Sen  myötä 
oli  mahdollista  käyttää  lisämuistia  yhtä 
aikaa  pelimoduulin  kanssa.  Isoin  plussa 
tuli  kuitenkin  siitä,  että  Mini  Expander 
lisäsi  koneeseen  kaksi  Atari-tyylistä  (jos¬ 
kin  epäyhteensopivaa)  peliohjainporttia 
ohjaimineen. 


siittivideolähtö,  jo¬ 
ten  kuvan  saaminen 
televisioon  vaatii 
analogisen  TV- 

virittimen.  Kasetti- 
asema  taas  kytket¬ 
tiin  johdolla,  jonka 
tietokoneen  päässä 
on  viisinastainen 
DIN-liitin  ja  ka- 
settiaseman  päässä 
kaksi  3,5  millimet¬ 
rin  liitintä  toistoa  ja 
nauhoitusta  varten. 


Pikku  iltapuhdetta 

Aquariuksen  kokeileminen  nykypäivä¬ 
nä  ei  ole  aivan  mutkatonta.  Ensinnäkin 
siitä  puuttuu  Salorasta  löytyvä  kompo- 


Salora  Fellovv:  Dawn  Patrol,  Penguin 


Salora  Fellovv  (ylempi)  ja  Mattel  Aquarius  ovat 
esillä  esimerkiksi  Helsingin  Tietokone-  &  peli- 
konsolimuseossa,  Verkkokauppa.comissa. 

jaimet  isolla  ja  paina  Return- näppäin¬ 
tä.  Tämän  jälkeen  kone  toteaa  ”Press 
return  key  to  start”,  joten  tee  kuten 
pyydetään  ja  laita  soimaan  varsinainen 
peliohjelma.  Audiovisuaalinen  elämys 
tuskin  salpaa  henkeä  tässäkään  tapa¬ 
uksessa. 

Mattelin  reaaliaikastrategiapioneeri 
Utopia  ansaitsee  sentään  kunniamai¬ 
ninnan,  mutta  kuvaavasti  vanhempi 
Intellivision-versio  pelistä  on  näyttä¬ 
vämpi. 

Eikä  tässä  kaikki 

Salora  Fellown  ja  Mattel  Aquariuksen 
lisäksi  markkinoilla  oli  hetken  aikaa 
myös  useita  varsin  primitiivisiä  Sin¬ 
clair  ZX81  -klooneja,  muun  muassa 


Mattel  Aquarius:  Utopia,  AD&D 


Sopivan  johdon  te¬ 
kee  toki  helposti, 
mutta  Aquariuksen 
pelit  toimitettiin 
yleensä  moduulei¬ 
na,  joten  kasetti- 
versioista  tehtyjen 
näköistiedostojen 
löytäminen  voi  olla 
ongelma.  Onnek¬ 
si  jo  aikaisemmin 
mainitun  JVZ200- 
emulaattorin  koodannut  ”James  the  ani- 
mal  tamer”  on  käyttänyt  aikaansa  myös 
Aquarius-emulaattoriin  nimeltä  Virtual 
Aquarius.  Myös  tämän  emulaattorin 
mukana  toimitetaan  tools-kansio,  jonka 
sisältämällä  CAQ2WAV- ohjelmalla  voi 
kääntää  CAQ-tyyppiset  kasettitiedostot 
WAV-tiedostoiksi.  Maininnan  ansaitsee 
myös  emulaattorin  asennuskansion  alla 
oleva  cassette-hakemisto,  josta  löytyy 
valmiiksi  kattava  kokoelma  pelejä  sopi¬ 
vassa  muodossa. 

Aquarius  vaikuttaisi  olevan  Saloraa 
nirsompi  oikean  äänenvoimakkuuden 
suhteen.  Tämän  lisäksi  kasettipeleissä 
on  aina  mukana  erillinen  latausohjel- 
ma.  Virtual  Aquariuksen  mukana  tu¬ 
levista  kasettipeleistä  latausohjelman 
tunnistaa  B AS -päätteistä. 

Pelit  ladataan  siis  vähän  pidemmän 
kaavan  kautta.  Kirjoita  CLOAD  ja  lai¬ 
ta  soimaan  vaikkapa  äänitiedostoksi 
muunnettu  aliens_bas.  Kun  ohjelma 
on  ladannut,  kirjoita  RUN  kaikki  kir- 

Basic  2000,  joiden  suurin  houkutin  oli 
hinta.  Näissä  koneissa  äänestä  vastaisi 
koneen  sisällä  oleva  piippari,  ja  värejä 
oli  kaksi:  musta  ja  valkoinen. 

Markkinoiden  ollessa  vasta  muo¬ 
dostumassa  jokainen  halusi  niistä 
oman  siivunsa.  Toimivien  koneiden 
lisäksi  tarjolla  oli  laitteita,  jotka  olivat 
varmasti  omistajalleen  pettymys.  Ny¬ 
kyisinkin  on  toki  mahdollista  ostaa 
hyvä  tai  huono  laite,  mutta  häivinkin 
kaupasta  kannettu  tietokone  soveltuu 
jollain  tapaa  käyttötarkoitukseensa. 
Tämä  saattaa  olla  varsinkin  nuorem¬ 
mille  vaikea  ymmärtää. 

Kun  koteihin  hankittiin  ensimmäistä 
mikrotietokonetta  1980-luvulla,  useim¬ 
mat  ostajat  olivat  liikkeellä  hyvin  hu¬ 
terin  pohjatiedoin.  Laitetta  pidettiin 
enemmän  tai  vähemmän  leluna,  joten 
hinnan  ja  ominaisuuksien  vertailu  ei 
aina  onnistunut.  Tietokone  saatettiin 
rinnastaa  vaikka  polkupyörään:  pääsee¬ 
hän  sitä  perille  vähän  halvemmallakin, 
vaikka  se  olisikin  raskaampi  polkea  eikä 
niin  nätti.  Joillakin  lukijoilla  saattaa  toki 
olla  lämpimiä  muistoja  näistäkin  lait¬ 
teista,  mutta  lämmön  syy  on  varmasti 
henkilökohtainen  eikä  liity  laitteiden 
paremmuuteen.  & 

Emulaattorit:  skrolli.fi/numerot 


Lyhyet 


Fractalus-päivitys: 

Timantti-neliö- 

algoritmi 


Proseduraalista  maisemanluontia  frak¬ 
taaleilla  esiintyi  muutamissa  varhaisissa 
tietokonepeleissä:  Koronis  Rift  (1985) 
maalasi  sävytettyjä  vuorijonoja,  The  Ei- 
dolon  (1985)  käänsi  fraktaalit  nurinpäin 
luolastoksi  ja  Ace  ofAces  (1986)  koris¬ 
teli  pilvilauttoja.  Lucasfilm  Gamesin  en¬ 
simmäinen  työntekijä,  Peter  Langston, 
kuvaili  fraktaaleja  ”datan  vahvistami¬ 
seksi”.  Niillä  ”pystyi  luomaan  pienestä 
määrästä  tietoa  paljon  yksityiskohtia, 
johdonmukaisesti”  -  hyödyllistä,  kun 
muistia  oli  vähän. 

Ensimmäinen  peleistä  oli  Rescue  on 
Fractalus!  (1984,  kuvassa),  joka  raken¬ 
tui  fraktaaliplaneetan  ympärille.  Ker¬ 
roimme  pelistä  ja  sen  uustuotetusta  fa- 
niversiosta  Fractalus  Skrollissa  2018.1. 
Uusversion  tekijä  Luke  Arnold  käytti 
GIMP-ohjelman  Flatland-skriptiä 
pelinsä  korkeuskartan  luontiin.  Se 
muistuttaa  pehmeää  Perlin-kohinaa 
(lisää  Perlin-kohinasta  Skrolli  2015.1, 
pdf:  skrolli.fi/numerot). 


Fractalus  0.7  (GIMP  Flatland) 

Tuleva  Fractalus  0.9  -päivitys  lähestyy 
esikuvaansa  käyttämällä  timantti-neliö- 
algoritmia  (diamond- square  algorithm) 
terävämmän  vuoriston  luomiseen. 
Tämä  SIGGRAPH  1982  -konferenssissa 
esitelty  fraktaali  tunnetaan  myös  nimel- 


Fractalus  0.9  (timantti-neliö-algoritmi) 

lä  satunnainen  keskipisteen  siirto.  Yksi 
sen  keksijöistä  oli  Rescue  on  Fractaluk- 
sen  kehittäjä  Loren  Carpenter.  Arnold 
veikkaa,  että  alkuperäinen  peli  käytti 
tätä  algoritmia. 

Timantti-neliö-algoritmi  täyttää  (2n  + 
1  )2  -kokoisen  neliötaulukon,  joka  sovel¬ 
tuu  korkeuskartaksi.  Tyhjän  neliön  kul¬ 
mille  annetaan  arvot  ja  sitten  toistetaan 
vuorotellen  timantti-  ja  neliövaiheita. 
Timanttivaihe  tulee  ensin:  alkuneliön 
keskipiste  saa  arvokseen  neliön  kulmi¬ 
en  keskiarvon  lisättynä  satunnaisluvulla 
-  visualisoituna  nuolet  kulmista  keski¬ 
pisteeseen  muistuttavat  timanttia. 

Seuraavassa  neliövaiheessa  alkuneliön 
sivujen  puolivälit  otetaan  keskipisteiksi. 
Ne  saavat  arvoikseen  pysty-  ja  vaakasuo¬ 
raan  ympäröivien  neljän  täytetyn  pisteen 
keskiarvon  lisättynä  satunnaisluvulla. 
Kun  keskipiste  osuu  taulukon  laidalle, 
kuten  alussa  käy,  käytetään  vain  kolmea 
pistettä  tai  vastalaitaa.  Näin  taulukkoon 
muodostuu  alineliöitä,  jotka  siirtyvät 
timanttivaiheisiin  ja  niin  edelleen.  Las¬ 
kenta  jatkuu,  satunnaisuutta  pienentäen, 
kunnes  taulukko  on  täynnä. 

Algoritmia  on  kritisoitu  neliöpohjai- 
suuden  aiheuttamista  suorista  laskok- 
sista  kartalla,  eikä  huippujen  piikik¬ 
kyyskään  kovin  luonnollista  ole.  Siitä 
esiteltiinkin  parannettu  versio  vuoden 
1986  SIGGRAPHin  jälkeen.  Carpenter 
teki  myös  iPhone-demon  modernista 
Rescue  on  Fractaluksesta  2010-luvun 
vaihteessa,  ennen  kuin  LucasArtsin 
johto  vaihtui  ja  hanke  haudattiin.  Mitä¬ 
köhän  algoritmia  se  käytti?  & 

Janne  Siren 

Kuvat:  Luke  Arnold,  Janne  Siren,  Chris¬ 
topher  Ewin/Wikimedia  Commons 

Tapahtumat 


PLG02018 

Algoritmitutkijoiden 

tapaaminen  Helsingissä 

Tietojenkäsittelytieteen  professorit  ja  tutkijat  eripuo¬ 
lilta  maailmaa  värittävät  elokuisen  Helsingin  Töölön 
katuja  -  ALGO  2018  -tapahtuma  on  alkamaisillaan. 

Teksti:  Jarno  Niklas  Alanko  Kuvat:  ALGO  2018 


ALGO  on  vuosittain  järjestettä¬ 
vä  kansainvälinen  algoritmi- 
tutkijoiden  tapaaminen,  joka 
on  rakennettu  kovatasoisen  European 
Symposium  on  Algorithms  -konferens¬ 
sin  ympärille.  Pääsin  tänä  vuonna  tu¬ 
ristiksi  mukaan  ihmettelemään  konfe¬ 
renssiesitelmiä  ja  tarjoan  nyt  kolmen 
päivän  tiivistetyt  parhaat  palat. 

Algoritmiikan  konferenssiesitelmil¬ 
le  on  tyypillistä,  että  merkittävä  osa 
kuuntelijoista  on  tippunut  kärryiltä  jo 
puolivälissä,  ellei  tunne  aihepiiriä  jo 
entuudestaan.  Vaikeus  on  tosin  ym¬ 
märrettävää:  on  lähes  mahdotonta  tii¬ 
vistää  useamman  kuukauden  aikana 
kypsyneet  monimutkaiset  ideat  ja  teo¬ 
reettiset  kudelmat  helposti  ymmärret¬ 
tävään,  kahdenkymmenen  minuutin 
esitelmään.  Konferenssissa  oli  kuiten¬ 
kin  onneksi  myös  pidempiä  keynoteja , 
jotka  on  kohdistettu  myös  laajemmalle 
yleisölle. 

Takaisin  kouluun 

Ensimmäinen  päivän  keynote  on  tosi¬ 
elämän  tarina  Ranskan  korkeamman 
asteen  opiskelupaikkojen  jakamisesta. 
Ranskan  hallitus  haluaa,  että  jokaiselle 
nuorelle  löytyy  opiskelupaikka,  ja  on 
kaikessa  viisaudessaan  tajunnut  kutsua 
tietojenkäsittelytieteilijän  apuun  ope¬ 
roimaan  lajitteluhattua.  Tavoitteena  on 
ottaa  sekä  opiskelijoiden  että  koulujen 
preferenssit  huomioon  mahdollisim¬ 
man  hyvin. 

Ratkaisu  oli  soveltaa  klassista  Gale- 
Shapley- algoritmia,  joka  esitetään 
yleensä  tapana  parittaa  joukko  naisia 
joukolle  miehiä  siten,  että  mikään  pa¬ 
riskunta  ei  haluaisi  vaihtaa  kumppa¬ 
neitaan  päittäin.  Algoritmissa  käydään 
läpi  monta  kierrosta,  joissa  yhtä  aikaa 
jokainen  yksinäinen  mies  kosii  sitä 
naista,  josta  pitää  eniten,  mutta  jota  ei 


ole  vielä  kosinut.  Nainen  vastaa  ”ehkä” 
tähän  mennessä  parhaalle  ehdokkaal¬ 
le  ja  ”ei”  muille.  Algoritmi  päättyy, 
kun  kaikki  naiset  ovat  sanoneet  ”ehkä” 
jollekin  miehelle,  ja  silloin  viimeisin 
”ehkä”  muuttuu  myöntäväksi  vastauk¬ 
seksi. 

Tätä  algoritmia  sovelletaan  tänä 
vuonna  Ranskan  koulujärjestelmässä, 
mutta  opiskelijat  ovat  nyt  asetelman 
naisia  ja  oppilaitokset  miehiä.  Esitel¬ 
män  hetkellä  kaikki  paitsi  murto-osa 
tulevista  opiskelijoista  oli  jo  sanonut 
”ehkä”  jollekin  koululle,  ja  loput  alka¬ 
vat  pian  panikoida,  koska  koulun  pitäi¬ 
si  alkaa  kahden  viikon  päästä. 

Algoritmiikan  osaaminen 
korjaa  budjettivajetta 

Toisessa  keynotessa  käsiteltiin  Yhdys¬ 
valtojen  hallituksen  projektia  putsata 
radiotaajuuksia  ostamalla  taajuus- 
lisenssejä  takaisin  niiden  omistajilta. 
Hallituksen  ongelmana  oli  päättää 
kuinka  paljon  sen  tulisi  tarjota  mis¬ 
täkin  lisenssistä.  Tavoitteena  oli  ostaa 
mahdollisimman  monta  lisenssiä,  jotta 
jäljelle  jääneet  voidaan  pakata  mahdol¬ 
lisimman  pieneen  määrään  taajuus¬ 
kaistoja  sillä  rajoituksella,  että  samalla 
maantieteellisellä  alueella  toimivilla 
radioasemilla  on  eri  taajuudet.  Lisens¬ 
sin  arvo  hallitukselle  riippuu  siitä, 
kuinka  paljon  sen  ostaminen  helpottaa 
taajuuspalapelin  sommittelemista. 

Ongelma  palautuu  verkon  väritys- 
ongelmaan,  joka  on  tunnetusti  hyvin 
hankala  ongelma.  Koska  pelissä  on 
miljardeja  dollareita,  hallitus  palkkasi 
huipputason  tietoj  enkäsittelytieteilij  än 
etsimään  mahdollisimman  hyviä  rat¬ 
kaisuja.  Projekti  oli  menestys  ja  säästi 
valtavia  summia  rahaa.  Esitelmöijä 
kertoi  myös  huvittavan  anekdootin 
Uuden  Seelannin  huutokaupasta,  jossa 


hallitus  myi  uusia  lisenssejä  toimijoil¬ 
le:  se  oli  niin  huonosti  suunniteltu,  että 
yksi  arvokas  lisenssi  päädyttiin  myy¬ 
mään  tragikoomisesti  kuudella  dolla¬ 
rilla. 

Bugi Javan 
järjestysalgoritmissa 

Yksi  konferenssin  lähestyttävimpiä 
tieteellisiä  esitelmiä  oli  eräs,  jossa  ana¬ 
lysoitiin  Timsortin  aikavaativuutta. 
Timsort  on  Tim  Petersin  vuonna  2002 
kehittämä  järjestysalgoritmi,  jota  käy¬ 
tetään  nykyään  esimerkiksi  Pythonin 
ja  Javan  standardikirjaston  järjestys- 
algoritmina.  Algoritmi  on  suunnitel¬ 
tu  siten,  että  se  toimii  erityisen  hyvin 
syötteille,  jotka  ovat  jo  osittain  järjes¬ 
tyksessä,  kuten  oikean  maailman  syöt¬ 
teet  usein  ovat.  Sen  aikavaativuuden 
analysointi  pahimmassa  tapauksessa 
on  ollut  kuitenkin  hankalaa.  Esitelmäs¬ 
sä  johdettiin  uusi  teoreettinen  yläraja 
algoritmin  suoritusajalle.  Yläraja  riip¬ 
puu  siitä,  kuinka  hyvin  syöte  on  jär¬ 
jestyksessä  jo  valmiiksi.  Tämä  selittää 
algoritmin  tehokkuuden  käytännössä. 

Algoritmia  analysoidessaan  tutki¬ 
jat  löysivät  bugin  algoritmin  imple¬ 
mentaatiosta  Java-kielessä:  Tutkimus 
osoitti,  että  sen  silmukka-invariantti 
on  väärin!  Pythonin  versio  on  onnek¬ 
si  oikein.  On  siis  olemassa  taulukko¬ 
ja,  jotka  kaatavat  Java-ohjelman,  kun 
taulukkoa  yritetään  järjestää  Javan 
sort-metodilla.  Bugi  on  onneksi  hyvin 
harvinainen  käytännössä,  ja  korjaus  on 
tulossa  Javan  versioon  11. 

Konferenssin  lopuksi  jäin  pohti¬ 
maan  vielä  seuraavaa:  Jos  tiedeyhteisö 
ei  ole  vielä  saanut  edes  taulukon  jär- 
jestämisongelmaa  ratkottua  kunnolla, 
niin  miettisin  toistaiseksi  kahdesti  en¬ 
nen  itseään  ajavan  auton  kyytiin  istu¬ 
mista.  & 

Kuluttanut  enemmän 

TUNTEJA  KUIN 
MIH/NkÄÄN 
MUUHUN. 

olin  haaveillut  ultima  V:sta  jo  pitkään, ja  kUN  viimein 

SAIN  KOPIOITUA  SEN  ITSELLENI,  SE  OSOITTAUTUI  JUURI 
SELLAISEKSI  MAHTIPELIkSI  KUIN  OLIN  SEN  KUVITELLUT 


SE  OLI  ESKAPISTINEN  MATKA  TOISEEN  MAAILMAAN,  JOKA 

tuntui  uskottavan  todelliselta  paikalta,  tunnelma 

OLI  TIHEÄ,  JA  AM|6A -VERSION  ALLE  KAkSlMlMUUTTlSEEN 

muSiikkiluuPpun  oli  mahdoton  kyllästyä  -  iolo,  SHamino, 
omenatarhan  orpo  poika,  demoni  mökissä,  merirosvot.. 


SMITH 
THE  HÖPISE 


..new  maqncia,  blacKthorne,  alamaailma,  mongbatsit,  suo, 
haudat,  vaaralliset  LUOLASTOT,  kUOLEMA,  HENKIINHERÄTYS 
Lord  BRITlShlN  LINNASSA..  PELASIN  PELIÄ  l<AUAfV,  ENNEN  KUIN 
TAJUSIN,  ETTÄ  HENKIiNBERÄÄMINEN  SYÖ  KOKEMUSTA  JA  TASOJA 
ohjekirjaakaan  KuN  en  piraattina  omistanut,  julmaa! 

kewlaM  näin  pelin/  alkuperäisen  version 
myynnissä  vaasalaisen/  KODINKONELIIKKEEN 
KELLARISSA.  SE  OLISI  (VVAkSANuT  60MARkkAA 


VASTA  2000 -LUVULLA  OSTIN 
pelin/  huuto  netistä,  amu¬ 
letti  PUUTTUI,  JA  KAN6AS- 
kMUTAAN  OLI  PIIRRETTY 

KuulaMRKikynällä  omia 

MERklNTÖJA . 


MUkANA  TULI  MYÖS 

viHko  täynnä 
MUISTIINPANOJA. 


EN  OSTANUT.  SEURAAVAN 
KvtoM  eNeN  VUODEN  AJAN 
NÄIN  UNIA  SIITÄ,  ETTÄ  LÖYDÄN 
SEN  SIELTÄ  alennus!  a  arista. 


se  valittiin  palkinnon 

arvoiseksi  Vinkiksi. 


...jotta  voi  tuhota 
Nosfentdr  -shadov/- 

LORDIN. 


Vuonna  LÄHETIN 

PELIT -lehteen  vinkin 
NiNMmERKILLÄ  "GARtON" 

siitä  miten  Pelissä 

MM.  LÖYTÄÄ  HELPOITEN 
SHARP  Op  CotNARDlCEfJ 
ALAMAAILMASTA... 


»  ja  sain  palkinnoksi 
IMCA  -pelin  arvostelu 

VERSION. 

ENSIIAlAÄlSEN  SHa&OvJLORDIN  TUHOA¬ 
MISTA  PIDEMMÄLLE  EN  OLE  KUI¬ 
TENKAAN  PELISSÄ  IKINÄ  PÄÄSSYT. 


SIISPÄ  OSTIN  ULTIMA  V :N  GOGlSTA. 

ajattelu*/  Pelailla  sen  viimein  läpi  ' 

KESÄLLÄ  RUU H KAVUOSIKII REIDEN  LOMASSA. 


KOETIN  VANHALLA  TUNTUMALLA  SUUNNISTAA 
\OLO'S  BuTfLTA  BRITANNE  BA YWN.  EKSYIN. 

Rottia j  rastas  ja  iolo  myrkyttyi vät, 

SHAMINO  OM  SHADOVV LORDIEN!  JÄLJILTÄ 
HUONOSSA  KUNNOSSA,  OLISI  PITÄNYT  NUK¬ 
KUA  IOLO 'S  HUTISSA. 

MlT EN  MYRKYTYS  HOIDETTIIN?  kELTAlNEN 
JUOMA  PARANSI  VÄHÄN,  MUTTA  El  POISTA¬ 
NUT  MYRKYTYSTILAA. 

PEKOTKIN  KIRISTÄVÄT  MEILTÄ 
Sillalla  rahaa,  annan,  ei  ole 

VARAA  MENETTÄÄ  ENEMMÄN 
TERVEYTTÄ. 


— A^VU 


LUOVUTIN.  ULTIMA  V  ON  LllAtd  SYVÄ,  LAAJA 

ja  VAIKEA/  että  hieman  iltaisin  kasuaalisti 
pelaillen  pystyisin  sen  Läpäisemään. 


LÄPÄISY-YRITYS  VAATISI 
ERAKOITUISI STA  MöKiLLE 
VIIKOKSI  ILMAN  NETTIÄ- 


jonain  päivänä 


KMAW  NNW 


(  P.S.  AI  MINULLA  OLISI  0U.C/T  0>ft.E  POlTON  -TAIKA'? 

Enemmän  bittejä,  enemmän  lentomallinnusta 

64-bittiset  lentosimulaattorit 

Kirjoitimme  Skrollissa  2017.3  64-bittisten  lentosimulaattorien  esiinmarssista  ja  alustojen  ark¬ 
kitehtuurista  toiseen  siirtymisen  tarjoamista  mahdollisuuksista.  Tuolloin  tunnelma  oli  vielä 
pääosin  odottava,  sillä  64-bittisyyden  potentiaalia  kunnolla  hyödyntävät  simulaattorimallin- 
nuksetja  -lisäosat  olivat  vasta  tuloillaan.  Vuodessa  ehtii  kuitenkin  tapahtua  paljon. 


Teksti  ja  kuvat:  Pii  Anttonen 

entosimulaattoriharrastajat  tie¬ 
tävät,  että  simulaattorin  viilaa¬ 
minen  on  täysin  loputon  suo. 
Siihen  saa  kulumaan  niin  aikansa,  ra¬ 
hansa  kuin  pahimmassa  tapauksessa 
terveytensäkin,  joten  missään  nimessä 
tämä  katsahdus  ei  pyri  olemaan  kattava 
selonteko  kaikesta,  mitä  markkinoille 
on  lanseerattu  simuharrastajan  lom¬ 
pakkoa  koettelemaan.  Tässä  artikke¬ 
lissa  keskitymme  siis  kenties  kaikkein 
olennaisimpaan  eli  lentokonemallei- 
hin.  Koelennot  suoritettiin  Prepar3D- 
ja  X-Plane  11  -simulaattoreilla. 

Vanhat  tekniset  rajat 
kaatuvat  ryminällä 

Kotisimulaattoreille  saatavien  kone- 
mallien  realismin  ja  immersion  raja¬ 
pyykit  ovat  kaatuneet  vauhdilla  parin 
viime  vuoden  aikana.  Tämä  ei  ole 
kokonaan  64-bittisen  arkkitehtuurin 
ansiota,  mutta  kehittäjien  kanssa  käy¬ 
mieni  keskustelujen  perusteella  sillä 
on  kuitenkin  ollut  suuri  vaikutus.  Esi¬ 
merkiksi  X-Plane  ll:n  muistinkäyttöä 
ei  rajoita  uusi  alusta,  vaan  ohjelma 
itsessään  antaa  jokaiselle  pyynnölle 


korkeintaan  32  megabittiä  välimuistia, 
mikä  asettaa  haasteita  lisäosien  kehit¬ 
täjille.  Päällekkäisten  muistiraskaiden 
prosessien  pyörittäminen  on  kuitenkin 
mahdollista,  jolloin  raskaimpien  lisä¬ 
osien  käyttäjät  saattavat  nähdä  koko- 
naismuistinkäytön  nousevan  korkeim¬ 
millaan  yli  tuhatkertaiseksi  mainitusta, 
mikä  ei  olisi  mitenkään  mahdollista 
vanhanaikaisissa  ympäristöissä. 

Erityisen  selkeästi  tämän  huomaa 
Lockheed  Martinin  Prepar3D- ympä¬ 
ristössä,  sillä  vaikka  Skrollin  käyttä¬ 
mä  simulaattorikonfiguraatio  ei  käytä 
edes  kovin  raskaita  ympäristölisäosia 
eikä  kaikkein  edistyneimpiä  säämal- 
linnuksia,  nousee  simulaattorin  muis¬ 
tinkäyttö  heti  käynnistyksessä  yli 
32-bittisen  neljän  gigatavun  välimuis- 
tirajan.  Prepar3D  ja  Flight  Simulator  X 
-ympäristöjen  käyttäjien  reaaliaikaiset 
muistinkäyttöä  mittaavat  apuohjelmat 
tuntuvatkin  nyt  jo  hieman  koomiselta 
historialliselta  artefaktilta. 

Simulaattoriharrastaja  joutuu  silti 
harjoittamaan  jonkinlaista  malttia,  sillä 
näinä  päivinä  simulaattorien  jokaisen 
ominaisuuden  pystyy  säätämään  niin 


hurjiin  mittoihin,  että  kaupasta  saa¬ 
tavien  tietokonekomponenttien  tehon 
saa  loppumaan  kesken  kehityksestä 
huolimatta.  Molemmat  suuret  kotisi- 
mulaattorialustat  ovat  edelleen  enem¬ 
män  suoritin-  kuin  grafiikkakiihdy- 
tinriippuvaisia  suorituskyvyltään. 
Nykyisin  suorituskyvyn  pullonkaulat 
löytyvät  etenkin  prosessorikäytön  op¬ 
timoinnista,  kun  muistirajoituksista 
on  nyt  päästy  pitkälti  eroon. 

Tämän  rajoitteen  ylitsepääsemisessä 
onkin  oletettavasti  suurempi  kynnys, 
sillä  prosessorien  kehitys  ei  ole  enää 
yhtä  hurjaa  kuin  se  joskus  oli.  Lisäksi 
prosessorin  päivitys  on  usein  huomat¬ 
tavasti  monimutkaisempi,  kalliimpi  ja 
epävarmempi  tapa  parantaa  kotiko¬ 
neen  suoritustehoa  kuin  näytönohjai¬ 
men  tai  muistikampojen  korvaaminen 
uudemmalla  versiolla. 

Yksi  yllättäväkin  alue,  joka  tuntuu 
hyötyneen  erityisesti  vapaammasta 
kehitysympäristöstä,  on  äänet  ja  eri¬ 
tyisesti  niiden  toisto.  Kotikoneisiin  on 
ilmestynyt  enemmänkin  musiikkituo¬ 
tannon  puolelta  tuttuja  järjestelmiä, 
joilla  äänimaailma  saadaan  elämään 


aivan  uudella  tavalla.  Ääni  on  harvem¬ 
min  kokonaisuudessa  se  raskain  tai 
monimutkaisin  osa,  mutta  nyt  nähtä¬ 
vät  samplevariaatiot  ja  3D-pohjaiset 
äänimoottorit  olisivat  epäilemättä  syö¬ 
neet  aiemmasta  rajoitetusta  muistista 
aivan  liian  ison  osuuden. 

Kaiken  tämän  edistyksen  eräs  suu¬ 
rimpia  varjopuolia  on,  että  mallinnus¬ 
ten,  lisäosien  ja  graafisten  karkkien 
kehitys  on  mennyt  sellaiselle  tasolle, 
että  lisäkilkkeiden  hinta  on  räjähtänyt 
varsin  korkeaksi.  Aletaankin  lähes¬ 
tyä  tilannetta,  jossa  keskiverto simu- 
harrastaja  alkaa  olla  kipupisteessä,  ja 
tämä  voi  tulevaisuudessa  myös  muo¬ 
kata  markkinoita.  Harrastajan  vaatima 
mallinnustaso  ja  sellaisen  kehityskus- 
tannukset  tulevatkin  mitä  luultavim¬ 
min  hakemaan  tasapainoaan  lähitu¬ 
levaisuudessa  enemmän  ja  enemmän, 
sillä  jo  nyt  jotkut  lisäkehittäjät  ovat 
hinnoitelleet  julkaisunsa  pois  kaikkien 
paitsi  kaikkein  innokkaimpien  ja  va¬ 
rakkaimpien  harrastajien  ulottuvilta. 

Aika  näyttääkin,  että  millä  tavoin  si- 
mulaattorialustat  tulevat  vastaisuudes¬ 
sa  lähestymään  näitä  haasteita.  Tällä 
hetkellä  prosessointiresurssien  sääs¬ 
tämiseksi  on  koko  ajan  suositumpaa 
pyörittää  joitakin  osia  simulaattorista, 
kuten  esimerkiksi  säämallintajaa  tai 
reittiseurantaa,  erillisellä  koneella  lähi¬ 
verkon  yli. 

Yhtä  aspektia  simulaattorista  on  kui¬ 
tenkin  hankalampi  pyörittää  muulla 
kuin  simulaattorikoneella,  nimittäin 
itse  lentokonemallinnuksia.  Tutustu¬ 
kaamme  siis  joihinkin  optioihin,  mitä 
edistyneimmät  konemallintajat  meille 
tällä  hetkellä  pystyvät  tarjoamaan,  ja 
kuinka  simulaattorialustojen  uusin  su¬ 
kupolvi  hyödyttää  näiden  kehittäjiä. 


Mitä  seuraavaksi? 

Tässä  käsiteltävät  koneet  ovat  tieten¬ 
kin  vain  mitä  pinnallisin  raapaisu 
siihen,  mitä  lentosimulaattorilisä- 
osakentällä  tällä  hetkellä  tapahtuu. 
Arkkitehtuurista  toiseen  siirtyminen 
ja  myös  grafiikkakiihdyttimien  teho- 
luokan  pomppaaminen  on  kuumen¬ 
tanut  kehittäjämarkkinat  ennennäke¬ 
mättömälle  tasolle.  Selvää  onkin,  että 
lentokonemallit  tulevat  kehittymään 
lähivuosina  arvaamattomalla  tavalla. 

Olemme  lentosimulaattorien  osalta 
64-bittisen  arkkitehtuurin  alkuvai¬ 
heessa,  joten  kehittäjät  epäilemättä 
vasta  etsivät  jalkojaan  sen  kanssa,  mi¬ 
ten  voisivat  hyötyä  eniten  tarjoutuneis¬ 
ta  mahdollisuuksista.  Samaan  aikaan 
Laminar  Research  valmistelee  edelleen 
grafiikkarajapintansa  siirtämistä  Vul- 
kan-alustalle,  joka  lupaa  mahdollistaa 
olemassa  olevan  konetehon  paremman 
optimoinnin. 

Elämmekin  konsolisukupolven  vaih¬ 
tumiseen  verrattavissa  olevaa  aikaa. 
Parannukset  ja  loikkaukset  eteenpäin 
ovat  selvästi  nähtävillä  jo  nyt.  Mutta 
jos  vertaa  minkälaista  suoritustehoa  ja 
optimointia  konsolipeleihin  saadaan 
saman  konsolin  elinaikana  kaivettua, 
voi  vain  kuvitella  minkälaisiin  huip¬ 
puihin  simulaattorikehittäjät  pääsevät, 
kunhan  ovat  todella  oppineet  hyödyn¬ 
tämään  kaikkia  niitä  työkaluja,  jotka 
nyt  ovat  heidän  käyttöönsä  viimein 
tulleet. 


FlightFactor  A320  Ultimate 

Alusta:  X-Plane  11 
Hinta:  $90  (~80€) 


Tämän  hetken  kenties  kovinta  ko- 
tisimulaattorimallintamisen  kärkeä 
edustaa  latvialaisen  FlightFactorin 
mallinnus  Airbus -yhtiön  yleisimmästä 
matkustajakonetyypistä.  Konemallin 
lähestymistapa  eroaa  muista  markki¬ 
noilla  olevista  konemalleista  hyvinkin 
radikaalisti,  sillä  lisäkone  on  takaisin- 
mallinnettu  suoraan  Airbusin  omasta 
koulutussimulaattorista.  Näin  ollen  se 
vastaa  huomattavasti  tarkemmin  to¬ 
dellisen  koneen  operointia  ja  toiminta¬ 
tapaa  kuin  muut  simulaatiomallinnuk- 
sen  rakentamistavat  sallisivat. 

Kehittäjien  mukaan  konemalli  pyö¬ 
rii  myös  poikkeuksellisesti  omana 
moduulinaan  erillään  simulaattorista. 
Yhteensopivuus  X-Plane  11: n  kanssa 
syntyy  injektoimalla  koodia  ja  graa¬ 
fisia  malleja  erillään  varsinaisesta  ko- 
nemallinnuksesta.  Ikävä  kyllä  Skrolli 
ei  saanut  testikappaletta  kummempaa 
yhteyttä  koneen  kehittäjään,  joten  tä¬ 
män  lähestymistavan  mahdolliset  edut 
ja  haitat  eivät  näin  ollen  selvinneet  täy- 

sin  kirjoittajalle.  Pystyykö  konemalli 
tällä  metodologialla,  erillisenä  ohjel¬ 
mistona,  sivuuttamaan  esimerkiksi  X- 
Planen  sisäänrakennettuja  rajoituksia? 

Joka  tapauksessa  jälki  on  vakuutta¬ 
vaa,  ei  pelkästään  simulaattoriharras- 
tajan  vaan  myös  ammatikseen  kyseistä 
lentokonetta  lentävän  silmissä.  Youtu- 
besta  löytyy  videoita  ammattilentäjis- 
tä,  jotka  käyvät  läpi  koneen  operointia 
ja  kommentaari  on  ollut  hyvin  pitkäl¬ 
le  sitä,  että  kone  käyttäytyy  järjestel¬ 
miensä  osalta  juuri  kuten  tosielämän 
vastine.  FlightFactor  kertoo  doku¬ 
mentaatioissaan  koneen  mallintavan 
jopa  sähköjärjestelmiä  impulssitasolla. 
Tämä  saa  koneen  varsinaisesti  doku¬ 
mentoimattomatkin  käyttäytymismal¬ 
lit  toisintumaan  simulaattoriympäris¬ 
tössä  täysin. 

Nämä  väitteet  ovat  näin  kotilentäjä- 
nä  toki  mahdottomia  vahvistaa,  mutta 
ei  käy  kieltäminen,  etteikö  kone  toi¬ 
misi  häkellyttävällä  syvyydellä,  joka 
tekee  koneen  operoinnista  kotiolois¬ 
sakin  sekä  haastavaa  että  palkitsevaa. 
Kone  yllättää  jatkuvasti  sellaisilla  il¬ 
moituksilla  ja  infomerkinnöillä,  joita 
vähemmän  syvämallintaviin  koneisiin 
tottunut  kotilentäjä  ei  ole  nähnytkään. 
Monet  näistä  ovat  erittäin  tervetulleita 
senkin  kannalta,  että  ne  on  tehty  autta¬ 
maan  ammattilentäjiä  työssään  ja  näin 
ollen  avustavat  myös  simulaattorilen- 
täjää  todenmukaisessa  operoinnissa. 

FlightFactor  kertoo  injektoivansa 
myös  aerodynaamisen  mallinnuksen 
simulaattoriin  erillisesti  koulutussi¬ 
mulaattorin  koodin  perusteella.  Kos¬ 
ka  Airbus  on  hyvinkin  edistynyt  Fly 
By  Wire  -lentokone,  on  mahdollisia 
eroavaisuuksia  käytännössä  mahdo¬ 
tonta  arvioida  kotioloissa.  Muutenkin 
nimenomaan  aerodynamiikka  on  se, 
joka  simulaattorioloissa  ja  etenkin  ko- 
tikonetehoilla  jää  aina  vain  kaukaiseksi 
jäljitelmiksi  todellisuudesta. 

Suurin  miinusmerkki  koneessa  tällä 
hetkellä  on  vikatilojen  implementoin¬ 
nin  keskeneräisyys  järjestelmäinteg- 
raatiotasolla.  Koneen  mukana  tulee 
työkalut  vikatilojen  suunniteltuun  tai 
sattumanvaraiseen  laukaisemiseen, 
mutta  FlightFactor  varoittaa,  että  vielä 
tässä  vaiheessa  lentotietokone  ei  täysin 
toisinna  korrekteja  vikatilaproseduu- 
reja,  vaikka  kone  itsessään  reagoikin 
täysin  realistisesti. 

Ehkä  eniten  simulaattorialustan 
rajoitteiden  rikkomisesta  kertoo  kui¬ 


tenkin,  kieltämättä  hieman  epäilmai- 
lullinen,  koneen  mukana  tuleva  tablet- 
tityyppinen  EFB  (Electronic  Flight 
Bag).  Tähän  kun  on  jo  totuttujen  simu- 
laattorioptioiden  ja  koneen  kuorman 
hallinnan  lisäksi  upotettu  täysin  toi¬ 
miva  nettiselain  ja  oma  Google  Maps 
-integroitu  karttanäkymä.  Tällaiset 
upotetut  sovellukset  olisivat  olleet  ai¬ 
kaisemmilla  simulaattorialustoilla  täy¬ 
sin  mahdottomia,  vaikka  niitä  pitkään 
ihmiset  olivatkin  kaivanneet. 

Ikävä  kyllä  Skrolli  ei  saanut  tätä  ar¬ 
tikkelia  varten  yhteyttä  Prepar3D- maa¬ 
ilmassa  samantyyppisellä  syvyydellä 
vastaavaa  konemallia  mallintavaan 
FlightSimLabsiin,  joten  näiden  kahden 
kilpailevan  tuotteen  eroavaisuuksia  ei 
päästy  nyt  tutkimaan  tarkasti. 

PMDG  Boeing  747 
Queen  of  the  Skies  II 

Alusta:  Prepar3D  v4 
Hinta:  $135  (~120€) 


Virginialainen  Precision  Manuals 
Design  Group  on  ollut  jo  90-luvun 
loppupuolelta  lentokonemallinnuk- 
sen  terävintä  kärkeä,  eikä  yritys  ole 
saanut  mainettaan  vahingossa  tai  an¬ 
siotta.  Lentosimulaattoriyhteisössä 
usein  kuuleekin  kysymyksen  ”onko  se 
PMDG- tasoinen  kone?”,  kun  ihmiset 
keskustelevat  uudesta  syvämallinta- 
vasta  lentokoneesta.  Firma  on  johdon¬ 
mukaisesti  nostanut  tasoaan  simulaat- 
torialustojen  kehityksen  mukaisesti  ja 
räväytti  uudella  jumbojetillään  simu- 
lentäjien  silmät  ammolleen. 

Toisin  kuin  moni  lentokonekehittä- 
jä,  PMDG  tarjoaa  samalla  rahalla  Bo¬ 
eing  747-400-sarjan  jokaisen  variantin, 
kaikkein  yleisimmästä  rahtiversiosta 
vain  yhden  lentoyhtiön  operoimaan 
erityispitkille  etapeille  suunniteltuun 


matkustajakoneeseen.  Lisäksi  jokaisen 
erillisen  koneen  pystyy  yksilöllisesti 
konfiguroimaan  simulaattorin  sisällä. 
Muokkausvaihto ehtoja  on  muhkeasti, 
ja  niillä  voi  hallinnoida  kaikkea  mah¬ 
dollista  napin  painalluksella,  aina  na- 
vigaationäyttöjen  tyypistä  asennettui¬ 
hin  järjestelmiin. 

Kehittäjä  itse  kehuu  hallintatyöka¬ 
lunsa  sisältävän  oikeanmukaiset  ko- 
nekonfiguraatiot  yhtiöiden  värityksen 
mukaan,  mutta  tieto  äärimmäisen 
perehtyneiltä  ihmisiltä  simulaattori- 
kentältä  on,  että  nämä  eivät  kaikki  ole 
välttämättä  aivan  oikein.  Kuitenkin 
näiden  aspektien  muuttaminen  ja  tal¬ 
lentaminen  on  triviaalia,  joka  erottaa 
mallinnuksen  lähes  kaikista  muista 
markkinoilla  olevista  koneista  muun¬ 
tautumiskyvyiltään. 

Kaikkein  huomattavinta  simulaat- 
torilentäjälle  on  koneen  reagoinnin 
nopeus.  Etenkin  lentotietokone  reagoi 
viiveettä  napinpainalluksiin,  samaan 
aikaan  kun  se  simuloi  tosielämävasti- 
neensa  varsinaista  prosessointiviivettä 
jokaisen  prosessointivaiheen  kohdal¬ 
la.  Samantyyppistä  välitöntä  reagoin¬ 
tia  kone  toteuttaa  myös  ohjauksen 
suhteen,  jolloin  ironisesti  tämä  mam- 
muttikone  on  yksi  vaivattomimpia  kä¬ 
sin  lennettäviä  koneita,  joita  olemme 
kokeilleet. 

Ja  kuten  nykyään  käytännössä  kaik¬ 
ki  syvämallintavat  koneet,  koneasen- 
nus  ei  sisällä  kuin  pienen  määrän  si- 
mulaattorikohtaista  dokumentaatiota, 
sillä  varsinaiseen  lento-operointiin 
mukana  tulee  Boeingin  alkuperäi¬ 
nen  FCOM  (Flight  Crew  Operating 
Manual).  Nämä  tekevät  oppimiskyn¬ 
nyksestä  jyrkän  mutta  erinomaisen 
palkitsevan  prosessin.  PMDG  jatkaa 
siis  maineensa  sementoimista  yhä 
edelleen. 

Konetta  saa  myös  32-bittisenä  yh- 
teensopivuusversiona,  joka  toimii 
alaspäin  jopa  Flight  Simulator  X:n 
kanssa.  Tällöin  koneesta  on  epäile¬ 
mättä  karsittu  varsin  paljon  päätellen 
siitä,  että  simulaattorin  muistinkäyttö 
ponnahtaa  yli  neljän  gigatavun  raja¬ 
pyykin  ohi  jo  ennen  kuin  koneeseen 
kytkee  edes  virrat  päälle.  Tästä  kertoo 
myös  huomattavan  paljon  huokeampi 
hinta. 

Majestic  MJC8  Q400 

Alusta:  Prepar3D  v4 
Hinta:  -50-1 40€ 


Viime  aikoina  hyvinkin  edistynyt  lento  - 
konemallintaminen  on  siirtynyt  isoista 
pitkien  etappien  mammuttikoneista 
enemmän  ja  enemmän  lyhyiden  ja 
keskipitkien  matkojen  niin  sanottuihin 
commuter-koneisiin.  Siitä  erinomaise¬ 
na  esimerkkinä  on  Majestic  Softwaren 
mallinnus  erittäin  laajalti  käytetystä 
kaksimoottorisesta  turbopropista. 

Onkin  harvinaista  nähdä  näin  yk¬ 
sityiskohtaista  mallinnusta  muista 
kuin  matkustajaj eteistä,  ja  siksi  tämä 


kone  onkin  selvästi  löytänyt  oman 
markkinarakonsa.  Konetta  lisensoi¬ 
daan  kolmessa  eri  luokassa,  joissa 
lennetään  Pilot-  ja  Pro -version  kautta 
Training-malliin,  jota  on  tulevaisuu¬ 
dessa  tarkoitus  tarjota  lentoyhtiöiden 
koulutustarkoituksiin.  Tämä  antaakin 
hyvin  osviittaa  mallin  kunnianhimoi¬ 
suudesta. 

Ja  kieltämättä  kone  tuntuukin  aina¬ 
kin  näin  maallikon  näppituntumalla 
olevan  jämäkkää  tekoa  operointinsa 
puolesta.  Isoja  matkustajaj ettejä  kul¬ 
jettamaan  tottuneet  lentäjät  joutuvat 
totuttelemaan  turboproppien  erilai¬ 
seen  dynamiikkaan,  matalammilla 
lentokorkeuksilla  operointiin  sekä 
vakiopyörimänopeuksisiin  mootto¬ 
reihin. 

Päällimmäisin  kritiikki  koneesta 
löytyy  ehkä  ohjaamon  tekstuureiden 
paikoittaisesta  tuhruisuudesta  ja  ajoit¬ 
taisesta  lentotietokoneen  hitaasta  vas¬ 
teesta  lentäjän  painalluksiin.  Mutta 
kolikon  toisella  puolella  taas  on  ehkä 
komein  äänimaailma,  jonka  allekir¬ 
joittanut  on  koskaan  kokenut  simu¬ 
laattorien  parissa. 

Moottorien  noustessa  käyntiin  tuut- 
taa  koneen  oma  äänimoottori  ilmoil¬ 
le  sellaisen  määrän  komeaa  jyminää, 


tutinaa  ja  kurmutusta,  ettei  kokemusta 
ohita  olankohautuksella  vielä  useam¬ 
mankaan  lentoetapin  jälkeen.  Äänen¬ 
toiston  laatu  ei  petä  missään  vaiheessa 
lentoa,  vaan  virtuaalipilotti  voi  käyttää 
luotettavasti  yhtä  paljon  korviaan  kuin 
silmiäänkin  lennonseurantaan. 

Pro -version  mukana  tulee  myös  yk¬ 
sityiskohtainen  ulkoinen  ohjelmisto 
lentokoneen  järjestelmien,  kontrollien 
ja  äänimoottorin  niin  yksityiskohtai¬ 
seen  muokkaamiseen  ja  säätämiseen, 
että  nämä  antavat  huomattavan  mää¬ 
rän  työkaluja  kotisimulaattoriraken- 
taj  allekin.  Ohjelmisto  mahdollistaa 
myös  verkkoyhteyden  yli  tapahtuvan 
ohjaamojaon,  jotta  kaksi  lentäjää  voi 
operoida  samaa  konetta  samanaikai¬ 
sesti.  Tämä  mahdollisuus  yleistyykin 
positiivisesti  simulaattorimarkkinoilla. 
Myös  vikatilojen  triggeröinti  onnistuu 
erillisellä  ohjelmalla,  mikä  mahdollis¬ 
taa  näppärästi  niin  koulutustyyppiset 
tilanteet  kuin  myös  ystävällismielisen 
jäynäilyn. 

Aerobask  Edipse  550NG 

Alusta:  X-Plane  11 
Hinta:  $40  (~35€) 


Jälleen  pykälää  pienempikokoista  ko¬ 
nemallia  edustaa  Aerobaskin  kehittämä 
yksityisjetti,  joka  herätti  markkinoille 
tullessaan  varsin  paljon  huomiota  simu- 
laattoriharrastajien  parissa.  Aerobask 
hyökkäsikin  markkinoiden  laiminlyö¬ 
mään  rakoon,  sillä  samaan  aikaan  kun 
pienten  yksimoottoristen  koneiden  ja 
matkustajajettien  kehitys  on  mennyt 
hurjaa  vauhtia  eteenpäin,  ovat  nämä 
pienet  mutta  tehokkaat  koneet  jääneet 
selvästi  huomiotta. 


Aerobask  keskittyy  kehittäjänä  pie¬ 
niin  yksityiskoneisiin  ja  on  niittänyt 
mainetta  X-Plane- maailmassa  äärim¬ 
mäisen  laadukkailla  koneillaan.  Jos 
Eclipse  550NG:hen  on  katsominen, 
niin  tässäkään  tapauksessa  mainetta  ei 
ole  kerätty  ansiotta. 

Jälleen  kerran  koneen  laadukkuu¬ 
desta  kertoo  ensimmäisenä  se,  kuin¬ 
ka  sulavasti  ja  viiveettä  kone  reagoi 
kaikkeen  mitä  pilotti  siltä  pyytää. 
Tietokoneohjelman  sisälle  mallinnet¬ 
tu  virtuaalinen  navigaatiotietokone 
reagoi  painalluksiin  ongelmitta  ja  vii¬ 
vettä.  Myös  itse  kone  reagoi  napakasti 
kontrolleihin  lennon  aikana.  Isompiin 
koneisiin  tottuneille  pienen  koneen 
kontrollien  reagointinopeus  ja  ket¬ 
teryys  voivat  jopa  vaatia  aivan  oman 
opettelunsa. 

Koska  kone  on  yksinkertaisempi  tyy¬ 
piltään,  niin  mallinnuskaan  ei  ole  yhtä 
raskasta  kuin  isoilla  matkustajakoneil¬ 
la.  Niinpä  kone  pystyy  häikäisemään 
graafisilla  herkuilla  ja  silti  pyörimään 
testikoneella  sulavasti.  Aerobask  on¬ 
kin  tunnettu  nimenomaan  graafisesti 
upeista  koneistaan. 

Edistyneiden  ominaisuuksien  lisäk¬ 
si  kuluttajaa  lämmittää  myös  muita 
vertaamiamme  koneita  huomattavasti 


huokeampi  hintataso,  joka  myös  ker¬ 
too  koneen  järjestelmien  vähäisem¬ 
mästä  monimutkaisuudesta.  Kuitenkin 
ne  järjestelmät  mitä  koneessa  on,  on 
mallinnettu  viimeistä  napikkaa  myö¬ 
ten,  ja  Garmin  GTN  750  -navigaatio¬ 
ja  lentohallintajärjestelmää  myöten 
alusta  loppuun. 

Jopa  ikkunoiden  kaihtimien  säätä¬ 
minen  yksilöllisesti  onnistuu,  joten 
lisäpisteitä  immersiota  lisäävästä  pik- 
kunäperryksestä  kone  myös  kerää  ko¬ 
tiinpäin.  Kertakaikkiaan  leppoisaa  len¬ 
telyä  siis  luvassa  itse  kullekin!  & 

Pelit 


Hill 


FdintVdick-seikkailijatl 
eivät  kuolleet  sukupuuttoon 


Ei  ole  edes  kauhean  kauan  siitä ,  kun  jotkut  kuvittelivat  klassistyylisten  seikkailupelien  genren 
olevan  kuollut  ja  kuopattu.  Jotkut  tuntuvat  edelleen  nököttävän  siinä  samassa  pettymyksen 
kuopassa ,  jonne  he  vajosivat  silloin ,  kun  LucasArts  hautasi  seikkailupeliosastonsa.  Mutta 
kuulkaas  nyt:  on  seikkailupelejä  tehty  sen  jälkeenkin  -  ja  paljon  onkin! 


Teksti:  Jukka  O.  Kauppinen 
Kuvat:  Jukka  O.  Kauppinen, 
Mobygames,  eri  pelitalot 

Tänään  laadukkaita  seikkailu¬ 
ja  pursuaa  sieltä  sun  täältä, 
isoina  ja  pieninä  tuotantoi¬ 
na.  Genren  vuosituhannen  vaihteen 
jälkeisestä  uudesta  noususta  voidaan 
kuitenkin  kiittää  arvon  hunneja,  noita 
rehvakkaita  germaaneja  ja  uljaita  es¬ 
panjalaisia,  jotka  jatkoivat  uskollisesti 
seikkailujen  ostamista  ja  tekemistä. 
Moni  point nclick- seikkailu  julkaistiin 
ensin  Saksan  tai  Espanjan  markki¬ 
noille  ja  käännettiin  vasta  sitten 
lontoonmurteelle.  Eiväthän  ne 
m  kaikki  älyttömän  hyviä  ole,  tai 
sitten  niissä  on  hitsisti  ideaa, 
mutta  toteutus  jää  vähän  kes¬ 
ken.  Tämä  selittyy  sillä  pe¬ 
rinteisellä:  rahalla.  Kun  peli 
pitää  saada  kasaan  pienellä 
budjetilla  ja  mielellään  ei¬ 
len,  niin  sitten  ei  viilata  eikä 
viimeistellä  niin  kauan  kuin 
oikeastaan  pitäisi. 

Katsotaanpa  nyt  joitakin 
kivoja  hiiriklikkailuseikkai- 
luja,  joilla  meitä  on  hyväilty 
tämän  vuosituhannen  puo¬ 
lella. 


Book  of  Unvvritten  Tales  I  &  Il 

King  Art  Games  /  Lace  Mamba  /  Nordic 
Games  -  2009,  2015 

PC,  Linux,  Mac,  Playstation  3,  Playstation  4, 
Xbox  360,  Xbox  One,  Android,  iOS. . . 

Päättömän  hyvännäköiset  BoUTit  ei¬ 
vät  ole  ihan  kaikilta  yksityiskohdil¬ 
taan  loppuun  hiottuja,  mutta  ideaa 
ja  koukkuja  niissä  on  senkin  edestä. 
Lähtökohdiltaan  perinteinen  fantasia- 
maailma  on  näet  höystetty  vinkeillä 
ja  räiskyvillä  ideoilla,  jotka  osoittavat 
selvästi,  ettei  peli  ota  itseään  miten¬ 
kään  liian  vakavasti.  Teknohörhöisten 
tonttujen  puuhastelut  joukkotuhoasei¬ 
den  ja  geneettisen  muuntelun  parissa 
sekä  alkoholistikääpiöt  tuovat  kuvaan 
omanlaistaan  väriä.  Muuten  maailma 
on  kuitenkin  oikein  kiva  paikka  olla  ja 
elää,  mitä  nyt  kaikki  tuppaa  jäämään 
Hyvän  ja  Pahan  välisen  ikuisen  taiste¬ 
lun  jalkoihin. 

Pelit  valloittavat  erityisesti  riemas¬ 
tuttavalla  dialogilla,  joka  on  sovitettu 
onnistuneesti  saksasta  englanniksi. 
Tekijöiden  rakkaus  genren  klassikoi- 


hinkin  tulee  hienosti  esille,  ja  paikoin 
raskaan  sarkastinen  parodiointi  osuu 
upeasti  kohdalleen.  Jos  nämä  ovat  jää¬ 
neet  ”ei  seikkailuja  enää  tehdä”  -kuo¬ 
passa  lymynneiltä  huomaamatta,  na¬ 
patkaa  ihmeessä  talteen. 


Alpha  Polaris 

Turmoil  Games  /  Just  A  Game  -  201 1 
PC 

Alpha  Polaris  oli  ilmestyessään  vuonna 
2011  todella  outo  keissi.  Suomalaisen 
indiestudion  The  Thing  -leffasta  vah¬ 
vasti  lainaileva  kauhuseikkailu  kun  oli 
ensimmäinen  kotimainen  point  nclick- 
tyyppinen  seikkailu  pitkään  aikaan, 
ellei  jopa  ihka  ensimmäinen  kaupal¬ 
linen  genrensä  julkaisu.  Siinä  Grön¬ 
lannin  jäätiköiden  keskellä  sijaitsevan 
tutkimuslaitoksen  asukkaat  pistetään 
kohtuulliseen  jumiin,  sillä  jäiden  alla 
heräävä  muinainen  pahuus  ei  naurata 
ketään. 

Seikkailu  onnistui  monessa  mielessä 
oikein  hyvin,  sillä  esimerkiksi  käsikir- 

mustemmankaan  huumorin  muste- 
lammikoita  ole  kuivatettu.  Puhdasta 
pelikultaa  siis. 


joitus  rakentaa  tapahtumiaan  hienos¬ 
ti  muun  muassa  inuiittien  myyttien 
pohjalle.  Eristyneisyyden  tunne,  epä¬ 
todellinen  tunnelma  ja  pahuus  ovat 
koko  ajan  läsnä  vahvasti.  Vähän  lyhyen 
puoleinenhan  seikkailu  on,  mutta  sen 
myötä  myös  tiivis,  sillä  tyhjäkäyntiä 
ei  ole.  Mikään  hitti  peli  ei  tainnut  olla 
edes  Steam-julkaisussaan,  sillä  pelin 
ja  tekijätiimin  sivut  ovat  julkaisun  jäl¬ 
keen  hiljentyneet  tyystin.  Mutta  goog- 
latkaapa  -  tekijöiden  making  of  -tarina 
on  huimaa  luettavaa. 


Killmonday  Games  -  201 5 
PC,  Linux,  Mac 


Harhaileeko  mielesi  joskus,  etkä  ole 
ihan  varma,  mitä  yö  tuo  tullessaan? 
Myös  mielisairaalasta  pakeneva  Fran- 
tyttönen  kulkee  vähän  epävakailla 
vesillä,  mutta  onneksi  hänellä  on  pil¬ 
lereitä,  joiden  avulla  todellisuus  muut¬ 
taa  muotoaan.  Ja  kun  se  muuttuu,  se 
todella  muuttuu.  Vaikka  päähenkilö 
on  lapsi,  seikkailu  on  surrealistinen 
ja  absurdi  kokemus,  joka  on  kuin 
pointnclick-versio  Silent  Hiilistä.  Te¬ 
keekö  tämä  pelistä  helpommin  lähes¬ 
tyttävän  vai  kavahduttavan,  siinäpä 
kysymys. 


Dead  Synchronicity: 
Tomorrovv  Comes  Today 

Fictiorama  Studios  -  201 5 

PC,  Linux,  Mac,  Android,  iOS,  Svvitch 


Fester  Mudd: 

Curse  of  the  Gold 

Prank  Entertainment  /  Replay  Games  -  201 3 
PC,  Linux,  Mac,  Android,  iOS,  Ouya 


Tamperelaisen  Prank  Entertainmen- 
tin  tekemä  Fester  Mudd  on  toinen 
valopilkku  suomalaisten  seikkailupe¬ 
lien  kovin  harvalukuisessa  perheessä. 
Mutta  Alphan  tavoin  siinä  on  myös 
surullinen  sävynsä,  vaikka  lähtökoh¬ 
daltaan  Fester  onkin  oivallinen  ja  gen- 
ren  perinteitä  hienosti  kunnioittanut 
laadukas  villin  lännen  komedia.  Se  oli 
hyvällä  tapaa  vanhanaikainen  mutta 
myös  miellyttävä  ja  hauska  seikkailu, 
vaikka  vitsit  nojasivat  paikoin  turhan¬ 
kin  paljon  lainoihin  ja  viittauksiin  eikä 
omaan  huumorintajuun. 

Ikävä  kyllä  peli  suunniteltiin  alku¬ 
jaan  trilogiaksi,  eikä  ensimmäinen  osa 
myynyt  likimainkaan  tarpeeksi.  Jatko - 
osat  jäivät  tekemättä,  ja  jäljelle  jäi  vain 
tämä  ensimmäinen  osa,  joka  onneksi 
löytyy  vielä  latauskaupoista.  Pelinteki¬ 
jöiden  haastattelu  löytyy  Checkpoint 
TV:n  Youtube-kanavalta.  Katso,  jos 
tämä  suomalaisen  pelihistorian  pala¬ 
nen  herätti  kiinnostuksen. 


Thimblevveed  Park 

Terrible  Toybox  —  201 7 

PC,  Linux,  Mac,  Playstation  4,  Xbox  One, 

Android,  iOS... 


1990-luvun  seikkailupelit  tekivät  aika¬ 
hypyn  taas.  LucasArts-seikkailuvete- 
raanien  tekemä  hiirinaksutteluseikkai- 
lu  Thimbleweed  Park  on  kuin  suoraa 
jatkoa  heidän  vanhoille  teoksilleen, 
mutta  kaikille  nykykoneille  joukkora- 
hoituskampanjan  kautta  pulautettuna. 
Mikä  hienointa,  uusi  peli  tuntuu  sellai¬ 
selta,  että  sen  tarinankerronta  ja  tyyli 
voivat  toimia  hienosti  myös  uudem¬ 
man  sukupolven  pelaajiin.  Tai  ainakin 
niin  varoen  toivon. 

Thimblen  pelattavuus  on  kuin  van¬ 
haa  Lucasia,  toki  nykyaikaisin  maus¬ 
tein  ja  vaikuttein.  Visuaalinen  tyyli 
jatkaa  Maniac  Mansionin  linjoilla  ja 
käsikirjoitus  -  se  kaikkein  tärkein  -  on 
sekä  nokkela  että  hauska.  Tekijät  eivät 
ole  kadottaneet  mojoaan  tai  huumo¬ 
rintajunsa  outoja  sivupolkuja,  eikä 


Espanjalaistiimin  synkkä  maailman- 
lopputarina  ei  iloittele.  Kickstarterin 
kautta  vauhtiin  potkaistun  seikkailun 
päähenkilöllä  onkin  edessään  karu 
taival,  kun  tämä  herää  täysin  tietä¬ 
mättömänä  maailmaa  kohdanneista 
kauheuksista.  Kuka  olen,  missä  olen, 
miksi  olin  pitkään  koomassa  ja  miksi 
kaikki  asuvat  joko  keskitysleireillä  tai 
tuhoutuneiden  kaupunkien  rauniois¬ 
sa? 

Tarinallisesti  kiinnostava  ja  paikoin 
erittäin  brutaali  peli  rakentaa  onnistu¬ 
neesti  kuvan  ahdistavasta  maailmasta, 
jossa  ihmishenki  on  kovin  halpa.  Sii¬ 
hen  verrattuna  on  vähän  ikävä  todeta, 
että  ääninäyttelemisessä  ei  ole  osuttu 
kohdalleen  ja  joku  tekijätiimistä  on 
tainnut  pelata  vähän  liikaa  Sierran 
seikkailuja.  Vaikka  ongelmien  rat¬ 
kaisut  ovatkin  yleensä  ihan  loogisia, 
logiikkaketjun  järjestyksen  hoksaa- 
minen  ja  pulmien  ihan  tarpeettoman 
monimutkainen  ratkonta  voivat  rai¬ 
vostuttaa.  Samoin  tekee  tarinan  py¬ 
sähtyminen  julmaan  cliffhangeriin, 
jota  päästään  purkamaan  vasta  jatko- 
osassa.  & 


Kuoleman  jälkeistä  elämää  virtuaalitodellisuudessa 

Harrastajat  herättivät  Electronic  Artsin  hylkäämän  pelin  henkiin.  Voit  jälleen  olla  kuka  ikinä 
tahdot  ja  astua  vaihtoehtoiseen  todellisuuteen,  jossa  myös  käydään  töissä  ja  kerätään  tavaraa. 

Teksti:  Ilkka  VVahala  Kuvat:  Ilkka  VVahala,  freeso.org 


Eräs  lapsuuteni  suosik- 
kipeleistä  oli  The  Sims. 
Tämän  digitaalisen  nuk¬ 
kekodin  parissa  vietin 
lukemattomia  tunteja  ja 
tulin  hankkineeksi  siihen  jokaisen  li¬ 
säosan,  jotka  saivat  minut  palaamaan 
aina  uudestaan  Simsin  pariin.  Muis¬ 
taakseni  jokin  näistä  lisäosista  sisälsi 
asennuslevyllään  videon,  jolla  mai¬ 
nostettiin  joulukuussa  2002  julkaistua 
The  Sims  Online  -peliä  ( TSO ).  Kysees¬ 
sä  oli  verkkomoninpeliversio  Simsistä. 
Muistan  myös  lukeneeni  Pelit-lehdestä 
kertomuksia  seikkailuista  TSO: n  maa¬ 
ilmassa  ja  paloin  halusta  päästä  sinne 
itse. 

Moninpelattava  Sims  vaikutti  kovin 
kiintoisalta,  vaikken  osannut  sanoa 
miksi.  Valtaosa  ystävistäni  ei  ymmär¬ 
tänyt  edes  alkuperäisen  Simsin  viehä¬ 
tystä,  siis  simien  terrorisointia  lukuun 
ottamatta.  Ajatus  siitä,  että  jokaista 
simiä  ohjaa  ihmispelaaja,  tuntui  kieh¬ 
tovalta.  Simsin  pelaaminen  verkossa  jäi 
silti  omalta  osaltani  vain  kaukaiseksi 


haaveeksi,  pelkästään  jo  sen  kuukau¬ 
simaksujen  takia,  jotka  olivat  saamie¬ 
ni  tietojen  mukaan  kymmenen  euron 
luokkaa. 

TSO  ei  kuitenkaan  menestynyt 
odotetulla  tavalla,  joten  pelin  brändiä 
alettiin  uudistaa.  Maaliskuussa  2007 
nimeksi  vaihtui  EA-Land  ja  peliin  li¬ 
sättiin  sisältöä  ja  uusia  ominaisuuksia. 
Myös  pakolliset  kuukausimaksut  jätet¬ 
tiin  pois.  Tieto  uudistuksesta  ei  saavut¬ 
tanut  minua,  joten  tämäkin  tilaisuus 
meni  minulta  ohi.  Merkittävistä  päi¬ 
vityksistä  huolimatta  uusia  pelaajia  ei 
saatu  houkuteltua  tarpeeksi,  ja  palveli¬ 
met  suljettiinkin  lopullisesti  elokuussa 
2008.  Pitkään  kuvittelin  lopullisesti 
menettäneeni  mahdollisuuden  pelata 
TSO: ta,  kunnes  jokin  aikaa  sitten  kuu¬ 
lin  sen  nousseen  kuolleista. 

Elämäsimulaatiota  verkossa 

FreeSO  eli  Free  Simulator  Online  on  fa¬ 
nien  tekemä  uusioversio  TSO:  sta,  eikä 
sillä  ole  mitään  yhteyttä  Electronic 
Artsiin,  vaikka  se  lataakin  osan  peli- 


tiedostoista  EA:n  avoimelta  ftp-palve- 
limelta.  Avoin  beetaversio  julkaistiin 
tammikuussa  2017,  joten  olen  jälleen 
jäljessä,  mutta  tällä  kertaa  en  onnek¬ 
si  liian  myöhässä.  Tätä  juttua  kirjoi¬ 
tettaessa  peli  on  yhä  beetavaiheessa 
ja  vain  murto-osa  TSO: n  maailmasta 
on  pelattavissa.  Pelaajiakaan  ei  luon¬ 
nollisesti  ole  yhtä  paljon  kuin  ennen, 
mutta  FreeSO  sisältää  myös  joitain  uu¬ 
distuksia.  Eräs  päivitys  toi  mukanaan 
mahdollisuuden  vaihtaa  grafiikat  kol¬ 
miulotteisiksi,  mutta  kyseinen  ominai¬ 
suus  on  yhä  kokeiluasteella.  Paremmin 
peli  toimii  klassisessa  isometrisessä 
perspektiivissä,  jossa  on  edelleen  oma 
viehätyksensä. 

Aloitin  pelaamisen  kuten  mikä  ta¬ 
hansa  muukin  peli  tänä  päivänä  aloi¬ 
tetaan,  eli  katsomalla  Youtubesta  ope¬ 
tusvideoita.  Rekisteröityminen  ja  pelin 
asennus  oli  yksinkertainen  prosessi  ja 
hahmonkin  luonti  peliin  oli  suoravii¬ 
vaista.  Kiinnostukseni  Simsiä  kohtaan 
on  ajan  mittaan  laskenut,  mutta  tästä 
huolimatta  oli  mielenkiintoista  päästä 

näkemään,  kuinka  FreeSO  vastaa  odo- 
tuksiani  ja  mielikuviani  kaikkien  näi¬ 
den  vuosien  jälkeen. 

FreeSO  tuntuu  alkuperäistä  Simsiä 
pelanneelle  tutulta.  Simin  ohjaaminen 
tapahtuu  pääasiassa  yhä  hiirellä,  ja  pe¬ 
rustarpeet  on  edelleen  tyydytettävä. 
Huomattavia  erojakin  silti  löytyy.  Sini¬ 
sissä  oli  mahdollisuus  luoda  useam¬ 
man  simin  perheitä,  mutta  FreeSO: ssa 
luodaan  vain  yksittäisiä  simejä.  Hah¬ 
moja  voi  toki  luoda  useampia,  maksi¬ 
missaan  kolme,  mutta  niitä  ei  voi  ohja¬ 
ta  samanaikaisesti.  Onneksi  tarpeiden 
mittaritkaan  eivät  mene  yhtä  nopeasti 
punaiselle. 

Pelimaailma  on  jaettu  tontteihin, 
joita  pelaajat  voivat  ostaa.  Oman  ton¬ 
tin  ostaminen  ei  onnistu  välittömästi, 
sillä  uusi  hahmo  aloittaa  tyhjätasku¬ 
na.  Aluksi  on  etsittävä  tontti,  jonka 
omistaja  tai  omistajan  huonetoveri  on 
paikalla,  sillä  ilman  jommankumman 
läsnäoloa  ei  muiden  palstoilla  pysty 
vierailemaan.  FreeSO  ei  edeltäjänsä 
tapaan  myöskään  aseta  varsinaista 
loppua  tai  päämäärää,  vaan  pelaaja 
on  vapaa  toteuttamaan  itseään.  Päätin 
asettaa  tavoitteeksi  oman  talon  raken¬ 
tamisen  ja  sisustamisen. 

Kova  duuni  on  rahaa 

FreeSO  ei  antanut  miellyttävää  ensi¬ 
vaikutelmaa.  Kuten  alkuperäisessäkin 
Sinisissä ,  simien  on  mahdollista  kehit¬ 
tää  erilaisia  taitoja,  jotka  vaikuttavat 


urakehitykseen.  Taitojen  harjoittami¬ 
nen  onkin  FreeSOm  keskeisin  aktivi¬ 
teetti  ja  suurin  osa  pelaajista  tuntuu 
omistavan  kaiken  aikansa  sille.  Har¬ 
joittelu  keskeytyy  ainoastaan,  kun  si¬ 
min  täytyy  esimerkiksi  syödä  tai  käydä 
vessassa. 

Päätin  itsekin  aloittaa  taitojen  ke¬ 
hittämisestä.  Kiinteistöt  on  jaettu  eri¬ 
laisiin  kategorioihin,  joten  suuntasin 
taitojen  kehittämiseen  tarkoitetulle 
tontille.  Taitojen  kehittäminen  on  ikä¬ 
vä  kyllä  moninpelissäkin  passiivista. 
Sim  istuu  esimerkiksi  lukemassa  kirjaa 
ja  sitten  vain  odotetaan,  että  kehitys¬ 
mittari  täyttyy  ja  taitopisteitä  kertyy, 
tuskallisen  hitaasti.  Huomasin  nope¬ 
asti  kaip  aavani  yksinpelin  pikakelaus - 
painiketta. 

Aika  kuluu  toki  paremmin,  jos  pai¬ 
kalla  sattuu  olemaan  muita  puheliaita 
pelaajia.  Taidot  myös  kehittyvät  no¬ 
peammin,  jos  useampi  sim  kehittää 
samaa  taitoa  yhtä  aikaa.  On  kuiten¬ 
kin  yleistä,  että  pelaajat  jättävät  si¬ 
min  ahertamaan  ja  siirtyvät  itse  pois 
näppäimistön  ääreltä  tekemään  jotain 
mielekkäämpää. 

Lähdin  etsimään  muuta  tekemistä 
ja  halusin  tienata  rahaa.  Varmin  tapa 
ansaita  elantonsa  on  hankkia  simille 
työ.  Erilaisia  uravaihtoehtoja  on  nel¬ 
jä:  työ  robottitehtaassa,  ravintolassa, 
tanssijana  tai  DJ:nä,  ja  kaikilla  näistä 
on  omat  taitovaatimuksensa.  Sinisissä 
työnteko  ei  ollut  pelattava  ominai¬ 


suus,  mutta  FreeSO:ssa  se  on  oma  mi- 
nipelinsä. 

Sinisin  työmarkkinoilla  hakija  saa 
paikan  ilman  minkäänlaista  hakemus¬ 
ta  tai  haastattelua.  Työllistin  simini  ra¬ 
vintolaan,  koska  kuulin  sen  maksavan 
parhaiten.  Käytännössä  tämä  tarkoitti 
työtä  tarjoilijana.  Tarkoitus  on  ottaa 
vastaan  ja  toimittaa  annostilauksia 
mahdollisimman  nopeasti.  Samalla 
voi  tippien  toivossa  yrittää  sosialisoida 
asiakkaiden  kanssa,  jotka  ovat  tietoko¬ 
neen  ohjaamia  hahmoja.  Ravintola- 
minipeli  alkoi  nopeasti  tuntua  työltä. 
Yritin  aina  välillä  maalata  ja  myydä 
maalauksia,  mutta  niilläkään  en  rikas¬ 
tunut. 

Shoppailu  on  huume 

Kovinkaan  korkealle  en  urallani  nous¬ 
sut,  mutta  ennen  pitkää  sain  haalittua 
rahat  kasaan  pienen  talon  rakentamis¬ 
ta  ja  sisustamista  varten.  Rakennuk¬ 
sesta  tuli  pieni,  eivätkä  varat  riittäneet 
kuin  välttämättömiin  huonekaluihin, 
joilla  sain  pidettyä  simini  elossa.  Luk- 
sustavarat  jäivät  kauas  ulottumatto¬ 
miin.  Oma  hökkelini  on  verrattain 
vaatimaton  maailmassa,  jossa  kulutta¬ 
minen  kukoistaa. 

Pelin  kaupunki  on  varsinainen  kers¬ 
kakulutuksen  mekka  täynnä  toinen 
toistaan  suurempia  tontteja,  jotka  taas 
ovat  täynnä  kaikkea  mitä  rahalla  saa. 
The  Sims  -pelisarjalla  on  aina  ollut 
mielenkiintoinen  suhde  kuluttajuu- 

teen.  Pelaaminen  kohti  hienompaa  ja 
ennen  kaikkea  arvokkaampaa  asuntoa 
on  aina  ollut  tärkeä  osa  Sims-pelien 
viehätystä.  Ja  mitä  kalliimpi  hyödyke, 
sitä  enemmän  se  lisää  simin  hyvin¬ 
vointia.  Simejä  ei  tietenkään  uhkaa 
luonnonvarojen  ehtyminen  tai  ilmas¬ 
tonmuutos,  joten  ekologiset  arvot  jää¬ 
vät  toissijaisiksi. 

Seinien  pystytys  ja  huonekalujen 
ostaminen  tapahtuu  myös  entiseen 
malliin,  tosin  tällä  kertaa  reaaliajas¬ 
sa.  Mööpelikatalogi  tuntuu  tätä  nykyä 
suppealta,  vaikka  siitä  uskoakseni  löy¬ 
tyy  lähes  kaikki  Simsin  ja  sen  lisäosien 
tavarat.  Rakentaminen  ja  sisustaminen 
ovat  olleet  ne  asiat,  joista  olen  eniten 
Sinisissä  nauttinut.  Halusin  sisustaa 
lisää,  mutta  projektini  tyssäsi,  kun 
lompakko  jo  pian  tyhjeni,  enkä  ollut 
innokkaana  palaamassa  töihin. 

Virtuaalihahmon 

identiteettikriisi 

Yksin  pelattavassa  Sinisissä  pelaaja  toi¬ 
mii  ikään  kuin  jumalana,  joka  komen¬ 
taa  simejä.  Niitä  ei  voi  ohjata  suoraan, 


vaan  kontrollointi  tapahtuu  erilaisten 
käskyjen  kautta,  joita  simit  pyrkivät 
parhaansa  mukaan  noudattamaan.  Si¬ 
mit  eivät  voi  itse  muokata  omaa  elin¬ 
ympäristöään,  ja  ne  vaikuttavat  myös 
jollain  tasolla  tiedostavan  oman  van¬ 
keutensa  virtuaalimaailmassa.  Turhau- 
tuessaan  ne  rikkovat  neljännen  seinän 
ja  heiluttavat  kameraa  kohti  samalla 
huutaen. 

FreeSO  on  perinyt  tutut  kontrollit, 
mutta  verkossa  simit  toimivat  pelaa¬ 
jien  avatareina.  Ohjaamisen  kankeus 
luo  oudon  ristiriitaisen  tunteen,  kun 
pelaaja  ei  pysty  suoraan  liikuttamaan 
hahmoaan,  mutta  hänen  sanansa  kui¬ 
tenkin  tulevat  ulos  simin  suusta.  Chat- 
viestit  ilmestyvät  puhekuplina  simien 
yläpuolelle. 

Pelaajan  ja  pelihahmon  raja  vaikut¬ 
taa  hämärältä,  sillä  sim  osoittaa  miel¬ 
tään  ilman  pelaajan  syötettä,  jos  sen 
tarpeita  lyö  laimin.  Simiin  samaistu¬ 
minen  tuntuu  ongelmalliselta.  Aivan 
kuin  pelaaja  olisi  kaapannut  simin 
kehon  jättäen  sille  joitakin  autonomi¬ 
sia  toimintoja.  Tätä  kirjoittaessani  ha¬ 


vahduin  myös  siihen,  että  FreeSOista 
puuttuu  Sims- pelien  klassinen  vihreä 
timantti,  joka  leijuu  aina  ohjattavan  si¬ 
min  yläpuolella. 

Pelaajan  ja  pelihahmon  seuraelämät 
ovat  nekin  toisistaan  irrallisia.  Aktiivi¬ 
nen  chatissä  kirjoittaminen  ei  täytä  si¬ 
min  sosiaalisuustarpeita.  Pelistä  löytyy 
erikseen  tähän  tarkoitetut  simien  väli¬ 
set  keskustelu-  ja  muut  seurusteluin- 
teraktiot,  joita  tarpeeksi  käyttämällä 
simit  myös  aikanaan  ystävystyvät.  Si¬ 
min  mielen  täyttää  sen  oman  tekoälyn 
lisäksi  sitä  ohjastava  pelaaja.  Ristiriita 
näkyy  myös  tekstissäni.  Välillä  viittaan 
itseeni  ja  välillä  simiini. 

Takaisin  fyysiseen  arkeen 

TSO:n  heikkoon  menestykseen  ja  lopul¬ 
liseen  sulkemiseen  oli  luultavasti  monia 
syitä.  Nukkekotileikki  ei  ehkä  käänty¬ 
nyt  moninpeliympäristöön  kuten  oli 
tarkoitus.  TSO  ei  myöskään  tarjonnut 
työkaluja  oman  sisällön  tuottamiseen 
samalla  tavalla  kuin  esimerkiksi  Second 
Life.  Palvelimien  sulkeutuessa  oli  TSO 
grafiikaltaankin  jo  aikaansa  jäljessä. 

On  silti  olemassa  joukko  lojaaleja 
pelaajia,  joiden  mielestä  moninpeli- 
Simsissä  on  jotain  ainutlaatuista.  Mo¬ 
net  kohtaamistani  pelaajista  kertoivat 
pelanneensa  aikoinaan  jo  TSO:ta  ja 
kaivanneensa  sitä.  FreeSOm  kooltaan 
pieni  pelaajakunta  mahdollistaa  hel¬ 
pommin  aitojen  ystävyyssuhteiden 
muodostumisen  sekä  merkityksellisen 
kanssakäymisen.  Korkeahko  keski-ikä 
lienee  syynä  siihen,  etten  kertaakaan 
kohdannut  minkäänlaista  trollausta. 
En  tosin  tiedä,  kirjaudunko  itse  enää 
sisään. 

Taitojen  ja  rahan  kartuttaminen  oli 
todella  pitkästyttävää,  mutta  koin  myös 
hyviä  hetkiä.  Onnistuin  käymään  mu¬ 
kavia  ja  mielenkiintoisia  keskusteluja, 
vaikka  muu  varsinainen  pelillinen  si¬ 
sältö  ei  ollut  erityisen  kiinnostavaa. 
Pidättäydyn  siis  mieluummin  yksin 
pelattavassa  Sinisissä  pikakelauspai- 
nikkeen  (ja  rahakoodin)  kanssa.  Ra¬ 
han  ja  taitojen  grindaaminen  tyhjässä 
virtuaalimaailmassa  ei  jaksa  koukuttaa 
tarpeeksi.  & 


©  FrecSO 

Mukaan  pääsee  osoitteessa:  freeso.org 


Paluu  simiselle  laguunille 


The  Sims  sai  aikoinaan  koukutettua  mi¬ 
nutkin,  tosin  ei  läheskään  yhtä  pahasti 
kuin  nykyisen  vaimoni.  Muistan,  miten  rie¬ 
mukasta  oli  ymmärtää,  että  töissä  ei  tarvit¬ 
sekaan  käydä  joka  päivä  ja  puolet  ajastaan 
saa  käytettyä  itsensä  kehittämiseen.  Kiipe¬ 
sin  uratikkaita  pikavauhtia,  laajensin  taloa 
ja  elin  amerikkalaista  unelmaa.  Surin,  kun 
perheenjäsenet  masentuivat,  ja  suorastaan 
järkytyin  heidän  kuolemistaan. 

Luettuani  Ilkan  artikkelin  vastuutoimit- 
tajana  oli  ilman  muuta  kokeiltava  myös 
FreeSOita,  etenkin  kun  sen  asennus  ja 
tilin  luominen  on  erittäin  yksinkertainen 
operaatio.  Hetkessä  huomasin  putkahta¬ 
neeni  Sunrise  Craterin  kaupunkiin  taskus¬ 
sani  O  simoleonia  ja  päälläni  Maxis-paita. 
Toisin  kuin  Ilkka,  itse  iloitsin  siitä  että  uu¬ 
den  3D-moottorin  myötä  peli  ei  ollut  vain 
pieni  postimerkki  keskellä  1440p-näyttöä. 

Kesti  hetken  ymmärtää,  että  koska  en 
voinut  vielä  omistaa  mitään,  minun  piti 
suunnata  vieraaksi  muiden  tonteille.  Vaik¬ 
ka  pelissä  oli  paikalla  alle  100  pelaajaa, 
löysin  hetken  tutkimisella  aloittelijaystä- 
vällisen  paikan,  jossa  oli  tarjolla  erilaisia 
aktiviteetteja  rahan  tienaamiseen.  Talon 
emäntä  toivotti  minut  lämpimästi  terve¬ 
tulleeksi  ja  hetken  toimintaa  seurattuani 
ymmärsin  suunnilleen,  mitä  tapahtui:  ihmi¬ 
set  pitivät  huolta  toistensa  hyvinvoinnista 
ja  tekivät  tontin  omistajan  esille  asettamia 
tehtäviä.  Erityisen  suosittua  tuntui  olevan 
leikki,  jossa  isäntä  maksoi  tietystä  esinees¬ 
tä  tai  tehtävästä  vierailleen  kaksinkertai¬ 
sen  hinnan.  Sitä,  mistä  rahat  tähän  tulivat, 
en  oikein  ymmärtänyt,  mutta  koska  minua 
kestittiin  hyvin,  leikin  mukana. 

Välillä  kävin  kehittämässä  taitojani  toi¬ 
saalla,  sillä  monen  simin  opiskellessa  sa¬ 


maa  aihetta  tieto  karttui  moninkertaisella 
nopeudella.  Suurin  osa  pelaajista  vaikutti 
tuntevan  toisensa,  mitä  en  näillä  käyttä¬ 
jämäärillä  toki  ihmettele.  Sen  sijaan  vaiku¬ 
tuksen  teki  se,  että  lähes  kaikki  vaikuttivat 
olevan  todella  ystävällisiä. 

Kun  olin  kaksi  iltaa  rakennellut  puutar- 
hatonttuja,  maalannut  tauluja,  hakannut 
pinatoja  ja  ratkaissut  yhtälöitä,  minulla 
oli  kasassa  vajaat  800  simoleonia.  Onnis¬ 
tuin  myös  saamaan  työpaikan  tietokoneen 
avulla,  mutta  perinteinen  auto  ei  koskaan 
tullut  noutamaan  minua.  Halvimmat  maa¬ 
tilkut  näyttivät  maksavan  noin  3000,  joten 
viikon  uurastuksella  saisin  ostettua  tontin, 
mutten  vielä  rakennettua  siihen  mitään.  En 
ole  varma,  olenko  aivan  näin  kärsivällinen. 

Siinä  missä  The  Sims  oli  viehättävä 
nukkekotileikki,  FreeSO  vaikuttaa  olevan 
jonkinlainen  laajennettu  chat,  jossa  teh¬ 
dään  Simsiä  muistuttavia  asioita  huo¬ 
mattavasti  hitaammalla  tempolla  ja  ollaan 
samalla  sosiaalisia.  Pelilliset  tavoitteet 
tuntuvat  olevan  äärimmäisen  kaukana,  ja 
ainoa  "endgame-sisältö"  koostuu  tontin 
täyttämisestä  roinalla.  Jotain  kummallisen 
kiehtovaa  tässä  kuitenkin  on,  ja  kuolleen 
pelin  elvyttäjät  saavat  joka  tapauksessa 
hatunnoston  ja  syvän  kumarruksen  kult¬ 
tuuriteostaan. 


Mikko  Heinonen 

Teksti:  Jukka  O.  Kauppinen 

Kuvat:  Susanna  Rantanen,  Jukka  O.  Kauppinen,  Piotr  Javvorsk 


JOKstoriassa  C64  vaihtuu  Atariin  ja  tikkuja 
väännetään  niin ,  että  muovipalat  lentelevät . 


Kasarin  puoliväli  oli  hauskaa 
aikaa  muun  muassa  siinä 
mielessä,  että  kotitietokonei¬ 
den  valikoimat  olivat  aivan  räjäyttävän 
monipuoliset.  Erilaisia  keskenään  yh¬ 
teensopimattomia  koneita  oli  Suomes¬ 
sakin  kymmeniä,  eivätkä  saman  val¬ 
mistajankaan  koneet  olleet  ainakaan 
softayhteensopivia.  No,  toki  Com- 
modore-Basicin  opiskelu  Vicillä  taisi 
helpottaa  astumista  kuusnelos-Basicin 
maailmaan,  ja  kai  niillä  Sinclairinkin 
koneilla  jotain  softajatkumoa  oli. 

Mutta  ei  jutella  nyt  koneista.  Puhu¬ 
taan  tikuista.  Joystickeistä.  Peliohjai¬ 
mista.  Ilotikuista.  Niitäkin  näet  riitti! 

Kasari  oli  siitäkin  veikeää  aikaa,  että 
peliohjainten  ja  tietokoneiden  ergo¬ 
nomia  oli  yhä  ihastuttavan  hakusessa. 
Selkärankaan  sattuu,  kun  ajattelee  niitä 
hankalia  asentoja,  joissa  tietokoneiden 
ja  telkkarien  ääressä  tuolloin  istuttiin. 
Tai  vääntelehdittiin. 

Se  ensimmäinen  tunnettu  joystick 
oli  Atari  2600: n  kaamea  neliskulmai¬ 
nen  mötkäle,  jonka  muotokieli  puhut- 
telee  pelottavalla  tavalla  yhä  tänäänkin. 
Aivan  liian  moni  kopioitsija  lainasi  sen 
muodot  ja  kulmat,  jotka  aiheuttivat 
monelle  kivikauden  pelaajalle  ensim¬ 
mäiset  pelihiertymät.  Sittemmin  joku 
keksi,  että  voihan  joystickiin  tehdä  vä¬ 
hän  pyöreämpiäkin  muotoja  ja  muun¬ 
kinlaisia  ratkaisuja.  Vuosikymmenen 
villit  pelitikkuvuodet  toivatkin  kaup¬ 
pojen  hyllyille  aivan  mahdottomat 
määrät  erilaisia  joystickejä,  joista  oike¬ 
astaan  vain  harva  oli  oikeasti  hyvä  tai 
erinomainen. 

Sekundasauvoja 

Oman  tietokoneen  ostajalle  (tai  saajal¬ 
le)  olikin  erittäin  tärkeää  löytää  ohjain, 
joka  täyttää  pelitarpeet  ja  mieluusti 
kestäisi  käytössä.  Se  ei  muuten  ollut 
helppoa.  En  aivan  täsmälleen  muista, 
mikä  minun  ensimmäinen  kuusnelo- 
sen  mukana  saamani  ohjain  oli,  mutta 
luulen  vahvasti  sen  olleen  jokin  Quick- 


shot/Quickshot  II  -viritelmä.  Tikusta 
on  jäänyt  mieleen  se,  että  se  oli  oikein 
hyvä  kädessä  eikä  kestänyt  lainkaan 
pelaamista.  Onneksi  takuu  oli  keksit¬ 
ty,  joten  ei  muuta  kuin  kuitin  kanssa 
kauppaan  ja  uusi  ehjä  tikku  tilalle.  Ja 
niitä  muuten  kulkikin  käsieni  kautta 
useita.  Lopulta  eräänä  päivänä  kaup¬ 
pias  totesi,  ettei  maahantuoja  myön¬ 
nä  näille  enää  lainkaan  takuuta  eikä 
suostu  vaihtamaan  ohjaimia  ehjiin.  En 
tainnut  olla  ainoa,  jonka  käsissä  ohjai¬ 
met  kuluivat  puhki. 

Milläs  nyt  pelataan?  Tilalle  hankit¬ 
tiin  QuickShot  II  Turbo  (1985),  joka 
olikin  oiva  valinta.  Erinomainen  kä¬ 
teen  sopiva  muotoilu,  sormille  tarkoi¬ 
tetut  urat  ja  tukevan  otteen  antanut 
näppylärunko  takasivat  erinomaiset 
pelisessiot.  QuickShot  II  oli  luotettava 
taistelutoverini  varsin  pitkään.  Vaikka 
sauvan  laatu  oli  muistaakseni  edelleen 
quickshotmainen,  niin  Spectravideo- 
yhtiön  (joka  teki  myös  kotimikroja!) 
valmistama  sauva  oli  kuitenkin  paljon 
edeltäjiään  kestävämpi.  Samalla  siinä 
yhdistyivät  tyylikkyys,  käyttömuka- 
vuus  ja  hyvä  käytettävyys.  Sen  mikro  - 
kytkimet  olivat  myös  tavallisia  kalvo- 


kytkimiä  kestävämmät  ja  tarkemmat. 
Ei  siis  ihme,  että  tikusta  kasvoi  klassik¬ 
ko  ja  sen  muotokieli  puhuttelee  edel¬ 
leen  kasarin  lapsia. 

Hyvin  siis  kävi  -  mutta  monil¬ 
le  ei  käynyt,  sillä  niitä  ihan  hirveitä 
romuohj äimiä  oli  noin  kahdeksan 
kymmenestä.  Voisi  sanoa,  että  moni 
laitevalmistaja  toimi  täysin  moraalit¬ 
tomasti  ja  puski  markkinoille  tikkuja, 
joissa  ei  huomioitu  mitenkään  käyttö - 
mukavuutta  tai  kestävyyttä.  Ajan  pa¬ 
hinta  syöpää  edustivat  kalvokytkimillä 
ja  kumikuppikytkimillä  toteutetut  oh¬ 
jaimet.  Kalvokytkimillä  pystyttiin  to¬ 
teuttamaan  käyttökelpoisia  ohjaimia, 
mutta  niiden  kestävyys  oli  pidemmäl¬ 
lä  tähtäimellä  surkea.  Kalvokytkintik- 
kujen  omistajat  joutuivat  väkisinkin 
opettelemaan  huoltotaitoja.  Ja  sitten 
ne  kumikuppikytkintikut:  Kuvitelkaa 
kehno  television  kauko- ohjain,  jol¬ 
laisen  tuntuma  on  istutettu  joystickin 
jokaiseen  ilmansuuntaan.  Ei.  Ei  kiitos. 

Tarkempia  esimerkkejä  etsittäessä 
täytyy  kehaista  Commodorea  itseään¬ 
kin,  sillä  harva  iso  ja  rahakas  firma  on 
osannut  tehdä  niin  kuppaisia  lisälait¬ 
teita  tietokoneisiinsa.  Ja  kuka  keksi, 

Mandragore  on  D&D  -tyyppinen  peli. 

Kukista  Mandragoren 
hirmuinen  tyranni 

Tässä  se  nyt  siis  on,  Man-  taikurin  älykkyys  on  paras 
dragore.  Euroopan  suurimman  säätää  melko  korkeaksi.  Käs- 

JOKin  ensimmäinen  kaupallisessa  mediassa  julkaistu  peliarvostelu,  kesä/syksy  1986.  Eräs  toi¬ 
nenkin  edelleen  aktiivinen  suomalainen  pelitoimittaja  julkaisi  ensimmäisen  kaupallisen  arvos¬ 
telunsa  jotakuinkin  samoihin  aikoihin.  Täsmällisen  päivämäärän  puuttuessa  Suomen  ja  ilmei¬ 
sesti  koko  maailman  pisimpään  aktiivisena  olleen  pelitoimittajan  tittelin  haltija  on  edelleen 
ratkaisematta. 


mi 

että  tehdäänpä  lisenssitikkuja,  joissa 
kehnoon  jalustaan  istutetaan  sauvaksi 
jokin  hahmo?  Cheetah  Batman  -joys- 
tickissä  ei  voi  puhua  enää  muotokie¬ 
lestä.  Pelottavaa  oli  sekin,  että  pelaa¬ 
jille  myytiin  jo  tässä  vaiheessa  myös 
langattomuuden  iloja.  Game  Mate  II 
sisälsi  kaksi  Atari  2600:lta  (argh)  ko¬ 
pioitua  ranteenmurjojatikkua,  jotka 
olivat  radioyhteydessä  tietokoneeseen 
kytkettyyn  vastaanottimeen.  Mahtoi¬ 
vat  olla  lagiset.  No,  oli  niitä  hyviäkin 
tikkuja.  Niistä  seuraavassa  Skrollissa. 

Mökäävän  Atarin  seuraukset 

Sitten  mennäänkin  syvälle  henkilö¬ 
kohtaiselle  ulottuvuudelle.  Olin  ollut 
ahkera  lukija  siitä  lähtien,  kun  joskus 
esikoulu-  tai  ala-asteikäisenä  opin  lu¬ 
kemaan.  Kirjasto  oli  näihin  aikoihin 
kahlattu  jo  huolellisesti  läpi,  ja  erilais¬ 
ten  kirjoituskilpailujen  innoittamana 
olin  kokeillut  omienkin  sepustusten 
kirjoittamista.  Äidinkieli  ja  ainekirjoi¬ 
tukset  olivat  koulussakin  suosikkiai- 
neiden  joukossa,  joten  kirjoittaminen 
tuntui  luontevalta  ja  kiinnostavalta. 

Ja  sitten...  Sitten  kaverini  Petteri 
julkaisi  peliarvostelun  Keskisuomalai¬ 
nen-  sanomalehdessä.  Olimme  Petterin 
kanssa  innokkaita  kotimikronörttejä, 
vaikka  Petterillä  olikin  Atari  800XL, 
joka  oli  yksi  kuusnelosen  vakavammin 
otettavista  kilpailijoista.  Kiintiö  stavaa- 
han  tässä  oli  se,  että  Petteri  osti  (tai 
ostatti)  Atarinsa  puhtaasti  teknisten 
speksien  ja  koneen  ominaisuuksien 
perusteella.  Sisäänrakennetut  hyö¬ 
tyohjelmat  ja  lisälaitteet  olivat  nekin 
oikein  hyviä  hyötykäyttäjän  kannalta. 
Meillä  oli  samantyyppinen  pelimaku 
ja  intoa  sekä  pelaamiseen  että  koneen 
hyötykäyttämiseen.  Ja  kun  kaveri  sai 
jutun  julki,  niin  sehän  oli  kuin  haaste - 
hansikas  naamalle.  Jos  sinä,  niin  kyllä 
minäkin! 

Niinpä  löimmekin  vetoa,  saanko 
minä  kirjoitettua  peliarvostelun,  jonka 
jonkin  oikea  lehti  julkaisisi.  Tuumasta 
toimeen.  Sainhan  minä.  Keskisuoma- 
lainen- lehden  nuorisoliite  Syke  julkaisi 
kesällä  1986  peliarvosteluni  Mandra- 
gore-pelistä,  ja  näin  olimme  molem¬ 
mat  melkein  oikeita  ammattilaistoi- 
mittajia.  Lehden  toimittajakunta  oli 
varmaankin  kovin  kummissaan  siitä, 
että  yläsavolaisesta  pikkukaupungis¬ 
ta  ilmaantuu  yhtäkkiä  kaksi  aktiivista 
avustajaa,  mutta  jutut  kelpasivat  ja  nii¬ 
tä  julkaistiin  pian  viikoittain.  Ei  vain 


peliarvosteluja,  vaan  skaala  laajeni  no¬ 
peasti  myös  muihin  nuorisoliitteeseen 
sopiviin  aiheisiin. 

Eräs  kynnys  piti  vielä  ylittää.  Jutut 
ja  valokuvat  piti  lähettää  lehteen  kirje- 
postitse,  eikä  minulla  ollut  tulostinta. 
Arkistoissani  onkin  edelleen  -  onnek¬ 
si  -  vedoksia  vanhalla  kunnon  kirjoi¬ 
tuskoneella  kirjoittamistani  jutuista. 
Oletettavasti  tein  jutuista  ensin  jon¬ 
kinlaisen  vision  kynällä,  minkä  jälkeen 
kirjoitin  jutun  koneella  ja  tarvittaessa 
versioin  sitä  kertaalleen,  jos  päähän 
tuli  vielä  parempia  ilmauksia  tai  kieli¬ 
kuvia.  Mekaanisessa  kirjoituskoneessa 
oli  sekin  hyvä  puoli,  että  senhän  pystyi 
kantamaan  minne  vain.  Niinpä  kesäai¬ 
kaan  istuin  usein  puutarhassa  tekstejä- 
ni  paukuttamassa. 


Vaan  Petterilläpä  oli  tulostin!  Niin¬ 
pä  joskus  vaihdoimme  koneita.  Ata¬ 
rin  sisäänrakennetulla  tekstinkäsit¬ 
telyohjelmalla  oli  mukava  kirjoittaa, 
mutta  sen  tulostin  oli  uskomattoman 
kovaääninen  ja  hidas.  Eräänä  päivä¬ 
nä  muualla  asuva  isoveljeni  tuli  käy¬ 
mään,  astui  ovesta  sisään  ja  hämmäs¬ 
tyi:  ”Mikä  ihmeen  mekkala  täällä  on?” 
Näytin  lainakonetta  sekä  tulostinta  ja 
kerroin,  että  tulostan  siinä  uutta  lehti¬ 
juttua  -  näin  niitä  ei  tarvitse  kirjoittaa 
kirjoituskoneella. 

” Tällainen  meidän  pitää  pojalle 
hankkia”,  isoveli  totesi.  Sen  lauseen 
jälkeen  ei  ollut  enää  paluuta. 

JOKstorian  seuraavassa  osassa: 
palasia  orastavan  pelijournalistin  ja 
toimittajan  elämästä.  & 


Jukka  0.  Kauppinen  alias  Grendel/Byterapers  on  pitkän  linjan  toimittaja,  joka  kirjoitti 
ensimmäisiä  tekstejään  mekaanisella  kirjoituskoneella.  JOKin  ensimmäinen  peliarvostelu 
julkaistiin  1986,  mistä  lähtien  hän  on  ahkeroinut  tauotta  kirjoittaen  juttuja  muun  muassa 
videopeleistä,  tietotekniikasta,  viihteestä,  ilmailusta  ja  burleskista.  JOKstoriaa-sarjassa 
pureskellaan  niin  kotimikroilun  kuin  peli- ja  digijournalismin  maailmaa  grennulasien  läpi 
nähtynä,  jukka@skrolli.fi 

FlashFloppy 

Lemppaa  levykkeet 
edukkaasti 


Vanhan  korppusorvin  korvaamisen  USB-tikulla  ei  tarvitse 
maksaa  maltaita.  Keir  Fraserin  luoma  FlashFloppy  vapaut¬ 
taa  halvan  raudan  mahdollisuudet. 


Teksti  ja  kuvat:  Mikko  Heinonen 


Levykkeitä  ei  oikein  koskaan  tar¬ 
koitettu  pitkäaikaiseksi  arkisto - 
formaatiksi.  Vanhimmat  koti¬ 
käyttöön  hankitut  lerput  alkavat  olla  jo 
40  vuotta  vanhoja,  ja  vettä  on  virran¬ 
nut  aika  kiitettävästi  siitäkin,  kun  itse 
fiilistelin  ensimmäisiä  diskettipelejä 
Amiga  500:11a.  Ja  vaikka  levykkeet  vie¬ 
lä  toimisivatkin,  ajan  hammas  jäytää 
uhkaavasti  myös  levyasemia:  hihnat 
katkeilevat,  lukupäiden  moottorit  vä¬ 
syvät  ja  korjaaminen  vaatii  usein  liki 
kellosepän  tarkkuutta. 

Tähän  puutteeseen  ovat  heränneet 
monet,  ja  Skrollinkin  sivuilla  on  esitel¬ 
ty  monia  eri  vaihtoehtoja  levyaseman 
korvaamiseksi  puolijohteilla.  Sinänsä 
huvittavaa  on,  että  pisimmällä  asiassa 
on  juuri  se  kotimikro,  jonka  massa¬ 
muisti  oli  aikoinaan  kaikkein  moni¬ 
mutkaisin:  Commodore  64.  Sille  on 
jo  vuosikausia  ollut  tarjolla  eri  tasoisia 
levarinkorvikkeita  harrastajan  kuk¬ 
karon  koon  mukaan,  yksinkertaisesta 
SD2IEC:stä  aina  täydellistä  emulaatio- 
ta  tarjoavaan  1541  Ultimateen  perilli- 
sineen  (Skrollit  2015.1  ja  2018.2). 

Korpulta  kortille 

Itselleni  kiinnostavin  retrolaite  on  ollut 
Amiga,  johon  vahva  tunneside  syntyi 
jo  yli  30  vuotta  sitten.  Levyasemaon- 
gelmien  kanssa  painittiin  kuitenkin 
jo  1990-luvulla,  eikä  tilanne  ole  sii¬ 
tä  ainakaan  helpottanut.  Kerroimme 
näistä  Amiga-haasteista  Skrollissakin 
(2014.4,  2017. IE).  Koneen  hieman  eri¬ 
koisen  levyasematoteutuksen  vuoksi 
korvaaminen  millä  tahansa  mallilla  ei 
onnistu,  joten  minullekin  kertyi  varas¬ 
toon  läjä  sinällään  toimivia  viissatkuja, 


joista  puuttui  keino  ladata  ohjelmia 
sisään. 

Ranskalainen  Jean-Fran^ois  del 
Nero  aloitti  vuonna  2006  oman  HxC- 
projektinsa,  joka  pyrki  luomaan  yleis - 
mallisen,  muistikorttia  käyttävän  kor¬ 
vikkeen  kotimikrojen  ja  esimerkiksi 
syntetisaattorien  ja  työkoneiden  levy¬ 
asemille.  Nykyisin  hänen  suunnitte¬ 
lemaansa  ja  puolalaisen  Przemyslaw 
Krawczykin  eli  tutummin  Lothare- 
kin  valmistamaa  HxC- emulaattoria 
saa  monena  eri  versiona  käyttötarkoi¬ 
tuksen  mukaan.  Vanhimpien  laittei¬ 
den  pariksi  sopii  erilliskoteloitu  malli, 
Amigan  ja  Atari  ST: n  sisään  taas  voi 
sujauttaa  pelkän  piirilevyn. 

HxC  on  kaikin  puolin  pätevä  laite, 
jossa  on  yksi  merkittävä  puute:  se  ei 
ole  järin  halpa.  Edullisin  SD -korttia 
lukeva  slim-versio  maksaa  yli  50  euroa 
-  kotelon  kanssa  hinta  lähentelee  sa¬ 
tasta.  Lisäksi  laitteen  suoritinteho  on 
sen  verran  vaatimaton,  että  se  ei  jaksa 
käsitellä  esimerkiksi  Amigan  suosittu¬ 
ja  ADF-levykuvia  sellaisenaan,  vaan 
ne  pitää  muuntaa  erityiseen  HFE- 
muotoon. 

Olen  rahankäyttäjänä  melko  holti¬ 
ton,  mutta  en  sentään  niin  holtiton, 
että  olisin  aikanaan  hankkinut  suunnil¬ 
leen  pullakahvien  arvoiseen  vanhaan 
A500:aan  jopa  satasen  hintaista  levy¬ 
aseman  korviketta.  Siispä  jäin  odotta¬ 
maan  edullisempaa  vaihtoehtoa. 

Tein  itse  paremman 

Gotek  Corp  India  -niminen  yritys 
mainostaa  edelleen  hieman  vanhah¬ 
tavilla  verkkosivuillaan  kehittämäänsä 
mullistavaa  tuotetta,  jolla  voi  korvata 


PC-tietokoneiden,  CNC-sorvien  ja 
muiden  teollisuuslaitteiden  vikaantu¬ 
neet  levyasemat  helposti  USB-tikulla 
ja  levarin  tilalle  asennettavalla  luki¬ 
jalla.  Noin  20  euron  hintainen  laite 
käyttää  pohjanaan  STM32-sarjan  mik¬ 
rokontrolleria.  Firma  tunnustaa  itse¬ 
kin  toimivansa  kapealla  täsmäalalla, 
eikä  laitteesta  varmasti  olisi  tullutkaan 
myyntimenestystä,  elleivät  nokkelat 
harrastajat  olisi  löytäneet  keinoa  oh¬ 
jelmoida  vempeleen  laiteohjelmistoa 
uusiksi. 

Eräs  Herve  Messinger  tuli  ostaneek¬ 
si  tällaisen  Gotek- asemankorvikkeen 
ja  pettyi,  kun  se  ei  toiminutkaan  Ami- 
gassa.  Hän  alkoi  tutkia  asiaa  ja  huoma¬ 
si,  että  juottamalla  Gotekiin  muutama 
lisänasta  siihen  on  mahdollista  ladata 
täysin  oma  laiteohjelmisto,  joka  mah¬ 
dollistaa  toiminnan  myös  Amigassa. 
Tämän  kehityksen  tuloksena  oli  Cor- 
tex-niminen  firnrvvare,  jonka  ensim¬ 
mäinen  versio  julkaistiin  vuonna  2014. 

Messinger  jakoi  (ja  jakaa  edelleen) 
ohjelmistoa  ilmaiseksi  bloginsa  kautta, 
mutta  alkoi  pian  tuskastua  siihen,  että 
eBay-myyjät  kauppasivat  valmiiksi  oh¬ 
jelmoituja  laitteita  ja  ohjasivat  tukea  et¬ 
sivät  hänen  blogiinsa.  Cortexin  kehitys 
on  tätä  kirjoittaessa  ollut  käytännössä 
pysähdyksissä  jo  yli  neljä  vuotta. 

Cortexin  myötä  Gotek  nousi  edullise¬ 
na  vaihtoehtona  kilpailemaan  tosissaan 
HxC:n  kanssa,  jolloin  myös  HxC-tiimi 
päätti  kääntää  oman  laiteohjelmiston- 
sa  sille  vuonna  2015.  Erona  Cortexiin 
se  kuitenkin  tehtiin  kaupalliseksi  tuot¬ 
teeksi,  joka  piti  ostaa  10  euron  hintaan. 
Rahalleen  sai  vastinetta  siitä,  että  HxC 
sisälsi  tuen  useammille  laitteille. 

Avoin  koodi,  reilu  peli 

Messingerin  hylättyä  Cortex-projek- 
tinsa  kentälle  asteli  uusi  pelaaja,  britti 
Keir  Fraser.  Hän  näki  Gotekin  poten¬ 
tiaalin  ja  alkoi  kirjoittaa  sille  omaa 
vaihtoehtoista  firmwarea,  joka  laajen¬ 
taisi  käyttötarkoituksia.  Työ  alkoi  jo 
vuonna  2014,  mutta  ensimmäistä  jul¬ 
kaisua  saatiin  odottaa  pitkään  -  tämän 
syistä  Keir  kertoi  Skrollille  enemmän 
alla  olevassa  haastattelussa.  Mutta  kun 
FlashFloppyn  ensimmäinen  julkinen 
versio  sitten  paukahti  pöytään  kesällä 
2017,  oli  pian  selvää,  että  levyasema- 
emulaatio  muuttuu  pysyvästi. 

Gotek  on  ulkoapäin  levyaseman  kokoinen, 
joskaan  ei  näköinen. 


Laitteen  avaaminen  paljastaa,  että  sisällä  on 
lähinnä  ilmaa. 


Virtaliittimen  vierestä  löytyy  rivi  tyhjiä  reikiä... 


...joihin  on  helppo  juottaa  piikkiriviä. 


Sitten  lyödään  tulille  USB-TTL-ohjelmointilaite. 


FlashFloppy  ei  ainoastaan  muok- 
kaa  Gotekin  perusrautaa  toimimaan 
muissa  laitteissa,  vaan  lisää  mahdol¬ 
lisuuksia  kaikenlaiseen  rakenteluun. 
Ankeahkon  7-segmenttinäytön  voi 
korvata  pienellä  Arduinoon  tarkoi¬ 
tetulla  OLED- näytöllä,  joka  näyttää 
levykuvatiedoston  nimen.  Laitteen 
pikkuruisten  näppäinten  sijaan  tiedos¬ 
toja  voi  selata  pyöritettävällä  rullalla,  ja 
lukupään  liikkeitä  taas  voi  kuunnella 
pietsosummerista.  Rakentelijayhteisö 
otti  nämä  viritykset  ilolla  vastaan  ja 
vastasi  samalla  mitalla:  Thingiverse 
alkoi  täyttyä  hienoista  3D-tulostus- 
malleista,  joilla  Gotekin  melko  kolhon 
kotelon  sai  korvattua  tekemättä  reikiä 
retrorautaan.  Puolalainen  Piotr  Bugaj 
taas  on  valmistanut  Micro  Gotekiksi 
ristimänsä  laitteen,  jonka  pikkuinen 
piirilevy  sisältää  monia  eri  liitäntävaih- 
toehtoja  ja  jonka  kanssa  toimitetaan 
vakiovarusteena  myös  OLED-näyttö, 
summeri  ja  säätörulla. 

FlashFloppy  on  vapaa,  avoimen  läh¬ 
dekoodin  projekti.  Keir  koki  sen  ole¬ 
van  oleellista,  jotta  projektia  ei  jälleen 
hylättäisi,  ja  sanoo  yllättyneensä  siitä, 
miten  iso  vaikutus  hänen  tuotoksellaan 
on  retropiireissä  ollut.  FlashFloppy  on 
nopeasti  noussut  de  facto  -standar¬ 
diksi,  kun  puhutaan  vähän  kuusnepaa 
tuoreempien  koneiden  massamuistien 
korvaamisesta.  Hylkäämisestä  ei  tar¬ 
vitse  lähiaikoina  murehtia,  sillä  pel¬ 
kästään  tämän  jutun  kirjoitusaikana 
FlashFloppysta  on  ehtinyt  ilmestyä  vii¬ 
tisen  uutta  versiota. 

Kun  on  voittajia,  on  myös  häviä- 
j  iä.  FlashFloppy+  Gotek-yhdistelmän 
lyömätön  hinta-laatusuhde  teki  HxC- 
laiteohjelmiston  ja  -laitteiden  myy¬ 
misestä  kertaheitolla  hankalampaa, 
mistä  niiden  kehittäjät  eivät  luonnol¬ 
lisesti  ilahtuneet.  Tämä  johti  jopa  pie¬ 
niin  kahnauksiin,  kun  FF:ään  sisälly¬ 
tettiin  tuki  HxC:n  tiedostovalitsimelle: 
HxC -tiimi  muutti  ohjelmaansa  niin, 
että  se  ei  enää  toiminut  FlashFloppyn 
kanssa.  Nykyisin  FF:n  mukana  toimi¬ 
tetaan  Amigalle  ja  Atari  ST:lle  oma 
valitsin,  joka  tarjoaa  samanlaisen  toi¬ 
minnallisuuden. 

Keir  Fraser  on  antanut  muutamille 
jälleenmyyjille  luvan  myydä  valmiiksi 
FlashFloppyyn  päivitettyjä  Gotekeita. 
Hän  ei  kuitenkaan  suostu  ottamaan 
tästäkään  vastaan  lisenssi-  tai  kehitystu- 
kirahaa,  vaan  pyytää  ohjaamaan  lahjoi¬ 
tukset  eri  hyväntekeväisyysjärjestöille. 


Haastattelussa  herra 
FlashFloppy 

Ohjelmoijapiireissä  sosiaaliset  taidot 
eivät  ole  välttämättömyys  tai  aina  edes 
kovin  tavoiteltava  ominaisuus.  Muu- 
ankin  avoimen  lähdekoodin  käyttö- 
järjestelmäydintä  kaitseva  maanmie¬ 
hemme  avaa  välillä  sanaista  arkkuaan 
tavalla,  jota  monessa  muussa  yhteisös¬ 
sä  lähinnä  paheksuttaisiin. 

Siksi  Keir  Fraserin  käytöksestä  hen¬ 
kivä  sivistyneisyys  ja  kohteliaisuus  te¬ 
kevät  vaikutuksen.  Illasta  toiseen  hän 
päivystää  Facebookin  FlashFloppy- 
ryhmässä,  vastailee  kärsivällisesti  ai¬ 
van  samoihin  kysymyksiin  ja  tuntuu 
aidosti  välittävän  hengentuotteensa 
lisäksi  myös  sen  ympärillä  olevasta 
yhteisöstä.  Kysyessäni  haastattelua 
saan  myöntävän  vastauksen  parissa 
minuutissa,  minkä  lisäksi  Keir  tar¬ 
joutuu  myymään  minulle  kaksi  kap¬ 
paletta  suunnittelemaansa  piirilevyä, 
jolla  Gotekin  saa  liitettyä  Amstrad 
CPC6128  -mikroon.  Pidän  neljän 
punnan  yhteishintaa  (posteineen)  niin 
naurettavana,  että  maksan  kysymättä 
viisi.  Punnan  kurssikin  kun  on  mitä 
on. 

Voitko  kertoa  hieman  taustastasi? 
FlashFloppyn  lisäksi  sinulla  näyttää 
olevan  Githubissa  muitakin  projek¬ 
teja,  useimmat  niistä  levyasemiin 
liittyviä. 

Mielenkiintoni  retrokoneisiin  on 
peräisin  lapsuudestani,  jolloin  minulla 
oli  ensin  ZX  Spectrum  ja  sitten  Ami¬ 
ga.  Opettelin  itse  ohjelmoinnin  ja  olin 
kiinnostunut  varsinkin  siitä,  miten 
laitteisto  toimii.  Levyasema  kiehtoi 
aina  erityisesti,  ja  pohdin  miten  eri¬ 
koiset  levyformaatit  ja  kopio  suojauk¬ 
set  toimivat. 

Päädyin  yliopistoon  ja  väitöskirja- 
vaiheessa  työskentelin  useissa  järjestel¬ 
mäprojekteissa.  Ehdottomasti  merkit¬ 
tävin  oli  Xen-hypervisor,  jonka  kehitin 
ja  jota  sitten  johdin  avoimen  lähdekoo¬ 
din  projektina  noin  kymmenen  vuotta. 
Noina  vuosina  opin  paljon  laitteisto- 
ohjelmoinnista! 

Lopulta  mielenkiintoni  palasi  lap¬ 
suuteni  koneisiin,  ja  päätin  tutkia  le¬ 
vynkäsittelyä  vähän  kokeneemmin 
silmin.  Kehitin  Disk-Utilies-projektin, 
joka  tutkii  ja  muuntaa  levyjen  raaka- 
dumppauksia  (esim.  Kryofluxilla  ja 
Supercard  Prolla  luotuja).  Kirjoitin 
tuen  kymmenille  Amiga-formaateille, 

Ohjelmoinnin  jälkeen  FlashFloppy  tervehtii 
käyttäjäänsä. 


OLED-näyttö  kertoo  paljon  enemmän  kuin 
7-segmenttinen. 


Koko  komeus  sujahtaa  Thingiversestä  tulos¬ 
tettuun  koteloon... 


...ja  kotelo  Atariin.  Lisäreikiä  nolla! 


Ja  ei  kun  fiilistelemään.  Muista  tarkistaa  pyö- 
ränmutterit! 


kuten  suosituille  kopiosuojauksil- 
le  (Copylock,  Speedlock  jne.),  sekä 
useimmissa  muissa  koneissa  käytetyl¬ 
le  IBM/ISO -formaateille.  Sitten  sain 
kuulla  Gotek-laitteesta  ja  Cortex-lai- 
teohjelmistosta,  joka  emuloi  Amigan 
levyasemaa.  Halusin  välittömästi  teh¬ 
dä  oman,  joustavamman  laiteohjelmis- 
ton,  joka  tukisi  enemmän  levyformaat- 
teja  Amigalla  ja  muillakin  koneilla. 

FlashFloppy  oli  työn  alla  vuosikaudet 
ennen  ensimmäistä  julkaisua.  Mikä 
motivoi  jatkamaan  työtä  sen  parissa? 

Yksinkertainen  vastaus  taitaa  olla, 
että  en  työskennellyt  sen  parissa  jat¬ 
kuvasti!  Alunperin  halusin  tehdä  täy¬ 
sin  public  domain  -laiteohjelmiston 
(ilman  tekijänoikeuksia),  johon  pi¬ 
täisi  toteuttaa  kaikki  alusta  asti.  Tätä 
varten  olisi  pitänyt  kirjoittaa  omat 
USB-  ja  FAT-kirjastot,  mikä  ei  ollut 
ihan  pikkujuttu.  Ajauduin  joksikin  ai¬ 
kaa  kehittelemään  omaa  FlashFloppy- 
laitteistoa,  ja  projekti  jäi  hyllylle  lähes 
kahden  vuoden  ajaksi.  Lopulta  joku 
otti  minuun  yhteyttä  ja  kysyi,  voisi¬ 
ko  hän  integroida  projektiini  jonkin 
USB-pinon.  Tästä  mielenkiinto  heräsi 
uudelleen:  otin  mukaan  avoimen  läh¬ 
dekoodin  FAT-  ja  USB -kirjastot,  vii- 
meistelin  emulaatiologiikan  ja  kirjoi- 
tustuen  ja  tein  ensimmäisen  julkaisun 
kesällä  2017. 

Projektin  ympärillä  oleva  yhteisö 
vaikuttaa  hyvin  aktiiviselta.  Miten 
koodaustaidoton  voi  parhaiten  osal¬ 
listua  kehitystyöhön? 

Mukaan  pääsee  monin  eri  tavoin. 
Bugiraportteja  ja  ominaisuuspyyntöjä 
voi  lähettää  Facebookin  tai  Githubin 
kautta.  Voi  myös  tehdä  uutta  doku¬ 
mentaatiota  tai  parantaa  nykyistä, 
laatia  ohjeita  FlashFloppyn  käytöstä 
uusissa  ja  eksoottisissa  järjestelmissä 
tai  tehdä  Youtubeen  video-oppaita  tai 
esittelyitä. 

Laiteohjelmisto  on  jo  todella  hyödyl¬ 
linen  ja  sisältää  paljon  eri  ominai¬ 
suuksia.  Aiotko  vielä  lisätä  niitä? 

Toivon  voivani  lähitulevaisuudessa 
julkaista  oikean  1.0 -version  ja  kirjoit¬ 
taa  emulaatiorutiinin  osittain  uusiksi 
hyödyntämään  paremmin  Gotekin 
vaatimatonta  64  kilotavun  RAM-muis- 
tia,  jolloin  tuloksena  on  tarkemmin  oi¬ 
keaa  levyasemaa  matkiva  ohjelmisto. 
Mielessäni  on  myös  muutamia  hienoja 


käyttäjän  suuntaan  näkyviä  ominai¬ 
suuksia,  ja  Gotekin  flash-muistista  on 
vasta  kaksi  kolmasosaa  käytössä,  joten 
niille  on  vielä  tilaa. 

Olen  kuitenkin  myös  tietoinen  sii¬ 
tä,  että  jossakin  vaiheessa  on  parasta 
todeta  kehitystyön  olevan  valmis  ja 
siirtyä  pelkkään  ylläpitoon.  Sen  myö¬ 
tä  tilaa  jäisi  uusille  projekteille.  Eräs, 
joka  mainitaan  usein,  on  FlashFloppyn 
vastine  optisille  asemille  -  ajattele,  jos 
CDTV:n,  CD32:n,  CD-i:n  ja  muiden 
vastaavien  rikkinäiset  CD -asemat  voisi 
korvata  halvalla  emulaattorilla! 

Mitä  FlashFloppysta  vielä  puuttu¬ 
via  levyformaatteja  siihen  toivotaan 
useimmin  mukaan? 

Useimmiten  sellaisia,  jotka  ovat  vai¬ 
keita  tai  mahdottomia  toteuttaa,  kos¬ 
ka  niitä  ei  ole  suunniteltu  sulautetulle 
emulaattorille.  Pakatut  formaatit,  ku¬ 
ten  DMS  (Amiga)  ja  MSA  (Atari  ST) 
sekä  monimutkaiset  deskriptiiviset 
formaatit  kuten  IPF  pitää  dekoodata 
ura  kerrallaan,  mikä  taas  ei  oikein  sovi 
FlashFloppyn  rajoitetulle  RAM-muis- 
tille  ja  reaaliaikaiselle  toiminnalle. 

Eniten  töitä  on  nyt  IMG-sektori- 
muodon  käsittelijän  laajentamisessa 
niin,  että  se  tunnistaisi  vieläkin  useam¬ 
man  vanhan  koneen  ura- asettelut  au¬ 
tomaattisesti.  Parannan  myös  EDSK- 
käsittelijää  (Amstrad,  Spectrum,  Sam 
Coupe),  jotta  se  tukisi  yhä  useampia 
kopiosuojatuista  alkuperäisistä  tehtyjä 
levykuvia. 

Kuinka  tehokas  Gotek  on,  ja  mitä  sil¬ 
lä  vielä  voi  tehdä? 

Mikrokontrollerin  sisältämä  suori¬ 
tin  on  erittäin  tehokas  72  megahertsin 
32-bittinen  ARM-ydin.  Se  on  kirk¬ 
kaasti  tehokkaampi  kuin  prosesso¬ 
ri  useimmissa  niistä  koneista,  joihin 
FlashFloppy- asemia  kytketään!  Lisäksi 
piirillä  on  paljon  oheislaitteita,  joilla 
I/O -nastoja  saa  ohjattua  erittäin  tar¬ 
kasti  käyttämättä  juurikaan  CPU-te- 
hoa.  Rajoituksina  ovat  lähinnä  RAM- 
muisti  sekä  Gotekin  piirilevy,  jolla 
monet  kontrollerin  I/O-nastoista  on 
jätetty  kytkemättä.  & 

Skrolli  kiittää  Keir  Fraseria  haastatte¬ 
lusta.  FlashFloppy -projekti  löytyy  osoit¬ 
teesta  github.com/keirf/FlashFloppy 

El  NÄIN! 

Meiltähän  tämä  käy 

Olen  elämäni  aikana  rikkonut 
aika  paljon  elektroniikkaa.  Osa 
menee  opettelun  piikkiin,  osa 
johtui  ihan  vain  ajattelematto¬ 
muudesta. 


Teksti:  Mikko  Heinonen 

Kuvat:  Manu  Pärssinen,  Duesentrieb/  VVikimedia  Commons 


On  ikään  kuin  tietokone-  ja 
yleisemminkin  tekniikka- 
harrastuksen  kirjoittamaton 
sääntö,  että  epäonnistuneista  remon¬ 
teista  tai  muista  sähläilyistä  ei  paljon 
muille  puhella.  Ilmeisesti  pelkona  on, 
että  nörttikorttinsa  joutuu  palautta¬ 
maan  heti,  jos  menee  tunnustamaan 
möhlineensä.  Tämä  asenne  on  omiaan 
luomaan  vaikutelmaa  siitä,  että  lait¬ 
teiden  takakansien  varoitukset  pitäisi 
muka  ottaa  tosissaan:  käyttäjä  ei  voi 
huoltaa  tai  päivittää  laitettaan  itse,  vaan 
vanhennuttuaan  se  kuuluu  kierrätyk¬ 
seen. 

Olen  elektroniikan  parissa  lähes  täy¬ 
sin  itseoppinut,  ja  oppirahojen  maksa¬ 
minen  kuuluu  kiinteänä  osana  tähän 
prosessiin.  Sähkösavun  leijaillessa  on 
usein  aikaa  miettiä  tekosiaan,  ja  mitä 
tärkeämmän  laitteen  onnistuu  tärve¬ 
lemään,  sitä  varmemmin  ei  tee  samaa 
virhettä  uudelleen.  En  osaa  hävetä  vir¬ 
heitäni  isommin,  sillä  ilman  niitä  en 
olisi  koskaan  oppinut  mitään.  Siispä 
tällä  kertaa  tarjolla  on  tarinoita  osaa¬ 
misen  tuolta  puolen. 


Halki,  poikki  ja  pinoon 

Nuorempana  ehdottomasti  yleisin  lait¬ 
teiston  tuhoamistapa  oli  tietenkin  se, 
että  jokainen  remontti  aloitettiin  pur¬ 
kamalla  huollettava  esine  jakamatto¬ 
miin  osiinsa.  Vaikka  tällä  lähestymista¬ 
valla  onkin  tiettyjä  etuja,  liittyy  siihen 
yleensä  joko  ohjeiden  seuraamista  tai 
purkamisen  dokumentointia  tavalla, 
joka  mahdollistaa  laitteen  kokoami¬ 
sen  uudelleen.  Omista  tutkimuksista- 
ni  seurauksena  oli  usein  epälukuinen 
määrä  johtoja  ja  muovinkappaleita. 

Aivan  erityisesti  muistan  sen,  kuin¬ 
ka  serkkuni  oli  saanut  lahjaksi  uuden 
Switch  Joy  -peliohjaimen  Commodore 
64:lleen.  Ilotikku  oli  mielestäni  muu¬ 
ten  ihan  pätevä,  mutta  varren  liike 
oli  vaimennettu  lähes  tunnottomaksi. 
Ehdotin  koko  12-vuotiaan  auktori¬ 
teetillani,  että  voisimme  avata  laitteen 
ja  poistaa  näitä  turhia  vaimennuksia, 
ja  sain  jotenkin  markkinoitua  ideani 
serkulleni.  Ennen  kuin  ehdin  kaivaa 
työkaluja  esiin,  enoni  keskeytti  meidät. 
Koin  ylpeyteni  loukatuksi,  mutta  to¬ 
tuuden  nimissä  minulla  ei  ollut  aavis¬ 


tustakaan,  mitä  olin  tekemässä,  ja  vä¬ 
liintulo  todennäköisesti  esti  ohjaimen 
erittäin  ennenaikaisen  poismenon. 

Väri  väriin  ja  loput  maihin 

Kerroin  Skrollissa  2018.2  erilaisis¬ 
ta  kaupantekokokemuksista,  joihin 
lukeutui  myös  ”korjaa  itse”  -näp¬ 
päimistöjen  tilaaminen  Komento- 
keskuksesta.  Kun  tilaukseen  liittyvät 
kommellukset  oli  saatu  hoidettua, 
sekä  minulla  että  kaverillani  oli  käsis¬ 
sämme  ihan  kohtuulliset  näppäimistöt 
-  toinen  ilmeisen  uusi,  toinen  käytetty 
mutta  laadukas.  Ja  hintaakin  tuli  vain 
10  markkaa  kappaleelta. 

Asiassa  oli  vain  yksi  ongelma:  näp¬ 
päimistössä  oli  DIN-liitin,  korealai¬ 
sessa  AT-kloonissani  PS/2 -liitäntä. 
Koska  15-vuotiaiden  harkintakyky 
on  tunnetusti  ääretön,  ryhdyimme 
toteuttamaan  ainoaa  loogista  ratkai¬ 
sua:  nyppäsimme  johdon  irti  täydel¬ 
lisesti  toimivasta  näppäimistöstäni  ja 
aloimme  sovittaa  sen  liitintä  kympil¬ 
lä  ostettuun,  statukseltaan  epämää¬ 
räiseen  lautaan.  Johtojen  värit  eivät 
muistuttaneet  toisiaan  lainkaan,  eikä 

käytössämme  ollut  minkäänlaista  do¬ 
kumentaatiota  -  saatika,  että  sellaisen 
hankkiminen  olisi  tullut  edes  mieleen. 
Sen  sijaan  laadimme  nerokkaan  tau¬ 
lukon,  johon  merkitsimme  jo  kokeile¬ 
mamme  johtojärjestykset.  Vähät  siitä, 
että  yksi  linjoista  syötti  näppäimistöön 
käyttöjännitettä. 

Hämmästyttävintä  asiassa  on  ehkä 
se,  että  emme  rikkoneet  näppäimistöä 
tai  tietokonetta  tuolloin,  ainakaan  vä¬ 
littömästi.  Näppäimistöpuskuri  tuntui 
piippaavan  vähän  herkemmin  täytty- 
misestään,  mutta  viritys  toimi  ainakin 
siihen  asti,  kunnes  pesukoneesta  lähte¬ 
nyt  virtapiikki  tuhosi  koko  atk:n. 

Pakon  edessä  hakkeriksi 

Goldstar  AT:n  omistusajalle  sattui 
toinenkin  omituinen  seikkailu,  joka 
sekin  päättyi  onnellisesti.  Tutkiessani 
koneen  BIO  S -asetuksia  löysin  sieltä 
salasanavaihto  ehdon,  jonka  päätin 
ottaa  käyttöön  -  olisihan  varsinaista 
hakkeritunnelmaa,  jos  koneen  käyn¬ 
nistymisen  ehtona  olisi  salasanan  syöt¬ 
täminen. 

En  tarkkaan  muista,  oliko  syy  omassa 
syötteessäni,  näppäimistön  (silloin  vielä 
se  alkuperäinen)  asetuksissa  vai  missä, 
mutta  onnistuin  syöttämään  koneelle 
salasanan,  jota  en  saanut  toistettua  uu¬ 
delleenkäynnistyksen  jälkeen.  Olin  lu¬ 
kinnut  itseni  ulos  omasta  tietokonees¬ 
tani,  ja  tämän  musertava  lopullisuus 
iski  kuin  miljoona  volttia.  Aikakoneella 
paikalle  saapuva  nykypäivän  minä  olisi 
irrottanut  CMOS-pariston  ja  odotellut 
hetken,  mutta  panikoiva  teiniminä  ei 
osannut  kuin  kokeilla  kaikkea  mahdol¬ 
lista.  Näin  tulin  sattumalta  löytäneeksi 
hyödyllisen  ”local  exploitin”:  kääntä¬ 
mällä  näppäimistön  lukkoon  etupanee¬ 
lin  lukkopesästä  sain  aikaiseksi  virheil¬ 
moituksen,  joka  tuli  näyttöön  ennen 
BlOS-salasanapyyntöä.  Avaamalla  näp¬ 
päimistön  tässä  vaiheessa  pääsin  BIO- 
Siin  poistamaan  salasanan  (jota,  outoa 
kyllä,  ei  kysytty  tässä  vaiheessa  uudel¬ 
leen).  Hakkeritunnelma  riitti  tältä  erää, 
ja  kone  vietti  loppuaikansa  tietoturvat- 
tomasti  ilman  salasanaa. 

Tappion  katkera  lerppu 

Toisella  kertaa  kikkailusta  rankaistiin 
ankarammin.  Innostuin  jo  yläasteikäi¬ 
senä  vanhojen  kotimikrojen  haalimi¬ 
sesta  ja  pian  sainkin  kaverilta  testikäyt- 
töön  C64:n  1541 -levyaseman,  jollaista 
en  ollut  koskaan  lapsena  omistanut. 


Uudemman  1541 -II: n  kylläkin,  mutta 
vain  jokusen  kuukauden  ennen  kuin 
koko  laitteisto  vaihtui  Amigaan. 

Levyasema  oli  valitettavasti  parhaat 
päivänsä  nähnyt.  Jälkikäteen  ajatellen 
ainakin  sen  lukupään  säätö  oli  siirty¬ 
nyt,  sillä  en  saanut  ladattua  yhtään 
levykettä  kunnolla.  Commodoren 
oman  testiohjelman  tuomio  oli 
karu:  ”UNIT  IS  FAILING”. 

En  oikein  kykene  muista¬ 
maan,  mitä  ajattelin  saavutta¬ 
vani  avaamalla  levyaseman 
kuoret  ja  kytkemällä  sitten 
virran  päälle.  Minulla  ei 
ollut  hajuakaan  siitä,  mitä 
laitteen  sisällä  pitäisi  ta¬ 
pahtua  eri  tavalla,  jotta 
se  toimisi.  Temppu  oli 
jopa  hengenvaarallinen, 
sillä  1541:ssä  muuntaja 
on  kotelon  sisällä,  eli  käytännössä  oli¬ 
sin  voinut  iskeä  käteni  verkkojännit- 
teeseen. 

Kuolonuhreja  tulikin,  mutta  on¬ 
neksi  vain  aineellisia:  onnistuin  lii¬ 
kauttamaan  levyaseman  irtonaista 
piirilevyä  niin,  että  1541  ja  etupäässä 
pikkuveljen  käyttöön  hankkimani  C64 
mykistyivät.  Jälleen  nykytiedon  avulla 
ainakin  nepä  olisi  ollut  helppo  korjata, 
mutta  tuolloin  omistin  surkean  askar- 
telukolvin  enkä  juurikaan  ymmärrystä 
asiasta.  Molemmista  tuli  siis  elektro - 
niikkaromua.  Sain  sentään  syyn  haalia 
lisää  kuusnelosia  nurkkiin  varaosiksi, 
ja  sillä  tiellä  tässä  ollaan  edelleen. 

Lisävirtaa  harrastukseen 

Muistatteko  ne  kuvaputkinäyttöjen 
takakannessa  olevat  tarrat,  jotka  va¬ 
roitelevat  korkeajännitteestä?  Niin 
minäkin.  Mutta  tuliko  mieleen,  että 
vastaavanlainen  putki  oli  myös  van¬ 
hoissa  videokameroissa?  Ei  minulle¬ 
kaan. 

Lukioikäisenä  vietin  iltaisin  paljon 
aikaa  tutun  atk- säätäjän  nyrkkipajas¬ 
sa,  joka  pullisteli  eksoottista  rautaa. 
Sain  usein  näplätäkseni  jotain  kiin¬ 
nostavaa,  jo  hiukkasen  epäkuranttia 
tavaraa  -  kuten  kerran  tällaisen  put¬ 
kella  toimivan  videokameran.  Olin 
kumartuneena  sen  ylle  säätämään 
värejä  kohdalleen,  kun  käteni  lipsahti 
irti  ruuvitaltasta  ja  sormeni  oiko  sul¬ 
kivat  kuvaputken  navat,  joiden  päältä 
niitä  suojaava  muovi  oli  lipsahtanut 
pois.  Muistan  tilanteesta  lähinnä  sen, 
että  tajuntani  palasi  sopivasti  ennen 


mätkähtämistäni  maahan  ja  sain  juu¬ 
ri  ja  juuri  otettua  seinästä  tukea.  Olen 
sittemmin  suhtautunut  näihin  salama- 
tarroihin  astetta  vakavammin. 

Vanhuus  ja  viisaus 

Nykyisin  olen  tietenkin  oppinut  läk¬ 
syni  ja  lopettanut  ajattelemattomuu¬ 
desta  johtuvat  mokailut.  Sen  voi  hel¬ 
posti  päätellä  muun  muassa  siitä,  että 
kun  olin  käyttänyt  useita  satoja  euroja 
ostaakseni  japanilaisen  kannettavan 
NEC  PC-98  -mikron,  en  tarkistanut 
lainkaan,  mitä  virtalähdettä  olin  kyt¬ 
kemässä  siihen,  kun  kiireessä  pakka¬ 
sin  konetta  mukaani  johonkin  yleisö¬ 
tapahtumaan.  Koneen  kunnostanut 
japanilainen  harrastaja  oli  vaihtanut 
virtaliittimen  juuri  sellaiseen  yleismal- 
liseen,  johon  sopivia  muuntajia  laati¬ 
kossa  oli  kasapäin.  Niistä  vahingollisin 
oli  force  feedback  -rattiin  tarkoitettu, 
24  voltin  vaihtovirtaa  tuottava  murik¬ 
ka,  ja  juuri  sen  tietenkin  poimin  kätee¬ 
ni. 

Eksoottisen  alkuperäisen  virtaläh¬ 
teen  sijaan  läppäri  oli  modifioitu  syö¬ 
mään  12  voltin  tasavirtaa  Nintendo 
Wiin  muuntajasta.  Tässä  yhteydessä 
siitä  oli  myös  poistettu  paljon  elekt¬ 
roniikkaa,  joka  suojasi  laitetta  toistai¬ 
toisen  käyttäjän  toheloinneilta.  Näin 
emolevy  sai  nauttia  tasasuuntaamatto- 
man  tuplajännitteen  koko  huomiosta, 
ja  vaikka  syleily  jäi  lyhyeksi,  vaikutus 
oli  taattu:  oikeaan  muuntajaan  vaihta¬ 
misella  ei  tilannetta  enää  korjattu.  PC- 
98  odottelee  edelleen  korjausmotivaa- 
tiota  osiin  purettuna.  & 

SAAT  SAIIPAIKAN 

Osta  meiltä  Fujitsun  tai  Huavvein  palvelin 
-  saat  sille  konesalipaikan  puoleen  hintaan! 

Ota  yhteyttä:  myynti@capnova.fi,  020  759  7541 
www.capnova.fi 

Tarmo  and  Jouni  modeling  the  future  of 
transport  with  a  miniature  autonomous 
ferry.  Want  the  seat  next  to  them?  Join 
our  deep  tech  task  force. 


